Van Baalen o položaju na Japonskem: "Ne vemo, kje se bo končalo."
Zunanji odnosi
2011-03-14 - 17:42
Po cunamiju, opustošenje. ©US Navy Imagery Medtem ko na Japonskem preštevajo žrtve katastrofalnega cunamija, ki je zadel obale te otoške države po enem izmed najmočnejših potresov v zadnjih nekaj desetletjih, so Japonci sedaj začeli dobivati tudi pomoč iz tujine. Nizozemski liberalec Hans van Baalen, vodja delegacije Evropskega parlamenta za Japonsko, ob tem opozarja, da vse razsežnosti katastrofe še niso znane, še posebej, ker ni jasno, kaj se bo zgodilo s poškodovanimi jedrskimi elektrarnami.
Takoj, ko sem izvedel za potres, sem poklical japonske diplomate v Belgiji in na Nizozemskem, tudi stalnega predstavnika pri EU Nobutaka Odana, razlaga van Baalen in dodaja, da vse najbolj skrbijo prav jedrski reaktorji, ki bi se lahko stopili. Človeški stroški tragedije so ogromni, lahko pa, da bodo na koncu še večji, je zaskrbljen nizozemski poslanec.
"Japonci delajo, kar lahko, so dobro opremljeni, izurjeni in pripravljeni na takšne nesreče, vendar je bila moč cunamija mnogo večja, kot so pričakovali," pravi van Baalen. Japonci so EU hvaležni za humanitarno in drugo pomoč, predvsem na področju jedrske energije, ne potrebujejo pa hrane ali zdravil, je van Baalen povzel svoj telefonski pogovor z nekdanjim japonskim premierjem Yukiom Hatoyamo.
Jedrska grožnja še vedno visi v zraku. "Vse je odvisno od tega, kaj se bo zgodilo v jedrskih elektrarnah. 10,000 mrtvih je velika tragedija, ampak če eksplodira elektrarna in ustvari novi Černobil, potem bo posledice občutila celotna regija, mogoče cel svet," razlaga van Baalen. Japonci so se lahko soočili s potresom in cunamijem, zdaj pa lahko samo upamo, da se bodo na enak način soočili tudi z jedrsko grožnjo, ki ima lahko veliko hujše posledice, pravi van Baalen.
Kaj lahko torej Evropa stori za Japonsko? Po mnenju van Baalena je odgovor jasen, velja pa za celotno mednarodno skupnost: zbrati najbolj usposobljene ljudi in najboljše strokovnjake ter jih dati na voljo Japoncem, ko bodo ti rabili njihove usluge.
20110314STO15458 Poslanec Johannes Van Baalen Delegacija Parlamenta za Japonsko
SL
1
PHOTO
20110304PHT14847.jpg
SL
2
LINK
/members/public/geoSearch/view.do?language=SL&partNumber=1&country=NL&id=96937
SL
3
LINK
/activities/delegations/homeDel.do?language=SL&body=D-JP
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
