Pregled zasedanja - Bruselj, 11. in 12. oktober 2006
2006-10-06 - 11:36
Na dvodnevnem plenarnem zasedanju v Bruslju se bodo poslanci Evropskega parlamenta posvetili predvsem mednarodnim odnosom in dejavnostim Unije, seznanili pa se bodo tudi z akcijskim načrtom za dobro počutje živali ter protidampinškimi ukrepi proti izvoznikom obutve.
V sredo popoldne bo finsko predsedstvo parlamentu predstavilo priprave na neformalni vrh EU v Lahtiju ter razmere v Pridnestrju in Južni Osetiji . Zvečer bodo poslanci med drugim razpravljali o protidampinški preiskavi o obutvi iz Kitajske in Vietnama , Evropski agenciji za obnovo, ukrepih za dobro počutje živali ter o upravljanju satelitskega sistema Galileo .
Četrtkova razprava bo namenjena ustanovitvi Evropske agencije za temeljne pravice .
Slovenski poročevalec na zasedanju
- sreda, 11. oktober: Jelko Kacin (A6-0285/2006) - Evropska agencija za obnovo
20061003BRI11313
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20061003BRI11313 FULL-TEXT DOC XML V0//SL
-//EP//TEXT IM-PRESS 20061003BRI11313 ITEM-001-SL DOC XML V0//SL
Institucije
Priprave na neformalni vrh EU v Lahtiju
2006-10-06 - 11:36
Finska ministrica za evropske zadeve Paula Lehtomäki bo poslancem v sredo predstavila priprave in vsebino neformalnega vrha Unije, ki bo potekal 20. oktobra v Lahtiju. Glavne teme srečanja bodo energetika, nezakonite migracije in spodbujanje inovacij. Neformalni vrh predsednikov vlad ali držav članic se bo začel z delovnim kosilom, na katerem bodo udeleženci razpravljali predvsem o zunanji energetski politiki EU, pa tudi o porastu nezakonitega priseljevanja v Evropo.
Tema razprave na popoldanskem delu srečanja bo izboljšanje konkurenčnosti Unije z boljšo politiko spodbujanja inovacij. Največ pozornosti naj bi namenili tistim vprašanjem, kjer je nujen skupni evropski pristop za ustvarjanje okolja, ki bo prijazno do inovacij in njihovega prenosa v vsakodnevno rabo.
Srečanje se bo končalo z večerno razpravo z ruskim predsednikom Vladimirjem Putinom, kjer bo glavna tema strateško partnerstvo EU-Rusija, med drugim tudi na področju energetike.
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20061003BRI11313 FULL-TEXT DOC XML V0//SL
-//EP//TEXT IM-PRESS 20061003BRI11313 ITEM-COVER-SL DOC XML V0//SL
-//EP//TEXT IM-PRESS 20061003BRI11313 ITEM-002-SL DOC XML V0//SL
Zunanji odnosi
Pridnestrje in Južna Osetija
2006-10-06 - 11:36
V imenu predsedstva Sveta EU bo finska ministrica za evropske zadeve v sredo parlamentu predstavila tudi stališča glede zadnjih dogodkov v Pridnesterju in Južni Osetiji. Prebivalci Pridnestrja, moldavske pokrajine ob meji z Ukrajino, so na referendumu 17. septembra glasovali za neodvisnost od Moldavije. Pokrajina je sicer neodvisnost prvič razglasila že leta 1990, sledila je državljanska vojna in posredovanje ruske vojske, ki ostaja na razmejitveni črti med Pridnestrjem in preostalo Moldavijo. V Pridnestrju sicer živi okoli 550 tisoč ljudi, ki so večinoma ruske narodnosti, EU in OVSE izidov referenduma ne priznavata.
Južna Osetija je gruzinska pokrajina, ki namerava 12. novembra izvesti referendum o neodvisnosti. Pokrajina dejansko izvaja neodvisnost že od leta 1992, ko so gruzinske in južnoosetijske oblasti po spopadih sklenile premirje in pristale na namestitev mirovnih sil v pokrajini. Razmere so se nato vnovič zaostrile letos poleti z občasnimi incidenti med gruzinskimi in osetijskimi silami. Podobno kot v primeru Pridnestrja sta EU in OVSE tudi tokrat napovedali, da izidov referenduma ne bosta priznali.
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20061003BRI11313 FULL-TEXT DOC XML V0//SL
-//EP//TEXT IM-PRESS 20061003BRI11313 ITEM-001-SL DOC XML V0//SL
-//EP//TEXT IM-PRESS 20061003BRI11313 ITEM-003-SL DOC XML V0//SL
Zunanji odnosi
Evropska agencija za obnovo
2006-10-06 - 11:36
V sredo bo parlament v postopku posvetovanja obravnaval poročilo slovenskega poslanca Jelka KACINA (ALDE, SI) o spremembi statusa Evropske agencije za obnovo, ki vodi projekte na območju Kosova, Srbije, Črne gore in Makedonije. Agencija naj bi konec leta 2008 nehala delovati, parlament pa se zavzema, da postopno zapiranje agencije ne bi ogrozilo izvajanja projektov. Evropska agencija za obnovo je bila ustanovljena leta 2000 kot glavni instrument EU za obnovo Kosova po spopadih in napadih zveze NATO, ki so potekali leta 1999. Kasneje je svojo dejavnost razširila še na Srbijo, Črno goro in Makedonijo (FYROM). Sedež agencije je v grškem Solunu, svoje operativne centre pa ima v Prištini, Beogradu, Podgorici in Skopju.
Prvotno je bilo predvideno, da bi agencija nehala delovati konec letošnjega leta, vendar Komisija predlaga podaljšanje delovanja do konca decembra 2008. Agencija in njene dejavnosti v sklopu programa CARDS bodo ukinjene postopoma, nadomestile pa jih bodo delegacije in uradi Komisije, ki bodo upravljali z novim finančnim predpristopnim instrumentom IPA. Razlog za ukinitev je v tem, da s sklenitvijo stabilizacijsko-pridružitvenih sporazumov med državami zahodnega Balkana in EU ni več potrebe po ločenem instrumentu za projekte na Kosovu, v Srbiji, Črni gori in Makedoniji ter tovrstnem razlikovanju glede na Hrvaško, Bosno in Hercegovino ter Albanijo.
Poročevalec predlog podpira, vendar opozarja, da se agencijo ukinja ravno v ključnem obdobju razvoja zahodnega Balkana. Zato je treba zagotoviti učinkovit in nemoten potek prehodnega obdobja, da bi se utrdili dosedanji dosežki in okrepila stabilnost regije. Prenosu odgovornosti z agencije na delegacije je treba upoštevati spreminjajoče se političnih razmer in dosledno upoštevat časovni načrt za prenos, ki pa agenciji v nobenem primeru ne bi smel preprečevati hitrega odzivanja na potrebe, ki nastajajo na terenu. Poročilo: Jelko Kacin - Evropska agencija za obnovo
-//EP//TEXT REPORT A6-2006-0285 0 NOT XML V0//SL
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20061003BRI11313 FULL-TEXT DOC XML V0//SL
-//EP//TEXT IM-PRESS 20061003BRI11313 ITEM-002-SL DOC XML V0//SL
-//EP//TEXT IM-PRESS 20061003BRI11313 ITEM-004-SL DOC XML V0//SL
Zunanja/mednarodna trgovina
Finančna pomoč Kosovu
2006-10-06 - 11:36
Parlament bo v četrtek glasoval o predlogu sklepa Sveta EU o zagotovitvi izredne finančne pomoči Kosovu. Dotacija Unije naj bi znašala do 50 milijonov evrov in bi bila namenjena zapolnitvi proračunske vrzeli v letih 2006 in 2007 za lažjo vzpostavitev makroekonomskega okvira za gospodarski razvoj ter izvajanje nujnih upravnih dejavnosti. Parlament predlaga vrsto dopolnil za večjo preglednost pri upravljanju in izplačevanju sredstev. Kosovo se ne more zadolževati doma ali na mednarodnem finančnem trgu ter v okviru sedanjega statusa ni upravičeno do članstva v mednarodnih finančnih institucijah, kot sta Svetovna banka ali Evropska banka za obnovo in razvoj. Zato tudi ne more najemati posojil, povezanih z njihovimi programi, in je v veliki meri odvisno od pomoči, o kateri se države dogovorijo na donatorskih konferencah. Evropska unija je zadnjo podobno donacijo neposredno v kosovski proračun namenila leta 2002.
Pomoč naj bi se izplačala iz splošnega proračuna Unije in sicer v dveh do treh obrokih. Prvi obrok bo nakazan po sklenitvi spremljajočega sporazuma, druga dva pa po izpolnitvi postavljenih pogojev, ob čemer bo morala biti porabljena že vsaj četrtina nakazanih sredstev. Predstavniki Komisije bodo skupaj s predstavniki Mednarodnega denarnega sklada preverjali izpolnjevanje postavljenih pogojev, prav tako pa bo Komisija tudi nadzirala izvajanje pomoči.
Pet temeljnih predlogov sprememb k besedilu Komisije, ki jih predlaga poročevalka Erika MANN (PES, DE) je:
- izredna makrofinančna pomoč bi morala dopolnjevati program CARDS ;
- cilj pomoči bi moral biti zapolnitev finančne vrzeli v konsolidiranem proračunu Kosova za leti 2006 in 2007;
- izpolnjevanje pogojev izredne pomoči bi moralo biti natančno opredeljeno v sklepu Sveta in vezano na posebna merila, prav tako bi moralo vključevati nadzorne dejavnosti, ki jih po dokončni rešitvi statusa te pokrajine zagotavlja nova delegacija ES na Kosovu ;
- izvedba neodvisne ocene tega posebnega vidika makrofinančne pomoči bi morala vključevati sodelovanje zunanjih revizorjev ; in
- Komisija bi morala izboljšati obveščanje Parlamenta v zvezi z dejanskim izvajanjem tega instrumenta pomoči. Poročilo: Erika Mann - Zagotovitev izredne finančne pomoči Skupnosti Kosovu
-//EP//TEXT REPORT A6-2006-0291 0 NOT XML V0//SL
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20061003BRI11313 FULL-TEXT DOC XML V0//SL
-//EP//TEXT IM-PRESS 20061003BRI11313 ITEM-003-SL DOC XML V0//SL
-//EP//TEXT IM-PRESS 20061003BRI11313 ITEM-005-SL DOC XML V0//SL
Zunanja/mednarodna trgovina
Uvoz obutve iz Kitajske in Vietnama
2006-10-06 - 11:36
S 7. oktobrom so v EU začele veljati protidampinške carinske dajatve za določeno usnjeno obutev iz Kitajske v višini 16,5 odstotkov in iz Vietnama v višini 10 odstotkov. Svet EU, ki je ukrepe sprejel na predlog komisarja za trgovino Petra Mandelsona, bo morebitni ukinitvi ali podaljšanju ukrepov vnovič odločal čez dve leti. Poročilo poslanke Cristiane MUSCARDINI (UEN, IT) izraža zaskrbljenost zaradi neobičajnega povečanja števila primerov zaščite trgovine s strani "tradicionalnih" izvajalcev teh ukrepov (mišljene so ZDA, Kanada in Avstralija) kot tudi drugih, razvijajočih se gospodarstev (Indija, Brazilija in Južna Afrika) držav članic Svetovne trgovinske organizacije (STO), zato pozdravlja pomoč, ki jo Komisija zagotavlja državam članicam in evropski industriji v primerih, ko tretje države ščitijo svojo trgovino.
Poslanci pozivajo Komisijo, naj se v okviru STO zavzame za temeljit pregled pravil, ki urejajo uvedbo zaščitnih ukrepov, da bi preprečili njihovo preširoko in neupravičeno uporabo. Države članice Unije pa poziva, da ohranijo skupen pristop do teh vprašanj za skladnejšo uporabo ukrepov na ravni Unije s stalnim pritiskom na članice STO, ki nameravajo izvajati ukrepe za zaščito trgovine.
Ob tem odbor še priporoča, da se Komisija vzdrži prednostnega obravnavanja trgovinskih partnerjev, ki ne spoštujejo pravil in sodne prakse STO, če je takšno delovanje v škodo evropske industrije in jo poziva, da upošteva načelo vzajemnosti. Odobrava pa prednostno obravnavanje najmanj razvitih držav, ki so na začetku postopka industrijskega razvoja, da bi jim omogočili zaščito nove industrije pred nevarnostjo čezmerne tuje konkurence, vendar pod pogojem, da je to odstopanje začasno in jim bo prineslo resnične koristi. Poročilo: Cristiana Muscardini - Končni rezultati protidampinške preiskave o obutvi iz Kitajske in Vietnama Ustno vprašanje Svetu (O-0095/2006): Končni rezultati protidampinške preiskave o obutvi iz Kitajske in Vietnama Ustno vprašanje Komisiji: Končni rezultati protidampinške preiskave o obutvi iz Kitajske in Vietnama (O-0096/2006)
-//EP//TEXT REPORT A6-2006-0243 0 NOT XML V0//SL
-//EP//TEXT OQ O-2006-0095 0 NOT XML V0//SL
-//EP//TEXT OQ O-2006-0096 0 NOT XML V0//SL
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20061003BRI11313 FULL-TEXT DOC XML V0//SL
-//EP//TEXT IM-PRESS 20061003BRI11313 ITEM-004-SL DOC XML V0//SL
-//EP//TEXT IM-PRESS 20061003BRI11313 ITEM-006-SL DOC XML V0//SL
Temeljne pravice
Evropska agencija za temeljne pravice
2006-10-06 - 11:36
Predlog uredbe, ki ga bodo poslanci v postopku posvetovanja obravnavali v četrtek, predvideva začetek delovanja nove Evropske agencije za temeljne pravice s 1. januarjem 2007. Parlamentarni odbor za državljanske svoboščine se ob tem zavzema za večjo vlogo Evropskega parlamenta pri opredelitvi nalog agencije ter njeno tesnejše sodelovanje s civilno družbo. Odločitev o ustanovitvi nove agencije je 13. decembra 2003 sprejel Evropski svet, pri čemer naj bi agencija nastala z nadgraditvijo in razširitvijo pooblastil obstoječega Evropskega centra za spremljanje rasizma in ksenofobije na Dunaju, ki deluje od leta 1997.
Poročevalka o predlogu uredbe, poslanka Kinga GÁL (EPP-ED, HU) , poudarja, da mora biti agencija hkrati neodvisna in odgovorna . Za ravnovesje med tema dvema zahtevama mora biti organ funkcionalen in učinkovit, pri čemer je potrebno sodelovanje med tremi evropskimi institucijami in politično soglasje. Agencija bo koristna le, če bo zmožna zakonito, učinkovito in verodostojno izpolniti svojo nalogo, predvsem pa se mora osredotočiti na države članice Unije, vendar tudi z možnostjo obravnavanja zadev v zvezi s tretjimi državami.
Predlogi sprememb odbora so razdeljeni v tri tematske sklope:
- večja vloga Evropskega parlamenta ob načrtovanju mandata in strukture agencije;
- upoštevanje dela Sveta Evrope pri opredeljevanju vloge, geografskih pristojnosti in nalog agencije, da se prepreči podvajanje in zagotovijo sinergije;
- neodvisnost agencije se lahko zagotovi le, če so njeni člani in organi za sprejemanje odločitev sami po sebi neodvisni in imenovani s preglednim postopkom. Ob Komisiji pa mora biti v opredelitev njenega večletnega okvirnega programa vključen tudi parlament.
Odbor se še zavzema, da bi morala imeti agencija znanstveni odbor , ki bi zagotavljal visoko znanstveno kakovost njenega dela. Organi, ki imenujejo člane upravnega odbora, izvršilnega odbora in znanstvenega odbora, pa bi si morali prizadevati za uravnoteženo udeležbo žensk in moških v teh organih. Ob tem bi bilo treba še posebno pozornost posvetiti tudi enakopravni zastopanosti žensk in moških med osebjem. Poročilo: Kinga Gál - Ustanovitev Agencije Evropske unije za temeljne pravice
-//EP//TEXT REPORT A6-2006-0306 0 NOT XML V0//SL
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20061003BRI11313 FULL-TEXT DOC XML V0//SL
-//EP//TEXT IM-PRESS 20061003BRI11313 ITEM-005-SL DOC XML V0//SL
-//EP//TEXT IM-PRESS 20061003BRI11313 ITEM-007-SL DOC XML V0//SL
Kmetijstvo
Zaščita in dobro počutje živali
2006-10-06 - 11:36
Poročilo na lastno pobudo, ki ga je pripravila poslanka Elisabeth JEGGLE (EPP-ED, DE), poudarja, da sta počutje in zdravje živali zelo soodvisna, zato bi morala Komisija v svojih ukrepih proti boleznim živali več pozornosti nameniti njihovemu dobremu počutju. Ob tem poudarja načelo, da so živali čuteča bitja, katerih posebne potrebe je treba upoštevati, zaščita živali v 21. stoletju pa je izraz človečnosti in izziv za evropsko civilizacijo in kulturo. Dokument je odgovor na akcijski načrt za zaščito in dobro počutje živali 2006–2010, s katerim naj bi se povezale aktivnosti, ki so bile doslej razpršene po različnih službah Komisije, svetih in političnih področjih, ter jih strukturirati po enotnih smernicah. Razdeljen je na pet področij:
1. nadgradnja obstoječih minimalnih standardov na področju zaščite in dobrega počutja živali,
2. raziskave na področju zaščite živali in uresničevanje načela nadomestitve, zmanjšanja in izboljšanja,
3. označevanje in standardizirani kazalniki na področju zaščite živali,
4. večja vključenost javnosti in rejcev živali in
5. mednarodna prizadevanja.
Komisija ima namen obstoječe minimalne standarde razvijati naprej in predlagati minimalne standarde za druge živalske vrste. Sedanja raziskovalna prizadevanja naj bi se nadaljevala in razširila. V tesnem sodelovanju z industrijo, odgovornimi in Komisijo naj bi bil še letos predložen akcijski načrt za izvajanje načela nadomestitve, zmanjšanja in izboljšanja. Komisija si želi tudi okrepiti prizadevanja za vzpostavitev standardiziranih kazalnikov na področju zaščite živali, ki naj bi zagotovili večjo preglednost nad ravnmi zaščite živali v Evropi, olajšali nadzor in zagotovili podlago za označevanje EU na področju zaščite živali.
Razširiti je treba obveščanje potrošnikov ter usposabljanje in izobraževanje rejcev ter pripraviti komunikacijsko strategijo. Strategija zaščite živali bo imela tudi mednarodno razsežnost. Komisija si bo namreč še naprej prizadevala za vključitev zaščite živali v večstranske in dvostranske trgovinske in veterinarske sporazume. Posamezne strokovne naloge na področju zaščite živali pa je treba združiti v evropskem strokovnem centru ali laboratoriju za zaščito živali.
Odbor za kmetijstvo pozdravlja akcijski načrt in poudarja, da bi morali vsi trenutno v eljavni predpisi EU, povezani z zaščito živali, še naprej veljati , Komisija in države članice pa naj poskrbijo za enotno uporabo in nadzor vseh predpisov v Evropski uniji ter dosledno ukrepajo proti ugotovljenim kršitvam. Poslanci sicer priznavajo, da imajo kmetovalci z visokimi standardi zaščite živali dodatne stroške, zato menijo, da je treba sprejeti ukrepe, s katerimi bo mogoče preprečiti selitev proizvodnje v države z nižjim standardom. Komisijo poziva, naj pri vseh presojah vpliva upošteva vidik varnosti zaposlitve, nujna je tudi natančna analiza stroškov novih predlogov in njihovega vpliva na položaj prizadetih gospodarskih in raziskovalnih krogov v mednarodni konkurenci.
Potrošnike je treba obvestiti in jih pripraviti na to, da bodo za izdelke kmetijskih gospodarstev z višjimi standardi zaščite živali plačevali višjo ceno. Te izdelke je treba ustrezno pregledno, lahko razumljivo in zanesljivo označevati. Odbor meni, da bi že "oznaka EU" zagotavljala izpolnjevanje preprostega in zavezujočega standarda za zaščito živali pri vseh izdelkih, ki se prodajajo v Evropi. V primeru, ko ukrepi presegajo minimalne predpisane zahteve, pa bi lahko bil potrošnik s posebno navedbo na etiketi natančneje obveščen o dodatnih prizadevanjih proizvajalca. Unija bi morala tudi povečati pritisk na trgovinske partnerje, da prevzamejo evropske standarde za zaščito živali in Evropi tako omogočiti, da svoje standarde za zaščito živali izvozi po vsem svetu.
Glede vprašanja boja proti kužnim boleznim živali poslanci pozivajo Komisijo, naj v večji meri upošteva vidike zaščite živali. Regionalno cepljenje v nujnih primerih bi moralo imeti kot strategija boja proti boleznim načeloma prednost pred usmrtitvijo velikega števila zdravih živali, vendar je treba pri tem upoštevati tudi odnos do cepljenja, ki se v posameznih državah razlikuje, in njegove učinke na trgovino. Ob tem je treba izkoristiti tudi možnosti preventivne uporabe cepljenja, če je to tehnično izvedljivo.
Odbor poudarja, da v praksi pogosto prihaja do neupoštevanja določb o prevozu živali, zlasti v zvezi z zahtevami glede počitka ter zagotavljanja vode in krme za živali, zato poziva Svet in Komisijo, naj s sprejetjem ustreznih ukrepov zagotovita, da bodo članice bolje nadzirale izvajanje predpisov EU.
Poslanci še pozdravljajo predlagano prepoved uvoza pasjega in mačjega krzna ter pozivajo Komisijo, naj predlaga popolno prepoved uvoza izdelkov iz tjulnjev in proizvodov, izdelanih ob uporabi krutih postopkov, iz tretjih držav, kot so krzno živo odrtih živali, krzno s kmetij za vzrejo živali brez veterinarskega nadzora in farmacevtski proizvodi, pridobljeni iz ogroženih vrst. Komisijo še pozivajo, naj pripravi predloge, po katerih bi začasna prepoved uvoza ptičev, ujetih v divjini, v EU iz etičnih in zdravstvenih razlogov ter razlogov dobrega počutja živali postala trajna. Poročilo: Elisabeth Jeggle - Zaščita in dobro počutje živali (2006-2010)
-//EP//TEXT REPORT A6-2006-0290 0 NOT XML V0//SL
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20061003BRI11313 FULL-TEXT DOC XML V0//SL
-//EP//TEXT IM-PRESS 20061003BRI11313 ITEM-006-SL DOC XML V0//SL
-//EP//TEXT IM-PRESS 20061003BRI11313 ITEM-COVER-SL DOC XML V0//SL
-//EP//TEXT IM-PRESS 20061003BRI11313 ITEM-001-SL DOC XML V0//SL
-//EP//TEXT IM-PRESS 20061003BRI11313 ITEM-002-SL DOC XML V0//SL
-//EP//TEXT IM-PRESS 20061003BRI11313 ITEM-003-SL DOC XML V0//SL
-//EP//TEXT IM-PRESS 20061003BRI11313 ITEM-004-SL DOC XML V0//SL
-//EP//TEXT IM-PRESS 20061003BRI11313 ITEM-005-SL DOC XML V0//SL
-//EP//TEXT IM-PRESS 20061003BRI11313 ITEM-006-SL DOC XML V0//SL
-//EP//TEXT IM-PRESS 20061003BRI11313 ITEM-007-SL DOC XML V0//SL
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20061003BRI11313 ITEM-COVER-SL DOC XML V0//SL
-//EP//TEXT IM-PRESS 20061003BRI11313 ITEM-001-SL DOC XML V0//SL
-//EP//TEXT IM-PRESS 20061003BRI11313 ITEM-002-SL DOC XML V0//SL
-//EP//TEXT IM-PRESS 20061003BRI11313 ITEM-003-SL DOC XML V0//SL
-//EP//TEXT IM-PRESS 20061003BRI11313 ITEM-004-SL DOC XML V0//SL
-//EP//TEXT IM-PRESS 20061003BRI11313 ITEM-005-SL DOC XML V0//SL
-//EP//TEXT IM-PRESS 20061003BRI11313 ITEM-006-SL DOC XML V0//SL
-//EP//TEXT IM-PRESS 20061003BRI11313 ITEM-007-SL DOC XML V0//SL
