Kakšne spremembe prinaša Lizbonska pogodba?
Institucije
2009-10-15 - 16:46
Europarltv: Lizbonska pogodba ponuja orodja za okrepitev Evrope V desetih točkah vam predstavljamo novosti, ki jih prinaša tristo strani dolgi dokument. Lizbonska pogodba naj bi zagotovila bolj demokratično, učinkovitejšo in preglednejšo EU, državljane in parlamente bolje seznanja s tem, kar se dogaja na evropski ravni, Evropi pa daje jasnejši in odločnejši glas v svetu.
1. Pogodba povečuje število področij, o katerih Evropski parlament in Svet ministrov odločata skupaj. To pomeni, da imajo evropski poslanci, ki jih vi neposredno izvolite, veliko več besede pri sprejemanju zakonodaje in proračuna EU.
2. Slovenija bo imela osem poslancev v Evropskem parlamentu, torej bo dobila enega več.
3. Predsednika Komisije bo izvolil Evropski parlament na predlog Evropskega sveta.
4. Nova državljanska pobuda pomeni, da lahko že milijon državljanov iz več držav članic Evropsko komisijo pozove, naj pripravi nov predlog na področju določene politike.
5. Pogodba uvaja novo mesto visokega predstavnika Unije za zunanje zadeve in varnostno politiko, ki bo tudi podpredsednik Komisije.
6. Evropski svet bo dobil predsednika, ki bo izvoljen za največ pet let.
7. Prvič je vključena tudi določba, da države članice lahko izstopijo iz Evropske unije, če tako želijo.
8. Lizbonska pogodba priznava pravice, svoboščine in načela iz Listine o temeljnih pravicah, ki bo postala pravno zavezujoča. Države članice so Listino podpisale že leta 2000.
9. Uveden bo sistem zgodnjega opozarjanja, nacionalni parlamenti pa bodo imeli osem tednov časa za ugovor, če bodo menili, da ni primerno predlog obravnavati na ravni EU.
10. Zaradi boljšega obveščanja o tem, kako EU sprejema odločitve, bodo zasedanja Sveta ministrov poslej javna. Glasovanje s kvalificirano večino pomeni, da bo po letu 2014 Svet ministrov potreboval podporo 55 odstotkov držav članic, ki bodo predstavljale vsaj 65 odstotkov evropskega prebivalstva. Ta sistem odločitvam zagotavlja dvojno legitimnost. Za pomembna področja politik, kot sta obdavčevanje in obramba, pa bo še naprej potrebno soglasno odločanje.
20091009STO62247 Na kratko o Lizbonski pogodbi Evropski poslanci razpravljali o izidu irskega referenduma Analiza učinkov lizbonske pogodbe Lizbonska pogodba: Zmaga za evropske državljane
SL
1
EUROPARL-TV
http://www.europarltv.europa.eu/swf/EmbedPlayer.swf?vid=3c9fc4a7-6482-4e9d-b386-1cd6e4f4f65f&cid=0c8dedcf-1098-46c9-9b85-6f2b0f0b120d&lang=sl&bitrate=512&loop=off&autoplay=off&startVolume=medium&showTitle=on&showBottom=on
SL
2
LINK
http://europa.eu/lisbon_treaty/glance/index_sl.htm
-//EP//TEXT IM-PRESS 20091002FCS61743 0 NOT XML V0//SL
-//EP//TEXT IM-PRESS 20090506IPR55226 0 NOT XML V0//SL
-//EP//TEXT IM-PRESS 20071213STO15246 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
