P6_TA(2008)0497
Program Erasmus Mundus (2009–2013) ***I
A6-0294/2008
Zakonodajna resolucija Evropskega parlamenta z dne 21. oktobra 2008 o predlogu Sklepa Evropskega parlamenta in Sveta o akcijskem programu za izboljšanje kakovosti visokošolskega izobraževanja in spodbujanje medkulturnega razumevanja s sodelovanjem s tretjimi državami (Erasmus Mundus) (2009–2013) ( KOM(2007)0395 – C6-0228/2007 – 2007/0145(COD) )
(Postopek soodločanja: prva obravnava)
Evropski parlament
, –
ob upoštevanju predloga Komisije Evropskemu parlamentu in Svetu ( KOM(2007)0395 ),
–
ob upoštevanju členov 251(2) in 149(4) Pogodbe ES, na podlagi katerih je Komisija Parlamentu podala predlog ( C6-0228/2007 ),
–
ob upoštevanju člena 51 svojega Poslovnika,
–
ob upoštevanju poročila Odbora za kulturo in izobraževanje ter mnenj Odborov za zunanje zadeve, Odbora za razvoj, Odbora za proračun, Odbora za zaposlovanje in socialne zadeve in Odbora za pravice žensk in enakost spolov ( A6-0294/2008 ),
1.
odobri predlog Komisije, kakor je bil spremenjen;
2.
meni, da morajo biti finančna sredstva, navedena v zakonodajnem predlogu, združljiva z zgornjo mejo naslova 1a novega večletnega finančnega okvira, in poudarja, da se bo o letnem znesku odločalo v okviru letnega proračunskega postopka v skladu z določbami točke 37 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju UL C 139, 14.6.2006, str. 1.
;
3.
ugotavlja, da mandat izvajalske Agencije za izobraževanje, avdiovizualno področje in kulturo ne ustreza predlaganemu podaljšanju programa Erasmus Mundus; poudarja, da bo agencija lahko izvajala program šele, ko bo njen mandat ustrezno podaljšan v skladu z veljavnimi predpisi;
4.
ugotavlja, da bi bil okvirni skupni znesek 460 milijonov EUR, predlagan za financiranje akcije 2 v tem programu, krit iz finančnih sredstev posameznih instrumentov zunanje politike;
5.
poudarja, da financiranje dejavnosti, predvidenih v akciji 2, ne sme škodovati drugim dejavnostim, ki se financirajo iz posameznih instrumentov; ponovno poudarja svoje stališče, da se lahko nove akcije financirajo iz proračuna EU le, če se zagotovijo dodatna finančna sredstva za to; poziva Komisijo, naj Parlamentu vsako leto pošlje poročilo, v katerem bodo predstavljeni podrobni podatki o dejavnostih iz akcije 2 in razčlenjeni po finančnih instrumentih ter zadevnih regijah in državah;
6.
poziva Komisijo, naj zadevo ponovno predloži Parlamentu, če namerava predlog bistveno spremeniti ali ga nadomestiti z drugim besedilom;
7.
naroči svojemu predsedniku, naj stališče Parlamenta posreduje Svetu in Komisiji.
P6_TC1-COD(2007)0145
Stališče Evropskega parlamenta sprejeto na prvi obravnavi dne 21. oktobra 2008 z namenom sprejetja Sklepa št .../2008/ES Evropskega parlamenta in Sveta o akcijskem programu Erasmus Mundus 2009–2013 za izboljšanje kakovosti visokošolskega izobraževanja in spodbujanje medkulturnega razumevanja s sodelovanjem s tretjimi državami
(Ker je bil dosežen sporazum med Parlamentom in Svetom, je stališče Parlamenta iz prve obravnave enako končnemu zakonodajnemu aktu, Sklepu št. 1298/2008/ES.)
