P7_TA-PROV(2012)0045
Sprememba člena 48(2) o samoiniciativnih poročilih
A7-0399/2011
Sklep Evropskega parlamenta z dne 15. februarja 2012 o spremembi člena 48(2) Poslovnika Parlamenta o samoiniciativnih poročilih ( 2011/2168(REG) )
Evropski parlament
, –
ob upoštevanju sklepa konference predsednikov z dne 7. aprila 2011 o samoiniciativnih poročilih,
–
ob upoštevanju pisma z dne 26. aprila 2011, ki ga je predsednik Evropskega parlamenta naslovil na predsednika Odbora za ustavne zadeve,
–
ob upoštevanju členov 211 in 212 Poslovnika,
–
ob upoštevanju poročila Odbora za ustavne zadeve ( A7-0399/2011 ),
1.
je seznanjen s sklepom konference predsednikov z dne 7. aprila 2011, da bi morala biti samoiniciativna poročila, ki so oblikovana na podlagi letnih poročil o delu in spremljanju iz prilog 1 in 2 k sklepu konference predsednikov z dne 12. decembra 2002, kot ga vsebuje Priloga XVIII Poslovnika („sklep iz leta 2002“), obravnavana kot strateška poročila v smislu zadnjega stavka člena 48(2), in naroči generalnemu sekretarju, naj sklep vključi v Prilogo XVIII;
2.
meni, da je postal člen 2(4) sklepa iz leta 2002 zaradi sklepa Evropskega parlamenta z dne 13. novembra 2007 o spremembi Poslovnika Evropskega parlamenta z vidika Statuta poslancev UL C 282 E, 6.11.2008, str. 106.
zastarel, in naroči generalnemu sekretarju, naj Prilogo XVIII ustrezno prilagodi;
3.
sklene spremeniti Poslovnik, kakor je določeno v nadaljevanju;
4.
poudarja, da bo sprememba začela veljati prvi dan naslednjega delnega zasedanja;
5.
naroči svojemu predsedniku, naj ta sklep posreduje Svetu in Komisiji v vednost.
Veljavno besedilo
Sprememba
Sprememba 6/rev
Poslovnika Parlamenta
Člen 48 – odstavek 2
2.
Parlament preuči predloge resolucij iz samoiniciativnih poročil v skladu s postopkom kratke predstavitve iz člena 139. Predlogi sprememb k takim predlogom resolucij so sprejemljivi za obravnavo na plenarnem zasedanju le, če jih poročevalec vloži z namenom, da bi upošteval nove informacije, ali če jih vloži vsaj desetina poslancev. Politične skupine lahko vložijo alternativne predloge resolucije v skladu s členom 157(4). Ta odstavek se ne uporablja, kadar predmet poročila izpolnjuje pogoje za prednostno razpravo na plenarnem zasedanju, kadar je poročilo pripravljeno v skladu s pravico do pobude iz člena 41 ali 42, ali kadar je
mogoče
poročilo
obravnavati
kot strateško poročilo
v skladu z merili, ki jih določi konferenca predsednikov
.
2.
Parlament preuči predloge resolucij iz samoiniciativnih poročil v skladu s postopkom kratke predstavitve iz člena 139. Predlogi sprememb k takim predlogom resolucij so sprejemljivi za obravnavo na plenarnem zasedanju le, če jih poročevalec vloži z namenom, da bi upošteval nove informacije, ali če jih vloži vsaj desetina poslancev. Politične skupine lahko vložijo alternativne predloge resolucije v skladu s členom 157(4).
Člena 163 in 167 se uporabljata za predlog resolucije, ki ga vloži odbor, in za njegove predloge sprememb. Člen 167 velja tudi za eno samo glasovanje o alternativnih predlogih resolucij.
Ta odstavek se ne uporablja, kadar predmet poročila izpolnjuje pogoje za prednostno razpravo na plenarnem zasedanju, kadar je poročilo pripravljeno v skladu s pravico do pobude iz člena 41 ali 42, ali kadar je
bilo
poročilo
odobreno
kot strateško poročilo.
