Vprašanje za čas za vprašanja H-000139/2011
za Komisijo
Delno zasedanje: april 2011
Člen 116 poslovnika
Sandrine Bélier
(Verts/ALE) Zadeva: Strategija za biotsko raznovrstnost v EU
Ali lahko po sprejetju novega mednarodnega cilja zaščite biotske raznovrstnosti do leta 2020 Komisija potrdi, da bo skupna kmetijska politika vključevala skladen sistem okoljskih spodbud, kot npr.
obvezen ekološki element v prvem stebru na ravni kmetijskih gospodarstev, ki bi jo sestavljal skupek dobrih kmetijskih praks, kot so kolobarjenje in zelena infrastruktura;
specifične določbe v prvem stebru za kmete na območjih Natura 2000 in za vzdrževanje ekoloških kmetijskih gospodarstev ter pašnikov in travinj z intenzivno rabo;
dobro opredeljen drugi steber z zadostnimi sredstvi, ki bi moral vključevati učinkovite, prostovoljne in večletne načrte za podporo kmetov, ki nadgrajujejo osnovne dobre prakse in prispevajo k uspešnosti ciljev EU na področju podnebnih sprememb, biotske raznovrstnosti in voda?
