KONČNO
A6-0263/2006
30.8.2006
POROČILO
o izvajanju uredbe Sveta (ES) št. 1185/2003 z dne 26. junija 2003 o odstranjevanju plavuti morskih psov na krovu plovil,
(2006/2054(INI))
Odbor za ribištvo
Poročevalka:
Rosa Miguélez Ramos
PE 371.815v01-00
VSEBINA
PREDLOG RESOLUCIJE EVROPSKEGA PARLAMENTA..... Error! Bookmark not defined.
OBRAZLOŽITEV........................................................................ Error! Bookmark not defined.
POSTOPEK................................................................................ Error! Bookmark not defined.
PREDLOG RESOLUCIJE EVROPSKEGA PARLAMENTA
o izvajanju uredbe Sveta (ES) št. 1185/2003 z dne 26. junija 2003 o odstranjevanju plavuti morskih psov na krovu plovil,
( 2006/2054(INI) )
Evropski parlament ,
– ob upoštevanju Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike
UL L 358, 31.12.2002, str. 59.
– ob upoštevanju Uredbe Sveta (ES) št. 1185/2003 z dne 26. junija 2003 o odstranjevanju plavuti morskih psov na krovu plovil
UL L 167, 4.7.2003, str. 1. ,
– ob upoštevanju svoje resolucije z dne 27. marca 2003 o predlogu uredbe Sveta o odstranjevanju plavuti morskih psov na krovu plovil
UL C 62E, 11.3.2004, str. 156. ,
– ob upoštevanju Poročila Komisije Svetu in Evropskemu parlamentu o izvajanju Uredbe Sveta (ES) št. 1185/2003 o odstranjevanju plavuti morskih psov na krovu plovil ( KOM(2005)0700 ),
– ob upoštevanju člena 45 svojega poslovnika,
– ob upoštevanju poročila Odbora za ribištvo ( A6‑0263/2006 ),
A. ker se upoštevajo informacije in podatki, vsebovani v zgoraj omenjenem poročilu Komisije,
B. ker se upošteva zelo slabo kakovost informacij držav članic o rezanju plavuti na krovu ladij,
C. ker se upoštevajo znanstvena poročila, predstavljena delovnim skupinam Mednarodnega sveta za raziskovanje morja (ICES) in Mednarodne komisije za ohranitev atlantskega tuna (ICCAT), ki obsojajo vrednost petih odstotkov za razmerje med maso plavuti in telesa za nekatere vrste, in poročila, na katere se sklicuje zgoraj omenjeno poročilo Komisije,
D. ker je seznanjen z dokazi ribolovnih flot ZDA in Kanade o tem, da razmerje med maso plavuti in maso živali s kožo pri rezanju plavuti sinjega morskega psa (Prionacea glauca) brez preostalega nanje pritrjenega mesa ali vretenc znaša manj kot 4 % ter da je zaradi neodrezanega preostalega mesa povprečna cena za kilogram plavuti, ki so v Hongkong uvožene iz Evrope, nižja kot pri tistih iz ZDA,
E. ker maksimalno razmerje petih odstotkov žive mase med plavutmi in telesom v konkretnem primeru sinjega morskega psa ( Prionacea glauca ) ni v skladu z njegovo morfologijo, značilno za pelagične morske pse, kar ribolovnim flotam Skupnosti po nepotrebnem otežuje izpolnjevanje zakonodaje,
1. čestita Komisiji za jasno in jedrnato poročilo;
2. se strinja z oceno Komisije, da Uredba Sveta (ES) št. 1185/2003 izpolnjuje svoj namen, in poziva Komisijo, naj še naprej spremlja njeno izvajanje na podlagi letnih poročil držav članic ali drugih ustreznih informacij;
3. kljub temu obžaluje, da vse države članice ne izpolnjujejo dosledno svojih obveznosti glede nadzora svojih plovil in posredovanja obveznih poročil; poziva Komisijo, naj zagotovi, da bodo te obveznosti brez izjem izpolnjene;
4. poziva Komisijo, naj tudi v prihodnje na mednarodni ravni razgrinja predloge podobnih, vselej na ustreznih znanstvenih poročilih utemeljenih ukrepov, zato da regionalne ribiške organizacije pripravi do sprejetja posebnih predpisov za vrste, ki se močno selijo;
5. poziva Komisijo, naj Evropskemu parlamentu in Svetu v šestih mesecih predloži predlog o spremembi Uredbe Sveta (ES) št. 1185/2003, v katerem bo v skladu z merili iz znanstvenih poročil, zlasti iz poročila ICCAT za leto 2005, popravljeno teoretično razmerje med maso plavuti in živo maso zlasti za vrsto Prionacea glauca , za katerega stalni znanstveni odbor za raziskave in statistike ICCAT priporoča razmerje 6,5% med plavutmi in živo težo, zato da se razmerje uskladi z morfološkimi značilnostmi te vrste;
6. poziva Komisijo, naj predlaga spremembo Uredbe (ES) št. 1185/2003, da odpravi težave z izvrševanjem, nastale z obveznostjo iztovarjanja plavuti in teles morskih psov v različnih pristaniščih;
7. poziva Komisijo, naj Evropski parlament in Svet najkasneje do 1. januarja 2009 obvesti o izvajanju te uredbe ali katere koli njene spremenjene različice, pri tem pa upošteva razvoj tega področja na mednarodni ravni, in, če je to primerno, predlaga spremembe k tej uredbi;
8. poziva Komisijo, naj Evropskemu parlamentu in Svetu najkasneje do 30. junija 2007 predloži akcijski načrt Skupnosti za ohranjanje morskih psov in morskih ptic, ki bo v skladu z njegovim sporočilom ( KOM(2006)0216 ) z naslovom "Zaustavitev izgube biotske raznovrstnosti do leta 2010 in pozneje";
9. naroči svojemu predsedniku, naj to resolucijo posreduje Svetu in Komisiji.
OBRAZLOŽITEV
I. - Splošne opombe
Ribe, ki spadajo v takson Elasmobranchii , so zaradi lastnosti svojega življenjskega cikla v glavnem zelo ranljive, kar se tiče izkoriščanja. Praksa odstranjevanja plavuti, po kateri se plavuti odrežejo, ostali del trupa pa odvrže v morje, je na krovu plovil Skupnosti v morskih vodah pod suverenostjo ali sodno pristojnostjo držav članic ali tretjih držav ter v mednarodnih vodah prepovedana.
Ker pa te vrste pri ribolovu Skupnosti, usmerjenem v ulov dragocenejših vrst, pogosto tvorijo del prilova, je Evropska unija 26. junija 2003 sprejela Uredbo (ES) 1185/2003 o odstranjevanju plavuti morskih psov na krovu plovil za namene prodaje, ki dovoljuje ločevanje plavuti od ulovljenih morskih psov na krovu plovil, če to služi bolj učinkoviti uporabi vseh delov morskega psa z ločeno predelavo plavuti in preostalih delov morskega psa na krovu.
V uredbi je predvideno, da mora država članica zastave v tem primeru izdati posebno dovoljenje za ribolov, ki med drugim zavezuje kapitane plovil, da v dnevniku ali v posebnem registru vodijo ustrezno evidenco o teži odrezanih plavuti. Ta posebna dovoljenja za ribolov se izdajo samo ribiškim plovilom, ki dokažejo zmožnost uporabe vseh delov morskih psov in utemeljijo potrebo po njihovi predelavi na krovu.
Druge zahteve uredbe (člen 4, odstavka 4 in 5) so povezane s teoretičnim razmerjem med skupno maso plavuti in telesa, ki v nobenem primeru ne sme preseči 5 % žive mase ulova morskih psov.
Poleg tega je v uredbi poudarjena dolžnost držav članic, da Komisiji pošljejo izčrpno letno poročilo o izvajanju uredbe v preteklem letu. Komisija nato Evropskemu parlamentu in Svetu predloži poročilo o izvajanju uredbe in mednarodnem razvoju na tem področju.
Komisija po potrebi predloži spremembe Uredbe (ES) št. 1185/2003. Če so te povezane s teoretičnim razmerjem med maso plavuti in telesa morskega psa, je treba upoštevati mnenje znanstvenega, tehničnega in gospodarskega odbora za ribištvo.
Komisija je 22. decembra 2005 izdelala poročilo o izvajanju omenjene uredbe, ki ga je predložila Parlamentu in Svetu (KOM(2005) 700 konč.).
II. Opombe poročevalke
Poročevalka z zadovoljstvom ugotavlja, da iz poročila Komisije jasno izhaja, da je rezanje plavuti morskim psom v Skupnosti prepovedano. Kljub temu se ne strinja z mnenjem Komisije, da ni treba spremeniti teoretičnega razmerja med maso plavuti in telesa.
Državi članici, ki imata največji floti za ulov in predelavo morskih psov, sta namreč že večkrat opozorili na težave, ki jih imata njuni floti pri pretvorbi razmerja petih odstotkov med težo plavuti in telesa (s hrbteničnim kanalom ali trupom) pri tej vrsti živali. To razmerje je bilo nekoč sprejeto na podlagi predpisov, ki jih uporablja ameriška flota, vendar izhajali iz drugačnih okoliščin, drugih vrst in vidikov.
Da bi dosegla normo, se je ribolovna flota EU prisiljena znebiti dela plavuti, saj vrsta Prionacea glauca (sinjega morskega psa), pri kateri je razmerje med plavutmi in živo težo 6,5%, predstavlja več kot 80% ulova. Po navedbah Komisije obstajajo znanstvena poročila delovne skupine ICES in Mednarodne skupine za ohranitev atlantskega tuna (ICCAT), ki potrjujejo, da je razmerje pri sinjem morskem psu drugačno, medtem ko je veljavna vrednost 5% primerna za ostale vrste morskih psov. Ker gre za natančno določen in opredeljiv ribolov, se je mogoče z njegovim priznanjem izogniti kršitvam na krovu ribiških plovil Skupnosti.
Poleg tega Skupnost z uporabo nestvarnih pretvorbenih faktorjev pri omenjenem izračunu tvega, da bodo ocene skupnega ulova flote, ki posredno izvirajo iz mednarodne trgovine s plavutmi morskih psov v azijskih državah (katerih izvor se šteje kot evropski), napačne. Hkrati bi prilagoditev veljavnega razmerja v skladu z znanstvenimi podatki Skupnosti omogočila, da se postavi na čelo sprememb, ki jih bo na podlagi priporočila svojega znanstvenega odbora izvajala Mednarodna komisija za ohranitev atlantskega tuna in jih bodo verjetno prevzele druge regionalne ribiške organizacije.
Zato poročevalka Komisijo poziva, naj v skladu s členom 6.2 navedene Uredbe (ES) št. 1185/2003 čim prej skliče tehnično srečanje s predstavniki ribiškega sektorja in znanstveniki, da preuči to vprašanje ter pripravi predlog spremembe te uredbe, ki bi floti Skupnosti omogočil, da predpise ustrezno prilagodi morfološkim značilnostim obravnavane vrste morskega psa.
Komisija tudi trdi, da države članice
V letu 2003 sta samo Španija in Nemčija dodelili dovoljenja za odstranjevanje plavuti. V letu 2004 sta to storili tudi Portugalska in Združeno kraljestvo, v letu 2005 pa Litva. niso spoštovale rokov, predvidenih za predložitev letnih poročil, čeprav nekatere navajajo, da so zahtevane podatke posredovale, vendar niso bili sprejeti, ker so jih poslale po 30. septembru 2005. Prav tako Komisija poudarja, da je treba v nacionalnih poročilih določiti merila za dodeljevanje posebnih dovoljenj, hkrati pa kaže pripravljenost za razprave in skupni pregled razmer z državami članicami.
Poročevalka meni, da je glede na kratek čas veljavnosti Uredbe (ES) št. 1185/2003 razumljivo, da so se pojavile težave, ki pa jih je treba čim prej rešiti.
Pozitivno je sporočilo Komisije, da je na mednarodni ravni predstavila predloge s podobnimi ukrepi in da so nekatere regionalne ribiške organizacije sprejele specifične predpise za vrste rib, ki se močno selijo. Ni pa natančneje opredeljeno, ali so ti predlogi usklajeni z znanstvenimi poročili, po katerih je treba delež razmerja med plavutmi in telesom prilagoditi morfološkim značilnostim sinjega morskega psa.
POSTOPEK
Naslov
Izvajanje uredbe Sveta (ES) št. 1185/2003 z dne 26. junija 2003 o odstranjevanju plavuti morskih psov na krovu plovil
Št. postopka
2006/2054(INI)
Pristojni odbor Datum razglasitve dovoljenja na zasedanju
PECH 16.3.2006
Odbori, zaprošeni za mnenje Datum razglasitve na zasedanju
ENVI 16.3.2006
Odbori, ki niso dali mnenja Datum sklepa
ENVI 24.4.2006
Okrepljeno sodelovanje Datum razglasitve na zasedanju
Poročevalec/-ka Datum imenovanja
Rosa Miguélez Ramos 31.1.2006
Nadomeščeni/-a poročevalec/-ka
Obravnava v odboru
18.4.2006
20.6.2006
Datum sprejetja
28.8.2006
Izid končnega glasovanja
+:14
−: 0
0: 3
Poslanci, navzoči pri končnem glasovanju
Iles Braghetto, Luis Manuel Capoulas Santos, Paulo Casaca, Zdzisław Kazimierz Chmielewski, Carmen Fraga Estévez, Alfred Gomolka, Heinz Kindermann, Henrik Dam Kristensen, Albert Jan Maat, Philippe Morillon, Willi Piecyk, Dirk Sterckx, Struan Stevenson, Margie Sudre
Namestniki, navzoči pri končnem glasovanju
Dorette Corbey, Carl Schlyter
Namestniki (člen 178(2)), navzoči pri končnem glasovanju
Alfonso Andria
Datum predložitve
30.8.2006
Pripombe (na voljo samo v enem jeziku)
…
