Strožja pravila glede informacij o zdravilih na recept
Javno zdravje
Plenarno zasedanje
2010-11-24 - 13:59
Bolnikom mora biti v prihodnje zagotovljen boljši dostop do kakovostnih informacij o zdravilih na recept. To je sporočilo evropskih poslancev, ki so v sredo glasovali o dveh zakonodajnih predlogih, s katerimi naj bi zagotovili, da bodo uporabniki deležni objektivnih informacij o značilnostih zdravil in bolezni, za katere so predvidena, hkrati pa naj bi preprečili širjenje nezaželenih informacij ali prikrito oglaševanje.
Poslanci utemeljujejo svoja dopolnila osnutka zakonodaje z načelom, da morajo bolniki imeti pravico do pridobivanja točnih in nepristranskih informacij o zdravilih. Jasneje so določene tudi obveznosti farmacevtskih družb, oblike obveščanja in vloga držav članic.
Parlament je v sredo v prvem branju sprejel svoja dopolnila k dvema zakonodajnima predlogoma - uredbi, ki vprašanje ureja na ravni (564 glasov za, 41 proti in 45 vzdržanih glasov) in direktivi, ki določa, kako morajo svojo zakonodajo prilagoditi države članice (558 glasov za, 42 proti in 53 vzdržanih glasov). Naslednji bo o dopolnilih odločal Svet ministrov.
Poročevalec o obeh predlogih, poslanec Christofer FJELLNER (ELS, SE) , je v razpravi dejal:
"Najpomembnejše dejstvo je, da smo med postopkom spremenili težišče zakonodaje s pravice farmacevtskih družb, da širijo informacije, na pravico bolnikov, da dobijo informacije, ki jih rabijo in želijo. Zakonodajni predlog je zdaj veliko boljši, kar se tiče kakovosti in količine informacij, ki mora biti na voljo bolnikom."
Podjetja morajo obveščati, ne oglaševati
Na svetovnem spletu je dostopnih ogromno nepreverjenih informacij o zdravilih, zato morajo uporabniki imeti možnost, da jih pridobijo od tistih, ki še največ vedo o izdelku.
Poslanci menijo, da morajo farmacevtska podjetja zagotovi osnovne informacije o izdelku, kot so značilnosti zdravila, označevanje in navodila za uporabo ter dostopna različica poročila o oceni zdravila. Proizvajalcem pa bi bilo le z izrecno odobritvijo ustreznih organov držav članic dovoljeno, da obveščajo javnost z nekaterimi drugimi nepromocijskimi informacijami, na primer o spremembah cen ali embalaže.
Oglaševanje zdravil na recept je že prepovedana po vsej EU, vendar v državah članicah pravila razlagajo različne načine, zato je meja med informiranjem in pospeševanjem prodaje lahko ponekod zelo nejasna. Poslanci želijo stvari postaviti na svoje mesto in se zavzemajo za razširitev prepovedi informiranja o zdravilih na recept v medijih. Predlog Komisije govori le o informacijah na radiu in televiziji, Parlament pa z dopolnilom dodaja na seznam še tiskane medije.
Zdravstveni delavci, ki dajejo informacije o zdravilih ali medicinskih napravah na javnih prireditvah ali nastopih v medijih, bodo morali tudi objaviti svoje interese, na primer vse morebitne finančne vezi s farmacevtskimi podjetji oziroma prodajalci zdravil.
Obveznost držav članic, da zagotovijo informacije na spletu
Poslanci poudarjajo, da so države članice odgovorne za oblikovanje takšnih predpisov, ki bodo zagotavljali dostopnost objektivnih in nepristranskih informacij o zdravilih. Med oblike podajanja informacij sodijo navodila za uporabo v embalaži zdravil, poročilo o oceni zdravila in informacije preprečevanju bolezni, za katere je namenjeno zdravilo.
Države bodo morale za te informacije postaviti namenske spletne strani, vse pa bodo morale biti na razpolago tudi v formatu, ki je dostopen invalidnim osebam.
20101124IPR99488
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
