VPRAŠANJE ZA USTNI ODGOVOR Z RAZPRAVO O-0045/05
v skladu s členom 108 Poslovnika
predložitev
Lapo Pistelli
, v imenu skupine ALDE
za Komisijo
Zadeva: Razmere v Sudanu
25. januarja 2005, potem ko sta sudanska vlada in Sudanska ljudska osvobodilna vojska podpisali obojestranski mirovni sporazum, sta Evropska komisija in sudanska vlada dokončno izoblikovali strateški dokument države.
S tem se Evropska unija zavzema za spodbujanje miru, demokracije, odgovornega upravljanja in spoštovanja človekovih pravic v Sudanu.
Za dosego tega cilja je v strateškem dokumentu države določen strukturni okvir finančne podpore v višini 400 milijonov eurov, ki jo EU namenja Sudanu. Podpora bo izplačana postopoma, sorazmerno z učinkovitostjo izvajanja mirovnega sporazuma in izboljšanjem razmer v Darfurju.
Toda, ali ima Komisija spričo trajne nestabilnosti razmer in nasilnih spopadov ter vse večje bojazni, da se bodo razmere v vzhodnih delih države poslabšale, namen povečati politično odgovornost EU v Sudanu in okrepiti njeno sodelovanje pri mirovnem procesu, ki je v teku?
Ali namerava Evropska komisija zlasti imenovati posebnega poslanika, določiti območje prepovedi letenja v Darfurju in okrepiti prisotnost Afriške zveze v okviru nadzorne misije (AMIS) na vsaj 8.000 mož?
In nazadnje, ali lahko Komisija posreduje natančne podatke o dodelitvi in izplačilu humanitarne pomoči EU, namenjene Sudanu?
