Ponedeljek na plenarnem zasedanju: terorizem, irska kampanja, ustvarjalnost
Institucije
2008-09-23 - 18:30
Predsednik Pöttering obsodil nedeljski uboj španskega podčastnika Ob začetku drugega septembrskega zasedanja so poslanci spomin na žrtve nedeljskega bombnega napada v Španiji počastili z minuto molka. Teroristični napad na katerikoli del EU pomeni teroristični napad na celotno Evropsko unijo, na vsakogar od nas, je ob otvoritvi zasedanja izjavil predsednik EP Hans-Gert Pöttering. V ponedeljek so poslanci razpravljali tudi o ustvarjalnosti in inovativnosti, finančnih trgih, peticijah in medijih v Uniji.
Domnevno financiranje irske kampanje proti lizbonski pogodbi
Pred začetkom prve točke dnevnega reda je Daniel Cohn-Bendit, sopredsednik politične skupine Zelenih, predsednika Parlamenta opozoril, da so minuli konec tedna irski časniki poročali o domnevni povezavi med finančnimi pokrovitelji tamkajšnje referendumske kampanje proti Lizbonski pogodbi z ameriškim Pentagonom in obveščevalno službo CIA.
Predsednik Pöttering je poslancu Cohn-Benditu odgovoril, da zadevo že nekaj časa pozorno spremlja: "Zavzemamo se za popolno preglednost, saj tudi ljudje, ki nas napadajo, zahtevajo od nas popolno preglednost financiranja - torej naj bi se tudi sami držali tega načela."
Evropsko leto ustvarjalnosti in inovacij (2009)
Komisija predlaga, da bi bilo leto 2009 evropsko leto ustvarjalnosti in inovacij. Spodbuda ustvarjalnosti in inovacijam naj bi na podlagi vseživljenjskega učenja postala ključni dejavnik za razvoj osebnih, poklicnih, podjetniških in socialnih kompetenc.
Po vzoru prejšnjih evropskih let bodo predlagani ukrepi zajemali informacijske in promocijske kampanje ter prireditve in pobude na evropski, nacionalni, regionalni in lokalni ravni. Tako naj bi se v javnost prenesla ključna sporočila ter razširjale informacije o zgledih dobre prakse.
Poročevalka, grška socialdemokratka Katerina Batzeli ugotavlja, da predlog vsebuje številne dobre zamisli in pobude. Strinja se tudi, da mora Evropa iz socialnih in gospodarskih razlogov poudariti svojo ustvarjalno ter inovativno sposobnost in okrepiti svojo zmožnost odzivanja na priložnosti, ki jih prinaša globalizacija.
V zadnjih letih so v EU potekale dejavnosti ob evropskem letu mobilnosti delavcev (2006), evropskem letu enakih možnosti (2007) in evropskem letu medkulturnega dialoga (2008).
Nagrada Saharova 2008
Hu Jia, Aleksander Kozulin in opat Apollinaire Malu Malu so trije letošnji finalisti za Nagrado Saharova za svobodo misli, ki jo Evropski parlament podeljuje aktivistom za zaščito človekovih pravic in demokracije po vsem svetu. Finaliste so v ponedeljek zvečer s seznama sedmih kandidatov na skupni seji izbrali člani odbora za zunanje zadeve in odbora za razvoj. Dobitnik nagrade bo znan sredi oktobra.
Druge teme na dnevnem redu:
Hedge skladi in skladi zasebnega kapitala
Preglednost na področju institucionalnih vlagateljev
Peticije v parlamentarnem letu 2007
Koncentracija in pluralizem medijev v Evropski uniji
Ukrepi po konferenci iz Monterreya iz leta 2002 o financiranju razvoja
Pregled notranjega trga
Bolonjski proces in mobilnost študentov
Stanje in možnosti na področju kmetijstva v gorskih regijah
20080922STO37692 Prenos zasedanja v živo Dnevni red plenarnega zasedanja Poročilo o evropskem letu ustvarjalnosti in inovacij (2009)
SL
1
PHOTO
20080922PHT37835.jpg
SL
2
LINK
//wps-europarl-internet/faces/live/live-video.jsp?language=sl
SL
3
LINK
/sides/indexPartSession.do?reference=2008-09-2&language=SL
-//EP//TEXT REPORT A6-2008-0319 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
