Člen
162
Tajno glasovanje
1.
Brez poseganja v člena 12(1) in 177(1) ter drugi pododstavek člena 182(2) se o imenovanjih glasuje tajno.
Za ugotavljanje števila oddanih glasov se upoštevajo le glasovnice z imeni predlaganih kandidatov.
2.
Tajno se glasuje tudi, če tako zahteva najmanj petina vseh poslancev. Taka zahteva mora biti podana pred začetkom glasovanja.
3.
Zahteva za tajno glasovanje ima prednost pred zahtevo za poimensko glasovanje.
4.
Dva do šest poslancev, določenih z žrebom, prešteje glasove, oddane pri tajnem glasovanju.
V primeru glasovanja v skladu z odstavkom 1 kandidati ne smejo preštevati glasov.
Imena poslancev, ki so sodelovali pri tajnem glasovanju, se zabeležijo v zapisnik seje, na kateri je glasovanje potekalo.

