ABC volitev predsednika Evropskega parlamenta
Institucije
Poslovnik Evropskega parlamenta
2012-01-16 - 17:24
Čeprav traja mandat poslancev pet let, pa je mandat predsednika Parlamenta, 14 podpredsednikov in petih kvestorjev omejen na dve leti in pol. V torek, 17. januarja, bodo poslanci najprej volili novega predsednika Parlamenta, nato pa bodo dan kasneje glasovali še o imenih 14 podpredsednikov in petih kvestorjev. Kandidati za nasledstvo sedanjega predsednika Jerzyja Buzeka so trije: nemški poslanec, sicer vodja politične skupine socialistov in demokratov (S&D) Martin Schulz, britanska liberalka Diana Wallis (ALDE) in konservativec (ECR) Nirj Deva iz Velike Britanije. Kako pa predsedniške volitve sploh potekajo?
Zakaj volitve prav zdaj?
Čeprav traja mandat poslancev pet let, pa je mandat predsednika Parlamenta, 14 podpredsednikov in petih kvestorjev omejen na dve leti in pol, kar pomeni, da je prišel čas za novo vodilno garnituro. Parlament je sicer mandat nastopil po evropskih volitvah junija leta 2009.
Kdo lahko kandidira?
Za predsednika lahko kandidira katerikoli poslanec Parlamenta, pogoj pa je, da kandidaturo z njegovim soglasjem predlaga ali politična skupina ali najmanj 40 poslancev. Kandidature so morale biti vložene do 15. ure v ponedeljek, 16. januarja.
Kako poteka glasovanje?
Volitve predsednika Parlamenta so tajne, poslanci ime kandidata obkrožijo na volilnem lističu, ki jih nato drug za drugim oddajo v volilno skrinjico. Ta postopek nadzoruje osem opazovalcev, med njimi tudi nekaj poslancev.
Kandidat, ki prejme absolutno večino oddanih glasov, t.j. 50 odstotkov plus en glas, je izvoljen za predsednika Parlamenta. Prazne ali neveljavne glasovnice ne štejejo kot oddan glas.
Če prvi krog ne da zmagovalca, Parlament o kandidatih po istih pravilih glasuje še v drugem krogu. Vložene so lahko tudi nove kandidature. Če tudi drugi krog ne da zmagovalca, se po istih pravilih organizira še tretji krog glasovanja.
V primeru, da zmagovalec tudi po tretjem krogu ni znan, dva kandidata z največjim številom glasov napredujeta v četrti krog, kjer zmaga tisti, ki dobi več glasov. Če dobita enako število glasov, postane predsednik tisti, ki je starejši.
Kakšne so pristojnosti predsednika?
Predsednik nadzoruje delo Parlamenta in njegovih teles, vodi plenarna zasedanja in skrbi za potek dela v skladu s poslovnikom. Predsednik tudi predstavlja Parlament v vseh zakonodajnih zadevah, pa tudi v zunanjih odnosih in na zasedanjih Evropskega sveta.
Predsednikov podpis je potreben zato, da v veljavo stopi proračun EU. Predsednik skupaj s predstavnikom vsakokratnega predsedstva Svetu EU podpiše tiste zakonodajne akte, ki so sprejeti v postopku soodločanja med Parlamentom in Svetom. Pri tem gre za večino zakonodaje EU.
Koliko podpredsednikov je v Parlamentu? Kakšna je njihova vloga?
Parlament ima 14 podpredsednikov. Poslanci lahko na glasovnici obkrožijo več kandidatov. V prvem krogu so izvoljeni tisti, ki dobijo absolutno večino oddanih glasov. Če s tem ni zapolnjenih vseh 14 mest, je pod istimi pogoji izveden drugi krog glasovanja. Če tudi po tem kakšno podpredsedniško mesto ostane prosto, jih zasedejo kandidati z največjim številom glasov v tretjem krogu. V primeru enakega števila glasov, je za podpredsednika izvoljen starejši kandidat.
Podpredsedniki so člani biroja Parlamenta. Predsedujejo plenarnim zasedanjem, ko je predsednik odsoten. So tudi stalni člani spravnega odbora. Predsednik lahko podpredsednikom poveri katerokoli nalogo ali pristojnost.
Kdo so kvestorji in kakšne so njihove naloge?
Parlament ima pet kvestorjev, voljeni pa so podobno kot podpredsedniki. Odgovorni so za finančne in administrativne zadeve, ki neposredno zadevajo poslance.
20120113STO35288 Pogovor s poslancem Nirjem Devo (EuroparlTV) Pogovor s poslanko Diano Wallis (EuroparlTV) Pogovor s poslancem Martinom Schulzem (EuroparlTV) Poslovnik Parlamenta Spremljajte glasovanje v živo (torek, 17. januar, ob 9. uri)
SL
1
PHOTO
20111213PHT34051.jpg
SL
2
LINK
http://europarltv.europa.eu/en/player.aspx?pid=15e56fe4-7883-4f30-9cff-9fd600ac822c
SL
3
LINK
http://europarltv.europa.eu/en/player.aspx?pid=fcc887d3-c833-48ce-b037-9fd600accf56
SL
4
LINK
http://europarltv.europa.eu/en/player.aspx?pid=7310563f-f6e8-47e5-85dc-9fd600ad28c5
SL
6
LINK
/ep-live/sl/schedule/live-broadcast
-//EP//TEXT RULES-EP 20120110 TOC NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
