KONČNO
A6-0402/2007
19.10.2007
***I
POROČILO
o predlogu Direktive Evropskega parlamenta in Sveta o spremembi Direktive 2003/87/ES zaradi vključitve letalskih dejavnosti v sistem za trgovanje s pravicami do emisije toplogrednih plinov v Skupnosti
(KOM(2006)0818 – C6‑0011/2007 – 2006/0304(COD))
Odbor za okolje, javno zdravje in varnost hrane
Poročevalec:
Peter Liese
Pripravljavec mnenja (*):
Georg Jarzembowski , Odbor za promet in turizem
(*) Postopek s pridruženimi odbori – člen 47 Poslovnika
PE 390.460v03-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Besedilo, zapisano v navadnem poševnem tisku , označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.....................................................................................................................34
MNENJE Odbora za ekonomske in monetarne zadeve ..................................39
MNENJE Odbora za industrijo, raziskave in energetiko .............................50
MNENJE Odbora za promet in turizem (*) ..............................................................64
POSTOPEK..............................................................................................................................87
(*) Postopek s pridruženimi odbori – člen 47 Poslovnika
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu Direktive Evropskega parlamenta in Sveta o spremembi Direktive 2003/87/ES zaradi vključitve letalskih dejavnosti v sistem za trgovanje s pravicami do emisije toplogrednih plinov v Skupnosti
( KOM(2006)0818 – C6‑0011/2007 – 2006/0304(COD) )
(Postopek soodločanja: prva obravnava)
Evropski parlament ,
– ob upoštevanju predloga Komisije Evropskemu parlamentu in Svetu ( KOM(2006)0818 )
UL C ... / Še neobjavljeno v UL. ,
– ob upoštevanju člena 251(2) in člena 175(1) Pogodbe ES, na podlagi katerih je Komisija Parlamentu podala predlog ( C6‑0011/2007 ),
– ob upoštevanju člena 51 svojega poslovnika,
– ob upoštevanju poročila Odbora za okolje, javno zdravje in varnost hrane in mnenj Odbora za promet in turizem, Odbora za ekonomske in monetarne zadeve, Odbora za industrijo, raziskave in energetiko ter Odbora za promet in turizem ( A6‑0402/2007 ),
1. odobri predlog Komisije, kakor je bil spremenjen;
2. poziva Komisijo, naj zadevo ponovno predloži Parlamentu, če namerava svoj predlog bistveno spremeniti ali nadomestiti z drugim besedilom;
3. naroči svojemu predsedniku, naj stališče Parlamenta posreduje Svetu in Komisiji.
Besedilo, ki ga predlaga Komisija
Predlogi sprememb Parlamenta
Predlog spremembe
1
UVODNA IZJAVA 5
(5) Čeprav Skupnost ni pogodbenica Čikaške konvencije iz leta 1944, so vse njene države članice pogodbenice navedene konvencije in hkrati članice ICAO ter podpirajo dejavnosti na področju razvoja tržno zasnovanih instrumentov, pri čemer sodelujejo z ostalimi državami na svetovni ravni. Na šestem zasedanju Odbora ICAO za letalstvo in varstvo okolja leta 2004 je bilo sklenjeno, da sistem trgovanja z emisijami iz letalstva, ki temelji na novem pravnem instrumentu pod okriljem ICAO, kaže, da ni dovolj učinkovit, zato se ga preneha izvajati. Zato Resolucija 35-5 Skupščine ICAO ne predlaga novega pravnega instrumenta, ampak namesto tega podpira odprto trgovanje z emisijami in možnost za države, da emisije iz mednarodnega letalstva vključijo v sisteme trgovanja z emisijami.
(5) Čeprav Skupnost ni pogodbenica Čikaške konvencije iz leta 1944, so vse njene države članice pogodbenice navedene konvencije in hkrati članice ICAO ter podpirajo dejavnosti na področju razvoja tržno zasnovanih instrumentov, pri čemer sodelujejo z ostalimi državami na svetovni ravni. Na šestem zasedanju Odbora ICAO za letalstvo in varstvo okolja leta 2004 je bilo sklenjeno, da sistem trgovanja z emisijami iz letalstva, ki temelji na novem pravnem instrumentu pod okriljem ICAO, kaže, da ni dovolj učinkovit, zato se ga preneha izvajati. Zato Resolucija 35-5 Skupščine ICAO ne predlaga novega pravnega instrumenta, ampak namesto tega podpira „nadaljnji razvoj sistema za odprto trgovanje z emisijami v mednarodnem letalstvu“ in možnost za države, da emisije iz mednarodnega letalstva vključijo v sisteme trgovanja z emisijami.
Obrazložitev
Popravljeno besedilo bolje izraža besedilo resolucije Skupščine ICAO.
Predlog spremembe
2
UVODNA IZJAVA 7 A (novo)
(7a) Komisija mora izvesti študijo izvedljivosti o možnosti določitve emisijskih standardov za motorje zrakoplovov do leta 2009 za pomoč pri zmanjšanju emisij zrakoplovov.
Obrazložitev
Zakonodaja, ki določa največje vrednosti emisij toplogrednih plinov, za ladijske in avtomobilske motorje že obstaja. Študija izvedljivosti se mora osredotočiti na primerljiv sistem za motorje zrakoplovov.
Predlog spremembe
3
UVODNA IZJAVA 8 A (novo)
(8a) Poleg gospodarskih instrumentov obstaja pri tehnoloških in podjetniških izboljšavah znaten potencial za zmanjšanje emisij, ki ga je treba izkoristiti v večji meri kot doslej.
Obrazložitev
Če je zmanjšanje emisij cilj, ki ga je treba v končni fazi doseči, je lahko trgovanje s pravicami do emisij v letalstvu samo del širše strategije, ki vključuje zlasti uporabo novih tehnologij, kar naj bi sovpadalo z vzpostavitvijo ustrezne infrastrukture.
Predlog spremembe
4
UVODNA IZJAVA 8 B (novo)
(8b) Z učinkovitejšim upravljanjem zračnega prometa bi se lahko poraba goriva znižala tudi do 12 %, kar bi prispevalo k zmanjšanju emisij CO 2 . Zato je treba čim hitreje in čim bolj učinkovito izvesti pobudo za enotno evropsko nebo in projekt SESAR. Predvsem je naloga držav članic in institucij Skupnosti, da v tesnem sodelovanju z zadevnimi uporabniki zračnega prostora hitro in odločno vzpostavijo funkcionalne bloke zračnega prostora, koncepte prožnih blokov zračnega prostora in prožno uporabo zračnega prostora. V tem pogledu je treba podpreti tudi pobudo AIRE (Atlantic Interoperability Initiative to Reduce Emissions), ki sta jo sprejeli Evropska unija in Zvezna uprava za letalstvo ZDA.
Obrazložitev
Vključitev letalstva v sistem za trgovanje z emisijami je del širše evropske politike za zmanjšanje emisij CO 2 na splošno in zlasti tistih v letalstvu. Področji, ki dopolnjujeta pobudo za vključitev letalstva v sistem za trgovanje z emisijami, sta tehnološka pobuda "Čisto nebo" in opredelitev enotnega evropskega neba, skupaj z boljšim upravljanjem zračnega prometa prek projekta SESAR. Pozdraviti je treba tudi pobudo AIRE, katere koristi na področju obvladovanja emisij CO 2 bodo presegale okvir Evropske unije, ker gre za skupno pobudo, sprejeto v sodelovanju z Združenimi državami Amerike.
Predlog spremembe
5
UVODNA IZJAVA 8 C (novo)
(8c) Raziskave in tehnologija so ključ do inovacij in nadaljnjih zmanjšanj emisij v letalstvu. Izdelovalce letal in motorjev ter proizvajalce goriv se poziva k raziskovanju in izvajanju sprememb na njihovih področjih, ki bodo bistveno prispevale k zmanjšanju vplivov letalstva na podnebje. Institucije Skupnosti bodo še nadalje podpirale skupno tehnološko pobudo "Čisto nebo" iz sedmega okvirnega programa za raziskave, ki stremi k bistvenemu zmanjšanju vplivov zračnega prometa na okolje. Skupnost mora še naprej odločno podpirati delo Svetovalnega sveta za raziskovanje na področju aeronavtike v Evropi (ACARE) in zlasti njegovo agendo strateškega raziskovanja, katere cilj je, da bi se v zračnem prometu do leta 2020 emisije ogljikovega dioksida na potniški kilometer zmanjšale za 50 %, emisije dušikovega oksida pa za 80 %.
Obrazložitev
S spremembami v gradnji letal – recimo pri uporabljenih materialih – in pri konstrukciji motorjev ter z uporabo alternativnih goriv bi lahko dosegli bistveno zmanjšanje emisij.
Preudarna letalska politika glede spremembe podnebja ne sme vključevati le gospodarskih instrumentov. Veliko obstoječih instrumentov se že uporablja za zajezitev vpliva letalstva na okolje in zato za vplivanje na njegov prispevek k spremembi podnebja. Ustrezno oblikovan in uresničen sistem trgovanja z emisijami lahko dopolni velik sistem obstoječih, preskušenih in učinkovitih orodij. Medtem ko Komisija sama govori o „obsežnem svežnju ukrepov“, ne omenja drugih elementov v tem svežnju.
Predlog spremembe
6
UVODNA IZJAVA 8 D (novo)
(8d) Subvencioniranje letališč v nekaterih primerih pomeni z vidika emisij toplogrednih plinov dajanje napačnih spodbud. Zato mora Komisija v celoti spoštovati obstoječo zakonodajo o konkurenci.
Obrazložitev
Številne lokalne ali regionalne oblasti subvencionirajo letališča. Nekatere ponudbe nizkocenovnih letalskih prevoznikov so možne samo zaradi teh subvencij, kar je v škodo drugim letalskim prevoznikom in ustvarja umeten promet, ki sicer ne bi obstajal. Odprava subvencij je tako potrebna tudi z vidika omejevanja emisij toplogrednih plinov.
Predlog spremembe
7
UVODNA IZJAVA 9
(9) Cilj te direktive je zmanjšati vpliv podnebnih sprememb, ki se pripisujejo letalstvu, z vključitvijo emisij iz dejavnosti letalstva v sistem Skupnosti.
(9) Cilj te direktive je zmanjšati prispevek letalstva k svetovnim podnebnim spremembam z vključitvijo emisij iz dejavnosti letalstva v sistem Skupnosti.
Obrazložitev
Sedanje besedilo je nenatančno in je lahko zavajajoče glede na to, da je znanstveno nemogoče posebne vplive na podnebne spremembe (tj. škoda, ne emisije) pripisati le enemu viru, v tem primeru letalstvu.
Predlog spremembe
8
UVODNA IZJAVA 10 A (novo)
Treba je zagotoviti enake konkurenčne pogoje med letališči in med letalskimi prevozniki. Zato morajo biti mednarodni leti v Evropsko unijo in iz nje ter leti znotraj Evropske unije že od začetka vključeni v sistem Skupnosti.
Predlog spremembe
9
UVODNA IZJAVA 11
(11) Od leta 2011 je treba v sistem Skupnosti vključiti emisije iz letov med letališči v Skupnosti. Od leta 2012 morajo biti vključene emisije iz vseh dohodnih letov na letališča in odhodnih letov z letališč Skupnosti. Sistem Skupnosti se lahko uporablja kot model za razširitev sistema po svetu. Če tretja država sprejme ukrepe za zmanjšanje vplivov na podnebje zaradi letov iz zadevne države na letališče Skupnosti in so ti ukrepi najmanj enaki zahtevam te direktive, je treba spremeniti področje uporabe sistema Skupnosti in izključiti dohodne lete v Skupnost iz zadevne države.
(11) Od leta 2010 je treba v sistem Skupnosti vključiti emisije iz vseh dohodnih in odhodnih letov z letališč Skupnosti. Sistem Skupnosti se lahko uporablja kot model za razširitev sistema po svetu. Podnebne spremembe so svetovni pojav, ki zahteva svetovne rešitve. Skupnost meni, da je ta direktiva pomemben prvi korak. Države, ki niso članice EU, so povabljene, da s svojimi idejami sodelujejo v razpravi, da bi lahko razvili ta politični instrument. Da se glas tretjih držav upošteva, mora biti Komisija pred in med izvajanjem te direktive v stalnem stiku z njimi. Če se Evropska unija s tretjo državo sporazume o skupnem sistemu, ki ima vsaj enake pozitivne učinke na okolje kot ta direktiva, lahko Komisija predlaga spremembo te direktive. Komisija lahko v vsakem primeru predlaga, da dohodni leti iz tretjih držav niso vključeni v sistem, če ima tretja država sama delujoč sistem, ki ima vsaj enake koristi za okolje kot ta direktiva.
Obrazložitev
Samo sistem, ki čim bolj zgodaj vključuje medcelinske lete, lahko bistveno vpliva na zmanjšanje emisij toplogrednih plinov. Vendar je celo to samo prvi korak. EU bi se morala pogajati s tretjimi državami, da bi se čim prej uvedel svetovni sistem. (Glej predloge sprememb 12 in 21).
Predlog spremembe
10
UVODNA IZJAVA 12
(12) Letalstvo vpliva na svetovno podnebje z izpusti ogljikovega dioksida, dušikovih oksidov, vodnih hlapov ter sulfatnih in sajastih delcev. Medvladni forum o podnebnih spremembah je ocenil, da je skupni vpliv letalstva trenutno približno dva- do štirikrat večji kot učinek emisij ogljikovega dioksida v preteklosti. Nedavne raziskave Skupnosti so pokazale, da bi lahko bil skupni vpliv letalstva približno dvakrat večji od vpliva samega ogljikovega dioksida. Vendar nobeno od teh predvidevanj ne upošteva zelo negotovih učinkov oblakov cirusov. V skladu s členom 174(2) Pogodbe mora okoljska politika Skupnosti temeljiti na previdnostnem načelu, zato je treba vse vplive letalstva reševati v čim širšem obsegu. Dokler pri prepoznavanju ustreznejših instrumentov, ki bodo primerjali različne vplive, ne bo dosežen resničen znanstveni napredek, sta potrebna pragmatičen in previdnosten pristop. Emisije dušikovih oksidov bodo obravnavane v drugi zakonodaji, ki jo bo predložila Komisija.
(12) Letalstvo vpliva na svetovno podnebje z izpusti ogljikovega dioksida, dušikovih oksidov, vodnih hlapov ter sulfatnih in sajastih delcev. Medvladni forum o podnebnih spremembah je ocenil, da je skupni vpliv letalstva trenutno približno dva- do štirikrat večji kot učinek emisij ogljikovega dioksida v preteklosti. Nedavne raziskave Skupnosti so pokazale, da bi lahko bil skupni vpliv letalstva približno dvakrat večji od vpliva samega ogljikovega dioksida. Vendar nobeno od teh predvidevanj ne upošteva zelo negotovih učinkov oblakov cirusov. V skladu s členom 174(2) Pogodbe mora okoljska politika Skupnosti temeljiti na previdnostnem načelu, zato je treba vse vplive letalstva reševati v čim širšem obsegu. Organi, pristojni za upravljanje zračnega prometa, morajo sprejeti učinkovite ukrepe za preprečevanje nastajanja kondenzacijskih sledi in oblakov cirusov s spremembo vzorcev letenja, in sicer tako, da leti ne bi več vključevali območij, na katerih je zaradi specifičnih atmosferskih pogojev predviden nastanek takšnih oblakov. Poleg tega morajo ti organi odločno spodbujati raziskave o nastajanju kondenzacijskih sledi in oblakov cirusov, vključno z učinkovitimi ukrepi za zajezitev (npr. gorivo, motorji, upravljanje zračnega prometa), ki nimajo škodljivih posledic za druge okoljske cilje. Dokler Komisija ne bo predlagala druge zakonodaje, ki bo posebej obravnavala problem emisij dušikovega oksida v letalstvu, je treba za vsako tono izpuščenega CO 2 uporabiti količnik.
Obrazložitev
Znanstveniki so enotnega mnenja, da emisije CO 2 še zdaleč niso edini vpliv letalskega prometa na okolje. Oblaki cirusi, ki so posledica kondenzacijskih sledi, zadržujejo vročino v zemeljski atmosferi in tako prispevajo h globalnemu segrevanju.
Predlog spremembe
11
UVODNA IZJAVA 12 A (novo)
(12a) Za dopolnitev te direktive so potrebni še drugi ukrepi. Zato je treba ustanoviti študijske skupine, ki bodo preučile druge načine ukrepanja.
Obrazložitev
Boj proti segrevanju podnebja je bistven izziv, ki zahteva odločno udejstvovanje Evropske unije. Poleg te direktive je treba ukrepati tudi drugače.
Predlog spremembe
12
UVODNA IZJAVA 13
(13) Za preprečitev izkrivljanja konkurence je treba določiti usklajeno metodo dodeljevanja. Da se novim letalskim prevoznikom zagotovi dostop na trg, bo delež pravic dodeljen z licitiranjem v skladu s pravili, ki jih bo pripravila Komisija . Letalskim prevoznikom, ki prenehajo delovati, se morajo pravice izdajati do konca obdobja, za katerega so jim že bile dodeljene brezplačne pravice.
(13) Za preprečitev izkrivljanja konkurence je treba določiti usklajeno metodo dodeljevanja. Da se novim letalskim prevoznikom zagotovi dostop na trg, bo polovica pravic dodeljena z licitiranjem. Da bi preprečili ustvarjanje neustreznih ovir za dostop na trg, mora biti delež teh pravic rezerviran za nove udeležence.
Obrazložitev
Zakonodaja naj ne bi spodbujala letalskih prevoznikov, da opustijo svojo dejavnost.
Predlog spremembe
13
UVODNA IZJAVA 13 A (novo)
(13a) Kljub dejstvu, da je prehod na alternativne (obnovljive) vire energije za letalske prevoznike težak, mora letalski sektor doseči znatno zmanjšanje emisij, ki ustreza splošnemu cilju EU za zmanjšanje emisij za 20 ali 30 % v primerjavi z letom 1990. Za vsako ciljno obdobje v sistemu Unije, ki bo vključevalo letalstvo, bo, v odvisnosti od uporabljenega referenčnega obdobja za ciljno obdobje v letalstvu, cilj za letalstvo postavljen glede na povprečna prizadevanja, ki so potrebna v vseh drugih sektorjih z omejenimi viri v vseh državah članicah.
Predlog spremembe
14
UVODNA IZJAVA 14
(14) Letalstvo prispeva k vplivu človekovih dejavnosti na podnebne spremembe na splošno. Iztržek licitiranja pravic je treba uporabiti za zajezitev emisij toplogrednih plinov , prilagoditev na vplive podnebnih sprememb , financiranje raziskav in razvoja za zajezitev in prilagoditev ter za kritje stroškov upravljanja sistema . Z iztržkom licitiranja je treba upravljati zlasti prispevke za Sklad za svetovno energetsko učinkovitost in obnovljivo energijo ter ukrepe za preprečitev krčenja gozdov ter lažje prilagajanje držav v razvoju. Določbe o uporabi skladov iz licitiranja je treba sporočiti Komisiji. To obvestilo države članice ne razrešuje od obveznosti iz člena 88(3) Pogodbe, na podlagi katere morajo sporočiti določene nacionalne ukrepe. Direktiva ne predpostavlja rezultatov nadaljnjih postopkov dodelitve državne pomoči na podlagi členov 87 in 88 Pogodbe.
(14) Letalstvo prispeva k vplivu človekovih dejavnosti na podnebne spremembe na splošno. Iztržek licitiranja pravic je treba uporabiti za zajezitev emisij toplogrednih plinov in prilagoditev na vplive podnebnih sprememb v EU in tretjih državah, zlasti v državah v razvoju, ter financiranje raziskav in razvoja za zajezitev in prilagoditev. Za zmanjšanje bremena državljanov je treba prihodke, ustvarjene pri licitiranju, uporabiti tudi za znižanje davkov in dajatev na okolju prijazne prevozne načine, kot so vlaki in avtobusi. Treba jih je uporabiti tudi za kritje upravičenih stroškov držav članic pri izvajanju te direktive. Države članice lahko prihodke uporabijo tudi za omejitev ali odpravo težav v najbolj oddaljenih regijah v zvezi z dostopnostjo in konkurenčnostjo ter težav obveznosti javne službe v zvezi z izvajanjem te direktive. Države članice obvestijo Komisijo o ukrepih, sprejetih v zvezi s tem. V okviru revizije finančne uredbe je treba preučiti, ali in v kakšni meri se lahko prihodke iz licitiranja preusmeri v proračun EU in kakšno bi bilo primerno nadomestilo za države članice.
Predlog spremembe
15
UVODNA IZJAVA 15
(15) Za povečanje stroškovne učinkovitosti sistema morajo imeti letalski prevozniki možnost uporabe CER in ERU iz projektnih dejavnosti, da bodo lahko izpolnili obveznosti predaje pravic do usklajene omejitve .
(15) Za povečanje stroškovne učinkovitosti sistema morajo imeti letalski prevozniki možnost uporabe pravic, ki so bile izdane za naprave v drugih sektorjih, zajetih v sistem trgovanja z emisijami, CER in ERU iz projektnih dejavnosti, da bodo lahko izpolnili obveznosti predaje pravic.
Obrazložitev
Sprememba je potrebna zaradi skladnosti s predlogom spremembe k novemu členu 11a(1a).
Predlog spremembe
16
UVODNA IZJAVA 15 A (novo)
(15a) Zaradi obstoječega sistema trgovanja z emisijami so energetsko intenzivne industrijske panoge zaradi visokih cen CO 2 že pod pritiskom. Dejansko obstaja nevarnost prepuščanja virov energije z vsebnostjo ogljika, če bo v sistem vključen še en pomemben sektor, ki mora pridobiti dovoljenje za emisije toplogrednih plinov. Da bi preprečili prepuščanje virov energije z vsebnostjo ogljika iz energetsko intenzivnih panog, kot so industrija cementa, apna in jekla, bo Komisija preverila različne možnosti, na primer sektorske cilje ali prilagoditev mejnih davkov, ter do konca leta 2008 objavila poročilo o načinu reševanja tega vprašanja.
Obrazložitev
Evropski parlament je za letalstvo zahteval ločen sistem. Eden izmed razlogov je, da je treba energetsko intenzivne industrijske panoge zavarovati pred tem, da letalske družbe pokupijo vsa svoja potrebna dovoljenja ter da se panoge, kot so industrija cementa, apna in jekla, v Evropski uniji ne bodo mogle več razvijati. Komisija ni upoštevala nasveta Evropskega parlamenta, zato je treba uveljaviti druge ukrepe za zaščito energetsko intenzivne industrije.
Predlog spremembe
17
UVODNA IZJAVA 17 A (NOVO)
(17a) Da se zagotovi enako obravnavanje letalskih prevoznikov, morajo države članice upoštevati usklajena pravila za nadzor nad letalskimi prevozniki, za katere so odgovorne, v skladu s posebnimi smernicami, ki jih bo izdelala Komisija.
Obrazložitev
Sprememba je potrebna zaradi skladnosti s predlogom spremembe k členu 18a.
Predlog spremembe
18
UVODNA IZJAVA 19 A (NOVO)
(19a) Ta direktiva ne preprečuje državam članicam ohranitve ali ustanavljanja dodatne ter vzporedne politike in ukrepov, ki obravnavajo celoten vpliv letalskega sektorja na podnebne spremembe.
Predlog spremembe
19
UVODNA IZJAVA 21
(21) Zlasti je treba Komisijo pooblastiti, da sprejme ukrepe za licitiranje pravic, ki jih ni treba dodeliti brezplačno, in da spremeni letalske dejavnosti iz Priloge I, če tretja država uvaja ukrepe za zmanjšanje vpliva letalstva na podnebne spremembe. Ker imajo ti ukrepi splošno področje uporabe in so oblikovani z namenom, da spremenijo nebistvene predpise te direktive ter jo dopolnijo z dodajanjem ali spreminjanjem novih nebistvenih predpisov, jih je treba sprejeti v skladu z regulativnim postopkom z nadzorom, ki ga določa člen 5a Sklepa 1999/468/ES.
črtano
Obrazložitev
Količino pravic za licitiranje je treba opredeliti v direktivi (glej predlog spremembe 13). Prav tako je treba tudi spremembo direktive zaradi ukrepov tretjih držav ali skupin tretjih držav obravnavati v postopku soodločanja (glej predlog spremembe 14).
Predlog spremembe
20
ČLEN 1, TOČKA 2, TOČKA A A (novo)
Člen 3, točka f (Direktiva 2003/87/ES)
(aa) točka (f) se nadomesti z naslednjo:
"(f) „prevoznik“ pomeni vsako osebo, ki opravlja ali nadzira nepremično napravo, ali kadar je to predvideno z nacionalno zakonodajo, vsakogar, komur je bila dodeljena odločilna gospodarska pristojnost za tehnično obratovanje nepremične naprave;"
Obrazložitev
Sprememba je potrebna zaradi jasnosti in skladnosti z naslovom poglavja 3.
Predlog spremembe
21
ČLEN 1, TOČKA 2, TOČKA B
Člen 3, točka o (Direktiva 2003/87/ES)
(o) „letalski prevoznik“ pomeni osebo, ki upravlja plovilo med izvajanjem letalske dejavnosti iz Priloge I ali, če identiteta prevoznika ni znana a li je lastnik plovila ne pozna, lastnika plovila;
(o) „letalski prevoznik“ pomeni osebo ali subjekt z oznako ICAO , ki upravlja plovilo med izvajanjem letalske dejavnosti iz Priloge I ali, če oznaka ICAO ni znana , imetnika spričevala letalskega prevoznika ali lastnika plovila . To zahteva usklajene določbe v nacionalnih letalskih registrih držav članic za zagotovitev, da bosta letalski prevoznik in lastnik plovila vedno identificirana, kadar bo mogoče, kot to izhaja iz konvencije iz Cape Towna o mednarodni udeležbi pri mobilni opremi;
Obrazložitev
Letalski prevoznik ni nujno le oseba ali subjekt.
Nujno je zabeležiti vse letalske prevoznike ločeno od lastnikov plovil. Kadar nacionalni letalski register ne dovoljuje lastnikom plovil, da vpišejo zakupnika in/ali podzakupnika v kateri koli nacionalni register plovil, lastniki morda ne bodo mogli določiti prevoznika na podlagi javno dostopnih informacij, zato je nujno, da konvencijo iz Cape Towna o mednarodni udeležbi pri mobilni opremi ratificirajo vse države članice EU.
Predlog spremembe
22
ČLEN 1, TOČKA 2, TOČKA B
Člen 3, točka (o a) (novo) (Direktiva 2003/87/ES)
(oa) „novi udeleženec“ pomeni katera koli oseba ali upravljavec, ki opravlja letalsko dejavnost, našteto v Prilogi I, in ki ni zaprosil za dodelitev pravic v skladu s členom 3d. Novi udeleženec ni niti delno niti v celoti v lasti letalskega prevoznika, ki je vložil prošnjo za dodelitev pravic;
Predlog spremembe
23
ČLEN 1, TOČKA 2, TOČKA B
Člen 3, točka (r a) (novo) (Direktiva 2003/87/ES)
(ra) „pravice do emisij iz letalstva“ pomeni pravice, ki se dodelijo letalskim prevoznikom na začetku vsakega obdobja pogajanj;
Obrazložitev
Letalski prevozniki so obljubili, da bodo povečali učinkovitost motorjev zrakoplovov za 50 % do leta 2020. To je treba podpirati in določiti v direktivi, ker deluje kot zaščitni ukrep proti zelo omejenim spodbudam za zmanjšanje emisij iz zrakoplovov, če cena CO2 ni dovolj visoka za zagotovitev te spodbude.
Predlog spremembe
24
ČLEN 1, TOČKA 3
Člen 3b, odstavki 1 do 3 (Direktiva 2003/87/ES)
1. Za obdobje od 1. januarja 2011 do 31. decembra 2012 je skupna dodeljena količina pravic za letalske prevoznike enaka 100 % vsote emisij v preteklosti za vsako leto.
1. Skupna dodeljena količina pravic za letalske prevoznike je enaka 75 % vsote emisij v preteklosti za vsako leto.
2. Za obdobje iz člena 11(2), ki se začne s 1. januarjem 2013, je skupna dodeljena količina pravic za letalske prevoznike enaka 100 % preteklih emisij iz letalstva, pomnožena s številom let v tem obdobju.
2. Glede na to, ali bo za ciljno raven ogljikovega dioksida v letu 2012 izbrano znižanje za 30 % ali 20 % glede na raven iz leta 1990, Komisija zmanjša skupno dodeljeno količino pravic za letalske prevoznike v nadaljnjih obdobjih po členu 11(2) v skladu z regulativnim postopkom s pregledom iz člena 23(2a). To zmanjšanje bo omogočilo mehanizem za zagotovitev ohranjanja okoljske učinkovitosti sistema. Oblikuje se določba za nadaljnja zmanjšanja skupne dodeljene količine pravic.
3. Za drugo obdobje iz člena 11(2) in vsako nadaljnje obdobje je skupna dodeljena količina pravic za letalske prevoznike enaka 100 % preteklih emisij iz letalstva, pomnožena s številom let v tem obdobju.
Predlog spremembe
25
ČLEN 1, TOČKA 3
Člen 3c, odstavek 1 (Direktiva 2003/87/ES)
1. V obdobju iz člena 3b(1) se določen delež pravic licitira. Odstotek je enak povprečnemu odstotku, ki so ga predlagale države članice, ki so v svoje nacionalne načrte dodelitve vključile licitiranje v skladu s poglavjem III.
1. Od leta 2010 naprej se 50 % pravic licitira.
Obrazložitev
Čeprav je velik korak naprej, da hoče komisija večino pravic dodeliti s pomočjo referenc in ne z načelom dedovanja, imajo vse vrste prostega dodeljevanja slabosti. Favoriziran poslovni model je odvisen od izbranih referenc. Predlog Komisije ne predvideva dovolj prostora za nove prišleke, ki so pomembni za spodbujanje inovacij v letalskem sektorju. Prosto dodeljevanje je povzročilo nepričakovane dobičke v podjetjih, ki že sodelujejo v sistemu trgovanja z emisijami. Ni mogoče izključiti, da bo tudi letalski sektor deležen nepričakovanih dobičkov. Z dodeljevanjem znatnih delov pravic preko licitiranja bi se tem težavam izognili.
Predlog spremembe
26
ČLEN 1, TOČKA 3
Člen 3c, odstavek 2 (Direktiva 2003/87/ES)
2. V prihodnjih obdobjih bo pri odstotku za licitiranje upoštevan splošni pregled te direktive.
2. V prihodnjih obdobjih se odstotek za licitiranje iz odstavka 1 lahko poveča, pri čemer se upošteva splošni pregled te direktive.
Obrazložitev
Delež, ki se dodeli z licitiranjem, ne sme biti manjši od 50 %.
Predlog spremembe
27
ČLEN 1, TOČKA 3
Člen 3c, odstavek 3 (Direktiva 2003/87/ES)
3. Komisija sprejme uredbo s podrobnimi določbami za licitiranje pravic, ki jo opravijo države članice in ki jih ni treba izdati brezplačno v skladu z odstavkoma 1 in 2. Število pravic, ki jih bo v vsakem obdobju za licitiranje dodelila vsaka država članica, je sorazmerno z njenim deležem vseh emisij iz letalstva, ki so bile dodeljene vsem državam članicam v referenčnem letu in ki so jih te sporočile na podlagi člena 14(3) in preverile na podlagi člena 15. Za obdobje iz člena 3b(1) je referenčno leto 2010 in za vsako nadaljnje obdobje iz člena 3b je referenčno leto koledarsko leto, ki se konča štiriindvajset mesecev pred začetkom obdobja, na katerega se nanaša licitiranje.
črtano
Navedena uredba, katere namen je spremeniti oziroma dopolniti nebistvene elemente te direktive, se sprejme v skladu z regulativnim postopkom z nadzorom iz člena 23(2a).
Obrazložitev
Delež pravic, ki se dodeli z licitiranjem, se ne sme določiti s komitologijo, ampak v postopku soodločanja s Svetom in Komisijo. Glej predlog spremembe 12.
Predlog spremembe
28
ČLEN 1, TOČKA 3
Člen 3c, odstavek 3a (novo) (Direktiva 2003/87/ES)
3a. Komisija sprejme uredbo, ki vsebuje podrobne določbe o vzpostavitvi evropske rezerve pravic. Odstotek pravic, ki je namenjen za rezervo v korist mogočim novim letalskim prevoznikom, v vsakem obdobju določi Komisija ob upoštevanju študij tržnih napovedi, ki jih izdajo ustrezni organi.
Obrazložitev
V skladu s predlogom spremembe uvodne izjave 13 in drugimi predlogi sprememb.
Predlog spremembe
29
ČLEN 1, TOČKA 3
Člen 3c, odstavek 4 (Direktiva 2003/87/ES)
4. Prihodki, ustvarjeni pri licitiranju pravic v skladu z odstavkom 3 , se uporabijo za zajezitev emisij toplogrednih plinov , prilagoditev na vplive podnebnih sprememb , financiranje raziskav in razvoja zajezitve in prilagoditev ter za kritje stroškov države članice upravljavke v zvezi s to direktivo . Države članice obvestijo Komisijo o ukrepih, sprejetih na podlagi tega odstavka.
4. Prihodki, ustvarjeni pri licitiranju pravic, se uporabijo za zajezitev emisij toplogrednih plinov in prilagoditev na vplive podnebnih sprememb v EU in tretjih državah, zlasti v državah v razvoju, ter financiranje raziskav in razvoja zajezitve in prilagoditev. Za zmanjšanje bremena državljanov se prihodke, ustvarjene pri licitiranju, uporabi tudi za znižanje davkov in dajatev na okolju prijazne prevozne načine, kot so vlaki in avtobusi. Lahko se jih uporabi tudi za kritje upravičenih stroškov držav članic pri izvajanju te direktive. Države članice lahko prihodke uporabijo tudi za omejitev ali odpravo težav v najbolj oddaljenih regijah v zvezi z dostopnostjo in konkurenčnostjo ter težav obveznosti javne službe v zvezi z izvajanjem te direktive. Države članice obvestijo Komisijo o ukrepih, sprejetih na podlagi tega odstavka.
V okviru revizije finančne uredbe se preuči, ali in v kakšni meri se lahko prihodke iz licitiranja preusmeri v proračun EU in kakšno bi bilo primerno nadomestilo za države članice.
Predlog spremembe
30
ČLEN 1, TOČKA 3
Člen 3d, odstavek 1 (Direktiva 2003/87/ES)
1. Za vsako obdobje iz člena 3b lahko vsak letalski prevoznik zahteva dodelitev pravic, ki se dodelijo brezplačno v skladu z odstavkom 3c. Zahtevek lahko vloži tako, da državi članici upravljavki predloži preverjene podatke o tonskih kilometrih za letalske dejavnosti iz Priloge I, ki jih je navedeni prevoznik opravil v koledarskem leto, ki se konča štiriindvajset mesecev pred začetkom obdobja, na katerega se ta nanaša, v skladu s Prilogo IV in Prilogo V. Zahtevki se morajo vložiti najmanj enaindvajset mesecev pred začetkom obdobja, za katerega ti veljajo.
1. Za vsako obdobje iz člena 3b lahko vsak letalski prevoznik zahteva dodelitev pravic, ki se dodelijo brezplačno v skladu z odstavkom 3c. Zahtevek lahko vloži tako, da pristojnemu organu v državi članici upravljavki predloži preverjene podatke o tonskih kilometrih za letalske dejavnosti iz Priloge I, ki jih je navedeni prevoznik opravil v koledarskem letu, ki se konča štiriindvajset mesecev pred začetkom obdobja, na katerega se ta nanaša, v skladu s Prilogo IV in Prilogo V. Zahtevki se morajo vložiti najmanj enaindvajset mesecev pred začetkom obdobja, za katerega ti veljajo.
Predlog spremembe
31
ČLEN 1, TOČKA 3
Člen 3d, odstavek 3, točka (b) (Direktiva 2003/87/ES)
(b) število pravic, ki se za tisto obdobje dodeli brezplačno v skladu s členom 3c;
črtano
Obrazložitev
Delež pravic, ki se dodeli z licitiranjem, se ne sme določiti s komitologijo, ampak v postopku soodločanja s Svetom in Komisijo. Glej predlog spremembe 12.
Predlog spremembe
32
ČLEN 1, TOČKA 3
Člen 3d, odstavek 5 (Direktiva 2003/87/ES)
5. Do 28. februarja 2011 in do 28. februarja v vsakem naslednjem letu pristojni organ države članice upravljavke izda vsakemu letalskemu prevozniku število pravic, dodeljenih navedenemu letalskemu prevozniku za navedeno leto.
5. Do 28. februarja 2010 in do 28. februarja v vsakem naslednjem letu pristojni organ države članice upravljavke izda vsakemu letalskemu prevozniku število pravic, dodeljenih navedenemu letalskemu prevozniku za navedeno leto.
Obrazložitev
Dvostopenjski pristop je tvegan, saj zna izkrivljati konkurenco zaradi razlikovanja med leti v EU in izven nje, pa tudi pri zmanjševanju CO 2 ni preveč učinkovit. Stvarna in zato ustrezna možnost za začetek bi bilo leto 2010.
Predlog spremembe
33
ČLEN 1, TOČKA 3
Člen 3d, odstavek 5 a (novo) (Direktiva 2003/87/ES)
5a. Komisija izvaja ukrepe v zvezi z dodeljevanjem pravic za sprejetje določb za nove udeležence v letalstvu.
„Novi udeleženci v letalstvu“ pomeni letalskega prevoznika, ki mu je bila prvič po začetku obdobja iz člena 3b izdana operativna licenca letalskega prevoznika in je dejansko začel delovati v tem obdobju.
Obrazložitev
Predlog ne upošteva dovolj potrebe po zagotavljanju dostopa do pravic za nove udeležence v letalskem sektorju. Predlog lahko uvede umetne ovire za vstop novih udeležencev in tako izkrivlja konkurenco, ustvarja „zaporo“ obveznega sistema sodelujočih ter preprečuje inovativnost, ki jo konkurenca spodbuja. Bolje bi bilo od Komisije zahtevati, da izvaja ukrepe v zvezi z dodeljevanjem pravic, ki zagotavljajo pošten dostop novim udeležencem v letalstvu.
Predlog spremembe
34
ČLEN 1, TOČKA 3
Člen 3 d, odstavek 5 b (novo) (Direktiva 2003/87/ES)
5 ter. V primeru združitve ali prevzema med letalskimi prevozniki v določenem obdobju količina pravic, ki jim je dodeljena ali so jo pridobili, pripada novemu podjetju. V primeru, da prevoznik preneha s svojimi dejavnostmi, država članica pripadajoče količine pravic prenese na sekundarni trg pravic. Ob pričetku naslednjega leta se del pravic, ki ostane razpoložljiv, ob upoštevanju splošnega poteka zmanjševanja odobrenih pravic v celoti preda na licitacijo.
Obrazložitev
Slabost dodeljevanja brezplačnih pravic po zgodovinski metodi (ang. grand fathering) je, da daje prednost obstoječim podjetjem. Vedno večja koncentracija podjetij pa bo oslabila konkurenco, zaradi česar obstaja tveganje zlorabe prevladujočega položaja, če nova podjetja ne bodo nastajala in ne bodo imela dostopa do trga pravic na vedno bolj razširjenih licitacijah.
Predlog spremembe
35
ČLEN 1, TOČKA 3
Člen 3d, odstavek 5 c (novo) (Direktiva 2003/87/ES)
5c. (5c) Na podlagi izkušenj iz obdobja 2010–2012 Komisija pripravi predlog o tistem delu pravic do emisij, ki jih letalski sektor sme kupiti na sekundarnem trgu večjih sistemov pravic do emisij.
Obrazložitev
V skladu s točko 28 resolucije našega parlamenta (julij 2006) sektor letalstva ne sme pretirano prenašati svojih prizadevanj na splošnem trgu pravic do emisij in uporabljati mehanizem skupnega izvajanja "na škodo manj zaščitenih sektorjev.
Predlog spremembe
36
ČLEN 1, TOČKA 3 A (novo)
Člen 4 (Direktiva 2003/87/ES)
(3a) Člen 4 se nadomesti z naslednjim:
„Člen 4
Dovoljenja za emisije toplogrednih plinov
Države članice zagotovijo, da od 1. januarja 2005 nobena naprava ali zrakoplov ne izvaja dejavnosti iz Priloge I, ki povzroča navedene emisije zaradi te dejavnosti, razen če ima njen upravljavec ali letalski prevoznik izdano dovoljenje pristojnega organa v skladu s členoma 5 in 6 ali če je naprava ali zrakoplov začasno izključena iz sistema Skupnosti v skladu s členom 27.“
Obrazložitev
Sprememba je potrebna zaradi večje pravne jasnosti.
Predlog spremembe
37
ČLEN 1, ODSTAVEK 3 B (novo)
Člen 5, točka a (Direktiva 2003/87/ES)
(3b) Točka (a) iz člena 5 se nadomesti z naslednjo:
„(a) naprave ali zrakoplova in njene/njegove dejavnosti, vključno z uporabljano tehnologijo;“
Obrazložitev
Sprememba je potrebna zaradi večje pravne jasnosti.
Predlog spremembe
38
ČLEN 1, TOČKA 4
Člen 6 (Direktiva 2003/87/ES)
V členu 6(2)(e) se za besedo „pravic“ vstavijo besede „, ki niso pravice, izdane na podlagi poglavja II,“.
(4) Člen 6 se nadomesti z naslednjim:
„Člen 6
Pogoji za izdajo in vsebina dovoljenja za emisije toplogrednih plinov
1. Pristojni organ izda dovoljenje za emisije toplogrednih plinov, s katerim se dovoli izpuščanje toplogrednih plinov iz celotne naprave ali zrakoplova ali njenega/njegovega dela, če mu je bilo zadovoljivo dokazano, da je upravljavec ali letalski prevoznik zmožen spremljati emisije in o njih poročati.
Dovoljenje za emisije toplogrednih plinov lahko zajema eno ali več naprav ali zrakoplovov na istem kraju, ki jih upravlja isti upravljavec ali letalski prevoznik.
2. Dovoljenja za emisije toplogrednih plinov vsebujejo naslednje:
(a) ime in naslov upravljavca ali letalskega prevoznika;
(b) opis dejavnosti in emisij iz naprave ali zrakoplova;
(c) zahteve za spremljanje, skupaj z metodologijo in pogostnostjo;
(d) zahteve za poročanje; in
(e) obveznost, da upravljavec naprave ali letalski prevoznik v štirih mesecih po koncu koledarskega leta preda količino pravic, ki ustreza skupnim emisijam naprave ali zrakoplova v koledarskem letu, preverjene v skladu s členom 15.“
Obrazložitev
Sprememba je potrebna zaradi večje pravne jasnosti.
Predlog spremembe
39
ČLEN 1, TOČKA 6
Člen 11a, odstavek 1a (Direktiva 2003/87/ES)
1a. Ob upoštevanju odstavka 3 države članice med vsakim obdobjem iz člena 3b dovolijo vsem letalskim prevoznikom, da uporabljajo CER in ERU iz projektnih dejavnosti do odstotka pravic, ki jih morajo predati na podlagi člena 12(2a); ta odstotek je povprečje odstotkov, ki jih določijo države članice za določeno obdobje v skladu z odstavkom 1.
1a. Ob upoštevanju odstavka 3 države članice med vsakim obdobjem iz člena 11(2) dovolijo vsem letalskim prevoznikom, da uporabljajo pravice, izdane na podlagi poglavja III, CER in ERU iz projektnih dejavnosti do odstotka pravic, ki jih morajo predati na podlagi člena 12(2a); ta odstotek je povprečje odstotkov, ki jih določijo države članice za uporabo CER in ERU za določeno obdobje v skladu z odstavkom 1.
Komisija ta odstotek objavi najmanj šest mesecev pred začetkom vsakega obdobja iz člena 3b .
Komisija ta odstotek objavi najmanj šest mesecev pred začetkom vsakega obdobja iz člena 11(2) .
Obrazložitev
Evropski parlament je v svoji resoluciji iz julija 2006 o zmanjševanju vpliva letalstva na podnebne spremembe pozval k sistemu, ki zagotavlja, da letalski sektor prispeva k zmanjšanju emisij. Omejevanje uporabe neletalskih kreditnih točk bo zagotovilo tudi tehnološke izboljšave in izboljšanje učinkovitosti v letalskem sektorju.
Predlog spremembe
40
ČLEN 1, TOČKA 6
Člen 11a, odstavek 1 a, pododstavek 2 a (novo) (Direktiva 2003/87/ES)
Odstotek CER in ERU, ki se uporablja v zvezi z letalskimi dejavnostmi, je treba pregledati hkrati z njegovo uporabo v drugih sektorjih kot del pregleda sistema trgovanja z emisijami.
Obrazložitev
Uporabo CER in ERU v letalskem sektorju bo tako kot v vseh sektorjih treba pregledati kot del ureditev po letu 2012.
Predlog spremembe
41
ČLEN 1, TOČKA 8, TOČKA (B A) (novo)
Člen 12, odstavek 2 b (novo) (Direktiva 2003/87/ES)
(ba) vstavi se naslednji odstavek 2b:
„2b. Če ni ukrepov Skupnosti za spodbujanje zmanjšanja izpustov dušikovih oksidov iz zrakoplovov, ki izvajajo letalsko dejavnost iz Priloge I, in za zagotavljanje iste ambiciozne ravni v zvezi z varstvom okolja, kot je v tej direktivi, za namene odstavka 2a in z odstopanjem od člena 3(a), se količina ogljikovega dioksida, ki jo letalski prevoznik lahko oddaja, ker mu to dovoljuje pravica, ki ni pravica za letalstvo, ali enota potrjenega zmanjšanja emisij ali enota zmanjšanja emisij deli s faktorjem vpliva 2.“
Obrazložitev
Znanstveniki že dolgo ne dvomijo o tem, da izpusti dušikovega oksida prispevajo k nastanku ozona in posledično k podnebnim spremembam. Zato je treba te škodljive podnebne vplive upoštevati. Ko bo veljala zakonodaja za boj proti podnebnim spremembam in zlasti dušikovim oksidom, ki bo vsaj tako celovita kot ukrepi iz predlagane direktive, se količnik ne bo več uporabljal.
Predlog spremembe
42
ČLEN 1, TOČKA 8, TOČKA (B B) (novo)
Člen 12, odstavki 2c, 2d in 2e (novo) (Direktiva 2003/87/ES)
(bb) vstavijo se naslednji odstavki 2c, 2d in 2e:
"2c. Letalski prevozniki, ki želijo predati pravice, za namene odstavka 2a, ki niso pravice za emisije iz letalstva, morajo vsako leto državi članici upravljavki predložiti preverjene podatke o tonskih kilometrih za letalske dejavnosti iz Priloge I, ki so bile opravljene v tem koledarskem letu.
2d. Komisija na podlagi podatkov, ki se predložijo na podlagi določb iz člena 3, določi kazalnik učinkovitosti za vse letalske prevoznike, ki se izračuna tako, da se vse emisije letalskih prevoznikov delijo z vsoto podatkov o tonskih kilometrih. Komisija na podlagi tega kazalnika učinkovitosti iz prvega leta, ko so podatki na voljo, objavi ciljni kazalnik učinkovitosti za leta 2010, 2015 in 2020 na podlagi zmanjšanja emisij glede na opravljene tonske kilometre (RTK) 3,5 % na leto, ki upošteva prostovoljni cilj 3,5-odstotno izboljšanje učinkovitosti porabe goriva zrakoplovov na leto do leta 2020.
2e. Tisti letalski prevozniki, ki imajo za dano leto višjo vrednost kazalnika učinkovitosti od vrednosti ciljnega kazalnika učinkovitosti, ki ga Komisija izračuna za to leto, morajo predati le pravice iz letalstva za izpolnitev določb iz odstavka 2a.“
Obrazložitev
Letalski prevozniki so obljubili, da bodo povečali učinkovitost motorjev zrakoplovov za 50 % do leta 2020. To je treba podpirati in določiti v direktivi, ker deluje kot zaščitni ukrep proti zelo omejenim spodbudam za zmanjšanje emisij iz zrakoplovov, če cena CO 2 ni dovolj visoka za zagotovitev te spodbude.
Predlog spremembe
43
ČLEN 1, TOČKA 8, TOČKA (B C) (novo)
Člen 12, odstavek 2f (novo) (Direktiva 2003/87/ES)
(bc) vstavi se naslednji odstavek 2f:
"2f. Komisija ob upoštevanju obljube letalskih prevoznikov, da bodo povečali učinkovitost motorjev zrakoplovov za 50 % do leta 2020, Evropskemu parlamentu leta 2010 in 2015 poroča o napredku za dosego tega cilja.“
Obrazložitev
Letalski prevozniki so obljubili, da bodo povečali učinkovitost motorjev zrakoplovov za 50 % do leta 2020. Komisija mora spremljati napredek in o tem občasno poročati Evropskemu parlamentu.
Predlog spremembe
44
ČLEN 1, TOČKA 8, TOČKA (B D) (novo)
Člen 12, odstavek 2g (novo) (Direktiva 2003/87/ES)
(bd) doda se naslednji odstavek 2g:
„2g. Takoj ko bo na voljo dovolj znanstvenih dokazov, se predlaga ustrezen količnik za upoštevanje učinkov oblakov cirusov, ki jih povzroča letalska dejavnost.“
Predlog spremembe
45
ČLEN 1, TOČKA 13
Člen 18a, odstavek 3a (novo) (Direktiva 2003/87/ES)
3a. Komisija za zagotovitev enake obravnave letalskih prevoznikov sprejme posebne smernice za uskladitev upravljanja letalskih prevoznikov, ki ga izvajajo države članice upravljavke.
Obrazložitev
V ločenih smernicah je treba določiti usklajena pravila, ki jih upoštevajo države upravljavke, da se preprečijo nejasnost, neenako obravnavanje in nepotrebni stroški.
Predlog spremembe
46
ČLEN 1, TOČKA 13
Člen 18b (Direktiva 2003/87/ES)
Pri opravljanju svojih dolžnosti iz člena 3b(4) in člena 18a lahko Komisija za pomoč zaprosi organizacijo Eurocontrol in z njo v ta namen sklene ustrezen dogovor .
Pri opravljanju svojih dolžnosti iz člena 3b(4) in člena 18a lahko Komisija za pomoč zaprosi organizacijo Eurocontrol in določi nepristransko organizacijo, kateri letalski prevozniki neposredno predložijo podatke .
Obrazložitev
Letalski prevozniki podatke o letih in porabi raje predložijo sami; pomoč Eurocontrola je v zvezi s tem pomembna.
Predlog spremembe
47
ČLEN 1, TOČKA 14
Člen 19, odstavek 3 (Direktiva 2003/87/ES)
(14) V člen 19(3) se dodajo naslednje besede: „in določbami o vključitvi letalskih dejavnosti v sistem Skupnosti. Na podlagi Uredbe lahko letalski prevozniki pri vodji registra zaprosijo za zamenjavo pravice, dodeljene na podlagi poglavja II, s pravico, ki je enaka pravici, dodeljeni na podlagi poglavja III. Vodje registrov zamenjavo izvedejo na podlagi zahtevka.“
črtano
Obrazložitev
Dokler emisije iz letalstva niso del mednarodnih sporazumov in zajete v dodeljenih količinah kjotskega protokola, ni primerno dovoliti spremembe pravic iz letalstva v pravice, dodeljene drugim sektorjem v okviru sistema trgovanja z emisijami.
Predlog spremembe
48
ČLEN 1, TOČKA 16
Člen 25a (Direktiva 2003/87/ES)
Če tretja država sprejme ukrepe za zmanjšanje vplivov zrakoplovov iz zadevne države, ki prihajajo iz navedene države in pristajajo v Skupnosti, na podnebne spremembe, in so ti ukrepi najmanj enaki zahtevam iz te direktive, Komisija to direktivo spremeni in zrakoplove, ki prihajajo iz te države, v naslednjem obdobju iz člena 3b izključi iz letalskih dejavnosti s seznama v Prilogi I.
Ta sprememba, katere namen je dopolnitev nebistvenih elementov te direktive, se sprejme v skladu z regulativnim postopkom z nadzorom iz člena 23(2a).
Če tretja država sprejme ukrepe za zmanjšanje vplivov zrakoplovov iz zadevne države, ki prihajajo iz navedene države in pristajajo v Skupnosti, na podnebne spremembe, in so ti ukrepi najmanj enaki zahtevam iz te direktive, Komisija to direktivo spremeni in zrakoplove, ki prihajajo iz te države, izključi iz letalskih dejavnosti s seznama v Prilogi I z začetkom izvajanja ukrepov tretje države . Pravice, izdane za koledarska leta po tem datumu, se ukinejo .
Obrazložitev
Sprememba je potrebna zaradi preprečitve, da bi za prevoznika neupravičeno hkrati veljale obveznosti iz dveh enakovrednih sistemov. Sprememba je potrebna, ker na tem področju velja soodločanje.
Predlog spremembe
49
ČLEN 2, ODSTAVEK 2 A (novo)
2a. Če se države, ki niso članice EU, ali skupine držav dogovorijo z Evropsko unijo o skupnem sistemu trgovanja z emisijami, ki je vsaj tako koristen za okolje kot sistem iz te direktive, lahko Komisija predlaga spremembo te direktive, da jo prilagodi pravilom skupnega sistema.
Obrazložitev
V predlogu je treba pojasniti, da Evropska unija ne bo vztrajala pri svojem sistemu, bo pa vztrajala pri doseganju pozitivnega vpliva na okolje, da se zaščiti podnebje.
Predlog spremembe
50
PRILOGA, TOČKA 1, TOČKA B
Priloga I, odstavek 2, novi pododstavek (Direktiva 2003/87/ES)
Za leto 2011 se v letalsko dejavnost vključijo samo leti, ki vzletajo in pristajajo na letališču, ki se nahaja na ozemlju države članice, za katero velja Pogodba . Od 1. januarja 2012 bodo vključeni vsi leti, ki vzletajo ali pristajajo na letališču, ki se nahaja na ozemlju države članice, za katero velja Pogodba.
Od leta 2010 se v letalsko dejavnost vključijo leti, ki vzletajo in pristajajo na letališču, ki se nahaja na ozemlju države članice, za katero velja Pogodba , ter leti, ki pristajajo ali vzletajo na letališču, ki je na ozemlju države članice, za katero velja Pogodba.
Obrazložitev
Samo sistem, ki čim bolj zgodaj vključuje medcelinske lete, lahko bistveno vpliva na zmanjšanje emisij toplogrednih plinov. Vendar je celo to samo prvi korak. EU bi se morala pogajati s tretjimi državami, da bi se čim prej uvedel globalni sistem. (Glej predloga sprememb 5 in 12.)
Predlog spremembe
51
PRILOGA, TOČKA 1, TOČKA C Priloga I, odstavek 2, tabela, nova kategorija, točka (a) (Direktiva 2003/87/ES)
(a) letov izključno za prevoz, letov v okviru službenih potovanj, letov vladajočega monarha ali njegovih bližnjih sorodnikov ter letov predsednikov držav, predsednikov vlad in vladnih ministrov, kadar je to z ustreznim kazalnikom stanja navedeno v načrtu leta;
črtano
Obrazložitev
Za posebno obravnavo letov predsednikov držav in vlad itd. ni vidnega razloga.
Predlog spremembe
52
PRILOGA, TOČKA 1, TOČKA C
Priloga I, odstavek 2, tabela, nova kategorija, točka (b) (Direktiva 2003/87/ES)
(b) vojaških letov z vojaškimi zrakoplovi ter carinskih in policijskih poletov , ki jih odobri ustrezen pristojni organ;
(b) vojaških letov z vojaškimi zrakoplovi v okviru mednarodne misije, poletov carinskih in policijskih služb , iskalnih in reševalnih letov ali letov za zdravniško pomoč ali pomoč ob naravnih nesrečah, vključno z gašenjem požarov, ki jih odobri ustrezen pristojni organ;
Obrazložitev
Javna oblast mora služiti za vzgled in na tem področju ne sme biti deležna izjem. Leti na ustaljenih progah prav tako povzročajo emisije toplogrednih plinov. Izjema iz točke g) za lete z majhno maso zadostuje, da se iz sistema izključi lete, kot so krstni leti, panoramski preleti, športno in turistično letalstvo ali leti za namene kartografije. Izjema iz točke g) za lete z majhno maso zadostuje, da se iz sistema izključi lete, kot so krstni leti, panoramski preleti, športno in turistično letalstvo ali leti za namene kartografije. Takšne lete, ki jih običajno organizirajo najmanjša podjetja ali zasebni uporabniki oz. lastniki, je veliko lažje upravljati z metodo obdavčitve kerozina.
Predlog spremembe
53
PRILOGA, TOČKA 1, TOČKA C
Priloga I, odstavek 2, tabela, nova kategorija, točka b a) (novo) (Direktiva 2003/87/ES)
(ba) letov v humanitarne namene na podlagi mandata Združenih narodov ali njihovih pomožnih organizacij in letov nujne medicinske pomoči, če so jih letalskemu prevozniku naročili (npr. Združeni narodi) ali če ima potrebno uradno dovoljenje (licenco za lete nujne medicinske pomoči v spričevalu letalskega prevoznika);
Obrazložitev
Predlog Komisije določa, da bodo mednarodni reševalni leti izključeni iz sistema za trgovanje. Vendar uporabljeno besedilo „[iskalni in reševalni leti,] ki jih odobri ustrezen pristojni organ“ ni dovolj natančno, ker bi morali biti ti leti vključeni v poglavje o zračni reševalni službi, kar ureja zakonodaja zadevne države.
Predlog spremembe
54
PRILOGA, TOČKA 1, TOČKA C
Priloga I, odstavek 2, tabela, nova kategorija, točka (c) (Direktiva 2003/87/ES)
(c) letov izključno na podlagi pravil vizualnega letenja, kakor so določena v Prilogi 2 h Konvenciji o mednarodnem civilnem letalstvu iz leta 1944;
črtano
Obrazložitev
Izvzetje letov na podlagi pravil vizualnega letenja bi lahko spodbudilo tako delovanje na škodo varnosti v zraku. Sedanje izvzetje letov lahkih zrakoplovov že obsega večino letov, izvedenih na podlagi pravil vizualnega letenja.
Predlog spremembe
55
PRILOGA, TOČKA 1, TOČKA C
Priloga I, odstavek 2, tabela, nova kategorija, točka (d) (Direktiva 2003/87/ES)
(d) letov, ki se zaključijo na istem letališču, na katerem je letalo vzletelo in med katerimi ni bilo vmesnih postankov;
(d) letov, ki se zaključijo na istem letališču, na katerem je letalo vzletelo, in med katerimi ni bilo vmesnih postankov , kadar so države članice uvedle pristojbine ali takse na letalsko gorivo z enakimi učinki ;
Predlog spremembe
56
PRILOGA, TOČKA 1, TOČKA C Priloga I, odstavek 2, tabela, nova kategorija, točka (e) (Direktiva 2003/87/ES)
(e) letov za usposabljanje izključno za namene pridobitve licence ali ocenjevanja letalskega osebja v pilotski kabini, kadar je to utemeljeno z ustreznim zaznamkom v načrtu leta, če let ni namenjen prevozu potnikov in/ali tovora ali dostavljanju ali prevažanju plovila ;
(e) letov za usposabljanje izključno za namene pridobitve licence ali ocenjevanja letalskega osebja v pilotski kabini, kadar je to utemeljeno z ustreznim zaznamkom v načrtu leta, če let ni namenjen prevozu potnikov in/ali tovora;
Obrazložitev
Dostavljanje in prevažanje letal mora biti enakovredno letom za usposabljanje.
Predlog spremembe
57
PRILOGA, TOČKA 1, TOČKA C
Priloga I, odstavek 2, tabela, nova kategorija, točka (f) (Direktiva 2003/87/ES)
(f) letov, ki se izvajajo izključno za namene preverjanja ali preizkušanja opreme, ki se uporablja ali se namerava uporabljati kot zemeljsko sredstvo za zračno navigacijo, razen dostavnih letov zadevnih zrakoplovov ; in
(f) letov, ki se izvajajo izključno za namene preverjanja , preizkušanja ali certificiranja letal ali letalske ali zemeljske opreme; prevažanja novih letal kot tudi letov za prevažanje, ki jih izvede lastnik zrakopolova ali se izvedejo v njegovem imenu zaradi nenadnega predčasnega prenehanja, napake, ponovnega prevzema v posest ali podobnih primerov v zvezi z lizingom, zakupom ali podobno ureditvijo;
Obrazložitev
Varnost je v sektorju zračnega prometa bistvena, zato so zrakopolovi in oprema vključeni v obsežne postopke certificiranja, da so v skladu s predpisi glede plovnosti. Pregledovanje, preizkušanje in certificiranje letala ali letalske ali zemeljske opreme prek preizkušanja letenja je obvezno, da se zagotovi najvišja stopnja varnosti skozi celotno življenjsko dobo zrakoplova. Leti, ki so izvedeni med postopkom certificiranja in ki se ne morejo primerjati z običajnimi komercialnimi leti, ne smejo biti vključeni v področje uporabe direktive. Kjer je lastnik letala na primer primoran ponovno prevzeti letalo od upravljavca zakupnika in/ali podzakupnika po nenadnem prenehanju, napaki ali podobnem dogodku, bi bilo treba "lete za prevažanje" takih letal, ki jih izvede lastnik letala ali se izvedejo v njegovem imenu zaradi teh dogodkov, izvzeti iz seznama zadevnih letalskih dejavnosti, drugače bodo znatne administrativne zahteve predlaganega sistema pomenile nesorazmerno obremenitev in finančno tveganje za lastnike letal, ki morajo v takšnih razmerah izvesti "lete za prevažanje".
Predlog spremembe
58
PRILOGA, TOČKA 2, TOČKA B
Priloga IV, del B, "Nadzor nad podatki o tonskih kilometrih za namen člena 3d",
odstavek 2, alinea 2, in odstavka 3 in 4 (novo)(Direktiva 2003/87/ES)
– letalski prevoznik lahko za zadevne lete za potnike in prijavljeno prtljago, ki je navedena v dokumentaciji o masi in ravnotežju, uporabi dejansko ali standardno maso ali pa privzeto vrednost za vsakega potnika in njegovo prijavljeno prtljago 100 kg .
– letalski prevoznik lahko za zadevne lete za potnike in prijavljeno prtljago, ki je navedena v dokumentaciji o masi in ravnotežju, uporabi dejansko ali standardno maso ali pa privzeto vrednost za vsakega potnika in njegovo prijavljeno prtljago 150 kg .
Dejavnost v tonskih kilometrih se sorazmerno prilagodi, če se storitev med letališčema začne med letom, za katerega se opravi izračun.
Podatki o dejavnosti se ne predložijo, če se storitev med letališčema preneha med letom, za katerega se opravi izračun.
Predlog spremembe
59
PRILOGA, TOČKA 3, TOČKA B
Priloga IV, del B, točka (14), pododstavek 1 a (novo) (Direktiva 2003/87/ES)
Evropske institucije in države članice zagotovijo, da so delovne metode, ki jih uporabi preveritelj, usklajene pred izvajanjem direktive in da se določbe direktive uporabljajo enotno.
Obrazložitev
Zaradi enakega obravnavanja sektorja zračnega prevoza je nujno treba preveriti enotnost metod in postopkov ter njihove uporabe. Zaradi določb, ki se v državah članicah različno uporabljajo in razlagajo, lahko pride do izkrivljanja konkurence.
Predlog spremembe
60
PRILOGA, TOČKA 3, TOČKA B
Priloga IV, del B, točka (16), pododstavek 1 a (novo) (Direktiva 2003/87/ES)
Evropske institucije in države članice zagotovijo, da so delovne metode, ki jih uporabi preveritelj, usklajene pred izvajanjem direktive in da se določbe direktive uporabljajo enotno.
Obrazložitev
Zaradi enakega obravnavanja sektorja zračnega prevoza je nujno treba preveriti enotnost metod in postopkov ter njihove uporabe. Zaradi določb, ki se v državah članicah različno uporabljajo in razlagajo, lahko pride do izkrivljanja konkurence.
OBRAZLOŽITEV
Uvod
V nedavnih poročilih Mednarodnega foruma o spremembi podnebja (IPCC)
IPCC 2007: Podnebne spremembe 2007, 1. del: podlaga s področja fizikalnih ved; IPCC 2007: Podnebne spremembe, 2. del: vpliv, prilagajanje in ranljivost; IPCC 2007: Podnebne spremembe 2007, 3. del: blažitev spremembe podnebja. je bila izrazito poudarjena nujna potreba po omejitvi emisij toplogrednih plinov v boju proti spremembi podnebja.
Nekdanji glavni ekonomist Svetovne banke sir Nicholas Stern je v svojem poročilu britanski vladi poudaril, da „lahko naša dejanja v prihajajočih desetletjih ustvarijo nevarnost večjih motenj v gospodarskih in družbenih dejavnostih proti koncu tega stoletja in v naslednjem stoletju v razsežnostih, podobnih motnjam v času svetovnih vojn in gospodarske depresije v prvi polovici 20. stoletja“ (Sternovo poročilo, str. 572).
Evropski svet, ki je potekal 8. in 9. marca 2007, je na tem področju sprejel dokaj ambiciozno strategijo. V okviru mednarodnega sporazuma bi se morale emisije toplogrednih plinov Evropske unije in drugih industrializiranih držav do leta 2020 zmanjšati za 30 % v primerjavi z ravnjo iz leta 1990.
Evropski parlament je v več resolucijah poudaril, da je nujno treba ukrepati proti spremembi podnebja, svojo zavezanost pa je pokazal z ustanovitvijo začasnega odbora za spremembo podnebja.
Presenetljivo je predlog Komisije o vključitvi letalstva v sistem trgovanja z emisijami edini uradni predlog o blažitvi sprememb podnebja, o katerem se trenutno razpravlja v okviru postopka soodločanja v evropskih institucijah.
Način, na katerega bodo Evropski parlament in druge institucije obravnavali ta predlog, bo odločilen za prihodnjo politiko na tem področju.
Kako resna je Evropska unija pri konkretni zakonodaji?
Lahko najdemo inteligenten način za zmanjšanje emisij toplogrednih plinov, ne da bi s tem ogrozili konkurenčnost evropske industrije?
Kakšno sporočilo dajemo tretjim stranem?
Emisije toplogrednih plinov v letalskem sektorju so se neznansko povečale. V primerjavi z letom 1990 so danes večje za 100 %
Ta znesek izhaja iz dobro znanih in varnih 86 % (1990–2004) plus znesek, ki temelji na povprečnem povečanju iz let 2003/2004 ( 7,5 % na leto) (glej Tehnično poročilo EGP 6/2006); Novice Eurostata 11/2007). . To je v velikem nasprotju s ciljem za 8-odstotno zmanjšanje iz Kjotskega protokola ali s ciljem EU, ki po letu 2012 predvideva 30-odstotno zmanjšanje. Nekateri oporekajo, da delež letalstva pri vseh emisijah toplogrednih plinov znaša "le" okoli 3 %
Glej KOM(2005)459. , vendar je bruto dodana vrednost letalskega sektorja 0,6 %
Eurostat, Statistika v središču 37/2005: Sektor zračnega prometa v Evropski uniji. . Nihče ne more trditi, da to ni veliko.
Glede na emisije toplogrednih plinov je letalstvo najslabši način prevoza. Na potnika, ki uporablja letalo, pride veliko več emisij toplogrednih plinov na kilometer kot na potnika na vlaku ali avtobusu. Celo uporaba avtomobila je okolju veliko prijaznejša kot letenje.
Vse institucije EU priznavajo, da se je treba s problemom soočiti in da je sistem trgovanja z emisijami uporaben instrument, če je ustrezno oblikovan in kombiniran z drugimi ukrepi.
Predlog Komisije
Cilj predloga Komisije je sprememba Direktive 2003/87/ES, da se emisije CO 2 iz letalstva vključijo v sistem Skupnosti za trgovanje z emisijami.
Predlog je, da se z letom 2011 v sistem trgovanja z emisijami vključijo notranji leti EU, z letom 2012 pa še odhodni in dohodni leti v EU; pri tem niso izjema zgolj poskusni in reševalni leti ter leti za usposabljanje, temveč tudi vladni leti. Pravice bodo na usklajen način dodeljevale države članice, pristojne za administrativno spremljanje določenega letalskega prevoznika: skupno število pravic bo določeno glede na povprečne emisije v letalstvu v obdobju 2004-2006.
Določen odstotek pravic bo razdeljen brezplačno na podlagi referenčne vrednosti. Za obdobje 2011-2012 se predlaga licitiranje povprečnega deleža kvot, ki jih države članice predlagajo za licitiranje v svojih nacionalnih načrtih dodelitve.
Po tem obdobju se opravi splošna revizija in se po potrebi ponovno ocenijo deleži brezplačne dodelitve in licitiranja ter sami postopki. Natančni podatki o licitiranju bo določala uredba Komisije.
Letalski prevozniki bodo lahko kupili pravice ostalih šestih sektorjev, ki so že vključeni v sistem Skupnosti, in do določenih usklajenih mejnih vrednosti lahko uporabljali tudi kreditne točke, t.i. enote zmanjšanja emisij in enote potrjenega zmanjšanja emisij.
Ocena predloga Komisije
Predlog Komisije je pomemben korak k reševanju problema emisij toplogrednih plinov v letalstvu, vendar ga lahko in ga je treba z vidika okolja in konkurenčnosti med letalskimi družbami ter različnimi prometnimi sektorji še precej izboljšati.
Predlagane spremembe
Področje in datum pričetka delovanja
Najpomembnejša poročevalčeva sprememba je uvedba enotnega datuma pričetka delovanja za notranje lete ter druge odhodne in dohodne lete na letališčih EU. Komisija je prepričana, da proti uvedbi sistema za vse odhodne in dohodne lete ni nobenega pravnega argumenta. Komisija je zaradi političnih razlogov predlagala dva datuma. Razlikovanje med notranjimi in medcelinskimi leti bi povzročalo preveč težav. Vpliv sistema na okolje bi bil precej majhen, če vanj ne bi vključili tudi medcelinskih letov. Posledica tega bi bilo izkrivljanje konkurence med letalskimi družbami in turističnimi regijami. Težko bi bilo namreč pojasniti, da na primer let iz Velike Britanije v Maroko ne sodi v sistem, let iz Velike Britanije na Kanarske otoke pa. Ravno zato poročevalec predlaga enotni datum pričetka delovanja, ki naj bi se čim prej določil, saj postaja blažitev podnebnih sprememb vse nujnejša. Sistem bo najverjetneje sprejet leta 2008. Prehodno obdobje enega leta ali dveh let je realno, zato poročevalec za datum pričetka delovanja predlaga leto 2010.
Odnos s tretjimi državami
Sprememba podnebja je svetoven izziv in ravno zato je sistem EU, ne glede na njegovo področje uporabe, le prvi korak. Evropska komisija bi morala torej prek pogajanj s tretjimi državami postopoma vzpostaviti globalen sistem. Če evropske institucije z neko tretjo državo sklenejo dogovor o skupnem sistemu, ki ima vsaj enake koristi za okolje kot sistem EU, lahko Komisija predlaga spremembo sistema, da se ta prilagodi dogovoru. Treba je pojasniti, da Evropska unija ne vztraja pri določenem sistemu, temveč na pozitivnem vplivu zmanjšanja emisij toplogrednih plinov.
Metoda dodeljevanja
Predlog Komisije o usklajeni metodi dodeljevanja je velik korak naprej. Največja kritika sedanjemu sistemu EU za trgovanje z emisijami je izkrivljanje konkurence zaradi povsem različnih nacionalnih načrtov dodeljevanja in prekomernega dodeljevanja pravic. Komisija predlaga, da se večina pravic dodeli na podlagi sistema referenčne vrednosti, ki je učinkovitejši od veljavnega sistema dedovanja. Vendar lahko tudi sistem referenčnih vrednosti povzroči izkrivljanje konkurence, saj je način izbire referenčne vrednosti odvisen od vpliva na letalske družbe z različnimi sistemi poslovanja. Referenčna vrednost, ki jo predlaga Komisija, bi lahko tovornemu prometu dala prednost pred potniškim in jo je zato treba prilagoditi.
Tudi prilagojena referenčna vrednost lahko vodi do določenega izkrivljanja konkurence. To je eden od razlogov, zakaj je treba večji delež pravic dodeliti z licitiranjem. Druga prednost licitiranja je možnost obravnave potreb novih družb, ki v sektor prinašajo inovativnost. Pomembno se je tudi kar se da izogniti nepričakovanim dobičkom. Sedanji sistem EU za trgovanje z emisijami zagotavlja brezplačno dodeljevanje pravic, a so se cene vseeno povečale. Države članice bi z licitacijo velikega deleža pravic lahko ustvarile prihodek in zmanjšale davke in dajatve v prometnem sektorju.
Uporaba denarja od licitiranja
Na splošno velja prepričanje, da se državljanom in podjetjem ne bi smelo nalagati novih davkov, dajatev ali drugih obveznosti. Zato je treba v predlogu pojasniti, da se prihodek od licitacije vrne državljanom in gospodarstvu. Glede na emisije toplogrednih plinov je letalstvo najslabši način prevoza. Na potnika, ki uporablja letalo, pride veliko več emisij toplogrednih plinov na kilometer kot na potnika na vlaku ali avtobusu. Celo uporaba avtomobila je v običajnih razmerah okolju veliko prijaznejša kot letenje. Glede na navedeno je nerazumljivo, zakaj veljajo za avtomobile in zlasti avtobuse in vlake, ki so okolju prijaznejši, številni davki in dajatve, celo okoljski davki. Železniški promet je že vključen v sistem trgovanja z emisijami, ker uporablja elektriko. Zato poročevalec predlaga znižanje davkov in dajatev na okolju prijazne načine prevoza.
Omejitev
Evropska unija se je zavezala, da bo do leta 2012 emisije toplogrednih plinov zmanjšala za 8 % v primerjavi z ravnijo iz leta 1990. Do leta 2020 naj bi se emisije zmanjšale za približno 20 %, v primeru mednarodnega sporazuma pa celo za 30 %. Če bi se ta ambiciozen cilj prenesel na letalski sektor, v katerem so se od leta 1990 emisije podvojile, bi to pomenilo, da mora ta sektor do leta 2012 emisije zmanjšati za 50 %, kar je zaradi tehničnih ukrepov, ki so na voljo, povsem nerealno. Vendar bi moral letalski sektor zaradi pravičnosti do drugih sektorjev in zaradi večje stopnje ambicioznosti svoje emisije vsaj nekoliko zmanjšati. Poročevalec predlaga 10-odstotno zmanjšanje glede na obdobje 2004-2006, kar pa ne izključuje morebitnega povečanja, čeprav dejanskih emisij v letalstvu ni mogoče kratkoročno zmanjšati, saj lahko letalske družbe kupijo kreditne točke v drugih gospodarskih sektorjih ali iz mehanizma čistega razvoja in mehanizma skupnega izvajanja.
Učinki letalstva poleg emisij CO 2
Iz strokovnih poročil je razvidno, da je poleg emisij CO 2 veliko več drugih dejavnikov, ki negativno vplivajo na spremembo podnebja, gre zlasti za emisije dušikovih oksidov in oblake ciruse. Za slednje ni dovolj znanstvenih dokazov, vendar bi nas moglo previdnostno načelo vsaj spodbujati k preprečevanju nastajanja oblakov cirusov. Poročevalec zato predlaga uvodno izjavo, ki bi organe, pristojne za upravljanje zračnega prometa, spodbudila k temu. Za emisije dušikovih oksidov ima Komisija namen predlagati ločeno zakonodajo, a predloga žal še ni predstavila. Poročevalec zato predlaga uvedbo količnika, ki bo odseval učinke emisij dušikovih oksidov iz letalstva. Količnik se ukine, ko Svet in Evropski parlament sprejmeta nov predlog Komisije o emisijah dušikovih oksidov.
Izjeme za vladne lete
Politično zelo pomembna točka bo izvzem vladnih letov, ki ga predlaga Komisija. Na podlagi stališča, da morajo biti javni sektor in še posebej politiki predhodniki in dober zgled, je izjema za vladne lete povzročila upravičene proteste javnosti. Poročevalec meni, da bi bilo treba to odstopanje črtati.
Upravljanje zračnega prometa
Evropski parlament že vrsto let poziva k boljšemu upravljanju zračnega prometa, a se države članice in Svet pri uvedbi tega sistema zelo obotavljajo; začel naj bi namreč veljati šele leta 2020.
Pobuda za enotno evropsko nebo in raziskava o upravljanju zračnega prometa so bile sprožene iz gospodarskih razlogov in razlogov, povezanih s prometno politiko. Prav tako bi lahko s tem projektom zmanjšali emisije toplogrednih plinov. Zato je treba države članice in Svet nujno pozvati, da to čim prej sprejmejo.
13.9.2007
MNENJE Odbora za ekonomske in monetarne zadeve
za Odbor za okolje, javno zdravje in varnost hrane
o predlogu Direktive Evropskega parlamenta in Sveta o spremembi Direktive 2003/87/ES zaradi vključitve letalskih dejavnosti v sistem za trgovanje s pravicami do emisije toplogrednih plinov v Skupnosti
( KOM(2006)0818 – C6‑0011/2007 – 2006/0304(COD) )
Pripravljavec mnenja:
Alain Lipietz
KRATKA OBRAZLOŽITEV
V skladu s sporočilom iz septembra 2005 je Evropska komisija 20. decembra 2006 podala predlog direktive o spremembi Direktive 2003/87/ES zaradi vključitve letalskih dejavnosti v sistem za trgovanje s pravicami do emisij toplogrednih plinov v Skupnosti.
Zaradi hitrega porasta emisij, ki jih proizvede letalstvo (87 % od leta 1990), obstaja tveganje, da se deloma izničijo prizadevanja EU za svetovno zmanjšanje emisij. Namen vključitve letov v sistem za trgovanje s pravicami do emisij toplogrednih plinov je omejitev ali internaliziranje negativnih eksternalij sektorja. Pripravljavec mnenja je zato zadovoljen, da predlog direktive omogoča odziv na segrevanje podnebja, hkrati pa upošteva gospodarske in konkurenčne potrebe.
Novi predlogi pripravljavca mnenja
1. Začetno omejevanje obveznosti za lete, ki vzletajo z letališča v EU, da bi zagotovili mednarodno sprejemljivost evropskega projekta
Kljub temu, da je bilo načelo vzpostavitve odprtega sistema trgovanja s pravicami do emisij za letalstvo sprejeto z resolucijo 35-5 Skupščine Mednarodne organizacije civilnega letalstva, je bila objava osnutka direktive sprejeta sovražno s strani več partnerjev EU
Glej pismo, ki so ga na institucije Skupnosti in države članice naslovili veleposlaniki Združenih držav Amerike, Kitajske, Japonske, Koreje, Kanade in Avstralije. , ki nasprotujejo vključitev letalskih prevoznikov njihovih držav v sistem Skupnosti.
Evropska unija zaradi tega nasprotovanja ne more spremeniti svoje ureditve, saj je načelo geografskega območja potrebno za zagotovitev ekonomske in okoljske učinkovitosti sistema in zato, da bi se izognili izkrivljanju konkurence v skladu s pravili Svetovne trgovinske organizacije. Evropa lahko postane vzor na področju zaščite podnebja, svojo suverenost na področju zaščite konkurence pa potrjuje že od nekdaj. Da ne bi ogrozili pravnega vidika, pa je treba kljub temu našim partnerjem v ICAO pustiti čas, da udejanjijo resolucijo 35-5.
Na začetku torej predlagamo, da se izvajanje direktive omeji samo na lete, ki vzletajo z letališč Skupnosti.
Takšen kompromis ni pretiran, saj je končna ureditev v skladu tako s pravili STO kot resolucijo 35-5 ICAO. Kljub temu pušča prostor za pogajanja. Pripravljavec mnenja predlaga rok pet let (do pričetka "postkjotskega" procesa, ko sta se Evropska unija in Parlament že dogovorila, da bosta v primeru, da sporazum o podnebju še ne bo sklenjen, ukrepala skupaj).
2. Okrepiti vlogo licitiranja za dodelitev pravic do emisij
Utemeljeno (zaradi prejšnje brezplačnosti), a šokantno je, da se pravice, ki imajo tržno vrednost, v veliki večini dodelijo zastonj. Ker pa ta dodelitev izhaja iz predhodno ugotovljenih vrednosti emisij, ta način delitve posredno pomeni subvencijo že obstoječim podjetjem na škodo novih podjetij, pri čemer obstaja tveganje za zlorabo prevladujočega položaja. Zato bi moral biti minimalni delež emisij v višini 10 % nujno namenjen za licitacije, ta delež pa bi se moral večati, da bi omogočili prihod "novih akterjev" na trgu zračnih prevozov. Poleg tega bi večji prihodki z licitiranja predstavljali vir dodatnega financiranja za raziskovalne projekte o učinkih tople grede ali pa bi se porabil za zmanjšanje stroškov tistega prevoza, ki manj onesnažuje.
3. Predlog za bolj ambiciozno izvajanja nove ureditve
Prej predlagan kompromis (prvi odstavek) s tretjimi državami pomeni pomembno zmanjšanje zahtev do sektorja letalstva, kateremu se bodo za polovico zmanjšale kvote za medcelinske lete (proti Evropi) za obdobje petih let. Ta diplomatski kompromis je treba uravnovesiti z ukrepi, s katerimi bi bolje upoštevali nujnost spopadanja z učinki tople grede. Pripravljavec mnenja predlaga, da se uvedba ureditve prestavi za eno leto in se predvidi skupno zmanjšanje količine pravic za letalstvo v povprečni vrednosti omejitev za druge sektorje.
Z naslednjimi spremembami bo predlog učinkovitejši:
· ureditev naj se začne izvajati med leti 2010 in 2011;
· upošteva naj se dejanski učinek emisij na visoki nadmorski višini z metodo množitelja;
· za načrt količine pravic za letalstvo naj veljajo enake zahteve po zmanjšanju, kot je povprečno v drugih industrijskih sektorjih;
· proti učinkom segrevanja ozračja se ne more boriti zgolj s to direktivo, saj so mali letalski prevozniki recimo izvzeti iz sistema pravic; ustanoviti je treba tematske skupine, ki naj preučijo druge načine ukrepanja, kot je usklajena obdavčitev kerozina, ki se uporablja za lete znotraj EU.
4. Ukinitev ugodnejšega obravnavanja uradnih letov
V predlogu Komisije so navedene izjeme. Nekatere je mogoče utemeljiti z družbenimi koristmi (reševalni leti), vendar ni običajno, da bi med izjeme spadali uradni ali vladni leti. Politiki so za svoja potovanja dolžni uporabljati vrste prometa, ki manj onesnažujejo okolje.
PREDLOGI SPREMEMB
Odbor za ekonomske in monetarne zadeve poziva Odbor za okolje, javno zdravje in varnost hrane kot pristojni odbor, da v svoje poročilo vključi naslednje predloge sprememb:
Besedilo, ki ga predlaga Komisija
Še ni objavljeno v UL.
Predlogi sprememb Parlamenta
Predlog spremembe
1
UVODNA IZJAVA 8 A (novo)
Trenutni sistem upravljanja zračnega prometa v Evropi je v nekaj elementih neučinkovit, zaradi katerih so občutno povečane emisije ogljikovega dioksida. Zaradi razlik med sistemi upravljanja zračnega prometa med državami članicami so letalske družbe prisiljene leteti po daljših poteh od razdalje velikega kroga, posledica česa je večja poraba goriva. Politika enotnega evropskega neba bo, ko se jo bo v celoti izvajalo, omogočila uporabo razdalj velikega kroga, zaradi česar se bodo emisije ogljikovega dioksida zmanjšale za 12 %. Sistem enotnega evropskega neba je torej treba čim prej vzpostaviti.
Obrazložitev
V zdajšnjem sistemu upravljanja letalskega prometa so zrakoplovom dodeljene ovinkaste poti preko razdrobljenega zračnega prostora ali pa dobijo navodila, naj letijo na takšni višini ali s takšno hitrostjo, pri katerih njihovi motorji ne delujejo z najboljšim učinkom. Ker se zaradi dodajajo emisije CO2, si je torej treba prizadevati za čim prejšnjo uvedbo enotnega evropskega neba. S tem se bodo te pomanjkljivosti zmanjšale, ker bo skladen enoten sistem upravljanja z zračnim prometom bolj tesno temeljil na dejanskih vzorcih letov, ne pa na trenutni ureditvi, ki v največji meri temelji na državnih mejah.
Predlog spremembe
2
UVODNA IZJAVA 11
(11) Od leta 2011 je treba v sistem Skupnosti vključiti emisije iz letov med letališči v Skupnosti. Od leta 2012 morajo biti vključene emisije iz vseh dohodnih letov na letališča in odhodnih letov z letališč Skupnosti. Sistem Skupnosti se lahko uporablja kot model za razširitev sistema po svetu. Če tretja država sprejme ukrepe za zmanjšanje vplivov na podnebje s strani letov iz zadevne države na letališče Skupnosti in so ti ukrepi najmanj enaki zahtevam te direktive, je treba področje uporabe sistema Skupnosti spremeniti in izključiti dohodne lete v Skupnost iz zadevne države.
(11) Za zagotovitev enakih konkurenčnih pogojev med letališči in med letalskimi prevozniki je treba v sistem Skupnosti že od začetka vključiti mednarodne lete in notranje lete v EU. Od leta 2010 morajo biti vključene emisije iz vseh dohodnih letov na letališča in odhodnih letov z letališč Skupnosti. Sistem Skupnosti mora služiti kot model za razširitev sistema po svetu. Komisija mora zato takoj začeti z mednarodnimi pogajanji za sklenitev mednarodnega sporazuma o sistemu na svetovni ravni. Če tretja država sprejme ukrepe za zmanjšanje vplivov na podnebje s strani letov iz zadevne države na letališče Skupnosti in so ti ukrepi najmanj enaki zahtevam te direktive, je treba področje uporabe sistema Skupnosti spremeniti in izključiti dohodne lete v Skupnost iz zadevne države.
Obrazložitev
Za zagotovitev enakih konkurenčnih pogojev bi bilo treba mednarodne lete vključiti ob vzpostavitvi sistema, datum začetka pa bi bilo treba prestaviti v leto 2010. Vendar je treba za preprečitev vsakršnih povračilnih ali pravnih ukrepov s strani strank, ki niso članice EU, takoj začeti z mednarodnim dialogom, da se sklene sporazum o sistemu na svetovni ravni.
Predlog spremembe
3
UVODNA IZJAVA 12 A (novo)
(12a) Za dopolnitev te direktive so potrebni še drugi ukrepi. Zato je treba ustanoviti študijske skupine, ki bodo preučile druge načine ukrepanja.
Obrazložitev
Boj proti segrevanju podnebja je bistven izziv, ki zahteva odločno udejstvovanje Evropske unije. Poleg te direktive je treba ukrepati tudi drugače.
Predlog spremembe
4
UVODNA IZJAVA 13 A (novo)
(13a) Da bi še naprej nudili pomoč oddaljenim in manj poseljenim področjem Evrope, ki so še posebej odvisna od zračnih povezav, je treba pri dodeljevanju in izdaji pravic posebej obravnavati zagotavljanje regionalnih priključnih povezav. Za lažji nadaljnji regionalni razvoj je treba poleg že obstoječih ukrepov, ki veljajo v EU, kot je obveznost javne službe, zagotoviti pravično delitev pravic za letalske povezave z oddaljenimi ali odmaknjenimi regijami.
Obrazložitev
Medtem ko se zračne povezave z oddaljenimi ali odmaknjenimi regijami Evropske unije v okviru obstoječih ukrepov, kot je obveznost javne službe (ki jo določa Uredba Sveta (EGS) št. 2408/929), že obravnavajo posebej, bi bilo te bistvene storitve treba upoštevati tudi pri dodeljevanju in izdaji pravic v sistemu EU trgovanja z emisijami, s čimer bi zagotovili njihovo nadaljnje delovanje.
Predlog spremembe
5
ČLEN 1, TOČKA 3 Člen 3 b, odstavek 1 (Direktiva 2003/87/ES)
1. Za obdobje od 1. januarja 2011 do 31. decembra 2012 je skupna dodeljena količina pravic za letalske prevoznike enaka 100 % vsote emisij v preteklosti za vsako leto.
1. Za obdobje od 1. januarja 2010 do 31. decembra 2012 je skupna dodeljena količina pravic za letalske prevoznike enaka 100 % vsote emisij v preteklosti za vsako leto.
Predlog spremembe
6
ČLEN 1, TOČKA 3 Člen 3 b, odstavek 3 (Direktiva 2003/87/ES)
3. Za drugo obdobje iz člena 11(2) in vsako nadaljnje obdobje je skupna dodeljena količina pravic za letalske prevoznike enaka 100 % preteklih emisij iz letalstva, pomnožena s številom let v tem obdobju.
3. Za drugo obdobje iz člena 11(2) Komisija do leta X* ponovno preuči skupno transparentno dodeljeno količino pravic za letalske prevoznike glede na pretekle emisije iz letalstva, zmanjšano za stopnjo, enako splošni stopnji zmanjšanja, ki v istem obdobju velja za vse sektorje. S tem pregledom se zagotovi mehanizem za zagotovitev ohranjanja okoljske učinkovitosti sistema, da bodo letala prispevala k splošnemu sistemu trgovanja z emisijami. Komisija zagotovi nadaljnje preglede skupne dodeljene količine pravic.
___________________
X* se določi, ko se s pregledo, sistema trgovanja z emisijami EU določi trajanje obdobja.
Obrazložitev
Ta pregled bo zagotovil mehanizem za zagotovitev ohranjanja okoljske učinkovitosti sistema za tako dejaven sektor, kot je letalstvo. Čas pregleda mora biti vsaj tri leta ali se učinkovito prilagoditi predlaganim postopkom pregleda omejitev po letu 2012.
Predlog spremembe
7
ČLEN 1, TOČKA 3 Člen 3 c, odstavek 1 (Direktiva 2003/87/ES)
1. V obdobju iz člena 3b(1) se določen delež pravic licitira. Odstotek je enak povprečnemu odstotku, ki so ga predlagale države članice, ki so v svoje nacionalne načrte dodelitve vključile licitiranje v skladu s poglavjem III.
1. V obdobju iz člena 3b(1) se 50 % pravic licitira.
Obrazložitev
Pomembna raven licitiranja bo pripomogla k oblikovanju poštene cene ogljika v sistemu za trgovanje z emisijami, ustvarila precejšen sklad za raziskave in razvoj novih čistih tehnologij in prispevek k ublažitvi učinkov podnebnih sprememb ter zagotavlja načelo, da plača povzročitelj obremenitve.
Predlog spremembe
8
ČLEN 1, TOČKA 3 Člen 3 c, odstavek 4 (Direktiva 2003/87/ES)
4. Prihodki, ustvarjeni pri licitiranju pravic v skladu z odstavkom 3, se uporabijo za zajezitev emisij toplogrednih plinov, prilagoditev na vplive podnebnih sprememb, financiranje raziskav in razvoja zajezitve in prilagoditev ter za kritje stroškov države članice upravljavke v zvezi s to direktivo . Države članice obvestijo Komisijo o ukrepih, sprejetih na podlagi tega odstavka.
4. Prihodki, ustvarjeni pri licitiranju pravic v skladu z odstavkom 3, se uporabijo za kritje upravičenih stroškov držav članic v zvezi s to direktivo ter stroškov raziskav in razvoja novih tehnologij in oblik, ki bodo zmanjševale prispevek letalskega sektorja k emisijam ogljikovega dioksida ter drugih onesnaževalcev, vključno z razvojem na področju operativnosti, konstrukcij, motorjev in čistih goriv, kot tudi za stroške naložb v infrastrukturo in storitve, ki racionalizirajo premike letal, ter za zajezitev drugih negativnih učinkov letalstva, kot sta hrup in onesnaževanje. Države članice obvestijo Komisijo o ukrepih, sprejetih na podlagi tega odstavka.
Obrazložitev
V letalski industriji je veliko možnosti za tehnološki napredek, ki bi hkrati z vključitvijo letalstva v shemo sistema trgovanja z emisijami EU pripomogel k bistvenemu zmanjšanju emisij CO2 v sektorju. Prihodke od licitiranja pravic je treba večinoma vložiti v raziskave in razvoj za proizvajanje čistejših in učinkovitejših zrakoplovov. Te prihodke je treba v čim večji meri tudi uporabiti za zajezitev emisij CO2, na primer z vlaganjem v raziskave in razvoj zelenih tehnologij, v nadzor zračnega prometa in vodenje zemeljske kontrole.
Predlog spremembe
9
ČLEN 1, TOČKA 3 Člen 3 d, odstavek 5 (Direktiva 2003/87/ES)
5. Do 28. februarja 2011 in do 28. februarja v vsakem naslednjem letu pristojni organ države članice upravljavke izda vsakemu letalskemu prevozniku število pravic, dodeljenih navedenemu letalskemu prevozniku za navedeno leto.
5. Do 28. februarja 2010 in do 28. februarja v vsakem naslednjem letu pristojni organ države članice upravljavke izda vsakemu letalskemu prevozniku število pravic, dodeljenih navedenemu letalskemu prevozniku za navedeno leto.
Obrazložitev
Gleda na nujnost razmer se zdi primerno spremeniti rok na eno leto prej.
Predlog spremembe
10
ČLEN 1, TOČKA 3 Člen 3 d, odstavek 5 a (novo) (Direktiva 2003/87/ES)
5a. V primeru združitve ali prevzema med letalskimi prevozniki v določenem obdobju količina pravic, ki jim je dodeljena ali so jo pridobili, pripada novemu podjetju. V primeru, da prevoznik preneha s svojimi dejavnostmi, država pripadajoče količine pravic prenese na sekundarni trg pravic. Ob pričetku naslednjega leta se del pravic, ki ostane razpoložljiv, ob upoštevanju splošnega poteka zmanjševanja odobrenih pravic v celoti preda na licitacijo.
Obrazložitev
Slabost dodeljevanja brezplačnih pravic po zgodovinski metodi (ang. grand fathering) je, da daje prednost obstoječim podjetjem. Vedno večja koncentracija podjetij pa bo oslabila konkurenco, zaradi česar obstaja tveganje zlorabe prevladujočega položaja, če nova podjetja ne bodo nastajala in ne bodo imela dostopa do trga pravic na vedno bolj razširjenih licitacijah.
Predlog spremembe
11
ČLEN 1, TOČKA 3 Člen 3 d, odstavek 5 b (novo) (Direktiva 2003/87/ES)
5b. Na podlagi izkušenj iz obdobja 2010–2012 Komisija pripravi predlog o tistem delu pravic do emisij, ki jih letalski sektor sme kupiti na sekundarnem trgu večjih sistemov pravic do emisij.
Obrazložitev
V skladu s točko 28 resolucije našega parlamenta (julij 2006) sektor letalstva ne sme pretirano prenašati svojih prizadevanj na splošnem trgu pravic do emisij in uporabljati mehanizem skupnega izvajanja "na škodo manj zaščitenih sektorjev.
Predlog spremembe
12
ČLEN 1, TOČKA 6 Člen 11 a, odstavek 1 a, pododstavek 2 a (novo) (Direktiva 2003/87/ES)
Odstotek CER in ERU, ki se uporablja v zvezi z letalskimi dejavnostmi, je treba pregledati hkrati z njegovo uporabo v drugih sektorjih kot del pregleda sistema trgovanja z emisijami.
Obrazložitev
Uporabo CER in ERU v letalskem sektorju bo tako kot v vseh sektorjih treba pregledati kot del ureditev po letu 2012.
Predlog spremembe
13
PRILOGA, TOČKA 1, TOČKA (B) Priloga I, odstavek 2, pododstavek 2 (Direktiva 2003/87/ES)
„Za leto 2011 se v letalsko dejavnost vključijo samo leti, ki vzletajo in pristajajo na letališču, ki se nahaja na ozemlju države članice, za katero velja Pogodba. Od 1. januarja 2012 bodo vključeni vsi leti, ki vzletajo ali pristajajo na letališču, ki se nahaja na ozemlju države članice, za katero velja Pogodba.“
Od 1. januarja 2010 bodo v letalsko dejavnost vključeni vsi leti, ki vzletajo ali pristajajo na letališču, ki se nahaja na ozemlju države članice, za katero velja Pogodba.“
Obrazložitev
Za zagotovitev enakih konkurenčnih pogojev bi bilo treba mednarodne lete vključiti ob vzpostavitvi sistema, datum začetka pa bi bilo treba prestaviti v leto 2010.
Predlog spremembe
14
PRILOGA, TOČKA 1) C) Priloga I, tabela (Direktiva 2003/87/ES)
Letalstvo
Letalstvo
Leti zrakoplovov, ki priletijo na letališče, ki je na ozemlju države članice, na katerem velja Pogodba, ali z njega vzletijo.
Leti zrakoplovov, ki vzletijo z letališča, ki je na ozemlju države članice, na katerem velja Pogodba.
Ta dejavnost ne vključuje:
Ta dejavnost ne vključuje:
a) letov izključno za prevoz, letov v okviru službenih potovanj, letov vladajočega monarha ali njegovih bližnjih sorodnikov ter letov predsednikov držav, predsednikov vlad in vladnih ministrov, kadar je to z ustreznim kazalnikom stanja navedeno v načrtu leta;
b) vojaških letov z vojaškimi zrakoplovi ter carinskih in policijskih poletov, ki jih odobri ustrezen pristojni organ;
b) vojaških letov z vojaškimi zrakoplovi v okviru mednarodne misije ter carinskih in policijskih poletov, iskalnih in reševalnih letov ali letov v okviru gašenja požarov , ki jih odobri ustrezen pristojni organ;
c) letov izključno na podlagi pravil vizualnega letenja, kakor so določena v Prilogi 2 h Konvenciji o mednarodnem civilnem letalstvu iz leta 1944;
d) letov, ki se zaključijo na istem letališču, na katerem je letalo vzletelo in med katerimi ni bilo vmesnih postankov;
e) letov za usposabljanje izključno za namene pridobitve licence ali ocenjevanja letalskega osebja v pilotski kabini, kadar je to utemeljeno z ustreznim zaznamkom v načrtu leta, če let ni namenjen prevozu potnikov in/ali tovora ali dostavljanju ali prevažanju plovila;
f) letov, ki se izvajajo izključno za namene preverjanja ali preizkušanja opreme, ki se uporablja ali se namerava uporabljati kot zemeljsko sredstvo za zračno navigacijo, razen dostavnih letov zadevnih zrakoplovov; et
f) letov, ki se izvajajo izključno za namene preverjanja ali preizkušanja opreme, ki se uporablja ali se namerava uporabljati kot zemeljsko sredstvo za zračno navigacijo, razen dostavnih letov zadevnih zrakoplovov; in
g) letov, ki se izvajajo z zrakoplovi s potrjeno največjo vzletno maso, manjšo od 5 700 kg.
g) letov, ki se izvajajo z zrakoplovi s potrjeno največjo vzletno maso, manjšo od 5 700 kg.
Obrazložitev
Javna oblast mora služiti za vzgled in na tem področju ne sme biti deležna izjem. Leti na ustaljenih progah prav tako povzročajo emisije toplogrednih plinov. Izjema iz točke g) za lete z majhno maso zadostuje, da se iz sistema izključi lete, kot so krstni leti, panoramski preleti, športno in turistično letalstvo ali leti za namene kartografije. Takšne lete, ki jih običajno organizirajo najmanjša podjetja ali zasebni uporabniki oz. lastniki, je veliko lažje upravljati z metodo obdavčitve kerozina.
POSTOPEK
Naslov
Sprememba Direktive 2003/87/ES, da bi v sistem za trgovanje s pravicami do emisije toplogrednih plinov v Skupnosti vključili letalstvo
Referenčni dokumenti
KOM(2006)0818 - C6-0011/2007 - 2006/0304(COD)
Pristojni odbor
ENVI
Mnenje pripravil
Datum razglasitve na zasedanju
ECON
1.2.2007
Pripravljavec/-ka mnenja
Datum imenovanja
Alain Lipietz
13.2.2007
Obravnava v odboru
27.6.2007
10.9.2007
Datum sprejetja
11.9.2007
Izid končnega glasovanja
+:
–:
0:
37
0
1
Poslanci, navzoči pri končnem glasovanju
Mariela Velichkova Baeva, Zsolt László Becsey, Pervenche Berès, Sharon Bowles, Udo Bullmann, Manuel António dos Santos, Christian Ehler, Jonathan Evans, Elisa Ferreira, Jean-Paul Gauzès, Donata Gottardi, Benoît Hamon, Karsten Friedrich Hoppenstedt, Sophia in ‘t Veld, Piia-Noora Kauppi, Wolf Klinz, Christoph Konrad, Kurt Joachim Lauk, Gay Mitchell, Cristobal Montoro Romero, Joseph Muscat, Alexander Radwan, Bernhard Rapkay, Antolín Sánchez Presedo, Olle Schmidt, Peter Skinner, Ieke van den Burg, Sahra Wagenknecht
Namestniki, navzoči pri končnem glasovanju
Jorgo Chatzimarkakis, Harald Ettl, Ján Hudacký, Werner Langen, Alain Lipietz, Thomas Mann, Maria Petre, Poul Nyrup Rasmussen, Charles Tannock
Namestniki (člen 178(2)), navzoči pri končnem glasovanju
Íñigo Méndez de Vigo
14.9.2007
MNENJE Odbora za industrijo, raziskave in energetiko
za Odbor za okolje, javno zdravje in varnost hrane
o predlogu Direktive Evropskega parlamenta in Sveta o spremembi Direktive 2003/87/ES zaradi vključitve letalskih dejavnosti v sistem za trgovanje s pravicami do emisije toplogrednih plinov v Skupnosti
( KOM(2006)0818 – C6‑0011/2007 – 2006/0304(COD) )
Pripravljavka mnenja:
Silvia Ciornei
KRATKA OBRAZLOŽITEV
Zračni promet za ljudi in tovor ima pomembno vlogo za evropsko gospodarstvo in blaginjo državljanov. Vendar letalstvo z emisijami toplogrednih plinov tudi prispeva k podnebnim spremembam. Potnik na čezatlantskem letu povzroči približno enako količino emisij kot z ogrevanjem svojega doma v celem letu. Poleg tega se emisije EU v zračnem prometu povečujejo hitreje kot v katerem koli drugem sektorju, kar ogroža napredek EU pri zmanjševanju skupnih emisij toplogrednih plinov.
Namen predloga je obravnavati emisije sektorja z vključitvijo letalstva v sistem EU za trgovanje z emisijami. Od leta 2011 bodo v sistem vključeni vsi notranji in mednarodni leti med letališči EU, leta 2012 pa se bo razširil na vse mednarodne dohodne lete in odhodne lete na letališčih EU. Za omejitev hitrega naraščanja emisij iz letalstva se bo skupno število razpoložljivih pravic do emisij omejilo na ravni EU, in sicer glede na povprečno raven emisij v letu 2005. Del pravic bo razdeljen z licitiranjem, del pa jih bodo prevoznikom izdale države članice na podlagi usklajene primerjalne analize učinkovitosti.
Pripravljavka mnenja pozdravlja ta predlog. Letalstvo mora prispevati ustrezen delež v boju proti podnebnim spremembam. Vključitev letalstva v sistem EU za trgovanje z emisijami je najboljši pristop tako z ekonomskega kot z okoljevarstvenega vidika. Glede na sedanje trende bi lahko s tem predlogom do leta 2020 zmanjšali emisije za več kot 45 %, prihranili približno 183 milijonov ton CO 2 , kar je na primer dvakratna količina letnih emisij toplogrednih plinov iz vseh virov v Avstriji.
Vendar je treba skrbno preučiti določene vidike tega predloga, tudi ob upoštevanju "lekcije" iz prvega obdobja sistema EU za trgovanje z emisijami in priprave na splošno prenovo sistema:
Obseg/časovni razpored: Predlog uvaja pristop z dvema korakoma, kjer se najprej vključi samo emisije notranjih letov v EU, kasneje pa se področje razširi na vse dohodne ali odhodne lete v EU. Vključitev mednarodnih letov je potrebna za dosego znatnega učinka na okolje, saj bi z vključitvijo samo notranjih letov EU zmanšali emisije CO 2 le za četrtino. Vendar bi enostranska vključitev mednarodnih letov lahko povzročila povračilne ukrepe v obliki trgovinskih sankcij ali postopkov pred STO, ki bi jih sprožile države nečlanice EU. Pripravljavka mnenja je prepričana, da bi bilo treba za zagotovitev enakih konkurenčnih pogojev mednarodne lete vključiti že od začetka. Vendar bi morala Komisija nemudoma začeti mednarodna pogajanja za dogovor o svetovnem sistemu, da bi s tem preprečili dolgotrajne pravne boje.
Omejitev: Komisija predlaga uvedbo enotne omejitve EU za letalski sektor, da bi preprečili sedanje težave sistema EU za trgovanje z emisijami, ko države članice na nacionalni ravni rade dodeljujejo preveč pravic. Pripravljavka mnenja pozdravlja ta predlog. S tem se bodo preprečile motnje med državami članicami in prevozniki, zmanjšala se bo nevarnost prevelikega dodeljevanja, trgu pa zagotovila predvidljivost, potrebna za odločitve o naložbah. Drugo vprašanje je, na kakšni ravni bi bilo treba določiti to omejitev EU. Pripravljavka mnenja ugotavlja, da ustalitev emisij na ravni iz leta 2005 pomeni drugačne ambicije kot v drugih sektorjih. Pripravljavka mnenja je ob upoštevanju dejstva, da mednarodno letalstvo ni vključeno v kjotski protokol, ter ob upoštevanju morebitnih negativnih učinkov nižje omejitve na konkurenčnost vseeno prepričana, da gre za povsem realističen prvi korak. Poleg tega se v sistem uvede nekaj prožnosti, da se omogoči upoštevanje rasti v prihodnje.
Dodeljevanje: Verjetno najbolj obravnavan element so različni mehanizmi dodeljevanja ter njihove prednosti (in slabosti). Dedovanje je preprosto, vendar ima lahko neželene učinke (nagradi večje onesnaževalce). Primerjalna analiza omogoča zgodnje ukrepanje, ampak je lahko zapletena in lahko povzroči upravno breme. Licitiranje je pregledno in učinkovito, a lahko ogrozi konkurenčnost in povzroči visoke stroške prenosa. Pripravljalka mnenja pozdravlja izbiro kombinacije licitacije in dodelitve pravic na podlagi preproste primerjalne analize. Za omejitev nepričakovanih dobičkov se pripravljalka mnenja zavzema za čimvečji delež licitiranja. Prihodke iz licitiranja bi morali v čim večji meri uporabiti za omejevanje emisij, na primer z naložbami v raziskave zelenih tehnologij in v upravljanje zračnega prometa.
Odprt ali zaprt sistem: Glede na možnosti trgovanja s pravicami do emisij med letalstvom in ostalimi skupinami v sistemu EU za trgovanje z emisijami se pripravljavka mnenja strinja, da izbira odprtega sistema, v katerem lahko letalstvo kupi kupone od drugih gospodarskih sektorjev, vodi k najbolj stroškovno učinkovitim naložbam na področju okolja, trg v sedanjem sistemu trgovanja z emisijami pa prožnejši.
Dodatni ukrepi: Skupni vpliv letalstva na podnebne spremembe je od dva- do štirikrat večji od učinka emisij CO 2 , v glavnem zaradi emisij dušikovih oksidov. Vendar se pripravljavka mnenja strinja, da se glede na sedanje znanstveno znanje in morebitno srednjeročno izravnavo med NO X in CO 2 teh emisij ne bi smelo obravnavati v tem predlogu. Pripravljavka mnenja pozdravlja namero Komisije o predložitvi predloga, kako najbolje obravnavati emisije dušikovih oksidov v bližnji prihodnosti.
PREDLOGI SPREMEMB
Odbor za industrijo, raziskave in energetiko poziva Odbor za okolje, javno zdravje in varnost hrane kot pristojni odbor, da v svoje poročilo vključi naslednje predloge sprememb:
Besedilo, ki ga predlaga Komisija
Še neobjavljeno v UL.
Predlogi sprememb Parlamenta
Predlog spremembe
1
UVODNA IZJAVA 8 A (novo)
(8a) Emisije v letalstvu je možno znatno zmanjšati s tehnološkimi in operativnimi izboljšavami. Z učinkovitejšim upravljanjem zračnega prometa bi lahko, če bodo izboljšave v celoti izvedene, zmanjšali porabo letalskega goriva za do 12 %. Zato si mora Komisija močno prizadevati za politiko enotnega evropskega neba z ustreznim financiranjem in pravočasno izvedbo projekta SESAR.
Predlog spremembe
2
UVODNA IZJAVA 8 B (novo)
(8b) Raziskave in tehnološki razvoj so ključ do inovacij in izboljšane učinkovitosti. Veliko podporo je treba nameniti delu svetovalnega sveta za raziskave na področju letalstva v Evropi in njegovi agendi strateškega raziskovanja, ki določa specifične cilje za zmanjšanje emisij v letu 2020. Poleg tega morajo izdelovalci letal in motorjev ter proizvajalci goriv v celoti izkoristiti tehnološko pobudo o čistem nebu iz sedmega okvirnega programa za raziskave in tehnološki razvoj, da bodo izkoristili vse možnosti za zmanjšanje vpliva letalstva na podnebje.
Predlog spremembe
3
UVODNA IZJAVA 9 A (novo)
(9a) Glede na obstoječa izvedenska mnenja je trgovanje z emisijami najprimernejši instrument za zmanjšanje vplivov letalstva na podnebje. Z njegovo uporabo v letalstvu bo uvedba pristojbin in davkov kot nadaljnjih instrumentov odveč, saj njihovi učinki na okolje niso jasno dokazani, imajo pa velike negativne gospodarske posledice.
Obrazložitev
Ta ocena trgovanja z emisijami kot najprimernejšega ukrepa je v skladu z analizo Mednarodne organizacije za civilno letalstvo (ICAO).
Predlog spremembe
4
UVODNA IZJAVA 10 A (novo)
Treba je zagotoviti enake konkurenčne pogoje med letališči in med letalskimi prevozniki. Zato morajo biti mednarodni leti v Evropsko unijo in iz nje ter leti znotraj Evropske unije že od začetka vključeni v sistem Skupnosti.
Predlog spremembe
5
UVODNA IZJAVA 11
Od leta 2011 je treba v sistem Skupnosti vključiti emisije iz letov med letališči v Skupnosti. Od leta 2012 morajo biti vključene emisije iz vseh dohodnih letov na letališča in odhodnih letov z letališč Skupnosti. Sistem Skupnosti se lahko uporablja kot model za razširitev sistema po svetu. Če tretja država sprejme ukrepe za zmanjšanje vplivov na podnebje zaradi letov iz zadevne države na letališče Skupnosti in so ti ukrepi najmanj enaki zahtevam te direktive, je treba spremeniti področje uporabe sistema Skupnosti in izključiti dohodne lete v Skupnost iz zadevne države.
Od leta 2012 morajo biti vključene emisije iz vseh dohodnih letov na letališča in odhodnih letov z letališč Skupnosti. Sistem Skupnosti se lahko uporablja kot model za razširitev sistema po svetu. Komisija mora zato nemudoma začeti mednarodna pogajanja za sklenitev mednarodnega sporazuma o svetovnem sistemu. Če tretja država sprejme ukrepe za zmanjšanje vplivov na podnebje zaradi letov iz zadevne države na letališče Skupnosti in so ti ukrepi najmanj enaki zahtevam te direktive, je treba spremeniti področje uporabe sistema Skupnosti in izključiti dohodne lete v Skupnost iz zadevne države, da se zagotovi enaka obravnava.
Predlog spremembe
6
UVODNA IZJAVA 12
(12) Letalstvo vpliva na svetovno podnebje z izpusti ogljikovega dioksida, dušikovih oksidov, vodnih hlapov ter sulfatnih in sajastih delcev. Medvladni forum o podnebnih spremembah je ocenil, da je skupni vpliv letalstva trenutno približno dva- do štirikrat večji kot učinek emisij ogljikovega dioksida v preteklosti. Nedavne raziskave Skupnosti so pokazale, da bi lahko bil skupni vpliv letalstva približno dvakrat večji od vpliva samega ogljikovega dioksida. Vendar nobena od teh predvidevanj ne upošteva zelo negotovih učinkov oblakov cirusov. V skladu s členom 174(2) Pogodbe mora okoljska politika Skupnosti temeljiti na previdnostnem načelu, zato je treba vse vplive letalstva reševati v čim širšem obsegu. Dokler pri prepoznavanju ustreznejših instrumentov, ki bodo primerjali različne vplive, ne bo dosežen resničen znanstveni napredek, sta potrebna pragmatičen in previdnosten pristop. Emisije dušikovih oksidov bodo obravnavane v drugi zakonodaji, ki jo bo predložila Komisija.
(12) Letalstvo vpliva na svetovno podnebje z izpusti ogljikovega dioksida, dušikovih oksidov, vodnih hlapov ter sulfatnih in sajastih delcev. Medvladni forum o podnebnih spremembah je ocenil, da je skupni vpliv letalstva trenutno približno dva- do štirikrat večji kot učinek emisij ogljikovega dioksida v preteklosti. Nedavne raziskave Skupnosti so pokazale, da bi lahko bil skupni vpliv letalstva približno dvakrat večji od vpliva samega ogljikovega dioksida. Vendar nobena od teh predvidevanj ne upošteva zelo negotovih učinkov oblakov cirusov. V skladu s členom 174(2) Pogodbe mora okoljska politika Skupnosti temeljiti na previdnostnem načelu, zato je treba vse vplive letalstva reševati v čim širšem obsegu. Dokler pri prepoznavanju ustreznejših instrumentov, ki bodo primerjali različne vplive, ne bo dosežen resničen znanstveni napredek, sta potrebna pragmatičen in previdnosten pristop. Emisije dušikovih oksidov bodo obravnavane v drugi zakonodaji, ki jo bo predložila Komisija po obsežnem posvetovanju z zainteresiranimi stranmi in skupaj s temeljito presojo vpliva.
Obrazložitev
Obravnava emisij dušikovih oksidov je pomembna, vendar je treba upoštevati najnovejše znanstvene analize in natančne analize stroškov in koristi pri različnih zakonodajnih in nezakonodajnih možnostih.
Predlog spremembe
7
UVODNA IZJAVA 13
(13) Za preprečitev izkrivljanja konkurence je treba določiti usklajeno metodo dodeljevanja. Da se novim letalskim prevoznikom zagotovi dostop na trg, bo delež pravic dodeljen z licitiranjem v skladu s pravili, ki jih bo pripravila Komisija. Letalskim prevoznikom, ki prenehajo delovati, se morajo pravice izdajati do konca obdobja, za katerega so jim že bile dodeljene brezplačne pravice.
(13) Za preprečitev izkrivljanja konkurence je treba določiti usklajeno metodo dodeljevanja. Da se novim letalskim prevoznikom zagotovi dostop na trg in da se prepreči neustrezne ovire za dostop na trg, je delež pravic, ki bo dodeljen z licitiranjem, rezerviran za nove udeležence v skladu s pravili, ki jih bo pripravila Komisija. Letalskim prevoznikom, ki prenehajo delovati, se morajo pravice izdajati do konca obdobja, za katerega so jim že bile dodeljene brezplačne pravice.
Predlog spremembe
8
ČLEN 1, TOČKA 2, TOČKA (B)
, Člen 3, točka (o a) (novo) (Direktiva (2003/87/EC)
(oa) „novi udeleženec“ pomeni katera koli oseba ali upravljavec, ki opravlja letalsko dejavnost, našteto v Prilogi I, in ki ni zaprosil za dodelitev pravic v skladu s členom 3d. Novi udeleženec ni niti delno niti v celoti v lasti letalskega prevoznika, ki je vložil prošnjo za dodelitev pravic;
Predlog spremembe
9
ČLEN 1, TOČKA 2, TOČKA (B)
Člen 3, točka (r) (Direktiva (2003/87/EC)
(r) „emisije iz letalstva v preteklosti“ pomeni povprečje letnih emisij v koledarskih letih 2004 , 2005 in 2006 iz zrakoplovov, ki izvajajo letalske dejavnosti iz Priloge I.“
(r) „emisije iz letalstva v preteklosti“ pomeni povprečje letnih emisij v koledarskih letih 2008 , 2009 in 2010 iz zrakoplovov, ki izvajajo letalske dejavnosti iz Priloge I.“
Predlog spremembe
10
ČLEN 1, TOČKA 3
Člen 3b, odstavek 1 (Direktiva 2003/87/ES)
1. Za obdobje od 1. januarja 2011 do 31. decembra 2012 je skupna dodeljena količina pravic za letalske prevoznike enaka 100 % vsote emisij v preteklosti za vsako leto.
1. Za obdobje od 1. januarja 2012 do 31. decembra 2012 je skupna dodeljena količina pravic za letalske prevoznike enaka 100 % vsote emisij v preteklosti za vsako leto.
Predlog spremembe
11
ČLEN 1, TOČKA 3
Člen 3b, odstavek 4 (Direktiva 2003/87/ES)
4. V šestih mesecih po začetku veljavnosti te direktive se Komisija odloči o preteklih emisijah iz letalstva na podlagi najboljših razpoložljivih podatkov.
4. V šestih mesecih po začetku veljavnosti te direktive Komisija objavi pretekle emisije iz letalstva na podlagi najboljših razpoložljivih podatkov.
Obrazložitev
Pretekle emisije iz letalstva bi morale biti temeljiti na dejstvih in ne na osnovi politične odločitve. Poleg tega je zaradi dolgega časa za začetek proizvodnje in razmeroma visokih stroškov, povezanih z razvojem nove tehnologije na področju letalstva, potrebna dolgoročna predvidljivost. Emisije iz letalstva v preteklosti so ključne za skupno količino, dodeljeno letalstvu, in jih je zato treba čim prej objaviti.
Predlog spremembe
12
ČLEN 1, TOČKA 3
Člen 3b, odstavek 4 a (novo) (Direktiva (2003/87/ES)
4a. Vsaj 24 mesecev pred začetkom drugega obdobja iz člena 11(2) in vsakega naslednjega obdobja lahko Komisija v skladu z regulativnim postopkom s pregledom iz člena 23(2a) sprejme uredbo o spremembi skupne količine pravic iz odstavka 3 tega člena, pri čemer se upošteva rast letalskega sektorja in obveznosti podnebne politike.
Predlog spremembe
13
ČLEN 1, TOČKA 3
Člen 3c, odstavek 1 (Direktiva (2003/87/ES)
1. V obdobju iz člena 3b(1) se določen delež pravic licitira. Odstotek je enak povprečnemu odstotku, ki so ga predlagale države članice, ki so v svoje nacionalne načrte dodelitve vključile licitiranje v skladu s poglavjem III.
1. V obdobju iz člena 3b(1) se določen delež pravic licitira. Odstotek ustreza povprečnemu odstotku, ki so ga predlagale vse države članice v svojih nacionalnih načrtih dodelitve v skladu s poglavjem III za določeno obdobje , in ustreznim določbam za nove udeležence.
Obrazložitev
Izbira povprečnega odstotka naj bi odražala različne politike, ki so jih sprejele države članice v zvezi z licitiranjem nasproti brezplačnemu dodeljevanju. Zato bi moralo povprečje vključevati države članice, ki brezplačno dodeljujejo 100 % pravic.
Predlog spremembe
14
ČLEN 1, TOČKA 3
Člen 3c, odstavek 2 (Direktiva (2003/87/ES)
2. V prihodnjih obdobjih bo pri odstotku za licitiranje upoštevan splošni pregled te direktive.
2. V prihodnjih obdobjih je mogoče odstotek za licitiranje iz odstavka 1 spremeniti pri splošnem pregledu te direktive.
Obrazložitev
Delež pravic, ki se dodelijo z licitiranjem, je treba za vse vpletene strani jasno opredeliti vnaprej. Ker naj bi licitiranje pravic predvsem olajšalo dostop novih letalskih prevoznikov na trg, je treba določiti 5-odstotni delež.
Prihodke iz licitiranja pravic v letalstvu je treba ciljno uporabiti zlasti za zmanjševanje emisij in izboljšanje podnebnih razmer v letalstvu.
Predlog spremembe
15
ČLEN 1, TOČKA 3
Člen 3c, odstavek 3, pododstavek 1 (Direktiva (2003/87/ES)
3. Komisija sprejme uredbo s podrobnimi določbami za licitiranje pravic, ki jo opravijo države članice in ki jih ni treba izdati brezplačno v skladu z odstavkoma 1 in 2. Število pravic, ki jih bo v vsakem obdobju za licitiranje dodelila vsaka država članica, je sorazmerno z njenim deležem vseh emisij iz letalstva, ki so bile dodeljene vsem državam članicam v referenčnem letu in ki so jih te sporočile na podlagi člena 14(3) in preverile na podlagi člena 15. Za obdobje iz člena 3b(1) je referenčno leto 2010 in za vsako nadaljnje obdobje iz člena 3b je referenčno leto koledarsko leto, ki se konča štiriindvajset mesecev pred začetkom obdobja, na katerega se nanaša licitiranje.
3. Komisija sprejme uredbo s podrobnimi določbami za licitiranje pravic, ki jo opravijo države članice in ki jih ni treba izdati brezplačno v skladu z odstavkoma 1 in 2. Ta uredba vsebuje posebne določbe za nove udeležence. Število pravic, ki jih bo v vsakem obdobju za licitiranje dodelila vsaka država članica, je sorazmerno z njenim deležem vseh emisij iz letalstva, ki so bile dodeljene vsem državam članicam v referenčnem letu in ki so jih te sporočile na podlagi člena 14(3) in preverile na podlagi člena 15. Za obdobje iz člena 3b(1) je referenčno leto 2010 in za vsako nadaljnje obdobje iz člena 3b je referenčno leto koledarsko leto, ki se konča štiriindvajset mesecev pred začetkom obdobja, na katerega se nanaša licitiranje.
Predlog spremembe
16
ČLEN 1, TOČKA 3
Člen 3d, odstavek 1 (Direktiva 2003/87/ES)
1. Za vsako obdobje iz člena 3b lahko vsak letalski prevoznik zahteva dodelitev pravic, ki se dodelijo brezplačno v skladu z odstavkom 3c. Zahtevek lahko vloži tako, da državi članici upravljavki predloži preverjene podatke o tonskih kilometrih za letalske dejavnosti iz Priloge I, ki jih je navedeni prevoznik opravil v koledarskem leto, ki se konča štiriindvajset mesecev pred začetkom obdobja, na katerega se ta nanaša, v skladu s Prilogo IV in Prilogo V. Zahtevki se morajo vložiti najmanj enaindvajset mesecev pred začetkom obdobja, za katerega ti veljajo.
1. Za vsako obdobje iz člena 3b lahko vsak letalski prevoznik zahteva dodelitev pravic, ki se dodelijo brezplačno v skladu z odstavkom 3c. Zahtevek lahko vloži tako, da pristojnemu organu v državi članici upravljavki predloži preverjene podatke o tonskih kilometrih za letalske dejavnosti iz Priloge I, ki jih je navedeni prevoznik opravil v koledarskem letu, ki se konča štiriindvajset mesecev pred začetkom obdobja, na katerega se ta nanaša, v skladu s Prilogo IV in Prilogo V. Zahtevki se morajo vložiti najmanj enaindvajset mesecev pred začetkom obdobja, za katerega ti veljajo.
Obrazložitev
Pojasnjuje, da v vsaki državi članici isti pristojni organ upravlja sistem za vse udeležence.
Predlog spremembe
17
ČLEN 1, TOČKA 3
Člen 3d, odstavek 5 (Direktiva 2003/87/ES)
Do 28. februarja 2011 in do 28. februarja v vsakem naslednjem letu pristojni organ države članice upravljavke izda vsakemu letalskemu prevozniku število pravic, dodeljenih navedenemu letalskemu prevozniku za navedeno leto.
Do 28. februarja 2012 in do 28. februarja v vsakem naslednjem letu pristojni organ države članice upravljavke izda vsakemu letalskemu prevozniku število pravic, dodeljenih navedenemu letalskemu prevozniku za navedeno leto.
Predlog spremembe
18
ČLEN 1, TOČKA 3
Člen 3d, odstavek 5 a (novo) (Direktiva (2003/87/ES)
5a. V primeru združitve ali prevzema, ki bi vključeval več letalskih prevoznikov, v določenem obdobju pravice, ki so jim bile dodeljene ali so jih pridobili, ohrani novi subjekt.
Obrazložitev
Združenim subjektom bi bilo treba dovoliti, da obdržijo dodeljene jim pravice.
Predlog spremembe
19
ČLEN 1, TOČKA 10, TOČKA (B), TOČKA (II)
Člen 14, odstavek 3 (Direktiva 2003/87/ES)
(ii) besede „iz te naprave v vsakem koledarskem letu“ se nadomestijo z „v vsakem koledarskem letu iz te naprave ali od 1. januarja 2010 iz zrakoplova, ki ga upravlja.“
(ii) besede „iz te naprave v vsakem koledarskem letu“ se nadomestijo z „v vsakem koledarskem letu iz te naprave ali od 1. januarja 2011 iz zrakoplova, ki ga upravlja.“
Predlog spremembe
20
ČLEN 1, TOČKA 13
Člen 18a, odstavek 2, točka (a) (Direktiva (2003/87/ES)
a) do 1. februarja 2009 objavi seznam letalskih prevoznikov, ki so izvajali letalsko dejavnost s seznama v Prilogi I 1. januarja 2006 ali pozneje, v katerem za vsakega letalskega prevoznika v skladu z odstavkom 1 navede državo članico upravljavko; ter
a) do 1. februarja 2010 objavi seznam letalskih prevoznikov, ki so izvajali letalsko dejavnost s seznama v Prilogi I 1. januarja 2008 ali pozneje, v katerem za vsakega letalskega prevoznika v skladu z odstavkom 1 navede državo članico upravljavko; and
Obrazložitev
Prilagoditev spremembi v členu 3, pododstavku b, točki (r) in v členu 3b.
Predlog spremembe
21
ČLEN 1, TOČKA 13
Člen 18a, odstavek 3 (Direktiva (2003/87/ES)
3. V odstavku 1 pomeni v zvezi z upravljavcem, ki je začel delovati v Skupnosti po 1. januarju 2006 , „izhodiščno leto“ prvo koledarsko leto delovanja; v vseh ostalih primerih se koledarsko leto začne 1. januarja 2006 .
3. V odstavku 1 pomeni v zvezi z upravljavcem, ki je začel delovati v Skupnosti po 1. januarju 2008 , „izhodiščno leto“ prvo koledarsko leto delovanja; v vseh ostalih primerih se koledarsko leto začne 1. januarja 2008 .
Obrazložitev
Prilagoditev spremembi v členu 3, pododstavku b, točki (r) in v členu 3b.
Predlog spremembe
22
ČLEN 1, TOČKA 16
Člen 25a, odstavek 1 (Direktiva (2003/87/ES)
Če tretja država sprejme ukrepe za zmanjšanje vplivov zrakoplovov iz zadevne države, ki prihajajo iz navedene države in pristajajo v Skupnosti , na podnebne spremembe, in so ti ukrepi najmanj enaki zahtevam iz te direktive, Komisija to direktivo spremeni in zrakoplove, ki prihajajo iz te države, v naslednjem obdobju iz člena 3b izključi iz letalskih dejavnosti s seznama v Prilogi I.
Če tretja država sprejme ukrepe za zmanjšanje vplivov zrakoplovov na podnebne spremembe in so ti ukrepi najmanj enaki zahtevam iz te direktive, Komisija to direktivo spremeni, da se prepreči dvojno štetje in zagotovi enaka obravnava.
Obrazložitev
Če tretja država sprejme enake ukrepe, je treba pri geografskem območju sistema Skupnosti za trgovanje z emisijami upoštevati območje, ki ga zajema sistem tretje države. Do dvojnega štetja lahko pride, če sistem Skupnosti za trgovanje z emisijami in sistem tretje države vključujeta območje dohodnih in odhodnih letov.
Predlog spremembe
23
PRILOGA, TOČKA 1, TOČKA (B)
Priloga I, odstavek 2 a (Direktiva 2003/87/ES)
„Za leto 2011 se v letalsko dejavnost vključijo samo leti, ki vzletajo in pristajajo na letališču, ki se nahaja na ozemlju države članice, za katero velja Pogodba. Od 1. januarja 2012 bodo vključeni vsi leti, ki vzletajo ali pristajajo na letališču, ki se nahaja na ozemlju države članice, za katero velja Pogodba.“
Od 1. januarja 2012 bodo v letalsko dejavnost vključeni vsi leti, ki vzletajo ali pristajajo na letališču, ki se nahaja na ozemlju države članice, za katero velja Pogodba.“
Obrazložitev
Za zagotovitev enakih konkurenčnih pogojev je treba mednarodne lete vključiti že od začetka.
Predlog spremembe
24
PRILOGA, TOČKA 1, TOČKA (C)
Priloga I, odstavek 2, tabela, točka (a) (Direktiva (2003/87/ES)
a) letov izključno za prevoz, letov v okviru službenih potovanj, letov vladajočega monarha ali njegovih bližnjih sorodnikov ter letov predsednikov držav, predsednikov vlad in vladnih ministrov, kadar je to z ustreznim kazalnikom stanja navedeno v načrtu leta;
črtano
Obrazložitev
Javni sektor bi moral nuditi dober zgled in ne bi smel biti v nasprotju s pričakovanji javnosti. Nekatere vlade so že uvedle prostovoljni prispevek za nadomestilo emisij toplogrednih plinov, ki jih povzročajo vladna letala.
Predlog spremembe
25
PRILOGA, TOČKA 2, TOČKA (B)
Priloga IV, Del B, podnaslov „ Nadzor nad podatki o tonskih kilometrih za namen člena 3d“, odstavek 1 (Direktiva 2003/87/ES)
Za dodeljevanje pravic v skladu s členom 3d(1) se količina letalskih dejavnosti izračuna v tonskih kilometrih z naslednjo formulo:
tonski kilometri = razdalja x koristni tovor
kjer:
Za dodeljevanje pravic v skladu s členom 3d(1) se količina letalskih dejavnosti izračuna v tonskih kilometrih z naslednjo formulo:
tonski kilometri = razdalja x koristni tovor
kjer:
„razdalja“ pomeni razdaljo velikega kroga med izhodiščnim in ciljnim letališčem in ter
„razdalja“ pomeni razdaljo običajne poti leta med izhodiščnim in ciljnim letališčem in ter
„koristni tovor“ pomeni skupno maso tovora, pošte in potnikov, ki jih prevaža.
„koristni tovor“ pomeni skupno maso tovora, pošte in potnikov, ki jih prevaža.
Obrazložitev
Primerjalna analiza se nanaša na razdaljo velikega kroga, ki je najkrajša razdalja med točkama na zemeljskem površju. Vendar pa se dejanske letalske poti pogosto bistveno razlikujejo od razdalje velikega kroga zaradi zgostitev zračnega prometa in omejitev vstopa v zračni prostor. Letalski prevozniki na te dejavnike ne morejo vplivati, zato se jih ne bi smelo kaznovati za dodatne emisije zaradi zadev, na katere ne morejo vplivati.
Predlog spremembe
26
PRILOGA, TOČKA 2, TOČKA (B)
Priloga IV, Del B, podnaslov „Nadzor nad podatki o tonskih kilometrih za namen člena 3d“, odstavek 3 in 4 (novo) (Direktiva 2003/87/ES)
Dejavnost v tonskih kilometrih se sorazmerno prilagodi, če se storitev med letališčema začne med letom, za katerega se opravi izračun.
Podatki o dejavnosti se ne predložijo, če se storitev med letališčema preneha med letom, za katerega se opravi izračun.
Obrazložitev
Ker se podatki zahtevajo dve leti pred dejansko dodelitvijo za obdobje, je treba ustrezno upoštevati nove storitve, ki se vzpostavijo ali ukinejo v letu, ko se zahteva dodelitev pravic.
Predlog spremembe
27
PRILOGA, TOČKA 3, TOČKA (B)
PrilogaV, Del B, točka 14, odstavek 1 a (novo) (Direktiva (2003/87/ES)
Evropske institucije in države članice zagotovijo, da se metode, ki jih uporabljajo preveritelji, pred izvajanjem direktive uskladijo in se v praksi enotno uporabljajo.
Obrazložitev
Delo nacionalnih preveriteljev mora biti enotno urejeno, da se prepreči izkrivljanje konkurence med letalskimi linijami.
Predlog spremembe
28
PRILOGA, TOČKA 3, TOČKA (B)
Priloga V, Del B, točka 16 a (novo) (Direktiva (2003/87/ES)
(16a) Evropske institucije in države članice zagotovijo, da se metode, ki jih uporabljajo preveritelji, pred izvajanjem direktive uskladijo in se v praksi enotno uporabljajo.
Obrazložitev
Delo nacionalnih preveriteljev mora biti enotno urejeno, da se prepreči izkrivljanje konkurence med letalskimi linijami.
POSTOPEK
Naslov
Predlog Direktive Evropskega parlamenta in Sveta o spremembi Direktive 2003/87/ES zaradi vključitve letalskih dejavnosti v sistem za trgovanje s pravicami do emisije toplogrednih plinov v Skupnosti
Referenčni dokumenti
KOM(2006)0818 - C6-0011/2007 - 2006/0304(COD)
Pristojni odbor
ENVI
Mnenje pripravil Datum razglasitve na zasedanju
ITRE
1.2.2007
Pripravljavec/-ka mnenja Datum imenovanja
Silvia Ciornei
12.4.2007
Obravnava v odboru
25.6.2007
Datum sprejetja
13.9.2007
Izid končnega glasovanja
+:
–:
0:
26
16
2
Poslanci, navzoči pri končnem glasovanju
Šarūnas Birutis, Jan Březina, Philippe Busquin, Jorgo Chatzimarkakis, Giles Chichester, Silvia Ciornei, Den Dover, Nicole Fontaine, Adam Gierek, Norbert Glante, András Gyürk, Erna Hennicot-Schoepges, Ján Hudacký, Romana Jordan Cizelj, Romano Maria La Russa, Eluned Morgan, Angelika Niebler, Reino Paasilinna, Atanas Paparizov, Francisca Pleguezuelos Aguilar, Miloslav Ransdorf, Herbert Reul, Mechtild Rothe, Paul Rübig, Andres Tarand, Britta Thomsen, Radu Ţîrle, Claude Turmes, Nikolaos Vakalis, Alejo Vidal-Quadras, Dominique Vlasto
Namestniki, navzoči pri končnem glasovanju
Alexander Alvaro, Ivo Belet, Danutė Budreikaitė, Joan Calabuig Rull, Manuel António dos Santos, Neena Gill, Françoise Grossetête, Satu Hassi, Vittorio Prodi, Bernhard Rapkay, Esko Seppänen, Peter Skinner, Silvia-Adriana Ţicău
Namestniki (člen 178(2)), navzoči pri končnem glasovanju
Luisa Fernanda Rudi Ubeda, Hans-Peter Mayer, Sepp Kusstatscher, Thomas Mann
21.9.2007
MNENJE Odbora za promet in turizem (*)
za Odbor za okolje, javno zdravje in varnost hrane
o predlogu Direktive Evropskega parlamenta in Sveta o spremembi Direktive 2003/87/ES zaradi vključitve letalskih dejavnosti v sistem za trgovanje s pravicami do emisije toplogrednih plinov v Skupnosti
( KOM(2006)0818 – C6‑0011/2007 – 2006/0304(COD) )
Pripravljavec mnenja:
Georg Jarzembowski
(*) Postopek s pridruženimi odbori – člen 47 Poslovnika
KRATKA OBRAZLOŽITEV
I. Kratek opis predloga Komisije
Glavni elementi predloga Komisije so:
· od leta 2011 bi morali biti vsi leti med letališči Skupnosti vključeni v obstoječi sistem za trgovanje z emisijami v Skupnosti, od leta 2012 pa tudi vsi ostali leti iz tretjih držav, ki vzletajo ali pristajajo na letališčih Skupnosti;
· skupna količina pravic bi se morala določiti na osnovi „preteklih emisij iz letalstva“ v letih 2004 do 2006;
· na začetku bi se večina skupne količine dodelila brezplačno po podatkih o tonskih kilometrih, ostalo pa bi se prodalo na dražbi po postopku, ki ga je šele treba opredeliti;
· iz trgovanja z emisijami bi bili med drugim izvzeti vladni leti, pa tudi vojaški, carinski in policijski poleti.
II. Javna predstavitev v odboru za promet
27. junija 2007 je potekala javna predstavitev, na kateri so sodelovali naslednji strokovnjaki:
Ø Marianne Klingbeil, generalni direktorat Evropske komisije za okolje,
Ø Ulrich Schulte-Strathaus, Združenje evropskih letalskih prevoznikov,
Ø Andrew B. Steinberg, namestnik ministra ZDA za promet za področje letalstva in mednarodnih odnosov,
Ø François Gayet, Evropsko združenje letalske in obrambne industrije,
Ø Dieter Kaden, nemška služba kontrole zračnega prometa,
Ø Sven Harmeling, Germanwatch,
Ø generalni direktor Združenja evropskih regionalnih prevoznikov Mike Ambrose pa je predstavil novo študijo o presoji vplivov.
III. Mnenje pripravljavca mnenja
Pripravljavec mnenja predlaga 40 sprememb, ki so rezultat javne predstavitve ter pogovorov z drugimi strokovnjaki zainteresiranih strani. Pri tem je upoštevana tudi predstavljena študija o presoji vplivov, ki jasno dokazuje, da bi bili zaradi posledic uvedbe trgovanja z emisijami za letalstvo, ki bi jih prinesel predloženi predlog Komisije, občutno obremenjeni letalski prevozniki in končno tudi potrošniki. Poleg tega je treba še vedno upoštevati, da znaša delež svetovnih emisij iz letalstva le do 3 odstotke skupnih emisij ogljikovega dioksida.
Kot pripravljavec mnenja Odbora za promet in turizem sem imel pri pripravi mnenja dve osnovni vodili:
a.) Evropski parlament je v resoluciji z dne 4. julija 2006 načeloma priznal, da je lahko trgovanje z emisijami kot del obsežnega svežnja ukrepov pomembno pri obravnavi vplivov letalstva na podnebje, če je ustrezno urejeno; in da
b.) je treba letalstvo v trgovanje z emisijami vključiti tako, da bo to mogoče uskladiti z lizbonsko strategijo Evropske unije ter cilji evropske okoljske politike in trajnostne evropske politike na področju prometa in turizma.
Iz tega izhajajo naslednje temeljne spremembe.
1 . Področje uporabe
Kot je Parlament pravilno ugotovil že leta 2006, bi bilo treba vključitev letalstva v trgovanje z emisijami uvesti hkrati za lete v Evropski uniji ter za lete v tretjo državo ali iz nje, s čimer bi preprečili tudi izkrivljanje konkurence med letalskimi prevozniki in letališči.
Pripravljavec mnenja kot datum predlaga 1. januar 2012, saj se tako upošteva začetek obdobja po Kjotu, hkrati pa se državam članicam, tretjim državam in letalskim prevoznikom zagotovi potreben čas za ustrezne priprave.
Poleg tega pripravljavec mnenja opozarja, da je v nasprotju z izjavami tretjih držav, zlasti ZDA, vključitev letal iz tretjih držav, ki pristajajo ali vzletajo na letališčih Skupnosti, v evropski sistem trgovanja z emisijami pravno dopustna.
2. Določitev skupne količine dodeljivih pravic
Pripravljavec mnenja se strinja z utemeljitvijo Evropske komisije, da bi morala biti prva določitev skupne količine dodeljivih pravic za letalske prevoznike brezplačna. Tako bi bilo bolj smiselno uporabiti kot osnovo za izračun časovno bližje obdobje 2007 do 2009 in za leto 2012 vzeti 110 % vsote teh preteklih emisij iz letalstva.
3. Metoda dodeljevanja pravic
Ker naj bi bila prva dodelitev pravic sedanjim letalskim prevoznikom brezplačna, je nujno predvideti dražbo le 20 % pravic v korist novih letalskih prevoznikov.
Poleg tega bi morale biti pravice dodeljene glede na zmogljivost letala (razpoložljivi tonski kilometri – ATK) in ne glede na dejansko količino prepeljanih potnikov in tovora v letalu (opravljeni tonski kilometri - RTK). Osnovni cilj Evropske unije je namreč, da ohranja in krepi teritorialno povezanost Unije. Le z izračunom na osnovi zmogljivosti letala je mogoče preprečiti, da bi bil reden letalski promet tudi z ne povsem zasedenimi letali na oddaljena območja, otoke in v obrobne regije nesorazmerno obremenjen ter da bi se poleti na kratkih in srednjih razdaljah v Uniji nesorazmerno podražili.
PREDLOGI SPREMEMB
Odbor za promet in turizem poziva Odbor za okolje, javno zdravje in varnost hrane kot pristojni odbor, da v svoje poročilo vključi naslednje predloge sprememb:
Besedilo, ki ga predlaga Komisija
UL C ... / Še neobjavljeno v UL.
Predlogi sprememb Parlamenta
Predlog spremembe
1
UVODNA IZJAVA 8 A (novo)
(8a) Poleg instrumenta trgovanja z emisijami so velike možnosti za zmanjšanje emisij v letalstvu s tehnološkimi in operativnimi izboljšavami in razvojem, zlasti pri poletih in na letališčih; tak razvoj je treba bolj spodbujati kot v preteklosti.
Obrazložitev
Utemeljena in verodostojna strategija zmanjševanja emisij ne bi smela obsegati zgolj trgovine z emisijami, ampak bi morala vključevati vse tehnološke in operativne možnosti, saj te omogočajo večji obseg prihrankov.
Predlog spremembe
2
UVODNA IZJAVA 8 B (novo)
(8b) Raziskave in tehnološki razvoj so ključ do inovacij in izboljšane učinkovitosti. Skupnost mora še naprej močno podpirati delo Svetovalnega sveta za raziskovanje na področju aeronavtike v Evropi (ACRAE) in zlasti njegovo agendo strateškega raziskovanja, katere cilj je, da bi se do leta 2020 emisije ogljikovega dioksida na potniški kilometer zmanjšale za 50 %, emisije dušikovega oksida iz zračnega prometa pa za 80 %.
Obrazložitev
Preudarna letalska politika o podnebnih spremembah ne sme vključevati le gospodarskih instrumentov. Veliko obstoječih instrumentov se že uporablja za zajezitev vpliva letalstva na okolje in zato za vplivanje na njegov prispevek k podnebnim spremembam. Ustrezno oblikovan in izvajan sistem trgovanja z emisijami lahko dopolnjuje velik sistem obstoječih, preskušenih in učinkovitih orodij. Medtem ko se Komisija sama sklicuje na „obsežni sveženj ukrepov“, ne omenja drugih elementov v tem svežnju.
Predlog spremembe
3
UVODNA IZJAVA 8 C (novo)
(8c) Z učinkovitejšim upravljanjem zračnega prometa bi se lahko poraba goriva znižala tudi do 12 %, kar bi prispevalo k zmanjšanju emisij CO 2 . Zato je treba čim hitreje in čim bolj učinkovito izvesti pobudo za enotno evropsko nebo in projekt SESAR. Predvsem naloga držav članic in institucij Skupnosti je, da v tesnem sodelovanju z zadevnimi uporabniki zračnega prostora hitro in odločno vzpostavijo funkcionalne bloke zračnega prostora, koncepte prožnih blokov zračnega prostora in prožno uporabo zračnega prostora. V tem pogledu je treba podpreti tudi pobudo AIRE (Atlantic Interoperability Initiative to Reduce Emissions), ki sta jo sprejeli Evropska unija in Zvezna uprava za letalstvo ZDA.
Obrazložitev
Vključitev letalstva v sistem za trgovanje z emisijami je del evropske politike za zmanjšanje emisij CO 2 na splošno in zlasti tistih v letalstvu. Področji, ki dopolnjujeta pobudo za vključitev letalstva v sistem za trgovanje z emisijami, sta tehnološka pobuda Čisto nebo in opredelitev enotnega evropskega neba skupaj z boljšim upravljanjem zračnega prometa, zlasti zaradi projekta SESAR. Pozdraviti je treba tudi pobudo AIRE, katere koristi na področju obvladovanja emisij CO 2 morajo presegati okvir Evropske unije, ker gre za skupno pobudo, sprejeto v sodelovanju z Združenimi državami.
Predlog spremembe
4
UVODNA IZJAVA 8 D (novo)
(8d) Raziskave in tehnologija so ključ do inovacij in nadaljnjih zmanjšanj emisij v letalstvu. Izdelovalce letal in motorjev ter proizvajalce goriv se poziva k raziskovanju in izvajanju sprememb na njihovih področjih, ki bi bistveno prispevale k zmanjšanju vplivov letalstva na podnebje. Institucije Skupnosti bodo še nadalje podpirale skupno tehnološko pobudo Čisto nebo iz sedmega okvirnega programa za raziskave, ki stremi k bistvenemu zmanjšanju vplivov zračnega prometa na okolje.
Obrazložitev
S spremembami v gradnji letal – recimo pri uporabljenih materialih – in pri konstrukciji motorjev ter z uporabo alternativnih goriv bi lahko dosegli bistveno zmanjšanje emisij.
Predlog spremembe
5
UVODNA IZJAVA 9 A (novo)
(9a) Trgovanje z emisijami je iz vseh vidikov najprimernejši instrument za zmanjševanje vplivov letalstva na podnebje. Z njegovo uporabo v letalstvu ni potrebna uvedba nadaljnjih instrumentov, kot so pristojbine in davki, katerih učinki na okolje niso jasno dokazljivi, imajo pa velike negativne gospodarske posledice.
Obrazložitev
S to oceno trgovanja z emisijami kot najprimernejšega sredstva sledijo evropske institucije tudi analizi Mednarodne organizacije civilnega letalstva (ICAO).
Predlog spremembe
6
UVODNA IZJAVA 9 B (novo)
(9b) Po sprejetju te direktive mora Komisija spremljati napredek, ki ga doseže letalska industrija pri zmanjševanju vplivov na podnebje. Če vključitev letalske dejavnosti v sistem Skupnosti ne bo zadoščala za zaustavitev sedanjega trenda naraščanja emisij, mora Komisija predlagati dodatne ukrepe kot del celovitega svežnja, ki obravnava vpliv letalstva na podnebje.
Obrazložitev
Cilj predloga za vključitev letalskih dejavnosti v sistem EU za trgovanje z emisijami je zmanjšanje vpliva sektorja na podnebje. Presoja vpliva kaže, da bodo emisije iz letalstva v prihodnosti še naraščale. Evropska komisija v svojem predlogu navaja: Če se bo to nadaljevalo, obstaja nevarnost, da bo rast deleža emisij Skupnosti v mednarodnem letalskem prometu do leta 2012 izničila več kot četrtino okoljskih koristi, ki so posledica zmanjšanj v skladu s Kjotskim protokolom. Ob upoštevanju tega mora Komisija spremljati napredek, ki se pri zaustavljanju doseže s tem predlogom.
Predlog spremembe
7
UVODNA IZJAVA 11
(11) Od leta 2011 je treba v sistem Skupnosti vključiti emisije iz letov med letališči v Skupnosti. Od leta 2012 morajo biti vključene emisije iz vseh dohodnih letov na letališča in odhodnih letov z letališč Skupnosti. Sistem Skupnosti se lahko uporablja kot model za razširitev sistema po svetu. Če tretja država sprejme ukrepe za zmanjšanje vplivov na podnebje zaradi letov iz zadevne države na letališče Skupnosti in so ti ukrepi najmanj enaki zahtevam te direktive, je treba spremeniti področje uporabe sistema Skupnosti in izključiti dohodne lete v Skupnost iz zadevne države.
(11) Od leta 2012 morajo biti vključene emisije iz vseh dohodnih letov na letališča in odhodnih letov z letališč Skupnosti. Če tretja država sprejme ukrepe za zmanjšanje vplivov na podnebje zaradi letov iz zadevne države na letališče Skupnosti in so ti ukrepi najmanj enaki zahtevam te direktive, se področje uporabe sistema Skupnosti spremeni in izključijo dohodni leti v Skupnost iz zadevne države, če je zagotovljena enaka obravnava evropskih letalskih prevoznikov in letalskih prevoznikov zadevnih tretjih držav .
Obrazložitev
Evropski parlament je leta 2006 sklenil, da je treba sistem trgovanja z emisijami za evropske letalske prevoznike in letalske prevoznike iz tretjih držav uvesti na isti datum. Veljati naj bi začel leta 2012, kar po eni strani zagotavlja, da bo brez težav uveden v EU, po drugi strani pa tudi, da bodo v tem času v tretjih državah uvedeni enakovredni sistemi. Posledično je treba spremeniti področje uporabe sistema Skupnosti. Upoštevati je treba sklepe Mednarodne organizacije civilnega letalstva, ki jih bo ta predvidoma sprejela na svoji konferenci septembra 2007.
Predlog spremembe
8
UVODNA IZJAVA 12
(12) Letalstvo vpliva na svetovno podnebje z izpusti ogljikovega dioksida, dušikovih oksidov, vodnih hlapov ter sulfatnih in sajastih delcev. Medvladni forum o podnebnih spremembah je ocenil, da je skupni vpliv letalstva trenutno približno dva- do štirikrat večji kot učinek emisij ogljikovega dioksida v preteklosti . Nedavne raziskave Skupnosti so pokazale, da bi lahko bil skupni vpliv letalstva približno dvakrat večji od vpliva samega ogljikovega dioksida. Vendar nobena od teh predvidevanj ne upošteva zelo negotovih učinkov oblakov cirusov. V skladu s členom 174(2) Pogodbe mora okoljska politika Skupnosti temeljiti na previdnostnem načelu, zato je treba vse vplive letalstva reševati v čim širšem obsegu. Dokler pri prepoznavanju ustreznejših instrumentov, ki bodo primerjali različne vplive, ne bo dosežen resničen znanstveni napredek, sta potrebna pragmatičen in previdnosten pristop. Emisije dušikovih oksidov bodo obravnavane v drugi zakonodaji, ki jo bo predložila Komisija.
(12) Letalstvo vpliva na svetovno podnebje z izpusti ogljikovega dioksida, dušikovih oksidov, vodnih hlapov ter sulfatnih in sajastih delcev. Medvladni forum o podnebnih spremembah je ocenil, da je skupni vpliv vseh emisij iz sektorja trenutno večji kot učinek emisij ogljikovega dioksida v preteklosti , zato priporoča, da se ne uporablja noben faktor za količinsko opredelitev tega vpliva . Nedavne raziskave Skupnosti so pokazale, da bi lahko bil skupni vpliv letalstva približno dvakrat večji od vpliva samega ogljikovega dioksida. Vendar nobeno od teh predvidevanj ne upošteva zelo negotovih učinkov oblakov cirusov. V skladu s členom 174(2) Pogodbe mora okoljska politika Skupnosti temeljiti na previdnostnem načelu, zato je treba vse vplive letalstva reševati v čim širšem obsegu. Dokler pri prepoznavanju ustreznejših instrumentov, ki bodo primerjali različne vplive, ne bo dosežen resničen znanstveni napredek, sta potrebna pragmatičen in previdnosten pristop. Emisije dušikovih oksidov bodo obravnavane v drugi zakonodaji, ki jo bo predložila Komisija.
Obrazložitev
Letalstvo je treba obravnavati enako kot druge sektorje in treba je upoštevati zadnje poročilo Medvladnega foruma o podnebnih spremembah iz leta 2007.
Predlog spremembe
9
UVODNA IZJAVA 13
(13) Za preprečitev izkrivljanja konkurence je treba določiti usklajeno metodo dodeljevanja . Da se novim letalskim prevoznikom zagotovi dostop na trg, bo delež pravic dodeljen z licitiranjem v skladu s pravili, ki jih bo pripravila Komisija. Letalskim prevoznikom , ki prenehajo delovati, se morajo pravice izdajati do konca obdobja, za katerega so jim že bile dodeljene brezplačne pravice .
(13) Za preprečitev izkrivljanja konkurence je treba določiti usklajeno metodo dodeljevanja , kar pomeni posebej delež pravic, dodeljenih brezplačno, delež pravic, dodeljenih z licitiranjem, in delež pravic, ki je namenjen za rezervo . Da se novim letalskim prevoznikom zagotovi dostop na trg, delež pravic ne bo dodeljen , ampak namenjen za rezervo v skladu s pravili, ki jih bo pripravila Komisija. Letalski prevozniki , ki prenehajo delovati pred koncem obdobja, za katerega so jim že bile dodeljene brezplačne pravice , bodo predali svoje neizkoriščene pravice, ki bodo tudi namenjene za rezervo .
Obrazložitev
Natančnejše besedilo. Prva navedba izrazov „licitacija“ in „rezerva“, kar omogoča razumljivejše branje naslednjih uvodnih izjav. Metoda rezerve se uporablja v številnih državah članicah, zato ni razloga, da se ne bi uporabljala v letalskem sektorju. Neizkoriščene pravice letalskih prevoznikov, ki prenehajo delovati, se lahko prav tako uporabijo za zagotovitev dostopa na trg za nove letalske prevoznike.
Predlog spremembe
10
UVODNA IZJAVA 13 A (novo)
(13a) Prispevek letalske industrije k splošnemu zmanjšanju CO 2 v svetu zahteva podobno prizadevanje kot v drugih primerljivih sektorjih držav članic. Za vsako ciljno obdobje iz načrta EU, v katerega bo vključeno letalstvo, in glede na referenčno obdobje za letalstvo v navedenem ciljnem obdobju je treba določiti ciljno vrednost za letalstvo ob upoštevanju povprečnega prizadevanja vseh ostalih sektorjev z nepremičnimi viri emisij v vsaki državi članici.
Obrazložitev
Prizadevanje vsakega sektorja se ocenjuje glede na razmerje med njegovimi potrebami v ciljnem obdobju in določenimi ciljnimi vrednostmi. Ne ocenjuje se z ravnijo, ki jo ta sektor doseže na kateri koli dan. Ciljna vrednost za letalstvo mora ustrezati povprečju ciljnih vrednosti vseh sektorjev v vseh državah in je odvisna od referenčnega obdobja, izbranega v zadevnem ciljnem obdobju. Zato je treba za vsako ciljno obdobje pregledati odstotke, ki določajo mejne vrednosti.
Predlog spremembe
11
UVODNA IZJAVA 18
(18) Evropska organizacija za varnost zračne plovbe (Eurocontrol) lahko poseduje podatke, ki bi lahko državam članicam ali Komisiji pomagale pri izpolnitvi obveznosti iz te direktive.
(18) Ustrezne organizacije lahko posedujejo podatke o zračnem prometu , ki bi lahko državam članicam ali Komisiji pomagali pri izpolnitvi obveznosti iz te direktive.
Obrazložitev
Eurocontrol je organizacija, ki bi lahko državam članicam zagotavljala podatke o prometu, vendar ni edina: uprave za civilno letalstvo na primer od letališč prejemajo podatke o prometu in jih posredujejo Mednarodni organizaciji za civilno letalstvo. Noben organ ne more odpraviti obveznosti države. Podatke o emisijah imajo le prevozniki in noben drug organ.
Predlog spremembe
12
UVODNA IZJAVA 21
(21) Zlasti je treba Komisijo pooblastiti, da sprejme ukrepe za licitiranje pravic, ki jih ni treba dodeliti brezplačno, in da spremeni letalske dejavnosti iz Priloge I, če tretja država uvaja ukrepe za zmanjšanje vpliva letalstva na podnebne spremembe. Ker imajo ti ukrepi splošno področje uporabe in so oblikovani z namenom, da spremenijo nebistvene predpise te direktive ter jo dopolnijo z dodajanjem ali spreminjanjem novih nebistvenih predpisov, jih je treba sprejeti v skladu z regulativnim postopkom z nadzorom, ki ga določa člen 5a Sklepa 1999/468/ES.
(21) Zlasti je treba Komisijo pooblastiti, da sprejme ukrepe za licitiranje pravic, ki jih ni treba dodeliti brezplačno, da določi pravila za dodeljevanje pravic iz evropske rezerve za nove letalske prevoznike in da spremeni letalske dejavnosti iz Priloge I, če tretja država uvaja ukrepe za zmanjšanje vpliva letalstva na podnebne spremembe. Ker imajo ti ukrepi splošno področje uporabe in so oblikovani z namenom, da spremenijo nebistvene predpise te direktive ter jo dopolnijo z dodajanjem ali spreminjanjem novih nebistvenih predpisov, jih je treba sprejeti v skladu z regulativnim postopkom z nadzorom, ki ga določa člen 5a Sklepa 1999/468/ES.
Obrazložitev
Natančnejše besedilo v skladu s predlogom spremembe pri uvodni izjavi 13.
Predlog spremembe
13
ČLEN (1), TOČKA 2, TOČKA (B)
Člen 3, točka (o) (Direktiva 2003/87/ES)
(o) „letalski prevoznik“ pomeni osebo, ki upravlja plovilo med izvajanjem letalske dejavnosti iz Priloge I ali, če identiteta prevoznika ni znana ali je lastnik plovila ne pozna , lastnika plovila;
(o) „letalski prevoznik“ pomeni osebo ali subjekt z oznako ICAO , ki upravlja plovilo med izvajanjem letalske dejavnosti iz Priloge I ali, če oznaka ICAO ni znana, imetnika spričevala letalskega prevoznika ali lastnika plovila;
Obrazložitev
Letalski prevoznik ni nujno le oseba ali subjekt.
Predlog spremembe
14
ČLEN 1, TOČKA 2, TOČKA (B) Člen 3, točka (r) (Direktiva 2003/87/ES)
(r) „emisije iz letalstva v preteklosti“ pomeni povprečje letnih emisij v koledarskih letih 2004, 2005 in 2006 iz zrakoplovov, ki izvajajo letalske dejavnosti iz Priloge I.“
(r) „emisije iz letalstva v preteklosti“ pomeni povprečje letnih emisij v koledarskih letih 2007, 2008 in 2009 iz zrakoplovov, ki izvajajo letalske dejavnosti iz Priloge I.“
Obrazložitev
Kot referenčno obdobje je treba vzeti obdobje od 2007 do 2009, saj je to zlasti za nove države članice stvaren in primeren rok za prvo uvedbo trgovanja z emisijami, hkrati pa se tako zagotovi nastanek usklajene in preverljive osnove podatkov.
Predlog spremembe
15
ČLEN 1, TOČKA 3 Člen 3b, odstavek 1 (Direktiva 2003/87/ES)
1. Za obdobje od 1. januarja 2011 do 31. decembra 2012 je skupna dodeljena količina pravic za letalske prevoznike enaka 100 % vsote emisij v preteklosti za vsako leto.
1. Za obdobje od 1. januarja 2012 do 31. decembra 2012 je skupna dodeljena količina pravic za letalske prevoznike enaka 110 % vsote emisij v preteklosti za vsako leto.
Obrazložitev
Z višjim odstotkovnim deležem v odstavku 1 naj bi omogočili zmerno povečanje zračnega prometa brez dodatnih stroškov v prid mobilnosti državljanov, prevoza blaga in turizma.
Predlog spremembe
16
ČLEN 1, TOČKA 3 Člen 3b, odstavek 2 (Direktiva 2003/87/ES)
2. Za obdobje iz člena 11(2), ki se začne s 1. januarjem 2013, je skupna dodeljena količina pravic za letalske prevoznike enaka 100 % preteklih emisij iz letalstva, pomnožena s številom let v tem obdobju.
2. Za obdobje iz člena 11(2), ki se začne s 1. januarjem 2013, in za vsako naslednje obdobje je skupna dodeljena količina pravic za letalske prevoznike enaka 110 % preteklih emisij iz letalstva, pomnožena s številom let v tem obdobju.
Obrazložitev
Z višjim odstotkovnim deležem v odstavku 2 naj bi omogočili zmerno povečanje zračnega prometa brez dodatnih stroškov v prid mobilnosti državljanov, prevoza blaga in turizma.
Predlog spremembe
17
ČLEN 1, TOČKA 3
Člen 3b, odstavek 3a (novo) (Direktiva 2003/87/ES)
3a. Za obdobje iz člena 11(2) in za vsako nadaljnje obdobje se določi rezerva, da se novim udeležencem na trgu zagotovi dostop do pravic. Obseg rezerve je odvisen od predvidenega števila novih letalskih prevoznikov in pričakovanega števila tonskih kilometrov, pomnoženega z referenčno vrednostjo in številom let v tem obdobju.
Obrazložitev
Za nove zmogljivosti in povečanje zmogljivosti obstoječih letalskih prevoznikov mora biti na voljo rezerva, vnaprej določena na ravni EU.
Predlog spremembe
18
ČLEN 1, TOČKA 3 Člen 3c, odstavek 1 (Direktiva 2003/87/ES)
1. V obdobju iz člena 3b(1) se določen delež pravic licitira. Odstotek je enak povprečnemu odstotku, ki so ga predlagale države članice, ki so v svoje nacionalne načrte dodelitve vključile licitiranje v skladu s poglavjem III.
1. V obdobju iz člena 3b(1) se delež 20 % pravic licitira. Ostale pravice se dodelijo brezplačno.
Obrazložitev
Delež pravic, ki se dodelijo z licitiranjem, je treba za vse vpletene strani jasno opredeliti vnaprej. Ker naj bi licitiranje pravic predvsem olajšalo dostop novih letalskih prevoznikov na trg, je treba določiti 20-odstotni delež.
Predlog spremembe
19
ČLEN 1, TOČKA 3 Člen 3c, odstavek 2 (Direktiva 2003/87/ES)
2. V prihodnjih obdobjih bo pri odstotku za licitiranje upoštevan splošni pregled te direktive.
22. V prihodnjih obdobjih je mogoče delež, ki se licitira v skladu z odstavkom 1, spremeniti pri splošnem pregledu te direktive.
Obrazložitev
Delež pravic, ki se licitirajo, je mogoče spremeniti pri splošnem pregledu te direktive, kar pa ni nujno.
Predlog spremembe
20
ČLEN 1, TOČKA 3 Člen 3c, odstavek 3, pododstavek 1 (Direktiva 2003/87/ES)
3. Komisija sprejme uredbo s podrobnimi določbami za licitiranje pravic, ki jo opravijo države članice in ki jih ni treba izdati brezplačno v skladu z odstavkoma 1 in 2 . Število pravic, ki jih bo v vsakem obdobju za licitiranje dodelila vsaka država članica, je sorazmerno z njenim deležem vseh emisij iz letalstva, ki so bile dodeljene vsem državam članicam v referenčnem letu in ki so jih te sporočile na podlagi člena 14(3) in preverile na podlagi člena 15. Za obdobje iz člena 3b(1) je referenčno leto 2010 in za vsako nadaljnje obdobje iz člena 3b je referenčno leto koledarsko leto, ki se konča štiriindvajset mesecev pred začetkom obdobja, na katerega se nanaša licitiranje.
3. Komisija sprejme uredbo s podrobnimi določbami za licitiranje pravic, ki jo opravijo države članice in ki jih ni treba izdati brezplačno .
Obrazložitev
Glej obrazložitev predlogov sprememb k členu 3 c, odstavka 1 in 2.
Predlog spremembe
21
ČLEN 1, TOČKA 3
Člen 3c, odstavek 3a (novo) (Direktiva 2003/87/ES)
3a. Uredba vsebuje tudi podrobne določbe o vzpostavitvi evropske rezerve pravic. Odstotek pravic, ki je namenjen za rezervo v korist mogočim novim letalskim prevoznikom, v vsakem obdobju določi Komisija ob upoštevanju študij tržnih napovedi, ki jih izdajo ustrezni organi.
Obrazložitev
V skladu s predlogom spremembe uvodne izjave 13 in drugimi predlogi sprememb.
Predlog spremembe
22
ČLEN 1, TOČKA 3
Člen 3c, odstavek 4 (Direktiva 2003/87/ES)
4. Prihodki, ustvarjeni pri licitiranju pravic v skladu z odstavkom 3, se uporabijo za zajezitev emisij toplogrednih plinov , prilagoditev na vplive podnebnih sprememb, financiranje raziskav in razvoja zajezitve in prilagoditev ter za kritje stroškov države članice upravljavke v zvezi s to direktivo . Države članice obvestijo Komisijo o ukrepih, sprejetih na podlagi tega odstavka.
4. Prihodki, ustvarjeni na dražbi pravic v skladu z odstavkom 3, se prek nove proračunske postavke EU, zlasti za financiranje raziskav in razvoja , uporabijo za zajezitev emisij toplogrednih plinov in preprečitev negativnih vplivov podnebnih sprememb , zlasti z usmeritvijo na tiste dele sveta, na katere globalno segrevanje vpliva najbolj škodljivo – predvsem v Afriki in na splošneje v najmanj razvitih državah .
Obrazložitev
Prihodek od licitacije se mora v čim večji meri uporabiti za zajezitev emisij CO2 in zlasti prispevati k boju proti negativnim učinkom v tistih delih sveta, ki so najbolj prizadeti.
Predlog spremembe
23
ČLEN 1, TOČKA 3
Člen 3d, odstavek 3, točka (c a) (novo) (Direktiva 2003/87/ES)
(ca) odstotek pravic za sestavo evropske rezerve za nove letalske prevoznike za vsako obdobje iz člena 3b.
Obrazložitev
V skladu s predlogom spremembe uvodne izjave 13 in drugimi predlogi sprememb.
Predlog spremembe
24
ČLEN 1, TOČKA 3 Člen 3d, odstavek 5 (Direktiva 2003/87/ES)
5. Do 28. februarja 2011 in do 28. februarja v vsakem naslednjem letu pristojni organ države članice upravljavke izda vsakemu letalskemu prevozniku število pravic, dodeljenih navedenemu letalskemu prevozniku za navedeno leto.
5. Do 28. februarja 2012 in do 28. februarja v vsakem naslednjem letu pristojni organ države članice upravljavke izda vsakemu letalskemu prevozniku število pravic, dodeljenih navedenemu letalskemu prevozniku za navedeno leto.
Obrazložitev
Prilagoditev spremembi v členu 3b.
Predlog spremembe
25
ČLEN 1, TOČKA 6 Člen 11a, odstavek 1a, pododstavek 1 (Direktiva 2003/87/ES)
“1a. Ob upoštevanju odstavka 3 države članice med vsakim obdobjem iz člena 3b dovolijo vsem letalskim prevoznikom, da uporabljajo CER in ERU iz projektnih dejavnosti do odstotka pravic, ki jih morajo predati na podlagi člena 12(2a); ta odstotek je povprečje odstotkov, ki jih določijo države članice za določeno obdobje v skladu z odstavkom 1.
“1a. Ob upoštevanju odstavka 3 države članice med vsakim obdobjem iz člena 3b dovolijo vsem letalskim prevoznikom, da uporabljajo CER in ERU iz projektnih dejavnosti do odstotka pravic, ki jih morajo predati na podlagi člena 12(2a); ta odstotek je dvakrat tolikšen kot povprečje odstotkov, ki jih določijo države članice za določeno obdobje v skladu z odstavkom 1.
Obrazložitev
Prilagoditev posebnostim letalstva.
Predlog spremembe
26
ČLEN 1, TOČKA 10 Člen 14, odstavek 3, točka (ii) (Direktiva 2003/87/ES)
(ii) besede „iz te naprave v vsakem koledarskem letu“ se nadomestijo z „v vsakem koledarskem letu iz te naprave ali od 1. januarja 2010 iz zrakoplova, ki ga upravlja.“
(ii) besede „iz te naprave v vsakem koledarskem letu“ se nadomestijo z „v vsakem koledarskem letu iz te naprave ali od 1. januarja 2011 iz zrakoplova, ki ga upravlja.“
Obrazložitev
Prilagoditev predlogu spremembe v členu 3b.
Predlog spremembe
27
ČLEN 1, TOČKA 13 Člen 18a, odstavek 3 (Direktiva 2003/87/ES)
3. V odstavku 1 pomeni v zvezi z upravljavcem, ki je začel delovati v Skupnosti po 1. januarju 2006 , „izhodiščno leto“ prvo koledarsko leto delovanja; v vseh ostalih primerih se koledarsko leto začne 1. januarja 2006 .
3. V odstavku 1 pomeni v zvezi z upravljavcem, ki je začel delovati v Skupnosti po 1. januarju 2008 , „izhodiščno leto“ prvo koledarsko leto delovanja; v vseh ostalih primerih se koledarsko leto začne 1. januarja 2008 .
Obrazložitev
Prilagoditev predlogu spremembe v členu 3, pododstavku b, točki (r) in v členu 3b.
Predlog spremembe
28
ČLEN 1, TOČKA 13
Člen 18b (Direktiva 2003/87/ES)
Pri opravljanju svojih dolžnosti iz člena 3b(4) in člena 18a lahko Komisija za pomoč zaprosi organizacijo Eurocontrol in z njo v ta namen sklene ustrezen dogovor .
Pri opravljanju svojih dolžnosti iz člena 3b(4) in člena 18a lahko Komisija za pomoč zaprosi organizacijo Eurocontrol in določi nepristransko organizacijo, kateri letalski prevozniki neposredno predložijo podatke .
Obrazložitev
Letalski prevozniki podatke o letih in porabi raje predložijo sami; pomoč Eurocontrola je v zvezi s tem pomembna.
Predlog spremembe
29
ČLEN 1, TOČKA 16 Člen 25a, odstavek 1, pododstavek 1 (Direktiva 2003/87/ES)
Če tretja država sprejme ukrepe za zmanjšanje vplivov zrakoplovov iz zadevne države, ki prihajajo iz navedene države in pristajajo v Skupnosti, na podnebne spremembe, in so ti ukrepi najmanj enaki zahtevam iz te direktive, Komisija to direktivo spremeni in zrakoplove, ki prihajajo iz te države, v naslednjem obdobju iz člena 3b izključi iz letalskih dejavnosti s seznama v Prilogi I .
Če tretja država sprejme ukrepe za zmanjšanje vplivov zrakoplovov na podnebne spremembe, in so ti ukrepi najmanj enaki zahtevam iz te direktive, Komisija to direktivo spremeni , da se preprečijo dvojna plačila in zagotovi enaka obravnava .
Obrazložitev
Kadar tretje države uvajajo enakovredne sisteme, se je treba pri spremembi direktive izogibati dvojnim obremenitvam.
Predlog spremembe
30
PRILOGA, TOČKA 1, TOČKA (B) Priloga I, odstavek 2a (novo) (Direktiva 2003/87/ES)
„Za leto 2011 se v letalsko dejavnost vključijo samo leti, ki vzletajo in pristajajo na letališču, ki se nahaja na ozemlju države članice, za katero velja Pogodba. Od 1. januarja 2012 bodo vključeni vsi leti, ki vzletajo ali pristajajo na letališču, ki se nahaja na ozemlju države članice, za katero velja Pogodba.“
„Od 1. januarja 2012 bodo v letalsko dejavnost vključeni vsi leti, ki vzletajo ali pristajajo na letališču, ki se nahaja na ozemlju države članice, za katero velja Pogodba , pri čemer so izvzeti leti med zelo oddaljenimi območji in evropskimi celinskimi območji . Z namenom enake obravnave se letalski prevozniki EU vključijo le, če so vključeni tudi letalski prevozniki iz tretjih držav, ki izvajajo storitve zračnega prevoza na danem geografskem področju.“
Obrazložitev
Kot je Evropski parlament z veliko večino sklenil že leta 2006, je treba sistem trgovanja z emisijami za evropske letalske prevoznike in letalske prevoznike iz tretjih držav uvesti na isti dan, tudi zato da se prepreči izkrivljanje konkurence med letalskimi prevozniki in letališči. Leto 2012 omogoča, da se sistem uvede brez težav za vse vpletene strani v Evropski uniji, zlasti v novih državah članicah EU, hkrati pa tretjim državam nudi stvarno možnost za uvedbo enakovrednih sistemov.
Predlog spremembe
31
PRILOGA, TOČKA 1, TOČKA (C) Priloga I, odstavek 2, razpredelnica - nova kategorija (a) (Direktiva 2003/87/ES)
(a) letov izključno za prevoz, letov v okviru službenih potovanj, letov vladajočega monarha ali njegovih bližnjih sorodnikov ter letov predsednikov držav, predsednikov vlad in vladnih ministrov, kadar je to z ustreznim kazalnikom stanja navedeno v načrtu leta;
črtano
Obrazložitev
Za posebno obravnavo letov predsednikov držav in vlad itd. ni vidnega razloga.
Predlog spremembe
32
PRILOGA, TOČKA 1, TOČKA (C)
Priloga I, odstavek 2b (novo), točka (b) razpredelnice (Direktiva 2003/87/ES)
(b) vojaških letov z vojaškimi zrakoplovi ter carinskih in policijskih poletov , ki jih odobri ustrezen pristojni organ;
(b) zrakoplovi, ki se uporabljajo za vojaško, carinsko in policijsko službo, iskanje in reševanje ter medicinsko pomoč in pomoč ob nesrečah , ki jih odobri ustrezen pristojni organ;
Obrazložitev
To bi zagotovilo, da izvzetje vključuje zrakoplove, najete za vojaško uporabo in za pomoč ob nesrečah.
Predlog spremembe
33
PRILOGA, TOČKA 1, TOČKA (C)
Priloga I, razpredelnica, točka (c) (Direktiva 2003/87/ES)
(c) letov izključno na podlagi pravil vizualnega letenja, kakor so določena v Prilogi 2 h Konvenciji o mednarodnem civilnem letalstvu iz leta 1944;
črtano
Obrazložitev
Izločitev letov, opravljenih na podlagi pravil vizualnega letenja, bi lahko spodbudila tovrstno izkoriščanje v škodo varnosti v letalstvu. Sedanja izločitev lahkih letal že upošteva večino letov, opravljenih na podlagi pravil vizualnega letenja.
Predlog spremembe
34
PRILOGA, TOČKA 1, TOČKA (C) Priloga I, odstavek 2, razpredelnica - nova kategorija (e) (Direktiva 2003/87/ES)
(e) letov za usposabljanje izključno za namene pridobitve licence ali ocenjevanja letalskega osebja v pilotski kabini, kadar je to utemeljeno z ustreznim zaznamkom v načrtu leta, če let ni namenjen prevozu potnikov in/ali tovora ali dostavljanju ali prevažanju plovila ;
(e) letov za usposabljanje izključno za namene pridobitve licence ali ocenjevanja letalskega osebja v pilotski kabini, kadar je to utemeljeno z ustreznim zaznamkom v načrtu leta, če let ni namenjen prevozu potnikov in/ali tovora;
Obrazložitev
Dostavljanje in prevažanje letal mora biti enakovredno letom za usposabljanje.
Predlog spremembe
35
PRILOGA, TOČKA 1, TOČKA (C) Priloga I, odstavek 2, razpredelnica - nova kategorija (f) (Direktiva 2003/87/ES)
(f) letov, ki se izvajajo izključno za namene preverjanja ali preizkušanja opreme , ki se uporablja ali se namerava uporabljati kot zemeljsko sredstvo za zračno navigacijo, razen dostavnih letov zadevnih zrakoplovov ; in
(f) letov, ki se izvajajo izključno za namene preverjanja , preizkušanja ali certificiranja letal ali zemeljske opreme ter za prevažanje novih letal ; in
Obrazložitev
Ti leti morajo biti enakovredni letom v skladu s točkama (d) in (e).
Predlog spremembe
36
PRILOGA, TOČKA 1, TOČKA (C) Priloga I, odstavek 2, razpredelnica - nova kategorija (g) (Direktiva 2003/87/ES)
(g) letov, ki se izvajajo z zrakoplovi s potrjeno največjo vzletno maso, manjšo od 5 700 kg .
(g) letov, ki se izvajajo z zrakoplovi s potrjeno največjo vzletno maso, manjšo od 20.000 kg .
Obrazložitev
Mejno vrednost je treba zvišati na vrednost, ki jo je Komisija sprva načrtovala, saj takšna letala povzročajo manj kot 1 % emisij v letalstvu in bi njihova vključitev v sistem trgovanja z emisijami za te majhne letalske prevoznike pomenila nesorazmerno upravno breme.
Predlog spremembe
37
PRILOGA, TOČKA 2, TOČKA (B) Priloga IV, del B, razdelek Nadzor nad podatki o tonskih kilometrih za namen člena 3d, odstavek 1 (Direktiva 2003/87/ES)
Za dodeljevanje pravic v skladu s členom 3d(1) se količina letalskih dejavnosti izračuna v tonskih kilometrih z naslednjo formulo:
Za dodeljevanje pravic v skladu s členom 3d(1) se količina letalskih dejavnosti izračuna v razpoložljivih tonskih kilometrih z naslednjo formulo:
Obrazložitev
Za ohranjanje in krepitev teritorialne povezanosti Evropske unije osnova za izračun ne sme biti koristni tovor letala (opravljeni tonski kilometri – RTK), ampak njegova zmogljivost (razpoložljivi tonski kilometri, ATK). Sicer bi obstajala nevarnost, da bi bil zlasti letalski promet na oddaljena območja, otoke in v obrobne regije nesorazmerno obremenjen, kar velja tudi za lete na kratkih in srednjih razdaljah v Uniji.
Predlog spremembe
38
PRILOGA, POIN T 2, TOČKA (B) Priloga IV, del B, razdelek Nadzor nad podatki o tonskih kilometrih za namen člena 3d, odstavek 2 (Direktiva 2003/87/ES)
tonski kilometri = razdalja x koristni tovor
razpoložljivi tonski kilometri = razdalja x koristni tovor
Obrazložitev
Za ohranjanje in krepitev teritorialne povezanosti Evropske unije osnova za izračun ne sme biti koristni tovor letala (opravljeni tonski kilometri – RTK), ampak njegova zmogljivost (razpoložljivi tonski kilometri, ATK). Sicer bi obstajala nevarnost, da bi bil zlasti letalski promet na oddaljena območja, otoke in v obrobne regije nesorazmerno obremenjen, kar velja tudi za lete na kratkih in srednjih razdaljah v Uniji.
Predlog spremembe
39
PRILOGA, TOČKA 2, TOČKA (B) Priloga IV, del B, razdelek Nadzor nad podatki o tonskih kilometrih za namen člena 3d, odstavek 5 (Direktiva 2003/87/ES)
„koristni tovor“ pomeni skupno maso tovora, pošte in potnikov, ki jih prevaža .
„koristni tovor“ pomeni skupno maso tovora, pošte in potnikov, ki jih letalo lahko prepelje .
Obrazložitev
Za ohranjanje in krepitev teritorialne povezanosti Evropske unije osnova za izračun ne sme biti koristni tovor letala (opravljeni tonski kilometri – RTK), ampak njegova zmogljivost (razpoložljivi tonski kilometri, ATK). Sicer bi obstajala nevarnost, da bi bil zlasti letalski promet na oddaljena območja, otoke in v obrobne regije nesorazmerno obremenjen, kar velja tudi za lete na kratkih in srednjih razdaljah v Uniji.
Predlog spremembe
40
PRILOGA, TOČKA 1, TOČKA (B) Priloga IV, del B, razdelek Nadzor nad podatki o tonskih kilometrih za namen člena 3d, odstavek 6, alinea 1 (Direktiva 2003/87/ES)
– je število potnikov na zrakoplovu število potnikov razen članov posadke;
– je število potnikov na zrakoplovu število sedežev razen članov posadke;
Obrazložitev
Za ohranjanje in krepitev teritorialne povezanosti Evropske unije osnova za izračun ne sme biti koristni tovor letala (opravljeni tonski kilometri – RTK), ampak njegova zmogljivost (razpoložljivi tonski kilometri, ATK). Sicer bi obstajala nevarnost, da bi bil zlasti letalski promet na oddaljena območja, otoke in v obrobne regije nesorazmerno obremenjen, kar velja tudi za lete na kratkih in srednjih razdaljah v Uniji.
Predlog spremembe
41
PRILOGA, TOČKA 2, TOČKA (B) Priloga IV, del B, razdelek Poročanje o podatkih o tonskih kilometrih za namen člena 3d, odstavek B, alinea 1 (Direktiva 2003/87/ES)
– številke letov na obeh letališčih,
črtano
Obrazložitev
Obveznosti poročanja morajo biti omejene na dejansko potrebne podatke.
Predlog spremembe
42
PRILOGA, TOČKA 2, TOČKA (B) Priloga IV, del B, razdelek Poročanje o podatkih o tonskih kilometrih za namen člena 3d, odstavek B, alinea 2 (Direktiva 2003/87/ES)
– število potnikov na obeh letališčih,
črtano
Obrazložitev
Obveznosti poročanja morajo biti omejene na dejansko potrebne podatke.
Predlog spremembe
43
PRILOGA, TOČKA 2, TOČKA (B) Priloga IV, del B, razdelek Poročanje o podatkih o tonskih kilometrih za namen člena 3d, odstavek B, alinea 3 (Direktiva 2003/87/ES)
– število tonskih kilometrov na obeh letališčih,
črtano
Obrazložitev
Obveznosti poročanja morajo biti omejene na dejansko potrebne podatke.
Predlog spremembe
44
PRILOGA, TOČKA 3, TOČKA (B) Priloga V, del B, razdelek Dodatne določbe za preverjanje poročil o emisijah iz letalstva, odstavek 14, pododstavek 2 (novo) (Direktiva 2003/87/ES)
*
(2) Institucije Skupnosti in države članice zagotovijo, da se metode, ki jih uporabljajo preveritelji, pred izvajanjem direktive uskladijo in se v praksi enotno uporabljajo.
Obrazložitev
Delo nacionalnih preveriteljev mora biti enotno urejeno, tudi zato da bi preprečili izkrivljanje konkurence med letalskimi linijami.
Predlog spremembe
45
PRILOGA, TOČKA 3, TOČKA (B) Priloga V, del B, razdelek Dodatne določbe za preverjanje podatkov o tonskih kilometrih, predloženih za namene člena 3d(1), odstavek 17 (novo) (Direktiva 2003/87/ES)
(17) Institucije Skupnosti in države članice zagotovijo, da se metode, ki jih uporabljajo preveritelji, pred izvajanjem direktive uskladijo in se v praksi enotno uporabljajo.
Obrazložitev
Delo nacionalnih preveriteljev mora biti enotno urejeno, tudi zato da bi preprečili izkrivljanje konkurence med letalskimi linijami.
POSTOPEK
Naslov
Sprememba Direktive 2003/87/ES, da bi v sistem za trgovanje s pravicami do emisije toplogrednih plinov v Skupnosti vključili letalstvo
Referenčni dokumenti
KOM(2006)0818 - C6-0011/2007 - 2006/0304(COD)
Pristojni odbor
ENVI
Mnenje pripravil
Datum razglasitve na zasedanju
TRAN
1.2.2007
Okrepljeno sodelovanje - datum razglasitve na zasedanju
24.5.2007
Pripravljavec/-ka mnenja
Datum imenovanja
Georg Jarzembowski
31.1.2007
Obravnava v odboru
5.6.2007
27.6.2007
27.8.2007
27.8.2007
11.9.2007
Datum sprejetja
11.9.2007
Izid končnega glasovanja
+:
–:
0:
25
5
11
Poslanci, navzoči pri končnem glasovanju
Michael Cramer, Luis de Grandes Pascual, Arūnas Degutis, Christine De Veyrac, Petr Duchoň, Saïd El Khadraoui, Robert Evans, Georg Jarzembowski, Stanisław Jałowiecki, Timothy Kirkhope, Dieter-Lebrecht Koch, Jaromír Kohlíček, Sepp Kusstatscher, Bogusław Liberadzki, Eva Lichtenberger, Marian-Jean Marinescu, Robert Navarro, Josu Ortuondo Larrea, Paweł Bartłomiej Piskorski, Luís Queiró, Reinhard Rack, Luca Romagnoli, Gilles Savary, Brian Simpson, Renate Sommer, Dirk Sterckx, Silvia-Adriana Ţicău, Yannick Vaugrenard, Lars Wohlin, Roberts Zīle
Namestniki, navzoči pri končnem glasovanju
Zsolt László Becsey, Johannes Blokland, Jeanine Hennis-Plasschaert, Elisabeth Jeggle, Anne E. Jensen, Antonio López-Istúriz White, Helmuth Markov, Willem Schuth, Catherine Stihler, Ari Vatanen
Namestniki (člen 178(2)), navzoči pri končnem glasovanju
Ralf Walter
POSTOPEK
Naslov
Sprememba Direktive 2003/87/ES, da bi v sistem za trgovanje s pravicami do emisije toplogrednih plinov v Skupnosti vključili letalstvo
Referenčni dokumenti
KOM(2006)0818 - C6-0011/2007 - 2006/0304(COD)
Datum predložitve EP
20.12.2006
Pristojni odbor
Datum razglasitve na zasedanju
ENVI
1.2.2007
Odbori, zaprošeni za mnenje
Datum razglasitve na zasedanju
ECON
1.2.2007
ITRE
1.2.2007
IMCO
1.2.2007
TRAN
1.2.2007
Odbori, ki niso podali mnenja
Datum sklepa
IMCO
1.3.2007
Pridruženi odbori
Datum razglasitve na zasedanju
TRAN
24.5.2007
Poročevalec
Datum imenovanja
Peter Liese
14.3.2007
Obravnava v odboru
2.5.2007
25.6.2007
Datum sprejetja
2.10.2007
Izid končnega glasovanja
+:
–:
0:
54
1
0
Poslanci, navzoči pri končnem glasovanju
Adamos Adamou, Liam Aylward, Pilar Ayuso, Johannes Blokland, John Bowis, Frieda Brepoels, Hiltrud Breyer, Martin Callanan, Dorette Corbey, Chris Davies, Avril Doyle, Mojca Drčar Murko, Edite Estrela, Jill Evans, Anne Ferreira, Matthias Groote, Satu Hassi, Gyula Hegyi, Jens Holm, Marie Anne Isler Béguin, Caroline Jackson, Eija-Riitta Korhola, Holger Krahmer, Urszula Krupa, Peter Liese, Linda McAvan, Roberto Musacchio, Riitta Myller, Péter Olajos, Miroslav Ouzký, Vladko Todorov Panayotov, Vittorio Prodi, Guido Sacconi, Amalia Sartori, Karin Scheele, Richard Seeber, Kathy Sinnott, Bogusław Sonik, María Sornosa Martínez, Antonios Trakatellis, Evangelia Tzampazi, Thomas Ulmer, Anja Weisgerber, Anders Wijkman, Glenis Willmott
Namestniki, navzoči pri končnem glasovanju
Iles Braghetto, Philip Bushill-Matthews, Milan Gaľa, Umberto Guidoni, Karin Jöns, Caroline Lucas, Miroslav Mikolášik, Eluned Morgan, Renate Sommer, Bart Staes, Lambert van Nistelrooij
Namestniki (člen 178(2)), navzoči pri končnem glasovanju
Pier Antonio Panzeri, Willi Piecyk
