Člen
150
Ustanovitev odborov
1.
Na predlog konference predsednikov Parlament ustanovi stalne odbore, katerih pristojnosti so določene v prilogi tega poslovnika
Glej Prilogo VI.
. Njihovi člani se izvolijo med prvim delnim zasedanjem novoizvoljenega Parlamenta in ponovno dve leti in pol pozneje.
2.
Parlament lahko kadar koli ustanovi začasne odbore, katerih pristojnosti, sestava in mandatna doba se določijo ob sprejetju sklepa o njihovi ustanovitvi; njihova mandatna doba ne sme biti daljša od dvanajstih mesecev, razen če jo Parlament po izteku podaljša.
Ker se pristojnosti, sestava in mandatna doba začasnih odborov določijo ob sprejetju sklepa o njihovi ustanovitvi, Parlament njihovih pristojnosti ne more naknadno spremeniti tako, da bi jih povečal ali zmanjšal.
Določbe tega člena, po katerih se pristojnosti odborov določijo ob sprejetju sklepa o njihovi ustanovitvi,veljajo le za začasne odbore.
Za pristojnosti stalnih odborov, opredeljene v prilogi tega poslovnika, pa velja drugačen postopek in jih je zato mogoče določiti tudi kasneje.

