Vprašanje za ustni odgovor O-0097/2010
za Komisijo
Člen 115 poslovnika
Esther de Lange
,
Albert Deß
v imenu skupine PPE
Thijs Berman
,
Jo Leinen
v imenu skupine S&D Zadeva: Evropski sektor za krompirjev škrob po letu 2012
Po letu 2012 bodo sedanji sistem pomoči sektorju krompirjevega škroba nadomestila nevezana plačila. Presoje vplivov kažejo, da bi lahko sektor izgubil do 40 % sedanjega trga.
1. Ali se Komisija strinja, da lahko industrija krompirjevega škroba z razvojem izdelkov na osnovi škroba pomembno prispeva k ekološkemu in zelenemu gospodarstvu?
2. Kako namerava Komisija zagotoviti, da bo Evropska unija ohranila sektor krompirjevega škroba, ki bo sposoben izpolnjevati cilje EU 2020, zlasti glede spodbujanja bolj zelenega in konkurenčnega gospodarstva, ki gospodarneje izkorišča vire?
3. Ali namerava Komisija v okviru sedanjih proračunskih omejitev uporabiti začasne ukrepe, da bi sektorju omogočila „nežen pristanek“ po letu 2012?
4. Ali Komisija razmišlja o uvedbi prostovoljne sheme za prestrukturiranje sektorja, ki bi tistim, ki bi prostovoljno zmanjšali proizvodne zmogljivosti, omogočala dostop do pomoči za prestrukturiranje?
