Plenarno zasedanje Evropskega parlamenta v Bruslju: Marec 2011
Institucije
2011-03-22 - 15:34
. Poslanci bodo na marčevskem plenarnem zasedanju 23. in 24. marca v Bruslju glasovali o skupnih pravilih Evropske unije na področju politike priseljevanja, sprejeli pa bodo tudi priporočila voditeljem držav in vlad Evropske unije, ki se bodo na zasedanju Evropskega sveta srečali 24. in 25. marca.
Na naši spletni strani vas bomo redno obveščali tako o zgoraj omenjenih kot tudi o drugih razpravah, ki so na dnevnem redu marčevskega plenarnega zasedanja Parlamenta v Bruslju.
Zasedanje Evropskega parlamenta si lahko ogledate tudi v živo.
20110322FCS16061
Napovednik zasedanja - Bruselj, 23. in 24. marec 2011
.
Pravice potrošnikov: povečanje zaupanja potrošnikov in spodbuda čezmejni trgovini
Nova pravila o varstvu potrošnikov naj bi povečala njihovo zaupanje ter zagotavljala preglednost za podjetja ter tako spodbudila čezmejno trgovanje znotraj EU. Parlament bo o zakonodajnem predlogu odbora za notranji trg glasoval v četrtek.
Priprave na Evropski svet: glasovanje o mehanizmu za stabilnost
Poslanci bodo v sredo s predstavniki Sveta in Komisije razpravljali o vrhu EU, ki bo 24. in 25. marca. Prav tako v sredo bodo tudi glasovali o predlogu Evropskega sveta za oblikovanje stalnega mehanizma za stabilnost evroobmočja. Države članice bodo mehanizem predvidoma formalno sprejele skupaj s paktom za evro na prihajajočem vrhu.
Enotno dovoljenje: enake pravice in obravnava tujih delavcev
Dopolnila direktive o enotnem dovoljenju, o katerih bo Parlament glasoval v četrtek, predvidevajo, da bi morali imeti delavci iz tujine enake pravice glede delovnega časa, dopusta in socialne varnosti kot zaposleni evropski državljani. Predlagana zakonodaja bi tujcem omogočila pridobitev dovoljenja za delo in bivanje z enim samim postopkom, države članice pa delavcem ne bi smele izdajati še dodatnih potrdil.
Prvo oblikovanje stališč Parlamenta glede evropskega proračuna za leto 2012
Dovolj sredstev za strategijo EU 2020 in boljše usklajevanje med evropskimi ter nacionalnimi proračuni so ključne zahteve v osnutku resolucije o splošnem proračunu Unije za leto 2012, ki ga je pripravila Francesca Balzani (S&D, IT). Evropski poslanci bodo po sredini razpravi svoja priporočila sprejemali v četrtek. Dnevni red plenarnega zasedanja Spored oddaj na EP Live Tiskovne konference in drugi dogodki EuroparlTV Spletna stran avdiovizualnega oddelka Evropskega parlamenta
Začetek zasedanja: Bližnji vzhod, obtožbe o korupciji, teden boja proti rasizmu
Predsednik Evropskega parlamenta odpira plenarno zasedanje v Bruslju. Na začetku plenarnega zasedanja v Bruslju je predsednik Evropskega parlamenta Jerzy Buzek je komentiral razmere v Bahrajnu, Siriji in Jemnu, nedeljsko objavo članka v britanskem časniku o domnevni podkupljivosti nekaterih poslancev in teden solidarnosti z ljudmi, ki se borijo proti rasizmu in diskriminaciji.
Predsednik je na začetku pozdravil Mario Romano De Gasperi, hčer pokojnega Alcida de Gasperija, italijanskega premierja, predsednika Evropskega parlamenta in enega od ustanovnih očetov Evropske unije.
Buzek se je nato posvetil dogodkom v Bahrajnu, Siriji in Jemnu, kjer oblasti zatirajo demonstracije ljudi, ki želijo demokratične spremembe: "Ko vladajoči obrnejo puške proti lastnim ljudem, izgubijo vso legitimnost. Nasilje se mora končati in storilce privesti pred sodišče".
Ta teden je tudi mednarodni teden solidarnosti z ljudmi, ki se borijo proti rasizmu in diskriminaciji. "Veliko je bilo narejenega za odpravo rasizma, vendar je treba še veliko storiti," je poudaril predsednik.
Obtožbe o podkupljivosti poslancev
Jerzy Buzek se je v svojem nagovoru dlje časa posvetil tudi obtožbam v zadnji številki časnika Sunday Times o pripravljenosti nekaterih evropskih poslancev, da bi sprejeli plačila od lobistov. "Eden od naših kolegov, gospod Thaler, je odstopil", je predsednik obvestil poslance: "Drugi, gospod Strasser, je sporočil, da namerava odstopiti v prihodnjih dneh, tretji, gospod Severin, pa je izstopil iz svoje politične skupine socialistov in demokratov ter se pridružil skupini samostojnih poslancev."
"Odstopi so posledica hudih obtožb, ki so se pojavile v tisku, o nepravilnostih nekaterih poslancev," je dejal Buzek in dodal, da je predsedstvo Parlamenta razpravo o novonastalih o razmerah začelo v sredo zjutraj in jo bo nadaljevalo zvečer.
"V imenu predsedstva in mislim, da tudi v imenu večina mojih kolegov tukaj, izražam odločenost, da do dejanj, ki so privedla do odstopov, ne bomo pokazali nobene milosti. Kot predsednik sem zavezan k ohranjanju integritete te ustanove in njenih poslancev., je poudari Buzek. Dodal je, da se hoče Parlament seznaniti z vsemi dejstvi, zato bo v polni meri sodeloval s pristojnimi organi, hkrati pa mora poostriti svoj kodeks ravnanja za tovrstne primere, zato se je zavzel za oblikovanje pravno zavezujočega pravilnika o lobiranju v evropskih institucijah.
Spremembe dnevnega reda
V sredo je dodana razprava o razmerah na Japonskem, vključno z dogodki v jedrskih elektrarnah. Glasovanje o resoluciji bo v četrtek. Razprava o evropski sosedski politiki je preložena na april.
Razprava o poročilo glede priprav za proračun za leto 2012 je prestavljena na četrtek, po skupni razpravi o letalskih sporazumih.
Na dnevni red je dodano vprašanje za ustni odgovor odbora za okolje o izvajanju direktive o kakovosti goriva, vključno evropskimi vrednostmi za vsebnost goriva iz katranskega peska in oljnih skrilavcev.
O poročilu o evropski agenciji za varnost omrežij in informacij ne bo razprave, ampak je dano neposredno na glasovanje v četrtek.
Poročili o evropski statistiki na področju turizma ter o makro-finančni pomoči za Gruzijo in resolucija o sporazumu o ribolovu z Mavretanijo so preložena na aprilsko zasedanje.
Novi poslanci
S 24. marcem bo mandat prevzel poslanec Brice Hortefeux (ELS, FR). Zamenjal bo Catherine Soullié (ELS, FR), ki je odstopila s položaja. Končni osnutek dnevnega reda Napovednik zasedanja EP Live - prenos zasedanja v živo Spored prenosov na EP Live EuroparlTV Spletna stran avdiovizualnega oddelka Evropskega parlamenta
Poslanci ob dogodkih na Japonskem pozivajo k premisleku o jedrski energiji
Poslanci si niso bili edini o tem, ali naj se EU odpove jedrski energiji, so pa vsi skupaj izrazili priznanje japonskim oblastem za soočanje s krizo in izrekli sožalje svojcem žrtev. Nesreča v jedrski centrali v japonski Fukušimi je opozorila na nevarnosti, ki so jim izpostavljene jedrske elektrarne po vsem svetu, tudi v Evropi. Čeprav neposrednih posledic zaradi radioaktivnih snovi, ki so bile sproščene v ozračje na Japonskem, Evropejci predvidoma ne bodo občutili, pa so danes poslanci vseeno pozvali k premisleku o prednostih in slabostih jedrske energije. Ob tem so tudi izrazili sožalje svojcem žrtev potresa in cunamija v tej azijski državi.
Ljudje po vsem svetu so lahko hipoma žrtev nesreč, tudi v Evropi, je ob tem dejala švedska poslanka Marita Ulvskog (S&D), medtem ko je predstavnica Sveta EU Győri Enikő, madžarska državna sekretarka za evropske zadeve, poslancem zagotovila, da jedrska nesreča v tem trenutku nima nobenih posledic za državljane EU.
Győrijeva je tudi dejala, da je bil odziv EU takojšen, saj je Japonski na voljo tako humanitarna kot tehnična pomoč, če bi v Tokiu za njo zaprosili.
Evropske jedrske elektrarne na preizkusu
Evropski komisar za energijo Guenter Oettinger je dejal, da bo Evropska komisija predlagala stresne teste, s katerimi bi EU preverila odpornost svojih jedrskih elektrarn na različne dogodke. Testi ne bodo obvezni, saj je jedrska varnost v pristojnosti držav članic in ne Komisije.
"Pri jedrskih vprašanjih ni meja," je opozoril nemški poslanec Elmar Brok (EPP), ki je poudaril, da bi morali biti stresni testi biti opravljeni v skladu s skupnimi standardi. Győrijeva je ob tem dodala, da je pomembno v te teste vključiti tudi države, ki mejijo na EU.
Naj se EU odpove jedrski energiji?
"Svojo odvisnost od jedrske energije bi morala EU zmanjšati," je bila prepričana poslanka Ulvskogova, ki je menila, da se države igrajo s svojo prihodnostjo. Njena britanska kolegica Bairbre De Brún se je strinjala, rekoč da je prišel čas za Evropo brez jedrske energije. Nemška poslanka Rebbeca Harms (Zeleni) pa je opozorila, da jedrska tehnologija prinaša veliko tveganj, kar je ponazorila s primeri iz evropskih jedrskih elektrarn.
"Ko govorimo o posledicah katastrofe, moramo razpravljati na podlagi informacij in znanja," je pred preveliko čustvenostjo opozorila švedska poslanka Lena Ek (ALDE), ki se je zavzela za prehod na varne in obnovljive vire energije. Italijan Fiorello Provera (EFD) je podprl znanstven in pragmatičen pristop do vprašanja jedrske energije, medtem ko je bil britanski poslanec Giles Chichester jasen: "Potrebujemo tudi nuklearno energijo." Poslanec je zaprosil tudi za podatke o tem, koliko žrtev so do danes zahtevale nesreče povezane z izkoriščanjem nafte in vodnih virov.
Bolj poglobljeno razpravo o jedrski varnosti sicer poslanci načrtujejo za aprilsko plenarno zasedanje Evropskega parlamenta v Strasbourgu. Stavrakakis: Največ škode na Japonskem povzročil cunami, ne potres Vroča razprava o jedrski energiji ob nesreči na Japonskem Van Baalen o položaju na Japonskem: "Ne vemo, kje se bo končalo." Stresni testi za evropske jedrske elektrarne Ministri držav EU podprli stresne teste evropskih jedrskih elektrarn
Parlament potrdil spremembe Pogodbe za vzpostavitev mehanizma stabilnosti
Poslanca Gualtieri (levo) in Brok ter poslanci, ki glasujejo o njunih predlogih. Parlament je na glasovanju v sredo podprl omejeno spremembo Pogodbe, ki omogoča vzpostavitev evropskega mehanizma za stabilnost, voditelji držav članic EU pa naj bi to novo orodje dokončno potrdili na svojem vrhu v četrtek. Poslance so tudi prepričali pozitivni signali iz držav, da naj bi se medvladni mehanizem približal evropskemu okviru delovanja.
Prvotni predlog Evropskega sveta je bil v parlamentarnih krogih deležen številnih kritik tako glede načina spreminjanja Pogodbe, kakor tudi zaradi vsebine, saj ni upošteval metode Unije, temveč je uvajal medvladni mehanizem odločanja. Soporočevalca Elmar Brok (ELS, DE) in Roberto Gualtieri (S&D, IT) sta zato nadaljevala pogajanja s predstavniki drugih institucij, da bi ta pripeljala do pozitivnega izida.
V torek je poročevalec Brok na seji odbora dejal: "V zadnjih dneh smo dosegli svoje cilje, dali smo svoj prispevek in vloga Komisije je zagotovljena". Poudaril je še, da bo tudi Parlament vključen v redna posvetovanja med Svetom in Komisijo.
Soporočevalec Roberto Gualtieri je dodal: "Parlament bo predstavil dobro uravnoteženo mnenje, ki zajema bistvene elemente, mehanizem za stabilnost pa bo medvladni vagon v institucionalnem vlaku."
Ključni dosežki
Parlament je v pismih predsednika Evropskega sveta, predsedujočega evroskupine in komisarja za monetarne zadeve. Predstavniki institucij so namreč napovedali, da bo Komisija pripravila uredbo, ki naj bi podrobneje opredelil postopke delovanja mehanizma in zagotovil, da bo usklajen z evropskim večstranskim nadzornim okvirjem.
Vloga Komisije je v predlogu zdaj tudi jasno opredeljena, saj bo, kot so zahtevali poslanci, odgovorna za delovanje mehanizma. Komisija bo imela tudi osrednjo vlogo glede ocenjevanja in analize mehanizma, kakor tudi pri spremljanju delovanja in pripravi predlogov, Parlament pa bo o vsem redno obveščen.
Zadržki
Parlament je predlog Evropskega sveta o spremembi Pogodbe sicer sprejel s 494 glasovi za, 100 proti in 9 vzdržanimi glasovi, vendar pa poudarja, da bi bilo bolje, če bi mehanizem upošteval metodo Unije, kot je poudarjeno tudi v mnenju Evropske centralne banke.
Ozadje
Voditelji držav članic EU so se decembra 2010 dogovorili o omejeni spremembi pogodbe, ki bo omogočila vzpostavitev trajnega mehanizma za zagotavljanje stabilnosti evroobmočja. Za spremembo 136. člena Pogodbe o delovanju EU je predvideno posvetovanje s Parlamentom, Komisijo in Evropsko centralno banko.
Voditelji države članic naj bi spremembo uradno potrdili na Evropskem svetu 24. in 25. marca, nato pa jo mora ratificirati še vseh 27 držav članic. Predvideni datum za začetek delovanja mehanizma stabilnosti je 1. januar 2013. Sprejeto besedilo bo objavljeno tukaj (23. 3. 2011) Video posnetek razprave (9. 3. 2011) Poročevalec Elmar BROK (ELS, DE) Poročevalec Roberto GUALTIERI (S&D, IT)
Z novo direktivo o pravicah potrošnikov do lažjega nakupovanja preko spleta
Čezmejni spletni nakupi so vse bolj priljubljeni, pravice potrošnikov pa v EU niso čisto poenotene. @Getty Image Nakupi preko spleta niso več nič neobičajnega, ravno nasprotno, njihova priljubljenost stalno narašča. Vendar pa se celo v Evropski uniji potrošniki soočajo z nekaterimi težavami, če želijo izdelke ali storitve naročiti v drugi državi. Tako ni vedno jasno, kako dolgo je obdobje, v katerem je mogoče izdelek vrniti, ali kateri pogoji morajo biti izpolnjeni, da si lahko kupec premisli. Z novo direktivo o pravicah potrošnikov želi parlament te ovire odpraviti.
To bi spodbudilo čezmejno nakupovanje preko spleta, kar bi bil pomemben prispevek k notranjemu trgu Evropske unije, je ob tem dejal poročevalec o direktivi, nemški poslanec Andreas Schwab (EPP).
Potrošniku bolj prijazno spletno nakupovanje
Potrošniki bodo tako imeli dva tedna od datuma dobave možnost, da izdelek vrnejo, pri čemer bo to veljalo tudi za izdelke v digitalnem formatu, kot so to filmi ali glasbeni albumi. Seveda bo ta pravica prenehala v trenutku, ko bo začel kupec s prenosom datotek na svoj računalnik.
Prodajalci bodo morali potrošnike o tej njihovi pravici obvestiti. V nasprotnem primeru bodo pač morali zavrnjene izdelke sprejemati eno leto od datuma dobave. Velja poudariti, da bodo potrošniki v vsej EU imeli na voljo enoten obrazec za vrnitev izdelka, pri čemer poslanci menijo, da bi morali imeti potrošniki tudi možnost, da ga izpolnijo na spletu.
Mnogokrat se zgodi, da se je potrošnik že odločil za nakup preko spleta, ampak tega ne more opraviti, saj tik pred plačilom izve, da prodajalec izdelkov ne pošilja v njegovo državo. Kar 61 odstotkov čezmejnih naročil zaradi tega ni uspešnih. "Spletni nakupi so mnogokrat prekinjeni," pravi Schwab. Prodajalci bodo zato morali jasno oznaniti, v katerih državah so njihovi izdelki na voljo, potrošniki pa se bodo lahko odločili, ali naj zanje plačajo elektronsko ali ne.
"Pravna razdrobljenost je danes ovira tako za potrošnike kot podjetja, ko se ti odločajo za čezmejno trgovanje," pravi Schwab in dodaja, da 27 različnih pravnih ureditev prav gotovo ne vpliva ugodno na poslovanje.
Kako naprej?
Evropski parlament bo po odboru za notranji trg v četrtek, 24. marca, predvidoma potrdil Schwabovo poročilo o direktivi, nato pa se bodo začela pogajanja z državami članicami. Dogovor Schwab pričakuje maja, nova pravila pa bodo veljala za pogodbe, podpisane 30 mesecev po vstopu direktive v veljavo.
Spletni nakupi
60 odstotkov potrošnikov je v letu 2010 opravilo vsaj en nakup preko spleta
8 odstotkov transakcij je bilo čezmejnih
51 odstotkov evropskih trgovcev prodaja preko spleta, a le 21 v drugo državo
Britanci, Danci, Nemci in Nizozemci so najbolj navdušeni spletni kupci
Bolgari, Romuni in Estonci pa se spletnih nakupov poslužujejo najmanj
Poročilo o direktivi o pravicah potrošnikov Dokumenti v zvezi z direktivo o pravicah potrošnikov Za močnejše pravice potrošnikov v EU Pravice potrošnikov v Evropi - Evropska komisija Poslanec Andreas Schwab
WikiLeaks: Poslanci zaskrbljeni za osebne podatke Evropejcev v ZDA
Do kje seže pravica do zasebnosti na spletu? Ameriško sodišče je nedavno ukazalo podjetju, ki upravlja s socialnim omrežjem Twitter, da ameriškim oblastem preda osebne podatke tistih uporabnikov, katerih dejavnosti na omrežju bi lahko bile povezane z WikiLeaks. Ta organizacija je potem, ko je objavila vrsto tajnih diplomatskih dokumentov ZDA, pod drobnogledom preiskovalcev, poslance pa skrbi, da bi lahko to imelo posledice tudi za Evropejce, ki uporabljajo Twitter.
Januarja letos je Twitter sporočil, da mora pod grožnjo kazni ameriškemu ministrstvu za pravosodje izročiti osebne podatke tistih uporabnikov, ki jih oblasti sumijo povezanosti z WikiLeaks. Med njimi sta tudi islandska poslanka in nizozemski državljan. Twitter bi lahko bil prisiljen izročiti podatke o elektronski pošti in IP naslovih več kot 800,000 uporabnikih, ki spremljajo WikiLeaks na tem socialnem omrežju.
Kršitev evropske zakonodaje o varstvu osebnih podatkov?
Skupina poslancev je tako od Sveta EU in Evropske komisije zahtevala, naj preverijo, ali s tem ameriške oblasti ne kršijo evropskih zakonov o varstvu osebnih podatkov in pravic evropskih državljanov na tem področju. Večina poslancev je v razpravi sicer menila, da je treba spoštovati pravne postopke v ZDA, so pa poslanci tudi opozorili, da je treba evropsko zakonodajo o varstvu osebnih podatkov vsekakor posodobiti.
Enikő Győri, predstavnica madžarskega predsedstva Svetu EU je razložila, da ni nobenih dokazov zato, da bi Američani kršili evropsko zakonodajo, in opozorila, da je naloga držav samih, da zagotovijo varstvo osebnih podatkov. Podobno je menila tudi evropska komisarka Viviane Reding, rekoč da so uporabniki Twitterja privolili v njegovo politiko zasebnosti. "Evropska zakonodaja o varstvu osebnih podatkov se ne uporablja v kazenskih postopkih," je še dodala.
Nujna je posodobitev evropskih zakonov
Nemški poslanec Axel Voss (EPP) je menil, da morajo biti ameriški zakoni spoštovani, je pa nujno razjasniti pravila o posredovanju podatkov v druge države. "Evropski državljani, ki nedolžno uporabljajo splet, lahko postanejo tarče," pa je opozorila britanska poslanka Claude Moraes (S&D), pojasnjujoč, da se lahko osebni podatki Evropejcev, ki nič hudega sluteč sledijo WikiLeaks, znajdejo v rokah ameriških oblasti.
"Čeprav je večina spletnih podjetij v ZDA, je veliko uporabnikov njihovih storitev v EU," je težavo povzela Sophie in 't Veld (ALDE). Sodišče v ZDA pravi, da ko enkrat začnete uporabljati Twitter, potem ne morete več pričakovati spoštovanja vaše zasebnosti, je dejstvo, da evropski državljani več nimajo zakonske zaščite razložila poslanka.
Poslanec nemških Zelenih Jan Philipp Albrecht pa je od vlad zahteval, naj pri državljanih vzpostavijo zaupanje, da jih bodo v primerih, ko so napadene njihove državljanske pravice, ščitili zakoni. "Pravica do zasebnosti nima meja, vendar nima prednosti pred bojem proti terorizmu," pa je dejal Nizozemec Daniël van der Stoep. Parlamentarna vprašanja o WikiLeaks in Twitterju Je WikiLeaks demokraciji v svetu dala krila, ali jo ogrozila? Poslanci o Wikileaks: Svoboda izražanja ali zločin? SWIFT in PNR: na pogajanjih je treba dati poudarek varovanju zasebnosti
Enotno dovoljenje: enake pravice in obravnavanje tujih delavcev
. Delavci iz tujine bi morali imeti po mnenju Parlamenta enake pravice glede delovnih pogojev, kot veljajo za državljane EU. Dopolnjeni predlog direktive o enotnem dovoljenju, ki ga je Parlament sprejel v četrtek, namerava poenostaviti postopke za priseljence in njihove delodajalce z enotnim dovoljenjem za bivanje in delo.
Predlagana zakonodaja - parlamentarci so dopolnila sprejeli s 311 glasovi za, 216 proti in 81 vzdržanimi glasovi - naj bi prispevala k zmanjšanju birokracije in poenostavila postopke za sprejem priseljencev, ki zaprosijo za bivanje in delo v državi članici EU. Ko bo začela veljati, bodo tujci lahko pridobili dovoljenje za delo in bivanje z enim samim postopkom.
Delavci iz držav, ki niso v EU, naj bi pridobili pravice, primerljive z zaposlenimi evropskimi državami kar se tiče plačila, varnosti in zdravja pri delu, delovnega časa in dopusta .
Direktiva ne posega v pristojnost držav članic glede sprejema, vključno s številom sprejetih državljanov tretjih držav za namene zaposlovanja. Organi držav članic, ki izdajajo dovoljenja za bivanje, naj bi v teh dokumentih tudi navedle informacije glede dovoljenja za delo in ne bodo smele izdajati dodanih dovoljenj za dostop do trga dela.
Obseg direktive
Nova skupna evropska pravila bodo veljala za državljane tretjih držav, ki želijo prebivati in delati na ozemlju države članice, da bi tam delali in za tiste, ki že zakonito prebivajo v članici EU.
Zakonodaja ne bo veljala za zaposlene, ki so premeščeni znotraj multinacionalnega podjetja in bodo delali v eni od njegovih evropskih podružnic. Prav tako se ne nanaša na sezonske delavce ali au-pair varuške - za premeščene in sezonske delavce je predvidena druga evropska zakonodaja. Direktiva tudi ne zajema tujcev, ki imajo status rezidenta za daljši čas in beguncev.
Poslanci so tudi potrdili predlog, da direktiva ne bo veljala za napotene delavce, kar pa naj ne bi preprečevalo državljanom tretjih držav, ki zakonito prebivajo v državi članici in so v njej zakonito zaposleni ter so napoteni v drugo državo članico, da ne bi še naprej bili obravnavani enako kot evropski državljani glede pogojev zaposlitve.
Enako obravnavanje z manj omejitvami
Države članice bodo tujcem lahko omejile dostop do pravic s področja socialnega varstva, vendar ne tistim delavcem iz tretjih držav, ki so v delovnem razmerju ali ki so po najmanj 6 mesecih v delovnem razmerju prijavljeni kot brezposelni.
Glede družinskih prejemkov bodo države pravico lahko omejile na delavce, ki so zaposleni za več kot 6 mesecev, za davčne olajšave zaradi družine pa bodo delavci lahko zaprosili le, če bo njihova družina prav tako stalno prebivala v isti državi članici.
Tuji delavci bodo v primeru selitve v matično državo lahko prejemali pokojnine, če bo z državo članico, kjer so bili zaposleni, veljalo načelo vzajemne recipročnosti.
Članice Unije bodo lahko omejile dostop do blaga in storitev ter dobave blaga in opravljanja storitev, ki so na voljo javnosti, kot so na primer stanovanja, le za zaposlene tuje delavce. Podobne omejitve bodo lahko države uveljavljale tudi pri dostopu do poklicnega usposabljanja in izobraževanja.
Pravic, ki izhajajo iz direktive, ne bodo mogli uveljavljati tuji študenti, tisti tuji delavci, ki bi se želeli izobraževati na področju, ki ni neposredno povezano z njihovim poklicem, pa bodo morali dokazati svoje znanje jezika.
Naslednji koraki
Dopolnila, ki jih je sprejel Evropski parlament, bodo zdaj obravnavali evropski ministri za pravosodje in notranje zadeve. V skladu z Lizbonsko pogodbo imata Parlament in Svet enako moč odločanja pri zakonodaji o zakonitem priseljevanju.
Danska, Irska in Velika Britanija ne sodelujejo pri sprejetju te direktive, ki zato zanje ni zavezujoča niti se zanje ne uporablja. Sprejeto besedilo bo na voljo tukaj (klik na 24. 03. 2011)
Boljše varstvo kupcev na spletu
Poročevalec o direktivi o pravicah potrošnikov Andreas Schwab Parlament je v četrtek potrdil nova pravila o pravicah potrošnikov, ki naj bi nudila boljše varstvo ob spletnih nakupih in povečala zaupanje za čezmejne nakupe. Poslanci so sprejeli dopolnila k predlogu evropske zakonodaje, zadnje glasovanje o svojem stališču pa so preložili in predlog vrnili v matični odbor, da bi lahko dosegli sporazum s Svetom.
Po četrtkovem glasovanju o poročilu, ki ga je pripravil Andreas Schwab (ELS, DE), imajo predstavniki Parlamenta tudi širok mandat za pogajanja s Svetom.
Posodobitev obstoječih pravil upošteva predvsem porast števila spletnih nakupov in tem daje potrošnikom boljše varstvo kot doslej. Nova zakonodaja naj bi občutno okrepila pravice glede obveščenosti, dostave in odstopa od pogodbe, hkrati pa je jasnejša v zvezi z nakupom digitalnih vsebin in zmanjšuje birokracijo za mala in srednje velika podjetja.
Pravica do izbire na podlagi informacij
Potrošniki morajo biti seznanjeni, od koga kupujejo blago ali storitve, kaj točno kupujejo in koliko bo končna cena pri spletnem nakupu ali kataloški prodaji. Prav tako bi morala biti vedno jasno navedena identiteta in naslov prodajalca.
S pravili naj bi tudi preprečili skrite stroške, kot so na primer tisti, ki jih povzročijo že vnaprej označene možnosti dodatnih storitev pri spletni prodaji. Kupec bo moral pred končno potrditvijo nakupa tudi zavestno sprejeti skupno.
Dostava in odgovornost za pošiljko
Večina kupcev ima težave pri dostavi naročenega in plačanega blaga. Predlog zakonodaje predvideva 30 dni kot skrajni rok za dostavo ob naročilu blaga ali storitev na daljavo, sicer bo imel potrošnik pravico odstopiti od nakupa. Prodajalec bo tudi je odgovoren za morebitno škodo ali izgubljeno blago med dostavo.
14 dni za premislek
Rok za odstop od nakupa na daljavo, ko se kupec lahko še premisli, naj bi bil 14 dni, kupec pa bi blago, če iz kakršnegakoli razloga obžaluje nakup, lahko vrnil prodajalcu. Če bi bil izdelek dražji od 40 evrov, bi moral kupec plačati povratno poštnino. Trgovec naj bi kupcu najkasneje v 14 dneh po tem, ko se ta premisli, vrnil vse stroške, vendar bo moral kupec dokazati, da je blago dejansko vrnil.
Če prodajalec kupca ne obvesti o pravici do odstopa od nakupa, bi se po mnenju Sveta rok za odstop od nakupa avtomatično podaljšal na 3 mesece, medtem ko se Parlament zavzema, da bi bil rok eno leto.
Nova pravila naj bi tudi zaprla pravno vrzel v evropski zakonodaji, saj bodo kupci lahko odstopili od nakupa tudi ob prodajah na domu in spletnih dražbah (če gre za nakup od pravne osebe, ne posameznika).
Za digitalne vsebine, kot so glasba, filmi in programska oprema, pravica do odstopa od nakupa ne bo veljala. Prodaja se bo razumela kot zaključena od trenutka, ko se začne prenos vsebine h kupcu.
Manj birokracije za mala in srednja podjetja
Da bi se izognili ustvarjanju nepotrebnih administrativnih bremen za male trgovce ali obrtnike, so poslanci sprejeli izjemo od pravil o informiranju za takojšnje nakupe. Za takoimenovane "mešane pogodbe", kjer gre hkrati za nakup blaga in storitve (na primer zamenjava razbitega okna) v skupni vrednosti pod 200 evrov, pa ponudniku ne bo treba dati informacij v pisni obliki, ampak bo dovolj, če bo to storil samo ustno. Sprejeto besedilo bo na voljo tukaj (klik na 24. 03. 2011)
Proračun Unije za leto 2012 mora prispevati k oživitvi evropskega gospodarstva
Poročevalka o proračunu EU za leto 2012 Francesca Balzani Evropski proračun za naslednje leto bi moral biti eno glavnih orodij za pomoč gospodarstvu EU pri okrevanju po krizi. Poslanci v svojih priporočilih Komisiji, ki pripravlja predlog za leto 2012, izražajo prepričanje, da bi bilo treba največ pozornosti nameniti zaposlovanju, gospodarskemu upravljanju in rasti.
"Besedilo, ki ga danes sprejemamo, je predvsem strateški dokument o novi vlogi, ki naj jo ima evropski proračun v okviru širšega gospodarskega upravljanja. Proračuni držav članic bi morali biti usklajeni s strateškimi cilji proračuna Unije in ti cilji so lahko opredeljeni le v strategiji EU 2020," je v razpravi poudarila poročevalka Francesca Balzani (S&D, IT).
Pet ciljev strategije Evropa 2020 je spodbujanje zaposlovanja, izboljšanje javne porabe za inovacije, raziskave in razvoj, uresničevanje ciljev v zvezi s podnebnimi spremembami in energijo, izboljšanje ravni izobrazbe in spodbujanje socialnega vključevanja, zlasti z zmanjšanjem revščine Poslanci zato nasprotujejo poskusom omejevanja ali zmanjševanja proračunskih sredstev, povezanih z izpolnitvijo krovnih ciljev in sedmih vodilnih pobud iz strategije.
Parlament je tudi prepričan, da bi moral biti cilj evropskega semestra izboljšati usklajenost in doslednost nacionalnih ter evropskih gospodarskih in proračunskih politik z osredotočanjem na izboljšanje medsebojnih učinkov med javnimi naložbami na različnih ravneh, da bi laže dosegli skupne politične cilje EU.
Posledice za podporo severnoafriškim državam
Parlamentarci opozarjajo, da lahko zahteve Sveta po zmanjšanju financiranja nekaterih postavk proračuna, zlasti tistih za kohezijo, državljanstvo in zunanje zadeve, ogrozijo tekoče ukrepe in programe, če se pojavijo nepredvidene okoliščine, kot so bili nedavni dogodki na severu Afrike, nove politične prednostne naloge. Poslanci še menijo, da ima EU pomembno vlogo pri tem, da arabskim državam pomaga v tem zgodovinskem trenutku demokratičnih sprememb in gospodarske ter družbene preobrazbe in jih finančno podpre.
Večja plačila od pričakovanih
Evropski proračun je naravnan naložbeno in zajema tudi večletne raziskovalne programe ali infrastrukturne projekte. Ker bo leto 2012 je šesto leto sedanje sedemletne finančne perspektive (2007-2013), so projekti zdaj v polnem teku, kar pomeni tudi več izplačil za opravljeno delo. Poslanci zato menijo, da je povečanje plačil v primerjavi z letom 2011 predvidljivo. Komisar za proračun Janusz Lewandowski je že napovedal, da naj bi se prihodnje leto plačila povečala za 6 do 7 milijard evrov.
Plačila so neposredna posledica obveznosti in se pogosto pojavljajo z zamudo. Poslanci prepuščajo izračun plačil Komisiji, sami pa sodelujejo predvsem v razpravi o obveznostih.
Evropska komisija bo uradni predlog proračuna za leto 2012 predstavila 20. aprila. S proračunom Parlamenta in drugih institucij EU (razen Komisije) se ukvarja poročilo, ki ga je pripravil José Manuel Fernandes (ELS, PT), poslanci pa so ga sprejeli 9. marca. Sprejeto besedilo bo na voljo tukaj (klik na 24. 03. 2011)
Japonska: evropski poslanci izražajo svojo solidarnost in poudarjajo potrebo po pomoči EU
Poslanci so izrazil svojo solidarnost z prebivalci in oblastmi Japonske po uničujočem potresu, cunamiju in jedrski nesreči © U.S. Navy photo Evropski parlament je v posebni resoluciji v četrtek izrazil svojo solidarnost z prebivalci in oblastmi Japonske po uničujočem potresu, cunamiju in jedrski nesreči. Poslanci pozivajo EU in države članice, naj Japonski nudijo vso potrebno pomoč in podporo.
Skupna resolucija vseh političnih skupin izraža popolno solidarnost japonskemu narodu in njegovi vladi ter iskreno sožalje žrtvam te trojne katastrofe, katere človeške žrtve in materialna škoda še niso v celoti ocenjene. Parlament pozdravlja zavzetost, pogum ter odločnost japonskega naroda in oblasti ob tej katastrofi.
Parlament zahteva, naj Unija in države članice Japonski in prizadetim regijam prednostno zagotovijo vso potrebno humanitarno, tehnično ter finančno pomoč in podporo. Ob tem poslanci izražajo zadovoljstvo, ker je Unija nemudoma sprožila mehanizem civilne zaščite za koordinacijo nujne pomoči.
SL
1
PHOTO
20110318PHT15831.jpg
SL
2
PHOTO
20110318PHT15825.jpg
SL
3
A
/sl/pressroom/content/20110314NEW15456/1/html/Pravice-potro%C5%A1nikov-pove%C4%8Danje-zaupanja-potro%C5%A1nikov-in-spodbuda-%C4%8Dezmejni-trgovini
SL
4
A
/sl/pressroom/content/20110314NEW15456/2/html/Priprave-na-Evropski-svet-glasovanje-o-mehanizmu-za-stabilnost
SL
5
A
/sl/pressroom/content/20110314NEW15456/3/html/Enotno-dovoljenje-enake-pravice-in-obravnava-tujih-delavcev
SL
6
A
/sl/pressroom/content/20110314NEW15456/4/html/Prvo-oblikovanje-stali%C5%A1%C4%8D-Parlamenta-glede-evropskega-prora%C4%8Duna-za-leto-2012
SL
7
LINK
/sides/indexPartSession.do?reference=2011-03-2&language=SL
SL
8
LINK
/wps-europarl-internet/frd/live/live-program?language=sl
SL
9
LINK
/wps-europarl-internet/frd/live/live-program;jsessionid=C0EBD9A9790CA190AF5FED3C98AB3C19?language=sl
SL
10
LINK
http://www.europarltv.europa.eu/pt/home.aspx
SL
11
LINK
http://audiovisual.europarl.europa.eu/
SL
12
PHOTO
20110318PHT15833.jpg
SL
14
LINK
/sl/pressroom/content/20110314NEW15456/html/Napovednik-zasedanja-Bruselj-23.-in-24.-marec-2011
SL
15
LINK
/wps-europarl-internet/frd/live/live-video?language=sl
SL
16
LINK
/wps-europarl-internet/frd/live/live-program;jsessionid=70282AC92EC5F637E9F340B3478016B5?language=sl
SL
17
LINK
http://www.europarltv.europa.eu/en/home.aspx
SL
18
LINK
http://audiovisual.europarl.europa.eu/
SL
19
PHOTO
20110323PHT16275.jpg
SL
23
LINK
/sl/pressroom/content/20110316IPR15723/html/Stress-tests-for-Europe's-atomic-power-plants-after-nuclear-scare-in-Japan
SL
24
LINK
http://www.eu2011.hu/news/council-nuclear-plants-be-tested-eu
SL
25
PHOTO
20110318PHT15837.jpg
SL
26
LINK
/activities/plenary/ta/calendar.do?language=SL
SL
27
LINK
/wps-europarl-internet/frd/vod/research-by-date?language=sl
SL
28
LINK
/members/expert/alphaOrder/view.do?language=SL&id=1263
SL
29
LINK
/members/expert/alphaOrder/view.do?language=EN&id=96892
SL
30
PHOTO
20110318PHT15835.jpg
SL
31
LINK
/document/activities/cont/201102/20110225ATT14398/20110225ATT14398EN.pdf
SL
32
LINK
/activities/committees/subjectFilesCom/subjectFileCom.do;jsessionid=546584E6DD2D7E8F19A825EB8FC67702.node1?language=SL&body=IMCO&id=20101117CDT95928
SL
33
LINK
/sl/pressroom/content/20110131IPR12811/html/Strengthening-consumer-rights-across-Europe
SL
34
LINK
http://europa.eu/eu-life/consumer-rights/index_sl.htm
SL
35
LINK
/members/expert/alphaOrder/view.do?language=SL&id=28223
SL
36
PHOTO
20110324PHT16389.jpg
SL
41
EUROPARL-TV
http://www.europarltv.europa.eu/swf/EmbedPlayer.swf?vid=08692a32-7bd3-4349-b5ff-9eaf0139441c&cid=00000000-0000-0000-0000-000000000000&lang=sl&bitrate=512&loop=off&autoplay=off&startVolume=medium&showTitle=on&showBottom=off
SL
42
LINK
/activities/plenary/ta/calendar.do?language=SL
SL
43
PHOTO
20110323PHT16279.jpg
SL
44
LINK
/activities/plenary/ta/calendar.do?language=SL
SL
45
PHOTO
20110323PHT16273.jpg
SL
46
LINK
/activities/plenary/ta/calendar.do?language=SL
SL
47
PHOTO
20110324PHT16387.jpg
-//EP//TEXT AGENDA 20110323 SYN NOT XML V0//SL
-//EP//TEXT IM-PRESS 20110321STO15983 0 NOT XML V0//SL
-//EP//TEXT IM-PRESS 20110316STO15692 0 NOT XML V0//SL
-//EP//TEXT IM-PRESS 20110314STO15458 0 NOT XML V0//SL
-//EP//TEXT OQ O-2011-000003 0 NOT XML V0//SL
-//EP//TEXT IM-PRESS 20110131STO12842 0 NOT XML V0//SL
-//EP//TEXT IM-PRESS 20101203FCS06328 0 NOT XML V0//SL
-//EP//TEXT IM-PRESS 20100420IPR73062 0 NOT XML V0//SL
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
