A6-0215/2008
4.6.2008
***I
POROČILO
o predlogu Direktive Evropskega parlamenta in Sveta o tekstilnih imenih (prenovitev)
(KOM(2007)0870 – C6‑0024/2008 – 2008/0005(COD))
Odbor za pravne zadeve
Poročevalec:
József Szájer
(Prenovitev – člen 80 a poslovnika)
PE 405.793v02-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Pri aktih o spremembi je besedilo, ki povzema obstoječo določbo, ki jo Parlament želi spremeniti, medtem ko je Komisija ni spremenila, označeno s krepkim tiskom . Morebitni izbrisi tovrstnega besedila so označeni z [...]. Besedilo, zapisano v navadnem poševnem tisku , označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.......................................................................................................................6
PISMO ODBORA ZA NOTRANJI TRG IN VARSTVO POTROŠNIKOV..............................7
PRILOGA: MNENJE POSVETOVALNE DELOVNE SKUPINE PRAVNIH SLUŽB V OBLIKI PISMA 8
POSTOPEK................................................................................................................................9
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu Direktive Evropskega parlamenta in Sveta o tekstilnih imenih (prenovitev)
( KOM(2007)0870 – C6‑0024/2008 – 2008/0005(COD) )
(Postopek soodločanja – prenovitev)
Evropski parlament ,
– ob upoštevanju predloga Komisije Evropskemu parlamentu in Svetu ( KOM(2007)0870 ),
– ob upoštevanju člena 251(2) in člena 95 Pogodbe o ES, na podlagi katerih je Komisija Parlamentu podala predlog ( C6‑0024/2008 ),
– ob upoštevanju Medinstitucionalnega sporazuma z dne 28. novembra 2001 o bolj sistematičnem ponovnem sprejemu pravnih aktov
UL C 77, 28.03.02, str. 1. ,
– ob upoštevanju členov 80 a in 51 svojega poslovnika,
– ob upoštevanju poročila Odbora za pravne zadeve in mnenja Odbora za notranji trg in varstvo potrošnikov ( A6‑0215/2008 ),
A. ker po mnenju posvetovalne delovne skupine pravnih služb Evropskega parlamenta, Sveta in Komisije zadevni predlog ne predvideva vsebinskih sprememb, razen tistih, ki so v njem opredeljene kot take, in ker je ta predlog, kar zadeva kodifikacijo nespremenjenih določb obstoječega besedila, zgolj kodifikacija tega besedila brez vsebinskih sprememb,
1. odobri predlog Komisije, kakor je bil prilagojen glede na priporočila posvetovalne delovne skupine pravnih služb Evropskega parlamenta, Sveta in Komisije;
2. poziva Komisijo, naj zadevo ponovno predloži Parlamentu, če namerava svoj predlog bistveno spremeniti ali nadomestiti z drugim besedilom;
3. naroči svojemu predsedniku, naj stališče Parlamenta posreduje Svetu in Komisiji.
OBRAZLOŽITEV
Sklep Sveta 1999/468/ES z dne 28. junija 1999 o določitvi postopkov za uresničevanje Komisiji
UL C 203, 17.7.1999, str. 1. podeljenih izvedbenih pooblastil je bil spremenjen s Sklepom 2006/512/ES Sveta z dne 17. julija 2006
UL L 200, 22.07.06, str. 11. . S členom 5 a spremenjenega sklepa 1999/468/ES je bil uveden nov regulativni postopek s pregledom, ki naj bi se uporabljal za ukrepe splošnega obsega za spreminjanje nebistvenih določb temeljnega akta, sprejetega s postopkom soodločanja, vključno s črtanjem nekaterih takšnih določb ali z dopolnitvijo akta z dodajanjem novih nebistvenih določb.
Po pregledu obstoječe zakonodaje in postopkov, ki so v teku
KOM(2007)0740 . , je Evropska komisija med drugim pripravila ta predlog prenovitve, pri katerem gre za preoblikovanje že kodificiranega akta, da bi vključeval spremembe, potrebne za prilagoditev regulativnemu postopku s pregledom.
Konferenca predsednikov je v sklepu z 12. decembra 2007 Odbor za pravne zadeve imenovala za glavni odbor za prilagoditve s komitologijo, medtem ko so bili posamezni odbori imenovani za odbore za mnenja. Konferenca predsednikov odborov se je 15. januarja 2008 dogovorila o načinu sodelovanja med odborom JURI in drugimi sodelujočimi odbori.
Glede na to, da je predlagana prilagoditev regulativnemu postopku s pregledom popolna, in po posvetovanju s sektorskim odborom, ki je pristojen za to področje, Odbor za pravne zadeve ne predlaga nobenih sprememb, razen tehnične prilagoditve, ki jo je predlagala posvetovalna delovna skupina pravnih služb.
PISMO ODBORA ZA NOTRANJI TRG IN VARSTVO POTROŠNIKOV
Giuseppe GARGANI
predsednik
Odbor za pravne zadeve
ASP 09E206
Brussels
Zadeva: Mnenje odbora IMCO o predlogu direktive Evropskega parlamenta in Sveta o tekstilnih imenih (prenovitev), KOM (2007)0870 - COD 2008/0005
Spoštovani gospod predsednik,
Odbor za notranji trg in varstvo potrošnikov je bil določen, da poda mnenje o zgoraj omenjenem predlogu.
Odbor je svoji seji 18. februarja 2008 proučil ta predlog, zlasti spremembe direktive v zvezi s komitološkim postopkom. Ker predlog Komisije v celoti usklajuje določbe komitološkega postopka z regulativnim postopkom s pregledom, se odbor strinja s tem predlogom. To mnenje je bilo sprejeto soglasno (z 19 glasovi).
S spoštovanjem
Arlene McCARTHY Manuel MEDINA ORTEGA
pripravljavec mnenja
cc. József SZAJER, poročevalec
PRILOGA: MNENJE POSVETOVALNE DELOVNE SKUPINE PRAVNIH SLUŽB V OBLIKI PISMA
V Bruslju, 11. februarja 2008
MNENJE
ZA EVROPSKI PARLAMENT
SVET
KOMISIJO
Predlog Direktive Evropskega parlamenta in Sveta o tekstilnih imenih
KOM(2007) 870 končno z dne 11.1.2008 – 2008/0005 (COD)
V skladu z Medinstitucionalnim sporazumom z dne 28. novembra 2001 o bolj sistematičnem ponovnem sprejemu pravnih aktov, zlasti z odstavkom 9, se je posvetovalna delovna skupina, ki jo sestavljajo pravne službe Evropskega parlamenta, Sveta in Komisije, sestala 22. januarja 2008, da bi med drugim proučila omenjeni predlog, ki ga je predložila Komisija.
Posvetovalna delovna skupina je po proučitvi predloga direktive Evropskega parlamenta in Sveta o prenovitvi direktive 96/74/ES Evropskega parlamenta in Sveta z dne 16. decembra 1996 o tekstilnih imenih na tem srečanju
Posvetovalna skupina je imela na voljo angleško, francosko in nemško jezikovno različico predloga, svoje delo pa je opravila na osnovi angleške različice, saj je bila to osnovna verzija obravnavanega besedila. soglasno ugotovila, da bi bilo treba besedilo, ki se uporablja v členu 19 („ Ta direktiva začne veljati 3. februarja 2008 ”) nadomestiti s standardnim besedilom, ki se ponavadi uporablja v predlogu za kodifikacijo („ Ta direktiva začne veljati dvajseti dan po objavi v Uradnem listu Evropske unije ”).
Posvetovalna skupina je po preučitvi predloga soglasno sklenila, da predlog ne vsebuje vsebinskih sprememb, razen tistih, ki so opredeljene kot takšne. V zvezi s kodifikacijo nespremenjenih določb iz predhodnega akta s temi vsebinskimi spremembami je sklenila tudi, da predlog Komisije vsebuje le kodifikacijo obstoječega besedila brez vsebinskih sprememb.
C. PENNERA J.-C. PIRIS C.-F.DURAND
pravnik pravnik v.d. generalni direktor
POSTOPEK
Naslov
Tekstilna imena (prenovitev)
Referenčni dokumenti
KOM(2007)0870 – C6-0024/2008 – 2008/0005(COD)
Datum predložitve EP
11.1.2008
Pristojni odbor
Datum razglasitve na zasedanju
JURI
19.2.2008
Odbori, zaprošeni za mnenje
Datum razglasitve na zasedanju
IMCO
19.2.2008
Poročevalec/-ka
Datum imenovanja
József Szájer
19.12.2007
Datum sprejetja
28.5.2008
Izid končnega glasovanja
+:
–:
0:
15
0
0
Poslanci, navzoči pri končnem glasovanju
Marek Aleksander Czarnecki, Bert Doorn, Giuseppe Gargani, Lidia Joanna Geringer de Oedenberg, Katalin Lévai, Hartmut Nassauer, Aloyzas Sakalas, Francesco Enrico Speroni, Diana Wallis, Jaroslav Zvěřina, Tadeusz Zwiefka
Namestniki, navzoči pri končnem glasovanju
Sharon Bowles, Brian Crowley, Gabriele Stauner, József Szájer
