A6-0401/2007
19.10.2007
POROČILO
o predlogu spremembe proračuna Evropske unije št. 6/2007 za proračunsko leto 2007
(13851/2007 – C6‑0351/2007 – 2007/2178(BUD))
Oddelek III – Komisija
Odbor za proračun
Poročevalec:
James Elles
PE 396.476v01-00
VSEBINA
PREDLOG RESOLUCIJE EVROPSKEGA PARLAMENTA.....................................................3
OBRAZLOŽITEV.......................................................................................................................5
POSTOPEK................................................................................................................................8
PREDLOG RESOLUCIJE EVROPSKEGA PARLAMENTA
o predlogu spremembe proračuna Evropske unije št. 6/2007 za proračunsko leto 2007, oddelek III – Komisija
(13851/2007 – C6‑0351/2007 – 2007/2178(BUD) )
Evropski parlament ,
– ob upoštevanju člena 272 pogodbe ES in člena 177 pogodbe Euratom,
– ob upoštevanju uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti
UL L 248, 16.9.2002, str. 1. Uredba, spremenjena z uredbo (ES, Euratom) št. 1955/2006 (UL L 390, 30.12.2006, str. 1). , zlasti členov 37 in 38,
– ob upoštevanju splošnega proračuna Evropske unije za proračunsko leto 2007, ki je bil dokončno sprejet dne 14. decembra 2006
UL L 77, 16.3.2007, str. 1. ,
– ob upoštevanju medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
UL C 139, 14.6.2006, str. 1. ,
– ob upoštevanju predhodnega predloga spremembe proračuna Evropske unije št. 6/2007 za proračunsko leto 2007, ki ga je Komisija predložila 3. septembra 2007 ( COM(2007)0527 ),
– ob upoštevanju predloga spremembe proračuna št. 6/2007, ki ga je Svet pripravil 17. oktobra 2007 (13851/2007 – C6‑0351/2007 ),
– ob upoštevanju člena 69 in priloge IV poslovnika,
– ob upoštevanju poročila Odbora za proračun ( A6‑0401/2007 ),
A. ker predhodni predlog spremembe proračuna št. 6 k splošnemu proračunu za leto 2007 zajema naslednje:
– uporaba Solidarnostnega sklada EU za znesek v višini 172,2 milijona EUR v odobritvah za prevzem obveznosti zaradi hudega neurja v Nemčiji januarja 2007 in tropskega ciklona v Franciji (La Réunion) februarja 2007;
– uvedba novega proračunskega člena 14 03 03 v podporo finančnim obveznostim, ki izhajajo iz pristopa Evropskih skupnosti k Svetovni carinski organizaciji;
– uporaba novih sredstev v znesku 35,5 milijona EUR v odobritvah za prevzem obveznosti na postavki 26 01 50 07 za plačilo odškodnin pritožnikom na podlagi končnih sodb Sodišča prve stopnje z 12. julija 2007 v primeru T-45/01, Sanders in drugi proti Komisiji, ter T-144/02, Eagle in drugi proti Komisiji; ustrezne odobritve plačil bodo prerazporejene;
– vključitev potrebnih tehničnih prilagoditev v proračun za leto 2007 na podlagi sprejetja odločbe Sveta 2007/162/ES o vzpostavitvi finančnega instrumenta za civilno zaščito za obdobje 2007–2013
UL L 71, 10.3.2007, str. 9. in sprejetje uredbe (ES) Evropskega parlamenta in Sveta št. 614/2007 o finančnem instrumentu za okolje (LIFE+)
UL L 149, 9.6.2007, str. 1. ,
B. ker je namen predloga spremembe proračuna št. 6 formalno vključiti te proračunske vire in tehnične prilagoditve v proračun 2007,
1. je seznanjen s predhodnim predlogom spremembe proračuna št. 6/2007;
2. odobri nespremenjen predlog spremembe proračuna št. 6/2007;
3. naroči svojemu predsedniku, naj to resolucijo posreduje Svetu in Komisiji.
OBRAZLOŽITEV
V predhodnem predlogu spremembe proračuna št. 6 k splošnemu proračunu 2007 (PPSP 6/2007) se zahteva znesek 207,7 milijona EUR v dodatnih obveznostih. Obsega naslednje točke:
– uporaba Solidarnostnega sklada EU v znesku 172,2 milijona EUR v odobritvah za prevzem obveznosti zaradi hudega neurja v Nemčiji januarja 2007 in tropskega ciklona v Franciji (La Réunion) februarja 2007;
– uvedba novega proračunskega člena 14 03 03 v podporo finančnim obveznostim, ki izhajajo iz pristopa Evropskih skupnosti k Svetovni carinski organizaciji;
– uporaba novih sredstev v znesku 35,5 milijona EUR v odobritvah za prevzem obveznosti na postavki 26 01 50 07 za plačilo odškodnin pritožnikom na podlagi končnih sodb Sodišča prve stopnje z 12. julija 2007 v primeru T-45/01, Sanders in drugi proti Komisiji, ter T-144/02, Eagle in drugi proti Komisiji; ustrezne odobritve plačil bodo prerazporejene;
– vključitev potrebnih tehničnih prilagoditev v proračun za leto 2007 na podlagi sprejetja odločbe Sveta 2007/162/ES o vzpostavitvi finančnega instrumenta za civilno zaščito za obdobje 2007–2013 in sprejetje uredbe (ES) št. 614/2007 Evropskega parlamenta in Sveta o finančnem instrumentu za okolje (LIFE+).
Skupne potrebe, zahtevane v PPSP 6/2007, znašajo 207,7 milijona EUR v dodatnih obveznostih, medtem ko se bodo ustrezne odobritve plačil v višini 207,7 milijona EUR iskale s prerazporeditvami.
Svet je v predlogu spremembe proračuna zavrnil uvedbo novega proračunskega člena 03 03 02 "Zahtevki za odškodnino v zvezi s pravnimi postopki proti odločitvam Komisije na področju konkurence".
1. Uporaba solidarnostnega sklada EU
Nemčija in Francija sta zaprosili za pomoč iz sklada po naravnih nesrečah, ki so povzročile hudo škodo januarja in februarja letos. Komisija predlaga, da se uporabi solidarnostni sklad EU v skupnem znesku 172.195.985 EUR, ki ga je treba dodeliti v okviru razdelka 3b finančnega okvira.
Znesek škode in pomoči, ki ga predlaga Komisija, se lahko povzame, kot sledi:
Neposredna škoda
Predlagana pomoč
Nemčija,
neurje Kyrill
4 687 300 000
166 905 985
Francija/La réunion,
ciklon Gamede
211 600 000
5 290 000
4 898 900 000
172 195 985
Odbor za regionalne zadeve, zaprošen za mnenje, je 3. oktobra sklenil, da ne bo ukrepal glede tega predloga, da bi ne upočasnil postopka dodeljevanja.
2. Svetovna carinska organizacija
Svet Evropske unije je 13. marca 2001 sklenil, da si mora Evropska unija prizadevati za članstvo v Svetovni carinski organizaciji. Na podlagi sklepa Sveta je Evropska skupnost aprila 2001 predložila Svetovni carinski organizaciji zahtevek za polnopravno članstvo. Na letnem zasedanju sveta Svetovne carinske organizacije 29. junija 2007 je bil sprejet sklep o spremembi Konvencije o ustanovitvi Sveta za carinsko sodelovanje, da bi se omogočil pristop carinskim in gospodarskim unijam, med drugim Evropski skupnosti.
Zato se sedaj predlaga uvedba novega proračunskega člena 14 03 03 – Članstvo v mednarodnih organizacijah na področju carin in davkov, z zaznamkom („p.m.“). Finančna obveznost, ki izhaja iz pristopa Evropske skupnosti k Svetovni carinski organizaciji od 1. julija 2007 dalje za polovico leta, se ocenjuje na 0,5 milijona EUR. Ta znesek se bo dodelil prek notranje prerazporeditve.
3. Pravne poravnave: odločitev Sodišča prve stopnje
Sodišče prve stopnje je 12. julija 2007 sprejelo dokončni sodbi v primerih T-45/01, Sanders in drugi proti Komisiji, ter T-144/02, Eagle in drugi proti Komisiji, ki zahtevata, da Komisija izplača znaten znesek odškodnin prek 100 pritožnikom, ki so zahtevali odškodnino, ker niso bili zaposleni kot uslužbenci Euratoma.
Čeprav se Komisija lahko še vedno pritoži, to ne bo imelo odložilnega učinka, Komisija pa bo še vedno zavezana plačati zneske, ki ji jih je naložilo Sodišče prve stopnje.
Skupni znesek odškodnin za obe zadevi znaša 47.805.000 EUR v primeru poravnave do 31. oktobra 2007 oziroma 47.951.000 EUR v primeru poravnave do 30. novembra 2007.
Komisija predlaga, glede na to, da sodbe zadevajo zaposlene in upravne postopke, da se odškodnine poravnajo iz proračunske postavke 26 01 50 07 Odškodnine (razdelek 5 finančnega okvira). Odobritve za proračunsko postavko Odškodnine znašajo v proračunu za leto 2007 le 250.000 EUR.
Zahtevek po dodatnih odobritvah za prevzem obveznosti v okviru proračunske postavke 26 01 50 07 je tako mogoče omejiti na 35,5 milijona EUR, da bi dosegli potrebni znesek v višini 48 milijonov EUR, ob tem pa je v razdelku 5 večletnega finančnega okvira do zgornje meje za leto 2007 na voljo rezerva v višini 172,6 milijona EUR. Obveznost za znesek bo v celoti prevzeta in poravnana v letu 2007. Odobritve plačil bodo dane na voljo s prerazporeditvijo iz proračunske postavke 02 04 01 01 „Raziskave na področju vesolja“ in 02 04 01 02 „Raziskave na področju varnosti“. Zaradi poznega sprejetja pravne podlage za 7. okvirni program so potrebe po odobritvah plačil za „Raziskave na področju varnosti in vesolja“ nižje od prvotno predvidenih.
4. Sprejetje zakonodaje na področju okoljske politike
Spremeniti je treba pripombe k proračunu, da se po sprejetju odločbe Sveta 2007/162/ES o vzpostavitvi finančnega instrumenta za civilno zaščito za obdobje 2007–2013 v proračun za leto 2007 vključijo potrebne tehnične prilagoditve. Spremembe vplivajo na vrstice 07 01 04 02, 07 04 01 in 19 06. Prav tako so potrebne tehnične prilagoditve na podlagi sprejetja uredbe (ES) št. 614/2007 Evropskega parlamenta in Sveta o finančnem instrumentu za okolje (LIFE+) ter na podlagi prehodnih ukrepov, ki jih je proračunski organ odobril s skupno izjavo, sprejeto kot del proračunskega postopka za leto 2007. Spremembe vplivajo na vrstici 07 01 04 01 in 07 03 07.
POSTOPEK
Naslov
Predlog spremembe proračuna Evropske unije št. 6/2007 za proračunsko leto 2007, oddelek III – Komisija
Referenčni dokumenti
13851/2007 – C6-0351/2007 – 2007/2178(BUD)
Pristojni odbor
Datum razglasitve na zasedanju
BUDG 23.10.2007
Odbori, zaprošeni za mnenje Datum razglasitve na zasedanju
Poročevalec/-ka Datum imenovanja
James Elles 11.1.2006
Nadomeščeni(-a) poročevalec(-ka)
Giovanni Pittella
Datum, ko je Svet pripravil predlog spremembe proračuna
18.10.2007
Datum, ko je Svet predložil predlog spremembe proračuna
17.10.2007
Obravnava v odboru
9.10.2007
Datum sprejetja
9.10.2007
Izid končnega glasovanja
+: –: 0:
23
1
Poslanci, navzoči pri končnem glasovanju
Richard James Ashworth, Reimer Böge, Herbert Bösch, Joan Calabuig Rull, Gérard Deprez, Valdis Dombrovskis, Brigitte Douay, James Elles, Ingeborg Gräßle, Louis Grech, Catherine Guy-Quint, Anne E. Jensen, Wiesław Stefan Kuc, Nils Lundgren, Vladimír Maňka, Mario Mauro, Rovana Plumb, Nina Škottová, László Surján, Kyösti Virrankoski, Ralf Walter
Namestniki, navzoči pri končnem glasovanju
Thijs Berman, Richard Corbett, Marusya Ivanova Lyubcheva
Namestniki (člen 178(2)), navzoči pri končnem glasovanju
Datum predložitve
19.10.2007
Opombe (na voljo samo v enem jeziku)
...
