Pogovor s portugalskim predsednikom Aníbalom Cavacom Silvo
Institucije
2007-09-05 - 15:28
Aníbal Cavaco Silva in Hans-Gert Pöttering
Boj proti revščini in socialni izključenosti je bil v ospredju včerajšnjega nagovora portugalskega predsednika Aníbala Cavaca Silve evropskimi poslancem, v katerem je med drugim poudaril tudi pomen solidarnosti med državami članicami Evropske unije. Med obisku v Strasbourgu smo ga povprašali o njegovem mnenju o Evropi, njeni vlogi in prihodnosti.
Kaj bi kot predsednik države, ki je že več kot 20 let članica Evropske unije, svetovali državljanom novih članic, ki so se Uniji priključile leta 2004?
"Članstvo Portugalske v Evropski uniji je obrodilo izredno pozitivne sadove. Rezultati so jasni, ne le v smislu stabilnosti in demokracije, temveč tudi na področju gospodarskega in socialnega razvoja. Portugalska je lahko vzor novim državam, zlasti ko govorimo o reformah, ki smo jih izvedeli v obdobju pred pristopom k Evropski uniji.
Vzemimo za primer notranji trg: da smo lahko na njem konkurenčni, smo morali izvesti temeljne gospodarske reforme. Novim državam članicam bi svetoval predvsem, da analizirajo napake, ki smo jih mi storili po priključitvi k monetarni uniji v zgodnjih devetdesetih letih. Takrat smo vse vzeli preveč zlahka. Vendar pa monetarna unija ne prinaša koristi od nazadujočih obrestnih mer. Pomembno je predvsem ohranjanje proračunske discipline. In danes verjamem v prihodnost Portugalske."
Nova reformna pogodba naj bi bila končana v času portugalskega predsedovanja Uniji. Kaj bo po vašem mnenju to pomenilo za prihodnost?
"Želim si močno Evropo z močnim glasom na mednarodnem prizorišču. Evropsko unijo, ki odgovarja na vprašanja državljanov na področju zaposlovanja, varnosti, gospodarskih ciljev, energije, podnebnih sprememb ... Zato moramo premagati to težavno obdobje v procesu združevanja, ki je nastalo, potem ko sta Francija in Nizozemska zavrnili ustavno pogodbo. Upam, da nam bo med portugalskim predsedovanjem to uspelo. Menim, da moramo izkoristiti novo pozitivno razpoloženje v vseh državah članicah in oktobra v Lizboni sprejeti novo pogodbo."
V svojem nagovoru evropskimi poslancem ste poudarili potrebo po boju proti revščini in socialni izključenosti. Zakaj ste za posredovanje tega sporočila izbrali Evropski parlament?
"Solidarnost je temeljni steber evropskega združevanja. Brez nje bi bilo težko vzdrževati politično stabilnost znotraj Evropske unije in prepričati evropske državljane, da je Evropska unija odgovor na njihova vprašanja. Evropski parlament je dom evropskih državljanov. Soočamo se s strukturnim problemom, saj šestnajst odstotkov Evropejcev živi v revščini. Torej to je torej tudi evropski problem.
Imamo socialno agendo, evropske programe za boj proti revščini in socialni izključenosti. Zato sem tudi želel pritegniti pozornost evropskih poslancev. Zelo sem zaskrbljen, da več milijonov evropskih državljanov živi v revščini. Evropski parlament je najboljše mesto, da se poudari pomembnost tega vprašanja."
20070830STO09908 Tiskovna služba: Portugalski predsednik za več solidarnosti v Evropi Portugalsko predsedovanje EU Kaj evropski poslanci pričakujejo od portugalskega predsedovanja Uniji? Medvladna konferenca
SL
1
PHOTO
20070905PHT10054.jpg
SL
3
LINK
http://www.eu2007.pt/UE/vEN/
SL
5
LINK
http://www.consilium.europa.eu/cms3_fo/showPage.asp?lang=SL&id=1296&mode=g&name=
-//EP//TEXT IM-PRESS 20070823IPR09759 0 NOT XML V0//SL
-//EP//TEXT IM-PRESS 20070703STO08734 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
