40 let pozneje: Evropa in dediščina leta 1968
Kultura
2008-05-16 - 20:53
Praga, 21. avgusta 1968
Evropa se 1968 spominja kot zgodovinskega leta, ki je zapustilo dediščino za prihodnost, ki je še zmeraj prisotna. Praška pomlad je bila začetek obdobja politične liberalizacije na Češkoslovaškem pod vodstvom Alexandra Dubčka, marca pa so se uprle tudi poljske univerze ter zahtevale reforme in svobodo govora. Maja 1968 so v Franciji izbruhnili študentski protesti, ki so privedli do družbenih reform v številnih evropskih državah.
Pariz 1968
Pariz je bil maja 1989 prizorišče demonstracij, ki so pretresle Peto republiko. Nekdanja predsednica Evropskega parlamenta Nicole Fontaine je takrat živela v Latinski četrti. Spominja se: "Takrat sem imela 24 let, ravno sem končala študij na Institutu za politične vede in pričakovala rojstvo hčerke. Doživela sem več kot le gledalka v prvi vrsti, kajti v demonstracijah sem tudi sama sodelovala."
Nicole Fontaine, danes še zmeraj poslanka v Evropskem parlamentu (EPP-ED), meni, da so revolucionarni in izvirni slogani jezili in še vedno jezijo mnoge predstavnike višjih družbenih slojev. Zlasti študentje so bili veseli, da so lahko provocirali francosko družbo, ki je bila v njihovih očeh anarhična in neznosna.
Praška pomlad: beg iz Prage
Dogodki iz leta 1968 so imeli odmev na obeh straneh železne zavese. Na Češkoslovaškem sta praška pomlad in "socializem s človekovim obrazom" Alexandra Dubčka uspevala, dokler niso sovjetski tanki potlačili upanja na reformo.
Milan Horáček, danes nemški poslanec v EP, je leta 1968 pred sovjetsko invazijo pobegnil na zahod, v nemški Frankfurt. »Kot češkoslovaški politični begunci smo našli podporo pri tistih, ki jih je zavrnil tako kapitalizem kot komunizem,« pravi Horáček. »Bili pa smo manj navdušeni nad levičarskim idealizmom nekaterih aktivistov, saj smo na lastni koži občutili, kako socializem dejansko deluje.«
"V Nemčiji so dogodki leta 1968 sprožili razvoj, ki je danes popolnoma spremenljiv: homoseksualec je denimo župan glavnega mesta, v Hamburgu se pogajajo zeleni in konservativci … Ti procesi imajo svoje korenine v dogodkih iz leta 1968. Glavne pogajalke so bile takrat ženske. Pred tem je bilo javno življenje veliko bolj konzervativno in takšnih stvari si takrat preprosto niso mogli niti predstavljati."
Študentski protesti na Poljskem
V sosednji Poljski so spomladi leta 1968 študentje protestirali proti komunistični vladi ter zahtevali politične reforme in svobodo govora.
Bronisław Geremek, poljski zgodovinar in sedanji evropski poslanec (ALDE) nam je povedal, da je skupni imenovalec gibanj leta 1968 na zahodu – v Franciji, Nemčiji, Italiji in ZDA – in vzhodu Evrope težko najti. Obe strani sta se razlikovali v svojih značilnostih in ciljih, vendar pa so si vsa gibanja po njegovih besedah prizadevala za svobodo.
Glede razlike med dogodki leta 1968 na Poljskem in poznejšim gibanjem Solidarnost je Geremek mnenja, da je bilo gibanje na Poljskem leta 1968 pobuda intelektualcev. Druge družbene skupine, denimo delavski razred, ga niso podpirale. Izkušnje, v glavnem negativne, iz tega leta so bile pozneje sicer prisotne tudi v aktivnostih Solidarnosti. Vendar pa je pomembno, da se je družba prebudila, kar je posledično privedlo tudi do padca sovjetskega sistema.
Leto 1968 je stvar zgodovine
Leto 1968 je zaznamovalo pomemben premik v evropski zgodovini, čeprav je imelo na obeh straneh železne zavese različne oblike in se je med različnimi državami z obeh strani močno razlikovalo. Te spremembe so imele pomembno vlogo pri oblikovanju današnje ponovno združene Evrope.
Evropski poslanec Daniel Cohn-Bendit (Zeleni), ki je bil v tistem obdobju študent, meni, da je treba leto 1968 končno pokopati. "To se je zgodilo nekoč. Neprestano ponavljanje razprave o letu 1968 nas ne bo pripeljalo nikamor. Oseminšestdeseto je spremenilo svet, če želite ali ne. Toda današnja družba je drugačna in zato potrebujemo drugačno razpravo."
20080516STO29045 Nicole Fontaine Milan Horáček Bronislaw Geremek
SL
1
PHOTO
20080516PHT29081.jpg
SL
2
LINK
/members/public/geoSearch/view.do?country=FR&partNumber=1&zone=Ile+de+France&id=945&language=SL
SL
3
LINK
//members/expert/searchForm/view.do?partNumber=1&name=horacek&language=EN&id=28239
SL
4
LINK
/members/expert/groupAndCountry/view.do?partNumber=1&group=1550&country=PL&id=28384&language=SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
