P6_TA(2005)0384
Izobraževanje kot temelj lizbonskega procesa
A6-0245/2005
Resolucija Evropskega parlamenta o izobraževanju kot temelju lizbonskega procesa ( 2004/2272(INI) )
Evropski parlament
, —
ob upoštevanju delovnega dokumenta služb Komisije z naslovom "Napredek pri doseganju lizbonskih ciljev na področju izobraževanja in usposabljanja – poročilo za leto 2005" ( SEC(2005)0419 ),
—
ob upoštevanju skupnega vmesnega poročila Sveta in Komisije o izvajanju podrobnega delovnega programa o spremljanju ciljev izobraževalnih sistemov in sistemov usposabljanja v Evropi UL C 104, 30.4.2004, str.1.
("Izobraževanje in usposabljanje 2010"),
—
ob upoštevanju sklepov predsedstva Evropskega sveta v Bruslju 22. in 23. marca 2005 o oživitvi lizbonske strategije,
—
ob upoštevanju svoje resolucije z dne 9. marca 2005 o vmesni reviziji lizbonske strategije
Sprejeta besedila
,
P6_TA(2005)0069 .
,
—
ob upoštevanju sporočila Komisije z naslovom "Integrirane smernice za rast in delovna mesta" (2005–2008) ( KOM(2005)0141 ),
—
ob upoštevanju sporočila Komisije z naslovom "Spodbujanje intelektualnega potenciala Evrope: omogočiti univerzam, da bodo v najvišji meri prispevale k Lizbonski strategiji" ( KOM(2005)0152 ) ,
—
ob upoštevanju člena 45 svojega poslovnika,
—
ob upoštevanju poročila Odbora za kulturo in izobraževanje ( A6-0245/2005 ),
A.
ob upoštevanju ciljev lizbonske strategije o trajnostni gospodarski rasti, temelječi na znanju z več in boljšimi delovnimi mesti, ustvarjanju novih delovnih mest, okrepitvi socialne kohezije, odpravljanju revščine v Evropski uniji, spodbujanju enakih možnosti in evropskega socialnega vzorca na znanju temelječega gospodarstva in družbe,
B.
ob upoštevanju, da je predpogoj za doseganje lizbonskih ciljev učinkovito izvajanje usklajenih in celovitih nacionalnih strategij za vseživljenjsko izobraževanje in usposabljanje ter zboljšanje usposobljenosti z vključevanjem nacionalnih reform v evropski okvir,
C.
ob upoštevanju potrebe po učinkoviti izvedbi programa "Izobraževanje in usposabljanje 2010" na nacionalni in evropski ravni,
D.
ob upoštevanju zaskrbljujoče velikih razlik v učinkovitosti izobraževalnih sistemov v Uniji, na kar opozarja poročilo "Pisa 2003", ki ga je objavila Organizacija za gospodarsko sodelovanje in razvoj,
E.
ker je naložba v izobraževanje in usposabljanje ključni dejavnik na področju človeških virov in izboljšanju kakovosti, učinkovitosti in dostopnosti do sistemov izobraževanja in usposabljanja Unije,
1.
poziva države članice k izvajanju delovnega programa "Izobraževanje in usposabljanje 2010", pri katerem naj sodelujejo vsi relevantni akterji;
2.
meni, da je za doseganje lizbonskih ciljev potreben večji poudarek na izobraževanju in da bi morala EU nujno spodbuditi zbliževanje izobraževalnih sistemov držav članic v smeri višjih standardov učinkovitosti;
3.
meni, da morajo biti konkretni ukrepi s področja izobraževanja in usposabljanja, ki jih je treba izvesti na nacionalni ravni in ravni Skupnosti, namenjeni predvsem ciljnim skupinam, kot so mladi, iskalci zaposlitve in potencialni kandidati za usposabljanje, ki bi se na ta način lažje vključevali na spreminjajoči se trg delovne sile;
4.
za razvijanje spretnosti v skladu s potrebami družbe, temelječe na znanju, poziva Svet, Komisijo in države članice, da sprejmejo potrebne ukrepe in reforme za zmanjšanje upravnih ovir z namenom, da se:
–
pospeši mobilnost študentov, pripravnikov, delavcev in njihovih družin, raziskovalcev
,
kakor tudi vzajemno priznavanje kvalifikacij,
–
zagotovi splošen in nediskriminatoren dostop do kakovostnega izobraževanja in usposabljanja ter razvije politike socialnega vključevanja za mladino, ki zaradi revščine živi v težkih razmerah, s tem da se jim omogoči razvijanje spretnosti in dostop na trg delovne sile;
5.
poziva države članice, da vzpostavijo ustrezne politike za razvijanje novih delovnih mest, kot so storitve za posameznike in podjetja, socialno gospodarstvo, prostorsko načrtovanje in upravljanje mest, varstvo okolja in novi industrijski poklici, pa tudi tradicionalne dejavnosti, zlasti v obrtniškem sektorju;
6.
meni, da je za vzpostavitev resničnega, nediskriminatornega vseživljenjskega učenja, dostopnega vsem, nujno vzpostaviti inovacijske vzorce organizacije dela in novih oblik delitve stroškov med podjetji, delavci in javnimi organi, pri čemer naj bo uporaba informacijskih in komunikacijskih tehnologij (IKT) prvenstvena naloga za omogočanje usposabljanja tudi v družinskem okviru;
7.
soglaša z 29 kazalci, ki jih uporablja Komisija za ocenjevanje učinkovitosti in doseženega napredka izobraževalnih sistemov v Evropi in z nujno potrebo po razvoju novih kazalcev na ključnih področjih, kjer teh kazalcev ni (jeziki, informacijske in komunikacijske tehnologije, učitelji, učinkovite naložbe, izobraževanje odraslih, socialno vključevanje in področje dejavnega državljanstva); na tej podlagi zlasti poziva države članice, da sprejmejo ustrezne ukrepe predvsem za zmanjšanje velikega števila mladih, ki prezgodaj prekinejo šolanje brez kakršne koli kvalifikacije, ker to predstavlja oviro za krepitev socialne kohezije v Uniji;
8.
poziva Komisijo in države članice k pozitivno ovrednotenem usmerjanju mladih v tehnične poklice z večjo perspektivo za zaposlovanje in vključevanje; v ta namen poziva Evropsko unijo, da v sodelovanju z državami članicami pripravi kampanjo obveščanja, s katero naj mladim in njihovim staršem predstavi odlične tehnične poklice in tako prispeva k izboljšanju njihove pogosto negativne socialne podobe; podpira povečan obseg raziskovalne dejavnosti, raziskave in razvoj, mobilnost med raziskovalci in študenti v okviru programa Erasmus Mundus; poziva Komisijo, naj odpravi ovire, ki zavirajo mobilnost, in pripravi pilotni projekt za oblikovanje programa tipa "Erasmus" za vajence, da bi na ta način omogočili dostop vajencev do programov "nove generacije" Skupnosti za izobraževanje in usposabljanje;
9.
poziva države članice, da sprejmejo ustrezne ukrepe za doseganje ciljev, ki jih je določil Svet, ter do leta 2010 zagotovijo 15 % povečanje števila diplomantov tehničnih smeri, pri čemer naj poskrbijo tudi za uravnavanje neravnovesja med spoloma;
10.
spodbuja države članice, da izvajajo politiko s področja vseživljenjskega izobraževanja in usposabljanja, ki bo skladna na vseh ravneh poučevanja, vključno z visokim šolstvom, ki bo prispevala k socialnemu vključevanju in bo prilagojena družbenim, demografskim in ekonomskim spremembam;
11.
spodbuja države članice, da vzpostavijo programe sistematičnega usposabljanja s področja uporabe novih tehnologij v vseh ustanovah vseživljenskega izobraževanja in usposabljanja;
12.
poziva države članice, da povečajo število učiteljev in v okviru stalnega strokovnega usposabljanja vzpostavijo kakovostno začetno in stalno usposabljanje za učitelje in na ta način še zlasti s pedagoškim usposabljanjem s področja novih informacijskih tehnologij učitelje ustrezno usposobijo za delo v družbi, temelječi na znanju, v prihodnjih desetletjih;
13.
poziva države članice k prizadevanjem za dosego bistvenega cilja Unije, in sicer da se v povprečju vsakdo nauči vsaj dveh tujih jezikov
,
zlasti jezikov sosednjih držav;
14.
meni, da je nujna okrepitev odprte metode usklajevanja in izmenjav dobre prakse na področju izobraževanja in usposabljanja in polno podpira program vzajemnega učenja, ki ga je Komisija predstavila 2005; poudarja zelo pomembno vlogo evropskih kazalcev za izmero napredka pri doseganju lizbonskih ciljev na področju izobraževanja in usposabljanja;
15.
spodbuja Komisijo in države članice, da povečajo svojo zmogljivost za statistične analize na področju vseživljenjskega usposabljanja;
16.
poudarja potrebo Unije po zagotavljanju zadostnih načinov financiranja za nov integriran akcijski program na področju vseživljenjskega izobraževanja in usposabljanja; poudarja tudi potrebo po tem, da Evropski socialni sklad v vseh državah članicah Unije ostane razpoložljiv tudi po letu 2006;
17.
poziva Svet in Komisijo, da v prihodnji finančni perspektivi predvidita ustrezna proračunska sredstva za vse ukrepe v zvezi s vseživljenjskim izobraževanjem in usposabljanjem, od katerega bo zelo odvisno uresničevanje ciljev lizbonske strategije;
18.
poziva države članice, da predvidijo povečanje naložb in učinkovitejšo uporabo razpoložljivih virov (ob učinkovitem upravljanju partnerskega sodelovanja javnih in zasebnih naložb) na področju izobraževanja in usposabljanja;
19.
poziva države članice, da oblikujejo bolj usklajene nacionalne politike in izboljšajo pogoje dostopa do izobraževanja in usposabljanja iskalcem zaposlitve; pri tem poudarja vlogo socialnih partnerjev, katere poziva, da odgovorno sodelujejo tako pri oblikovanju kot tudi pri izvajanju politik;
20.
poziva države članice, da z nacionalnimi lizbonskimi programi, ki jih morajo predložiti do leta 2006, natančno časovno in ciljno opredelijo načrtovane ukrepe za dvig učinkovitosti izobraževalnih sistemov in da te načrte predstavijo nacionalnim parlamentom, ki naj o njih razpravljajo;
21.
izpostavlja ključno vlogo univerz pri ustvarjanju in širjenju znanja ter poziva, da se njihov pomen poveča s krepitvijo sinergij med evropskim visokim šolstvom, evropskim raziskovalnim prostorom, evropskim vseživljenskim izobraževanjem in proizvodnim sektorjem;
22.
naroči svojemu predsedniku, naj to izjavo posreduje Svetu, Komisiji ter vladam in parlamentom držav članic.
