Ptičja gripa ne pozna meja
Kmetijstvo
2006-02-22 - 12:33
Prenašalec virusa?
Če se morda tega doslej še nismo zavedali, nam prav ptice selivke dokazujejo, da Evropa res nima meja. Kot potencialne prenašalke virusa ptičje gripe pa nas tudi opozarjajo, kje ima Evropska unija nepogrešljivo vlogo. Zaradi nevarnosti izbruha okužbe, so evropske institucije že nekaj mesecev v stanju pripravljenosti.
Virus H5N1 so doslej odkrili že v šestih državah članicah Unije. Državne mreže za nadzor bolezni so dokazale učinkovitost s spremljanjem dogajanja in usklajevanjem informacij na evropski ravni, načrti za ukrepanje pa se so takoj začeli izvajati. Kaj lahko še storimo? Odgovor Evrope je aktivno delovanje na vseh ravneh.
V ponedeljek so kmetijski ministri razpravljali o tem, ali bi morali cepiti perutnino ali ne in o morebitni odškodnini za rejce, saj je v nekaterih državah povpraševanje po piščančjem mesu že močno upadlo. Ministri sicer niso sprejeli odločitev, so pa zato veterinarski strokovnjaki v torek razpravljali o argumentih za in proti cepljenju. Čeprav cepljena perutnina ne zboli, pa lahko prav to prikrije prisotnost virusa in tako oteži ukrepe proti epidemiji.
Na Dunaju se bodo v petek na pobudo predsedujoče Avstrije na izrednem srečanju sestali ministri za zdravje držav članic in kandidatk. Na sestanku bodo sodelovali tudi strokovnjaki iz Svetovne zdravstvene organizacije in iz Evropskega centra za preprečevanje in nadzor bolezni. Center, ki deluje od maja 2005, je nova evropska agencija, ki je bila ustanovljena z odločitvijo Evropskega parlamenta in Evropskega sveta. Sedanje krizno dogajanje ob pojavu ptičje gripe je ognjeni krst za center, ki zbira informacije in zagotavlja strokovno podporo vsem evropskim institucijam.
Na tej stopnji parlament ostaja pri posvetovalni vlogi, vendar ima tudi možnost, da išče razlage in postavlja vprašanja drugim institucijam. Ko so je v ponedeljek potekalo srečanje kmetijskih ministrov, so poslanci v odboru za kmetijstvo lahko zastavljali vprašanja evropskemu komisarju za zdravje in varstvo potrošnikov Markosu Kyprianouju. Decembra lani je Evropski parlament sprejel poročilo o vse-evropskih ukrepih za obrambo pred ptičjo gripo in pozval k ureditvi nekaterih odprtih področij. Gre predvsem za razvoj oralnih cepiv za perutnino, okrepitev nacionalnih varnostnih načrtov in načinov za usklajevanje, boljšo informiranost in zaščito zaposlenih v perutninski industriji ter bolj usklajen razvoja cepiv za ljudi in zagotavljanje zadostnih zalog.
20060222STO05550 Evropska komisija: informacije o ptičji gripi ECDC - Evropski center za preprečevanje in nadzor bolezni Aviarna influenca - resolucija EP Sporočilo za javnost o seji odbora EP za kmetijstvo
SL
1
PHOTO
20060222PHT05553.jpg
SL
2
LINK
http://ec.europa.eu/food/animal/diseases/controlmeasures/avian/index_en.htm
SL
3
LINK
http://www.ecdc.eu.int
-//EP//TEXT TA P6-TA-2005-0455 0 NOT XML V0//SL
-//EP//TEXT IM-PRESS 20060220IPR05515 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
