EU naj na podnebnem vrhu v Riu odigra vodilno vlogo, zahtevajo poslanci
Okolje
2011-10-03 - 17:17
Konferenca Združenih narodov o vzdržnem razvoju Države Evropske unije bi morale na podnebnem vrhu v Rio de Janeiru, ki bo potekal med 4. in 6. junijem naslednje leto, nastopiti s skupnim stališčem, v katerem bi se zavzele za vzdržno rast, temelječo na zelenem gospodarstvu. Poslanci menijo, da bi morala EU skupno stališče oblikovati do novembra, če želi ob 20. obletnici vrha v Riu, ki je na mednarodni dnevni red prvič postavil podnebne spremembe, prevzeti vodilno vlogo.
Predsednik odbora za okolje Jo Leinen (S&D, Nemčija) je na plenarnem zasedanju Parlamenta prejšnji teden menil, da je bilo pred 20 leti res nekaj doseženega, vendar gredo trendi še danes v napačno smer. "Razkorak med bogatimi in revnimi se je povečal, posekali smo mnogo gozdov, s preveč intenzivnim ribarjenjem izčrpali morja," je povzel Leinen, ki si od vrha v Riu naslednje leto obeta več politične volje in zavezo k zaščiti okolja.
Ključna bo pri tem vloga, ki jo bo odigrala EU. Poslanec Karl-Heinz Florenz (EPP, Nemčija) želi videti skupno stališče EU do novembra. Treba je določiti nove cilje na področju zelenega gospodarstva in energetske učinkovitosti ter do leta 2020 ukiniti okolju škodljive subvencije, so v resoluciji prejšnji teden zahtevali poslanci. Ti si od srečanja v Riu obetajo tudi oblikovanje nove vizije gospodarske rasti, ki bo presegla osredotočanje na bruto domači proizvod, na dnevnem redu vrha pa želijo videti tudi razprave o surovinah in gozdarstvu.
Prihodke od mednarodnega davka na finančne transakcije bi poslanci porabili za zaščito podnebja in biotske raznovrstnosti v deželah v razvoju.
Kaj sledi?
EU naj bi svoje predloge Združenim narodom posredovala do 1. novembra letos, medtem ko se bodo pogajanja med državami pred vrhom začela pomladi. Vrh, ki bom potekal med 4. in 6. junijem 2012 bo posvečen zelenemu gospodarstvu, s posebnim poudarkom na vzdržnemu razvoju in odpravi revščine. Drugi cilj vrha bo postavitev institucionalnih temeljev za vzdržni razvoj.
20110926STO27432 Sprejeta besedila (klik na 29. september) Evropska komisija o vrhu v Riu Konferenca Rio + 20
SL
1
PHOTO
20111003PHT28064.jpg
SL
2
LINK
/activities/plenary/ta/calendar.do?language=SL
SL
3
LINK
http://ec.europa.eu/environment/international_issues/pdf/rio/com_2011_363_en.pdf
SL
4
LINK
http://www.uncsd2012.org/rio20/
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
