2. 3. 2011 B7-0159/2011 PREDLOG RESOLUCIJE v skladu s členom 120 poslovnika
o uporabi piezonuklearnih reakcij za razvoj čistih jedrskih tehnologij in odlaganje radioaktivnih odpadkov
Aldo Patriciello
PE459.696v01-00 B7‑0159/2011 Predlog resolucije Evropskega parlamenta o uporabi piezonuklearnih reakcij za razvoj čistih jedrskih tehnologij in odlaganje radioaktivnih odpadkov
Evropski parlament ,
– ob upoštevanju resolucije Sveta z dne 15. junija 1992,
– ob upoštevanju Evropske listine za okolje z dne 8. decembra 1989,
– ob upoštevanju 98/ES/ECPJ/EURATOM z dne 23. septembra 1997,
– ob upoštevanju 1999/819/ECPJ/EURATOM z dne 16. novembra 1999,
– ob upoštevanju člena 120 svojega poslovnika,
A. ker je Evropska unija zelo odvisna od uvoza energije,
B. ker je zaradi dvostranskega sporazuma o jedrski razorožitvi med ZDA in Rusijo iz leta 2009 na razpolago velika količina cepljivih snovi,
C. ker so bile v Italiji izvedene pomembne raziskave o piezonuklearnih reakcijah in ker take raziskave lahko spodbudijo razvoj čistih jedrskih tehnologih za proizvodnjo energije in odlaganje radioaktivnih odpadkov,
1. poziva Parlament in Komisijo, naj ustanovita sklade, namenjene javnim in zasebnim subjektom, ki nameravajo sodelovati v raziskavi in pri uresničevanju proizvodnih sistemov piezonuklearnih reakcij za okoljske (odlaganje radioaktivnih odpadkov) in zdravstvene (proizvodnjo nevtronov za zdravljenje) namene ter za proizvodnjo energije;
2. poziva Svet, naj uvede skupne postopke za uporabo piezonuklearnih reakcij, s čimer bi poenostavil sodelovanje na področju energije in okrepil energetsko varnost Unije.
