VPRAŠANJE ZA USTNI ODGOVOR Z RAZPRAVO O-0099/09
v skladu s členom 115 Poslovnika
predložil
Jo Leinen
, v imenu Odbora za okolje, javno zdravje in varnost hrane
za Komisijo
Zadeva: Strategija Komisije za konferenco o spremembi podnebja v Københavnu (COP 15)
Kako namerava Komisija zagotoviti, da bodo razvite države in tiste v razvoju, ki se bodo udeležile konference o spremembi podnebja v Københavnu, dosegle velikopotezen sporazum? Kako bo Komisija dosegla, da bodo v sporazumu določeni zavezujoči emisijski cilji, ki naj bi do leta 2020 privedli do skupnega zmanjšanja emisij v industrijskih državah za največ 25–40 % v primerjavi z letom 1990, kot je bilo priporočeno v četrtem ocenjevalnem poročilu medvladnega odbora o podnebnih spremembah? Kakšen je obseg sredstev, s katerimi namerava Komisija podpreti blažitev posledic in prilagajanje nanje ter omejitev krčenja gozdov v državah v razvoju, da bi omogočila sklenitev čim obsežnejšega sporazuma v Københavnu in izpolnila svoje obveznosti do držav razvoju?
