A6-0446/2006
1.12.2006
***III
POROČILO
o skupnem besedilu Direktive Evropskega parlamenta in Sveta o varstvu podzemne vode pred onesnaževanjem in poslabšanjem, ki ga je potrdil Spravni odbor
(PE-CONS 3658/2006 – C6‑0382/2006 – 2003/0210(COD))
Delegacija Evropskega parlamenta v Spravnem odboru
Predsednica delegacije:
Dagmar Roth-Behrendt
Poročevalka:
Christa Klaß
PE 380.817v02-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.......................................................................................................................6
POSTOPEK................................................................................................................................9
OSNUTEK ZAKONODAJNE RESOLUCIJE EVROPSKEGA PARLAMENTA
o skupnem besedilu Direktive Evropskega parlamenta in Sveta o varstvu podzemne vode pred onesnaževanjem in poslabšanjem, ki ga je potrdil Spravni odbor
(PE-CONS 3658/2006 – C6‑0382/2006 – 2003/0210(COD) )
(Postopek soodločanja: tretja obravnava)
Evropski parlament ,
– ob upoštevanju skupnega besedila, ki ga je odobril Spravni odbor (PE-CONS 3658/2006 – C6-0382/2006 ),
– ob upoštevanju svojega stališča iz prve obravnave
UL C 45 E, 23.2.2006, str. 15. o predlogu Komisije Evropskemu parlamentu in Svetu ( KOM(2003)0550 )
Še ni objavljeno v UL. , ter o spremenjenem predlogu ( KOM(2005)0282 ),
– ob upoštevanju svojega stališča iz druge obravnave
Sprejeta besedila z dne 13.6.2006, P6_TA(2006/0251). o skupnem stališču Sveta
UL C 126 E, 30. 5. 2006, str. 1. ,
– ob upoštevanju mnenja Komisije o spremembah skupnega stališča, ki jih je predlagal Parlament ( KOM(2006)0434 )
Še ni objavljeno v UL. ,
– ob upoštevanju člena 251(5) Pogodbe o ES,
– ob upoštevanju člena 65 svojega poslovnika,
– ob upoštevanju poročila delegacije Evropskega parlamenta v Spravnem odboru ( A6-0446/2006 ),
1. odobri skupno besedilo;
2. naroči svojemu predsedniku, naj podpiše akt s predsednikom Sveta v skladu s členom 254(1) Pogodbe o ES;
3. naroči svojemu generalnemu sekretarju, naj potem ko je bilo preverjeno, da so bili vsi postopki pravilno zaključeni, podpiše akt in ga v soglasju z generalnim sekretarjem Sveta da objaviti v Uradnem listu Evropske unije;
4. naroči svojemu predsedniku, naj to zakonodajno resolucijo posreduje Svetu in Komisiji.
OBRAZLOŽITEV
Ozadje
Podzemna voda je pomemben naravni vir, saj predstavlja rezervoar za pridobivanje kakovostne vode za oskrbo s pitno vodo ter uporabo v industriji ali kmetijstvu. Predpise v zvezi z varstvom podzemne vode pred onesnaževanjem vsebujeta tako direktiva o podzemni vodi 80/68/EGS kot tudi okvirna direktiva o vodah 2000/60/ES. Vendar pa bo direktiva o podzemni vodi iz leta 1980 preklicana leta 2013, saj okvirna direktiva o vodah, razen dveh izjem, ureja tudi ključne zahteve na področju varstva podzemne vode.
Evropska komisija je 19. septembra 2003 predložila predlog direktive o varstvu podzemne vode pred onesnaževanjem, kot je določeno v členu 17 okvirne direktive o vodah. Predlog določa merila in postopke za ocenjevanje dobrega kemičnega stanja podzemne vode, za ugotavljanje teženj k trajnemu in izrazitemu naraščanju ter za določanje izhodiščnih točk za preobrat v težnjah. V predlogu so predvideni tudi ukrepi za preprečevanje ali omejevanje vnosa onesnaževal v podzemno vodo.
Po prvi obravnavi v Parlamentu 28. aprila 2005 je Svet 23. januarja 2006 sprejel svoje skupno stališče. To besedilo po mnenju Evropskega parlamenta ni omogočalo vzpostavitve jasne, ciljno naravnane in zadovoljive ureditve za varstvo podzemne vode v Evropi. Parlament je zato v drugi obravnavi 13. junija 2006 sprejel skupno 41 predlogov sprememb k skupnemu stališču Sveta.
Svet je neformalno takoj seznanil Parlament, da ne more sprejeti vseh predlogov sprememb in da je zato potreben spravni postopek. Uradno sporočilo o zavrnitvi je bilo poslano po pošti 10. oktobra 2006. Spravni postopek se je nato uradno začel 17. oktobra.
Spravni postopek
Ustanovna seja delegacije Parlamenta je potekala 5. julija 2006 v Strasbourgu. Od 5. septembra do 10. oktobra 2006 so se zvrstila tri srečanja (5. septembra, 19. septembra in 10. oktobra2006), na katerih so delegacijo Evropskega parlamenta sestavljali Dagmar Roth-Behrendt (podpredsednica Evropskega parlamenta in predsednica delegacije), Karl-Heinz Florenz (predsednik Odbora za okolje, javno zdravje in varnost hrane) in Christa Klaß (poročevalka). Po vsakem od teh srečanj je sledil sestanek delegacije Evropskega parlamenta (6. septembra, 27. septembra in 10. oktobra2006).
Izid teh sestankov je bil predhodni dogovor o 24 predlogih sprememb, odvisen od splošnega dogovora. Spravni odbor se je sestal 17. oktobra 2006 zvečer, da bi uradno začel postopek in poskušal poiskati možnosti za dogovor o še odprtih vprašanjih. Po večurnem posvetovanju je bil malo pred polnočjo dosežen splošni dogovor. Delegacija Evropskega parlamenta je izid pogajanj potrdila s 16 glasovi za in 4 vzdržanimi.
Izid spravnega postopka
Sledi povzetek glavnih točk dogovora, doseženega v spravnem postopku:
Varstvo kakovosti podzemne vode pred poslabšanjem
Za Parlament je bilo zelo pomembno, da "varstvo pred poslabšanjem" sedanjega stanja podzemne vode postane izmed ciljev direktive. Delegaciji Evropskega parlamenta je uspelo vključiti "varstvo [...] pred [...] poslabšanjem" v naslov direktive kot enega njenih ciljev ter ohraniti ustrezna sklicevanja v prvi uvodni izjavi in členu 5(2) o težnjah k naraščanju in preobratu v težnjah. V člen 6(1)(b) je bilo lahko vključeno previdnostno načelo in s tem prepoved poslabšanja, tako da je mogoče tudi pri posrednem izlivanju odplak preprečiti poslabšanje in s tem povezano nabiranje usedlin.
Sprejetje sporazumnega predloga Evropskega parlamenta pri predlogu spremembe 42, da tudi v prihodnosti zakasnelo izvajanje ukrepov za preobrat v težnjah ne bo povzročilo zamude pri doseganju okoljskih ciljev direktive. Vseeno pa je delegacija Evropskega parlamenta za dosego splošnega dogovora morala umakniti predlog spremembe 12 (opredelitev izraza "poslabšanje").
Nitrati
Da bi se določilo razmerje med direktivo o podzemni vodi in direktivo o nitratih (91/676/EGS) je delegaciji Evropskega parlamenta uspelo zagotoviti, da morajo biti ukrepi za doseganje kakovostnih standardov nitratov usklajeni s povezanimi določbami okvirne direktive o vodah in nove direktive o podzemni vodi (predlog spremembe 36). Delegacija Evropskega parlamenta je morala v zameno sprejeti sporazumni dogovor k predlogu spremembe 43, ki ukrepe za preobrat v težnjah podreja pogojem, navedenim v okvirni direktivi o vodah in direktivi o nitratih. V zvezi s tem je pomemben novi člen 11, v katerem je predvidena ocena te direktive v povezavi z vsemi drugimi ustreznimi okoljskimi direktivami, torej tudi z direktivo o nitratih.
Revizijska klavzula
Pod pritiskom delegacije Evropskega parlamenta je Svet na koncu moral sprejeti, da mora Komisija direktivo o podzemnih vodah občasno pregledati, vendar ne vsakih 5 let, kot je zahteval Evropski parlament, ampak vsakih 6 let.
Komitologija in soodločanje
Prav tako je delegacija Evropskega parlamenta uspela skupščini zagotoviti še večje možnosti sodelovanja pri sprejemanju prihodnjih odločitev. Če bi na primer Komisija po pregledu ugotovila, da je treba določene elemente direktive o podzemnih vodah spremeniti, mora to potekati po novem postopku komitologije (regulativni odbor z nadzorom). Ta postopek daje Parlamentu več pravic kot starejši postopek (tako bo Parlament lahko na primer ugovarjal spremembi seznamov onesnaževal in kazalcev). Črtanje posameznih snovi s seznamov je mogoče samo z zakonodajnim postopkom soodločanja.
Vnosi nevarnih snovi
Delegacija Evropskega parlamenta je dosegla, da imajo države članice strožje obveznosti pri preprečevanju in omejevanju vnosov nevarnih snovi v podzemne vode: države članice so dolžne sprejeti vse potrebne ukrepe in ne le "stremeti k" njihovemu sprejetju.
Nadomestila za kmetijstvo
Izgube dohodka v kmetijstvu, do katerih prihaja s spremenjenimi pogoji kmetovanja zaradi varstva podzemnih voda, je mogoče nadomestiti v okviru uredbe (ES) št. 1698/2005) o podpori za razvoj podeželja.
Druge točke
Besedilo direktive je z doseženim sporazumnim dogovorom bolj jasno in preprosto: pojmi, kot so "vrednost ozadja", "izhodiščna točka" ter "težnja k izrazitemu naraščanju" so jasno opredeljeni. Pri določanju mejnih vrednosti je treba upoštevati hidrogeološke pogoje. Direktiva tako upošteva različne pogoje v posameznih evropskih regijah in državam članicam daje več manevrskega prostora pri prenosu direktive v nacionalno pravo. Možni so dogovori, zlasti med kmeti in podjetji za čiščenje voda ali lokalnimi skupnostmi.
Strožji nacionalni ukrepi
Nekatere države članice, zlasti Danska, pitno vodo pridobijo iz podzemne vode, v večini primerov celo iz naravne podzemne vode. Varovanje zdravja ljudi je zadosten razlog za določitev strožjih mejnih vrednosti za onesnaževala, kot so pesticidi. Čeprav je pravica do sprejetja strožjih nacionalnih ukrepov določena že v pogodbah, je večji del delegacije Evropskega parlamenta vztrajal, da se ta izrecno vključi v obravnavano direktivo o podzemnih vodah. V težko priborjenem sporazumnem dogovoru s Svetom je predvideno, da se med uvodne izjave vključi sklicevanje na okvirno direktivo o vodah. Tako lahko države članice za preprečevanje ali omejevanje vnosov onesnaževal v podzemne vode za te vode določijo tudi vodovarstvena območja. Na zahtevo delegacije Evropskega parlamenta je bilo jasno določeno, da takšna vodovarstvena območja lahko obsegajo tudi celotno ozemlje države članice.
Sklep
Na končno besedilo lahko gledamo kot na zelo zadovoljiv in dobro uravnotežen sporazumni dogovor. Sprejeti so bili številni predlogi sprememb Parlamenta iz druge obravnave, pri drugih pa so bili doseženi zadovoljivi sporazumni dogovori. Izid sprave lahko torej z vidika Evropskega parlamenta označimo kot zelo uspešen.
Delegacija Evropskega parlamenta zato priporoča sprejetje skupnega besedila v tretji obravnavi.
POSTOPEK
Naslov
Skupno besedilo Direktive Evropskega parlamenta in Sveta o varstvu podzemne vode pred onesnaževanjem in poslabšanjem, ki ga je potrdil Spravni odbor
Referenčni dokumenti
PE-CONS 3658/2006 – C6‑0382/2006 – 2003/0210(COD)
Predsednik/-ca delegacije: podpredsednik/-ca
Dagmar Roth-Behrendt
Pristojni odbor Predsednik/-ca
Karl-Heinz Florenz
ENVI
Poročevalec(-ka)
Christa Klaß
Predlog Komisije
Predlog Direktive Evropskega parlamenta in Sveta o varstvu podzemne vode pred onesnaževanjem
KOM(2003)0550 – C5‑0447/2003
Datum 1. obravnave EP – številka P
28.4.2005
P6_TA(2005)0145
Spremenjeni predlog Komisije
KOM(2005)0282
Skupno stališče Sveta Datum razglasitve na zasedanju
12062/1/2005 – C6‑0055/2006 23.1.2006
Stališče Komisije (člen 251(2), pododstavek 2, alinea 3 )
KOM(2006)0050
Datum 2. obravnave EP – številka P
13.6.2006
P6-TA(2006)0251
Mnenje Komisije (člen 251(2), pododstavek 3, točka c))
KOM(2006)0434
Datum prejema stališča iz 2. obravnave Sveta
14.7.2006
Datum sporočila Sveta, da ne odobri sprememb EP
10.10.2006
Seja Spravnega odbora
17.10.2006
Datum glasovanja delegacije EP
17.10.2006
Izid končnega glasovanja
za:
proti:
vzdržani:
16
0
4
Navzoči poslanci
Jens-Peter Bonde, Dorette Corbey, Chris Davies, Karl-Heinz Florenz, Cristina Gutiérrez-Cortines, Gyula Hegyi, Dan Jørgensen, Christa Klaß, Anne Laperrouze, Ria Oomen-Ruijten, Dagmar Roth-Behrendt, Karin Scheele, Carl Schlyter, Richard Seeber, María Sornosa Martínez.
Navzoči namestniki
John Bowis, Christofer Fjellner, Erna Hennicot-Schoepges, Jens Holm, Mary Honeyball, Marie Panayotopoulos-Cassiotou, Renate Sommer, Åsa Westlund.
Datum sporazuma v Spravnem odboru
17.10.2006
Datum ugotovitve sopredsedujočih o odobritvi skupnega besedila in posredovanje skupnega besedila EP in Svetu
28.11.2006
Datum predložitve
1.12.2006
Pripombe (na voljo samo v enem jeziku)
PODALJŠANJE ROKOV
Rok za 2. obravnavo Sveta
ne
Rok za sklic Spravnega odbora Institucija, ki zahteva podaljšanje – datum
ne
Rok za delo odborov Institucija, ki zahteva podaljšanje – datum
ne
Rok za sprejetje akta Institucija, ki zahteva podaljšanje – datum
ne
