Podpora sporazumu o zračnem prometu med EU in ZDA
Promet
2007-03-14 - 16:20
Nebo nad Atlantikom bo še bolj prometno
Evropski parlament je v sredo izrazil podporo novemu osnutku sporazuma o zračnem prometu med EU in ZDA, ki so ga pogajalci z obeh strani dosegli v 2. marca. V skupni resoluciji poudarjajo, da je dokument pomemben korak k integriranemu čezatlantskemu letalskemu trgu v korist potrošnikov. Izračuni kažejo, da bi ekonomski učinek sporazuma lahko dosegel 12 milijard evrov in pomagal pri ustvarjanju 80 tisoč novih delovnih mest.
Letalska trga EU in ZDA skupaj predstavljata približno 60 odstotkov svetovnega zračnega prometa, s sporazumom, ki bi odpravil številne sedanje omejitve, pa bi se število potnikov v prihodnjih petih letih lahko povečalo za 26 milijonov, kar je več kot polovično povečanje glede na sedanji letni promet, ki znaša približno nekaj manj kot 50 milijonov potnikov. Upoštevajoč trende naraščanja števila potnikov v letalskem prometu bi bil promet s sporazumom po petih letih večji za 34 odstotkov v primerjavi s predvidenim prometom brez sporazuma. Tovorni promet naj bi se v enakem obdobju povečal za slaba dva odstotka.
S sporazumom bi bila dovoljena evropsko lastništvo in naložbe v ameriške letalske družbe, kar je zakonodaja ZDA doslej prepovedovala. Evropski letalski prevozniki bi lahko opravljali prevoze med ameriškimi in ne-evropskimi letališči, povečalo pa bi se tudi število dovoljenj za letenje v ZDA za evropske prevoznike. Med drugim naj bi EU in ZDA tudi tesneje sodelovali pri tehničnih vprašanjih glede vpliva letalskega prometa na podnebne spremembe.
Poročevalec Saïd EL KHADRAOUI (PES, B) je dejal, da je parlamentarna resolucija tudi jasen znak Svetu ministrov za promet, naj na svojem srečanju 22. in 23. marca odobri osnutek sporazuma. Kljub vsemu pa poslanci obžalujejo, da ni bil dosežen napredek pri kabotaži ter, da imajo prevozniki EU še vedno omejeno možnost za izvajanje učinkovitega nadzora nad letalsko družbo ZDA, kljub razširjenim klavzulam o lastništvu.
Kritična pripomba parlamenta se nanaša tudi na to, da sporazum omenja približevanje predpisov le v zvezi z določbami o varnosti in varovanju, zelo malo pa v zvezi z okoljskimi in socialnimi vidiki. Glede varnostnih ukrepov, sprejetih leta 2001, parlament poziva obe strani, naj preverita njihovo učinkovitost, da bi se odpravilo prekrivajoče se elemente in šibke člene v varnostni verigi.
Parlament še pozdravlja doseženo soglasje med EU in ZDA, da bosta v okviru ICAO (Mednarodna organizacija za civilno letalstvo) in G8 sodelovala za zmanjšanje letalskega hrupa in emisij. Pristojnih organi obeh strani naj bi tudi okrepili tehnično sodelovanje na področju znanstvenega raziskovanja podnebja in tehnološkega razvoja, učinkovitosti porabe goriva in zmanjšanja emisij v zračnem prometu.
Če bodo ministri za promet potrdili osnutek sporazuma, bo začel veljati 28. oktobra.
20070314IPR04173
SL
1
PHOTO
20070314PHT04171.jpg
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
