VPRAŠANJE ZA USTNI ODGOVOR Z RAZPRAVO O-0087/06
v skladu s členom 108 Poslovnika
predložitev:
Caroline Lucas
,
Jill Evans
in
Bart Staes
, v imenu skupine Verts/ALE ,
Tobias Pflüger
in
Luisa Morgantini
, v imenu skupine GUE/NGL ,
Vittorio Prodi
, v imenu skupine ALDE
za Svet
Zadeva: Pravica do zavrnitve sodelovanja v nezakoniti vojni
Zasedba Iraka ni imela kritja v mednarodnem pravu. Ni je bilo mogoče upravičiti kot dejanja zakonite obrambe, kot ga opredeljuje Ustanovna listina ZN, in se ni opirala na resolucijo varnostnega sveta ZN. Sadam Husein je bil grozovit diktator, vendar njegova vlada ni razpolagala z orožjem za množično uničevanje, pa tudi ni nudila zavetja teroristom, ki so nameravali napasti ZDA ali druge države. Odkar se je začela vojna, je svet priča vojnim operacijam, ki so v nasprotju z zavezujočimi pravili mednarodnega humanitarnega prava, kot so uzakonjeni v ženevski konvenciji in drugje. Trenutno vse večje število pripadnikov vojaškega osebja, ki bi jih razporeditev oz. dodelitev prisilila v sodelovanje v vojni v Iraku, odklanja razporeditev ali premestitev in je obtoženih "pobega iz vojske ali boja", zato morajo prositi tretje države za azil.
V tem okviru:
je Svet seznanjen s sklepom nemškega zveznega upravnega sodišča v Leipzigu z dne 21. junija 2005 v primeru majorja Floriana Pfaffa , s katerim je sodišče majorju priznalo pravico, da zaradi ugovora vesti odkloni nekatere ukaze, potem ko je nasprotoval podpori nemške zvezne armade napadu ZDA na Irak, saj bi ta pomenil kršenje mednarodnega prava?
ali Svet pripravlja novo zakonodajo, ki bi dopolnjevala Direktivo Sveta št. 2004/83 ES , in bi pripadnikom vojaškega osebja dala pravico, da jih v državah EU priznajo kot begunce, kadar pobegnejo iz "nezakonite vojne"?
katere ukrepe sprejema Svet v okviru evropske varnostne in obrambne politike in njenih misij ter zunaj njih, da bi preprečil zapletanje EU, njenih držav članic in osebja v "nezakonito vojno" in/ali nezakonite operacije?
Katere ukrepe pripravlja v okviru priprav in izvajanja misij evropske varnostne in obrambne politike - v sodelovanju z Natom in neodvisno od njega, da bi preprečil, da bi razporejeni pripadniki vojaškega osebja storili - ali bili prisiljeni - storiti dejanja, ki bi lahko predstavljala vojne zločine?
UL L 304, 30.9.2004, str. 12.