P7_TA(2010)0323
Sporazum med Evropsko skupnostjo in Pakistanom o ponovnem sprejemu ***
A7-0231/2010
Zakonodajna resolucija Evropskega parlamenta z dne 21. septembra 2010 o osnutku sklepa Sveta o podpisu sporazuma med Evropsko unijo in Islamsko republiko Pakistan o ponovnem sprejemu oseb, ki prebivajo brez dovoljenja (05942/2010 – C7-0264/2009 – 2009/0036(NLE))
(Odobritev)
Evropski parlament
, –
ob upoštevanju osnutka sporazuma med Evropsko skupnostjo in Islamsko republiko Pakistan o ponovnem sprejemu oseb, ki prebivajo brez dovoljenja (08793/2009),
–
ob upoštevanju predloga sklepa Sveta ( KOM(2009)0106 ),
–
ob upoštevanju točke (b) točke 3 člena 63(1) in prvega stavka prvega pododstavka člena 300(2) ter prvega pododstavka člena 300(3) Pogodbe ES, v skladu s katerimi se je Svet posvetoval s Parlamentom ( C7-0264/2009 ),
–
ob upoštevanju sporočila Komisije Evropskemu parlamentu in Svetu z naslovom „Posledice začetka veljavnosti Lizbonske pogodbe za še nedokončane medinstitucionalne postopke odločanja“ ( KOM(2009)0665 ),
–
ob upoštevanju osnutka sklepa Sveta (05942/2010),
–
ob upoštevanju členov 79(3) in točke (v) točke (a) drugega pododstavka člena 218(6) Pogodbe o delovanju Evropske unije,
–
ob upoštevanju členov 81 in 90(8) Poslovnika,
–
ob upoštevanju poročila Odbora za državljanske svoboščine, pravosodje in notranje zadeve ter mnenja Odbora za zunanje zadeve ( A7-0231/2010 ),
1.
odobri sklenitev sporazuma;
2.
upošteva izjavo Komisije, ki je priložena k tej resoluciji;
3.
naroči svojemu predsedniku, naj stališče Parlamenta posreduje Svetu in Komisiji ter vladam in parlamentom držav članic in Islamske republike Pakistan.
PRILOGA
IZJAVA KOMISIJE
Komisija ponovno opozarja, da pravo EU državam članicam nalaga, da zagotovijo, da lahko državljani tretjih držav, ki se nahajajo na ozemlju držav članic, zaprosijo za mednarodno zaščito, če to želijo, in da zlasti Pogodba ter direktivi o pogojih za azil in o vračanju jasno določajo, da morajo države članice v skladu s svojimi mednarodnimi obveznostmi spoštovati načelo
nevračanja
.
Komisija ponovno opozarja tudi, da morajo države članice EU v vseh primerih zagotoviti zlasti, da se ne opravi nobena vrnitev v nasprotju s členom 3 Evropske konvencije o človekovih pravicah in členom 19 Listine EU o temeljnih pravicah, ki države članice zavezujeta, da zagotovijo, da oseba ne sme biti vrnjena, če je verjetno, da bi ob vrnitvi v državo izvora ali tranzita utrpela hujšo škodo ali poškodbe.
Pakistan je v nekaterih trenutkih nudil pribežališče več kot trem milijonom beguncem iz konflikta v Afganistanu naenkrat, s čimer je največ od vseh članic ZN prispeval k sprejemanju beguncev. Komisija pozdravlja dosežke Pakistana na tem področju, vendar še naprej poziva Pakistan, naj ratificira Ženevsko konvencijo o beguncih (Konvencija ZN o statusu beguncev iz leta 1951 in protokol iz leta 1967).
Komisija se zaveže, da bo Evropskemu parlamentu redno poročala o sklenjenih sporazumih o ponovnem sprejemu. Komisija bo zlasti:
–
vsakih 6 mesecev poročala Evropskemu parlamentu o izvrševanju sporazumov EU o ponovnem sprejemu, s posebnim poudarkom na delu skupnih odborov o ponovnem sprejemu, ki poteka,
–
vzpostavila stike z ustreznimi mednarodnimi organizacijami, ki so dejavne v Pakistanu, da bi v čim večji meri zbrali informacije, ki so na voljo o stanju oseb, ki so ponovno sprejete v Pakistan (tako Pakistanci kot, kjer je to primerno, državljani tretjih držav) v okviru sporazuma EU.
