Pogled naprej: delo Parlamenta v prihodnjih mesecih
Volitve 2009
Institucije
2009-01-23 - 12:57
Predstavljamo vam nekaj ključnih zakonodajnih spisov, ki jih bodo evropski poslanci poskušali "pospraviti" še pred junijskimi volitvami. Na obravnavo med drugim še čakajo zadeve, kot sta liberalizacija trga plina in elektrike ter poenostavitev dostopa do zdravstvenih storitev kjerkoli v EU. Parlament namerava do poletja sprejeti tudi zakonodajo o znižanju tarif za pošiljanje kratkih sporočil med gostovanjem v mobilnih omrežjih, poskušal bo zaključiti spravni postopek sprejemanja direktive o delovnem času ter podpreti vrsto ukrepov v boju proti gospodarski krizi.
20090113TMN46097
Energetski sveženj
Parlament bo vnovič obravnaval zakonodajne predloge za popolno odprtje evropskih trgov z elektriko in plinom. Osrednja točka nove zakonodaje je način ločevanja lastništva proizvodnih zmogljivosti in sistemov za prenos. Z novimi pravili bodo opredeljene tudi omejitve za vlagatelje izven EU in vloga regulatorjev trga.
Sprejem zakonodaje je predviden do maja 2009. Glasovanje v 1. obravnavi (elektrika): 18. 6. 2008 Glasovanje v 1. obravnavi (plin): 9. 7. 2008
Sveženj zakonodaje o telekomunikacijah
Poslanci bodo spet obravnavali zakonodajne predloge za izboljšanje konkurenčnosti ter odpravo še preostalih ovir na sicer že odprtem skupnem trgu telekomunikacijskih storitev (mobilna in klasična telefonija, radiodifuzija, spletne storitve). Z novo zakonodajo naj bi tudi spodbudili naložbe v naslednjo generacijo omrežij in zagotovili zaščito potrošnikov.
Sprejem zakonodaje je predviden do maja 2009. Glasovanje v 1. obravnavi: 24. 9. 2008
Bančništvo in listinjenje
Med ukrepi za zajezitev finančne krize bo Evropski parlament obravnaval zakonodajo za izboljšanje nadzora nad bančnim sektorjem in spremembe izračuna kapitalskih zahtev. Temeljno vprašanje je listinjenje - postopek, ko posojilodajalci dolg svojih kreditojemalcev ponudijo na trgu kot finančni produkt. Določila zakonodaje naj bi zagotavljala, da bo posojilodajalcu poplačilo dolga še vedno v interesu, s tem pa naj bi preprečili brezbrižno dajanje posojil.
Sprejem zakonodaje je predviden aprila 2009.
Zavarovalništvo
Z reformo pravil delovanja zavarovalniške industrije, imenovano Solventnost II, ki je trenutno v parlamentarnem postopku, naj bi zavarovalniški nadzorniki dobili več instrumentov za ocenjevanje tveganj, ki jih bodo sprejemale zavarovalnice, ter jim bodo zato lahko postavili višje kapitalske zahteve.
Sprejem zakonodaje je predviden aprila 2009.
Bonitetne agencije
Nova pravila naj bi vzpostavila sistem, ki bi preprečeval morebitno kolizijo interesov pri delovanju teh agencij.
Sprejem zakonodaje je predviden aprila 2009.
Cenejše gostovanje tudi za pošiljanje sporočil
Poslanci bodo glasovali o predlogu za znižanje tarif za prenos podatkov in pošiljanje kratkih sporočil med gostovanjem v mobilnih omrežjih znotraj EU. Zakonodajni predlog predvideva tudi dodatno znižanje cen pogovorov in določitev novih najvišjih cen za gostovanje v obdobju 2010-2013.
Glasovanje na odboru za industrijo predvidoma pred 9. 3. 2009.
Sprejem zakonodaje je predviden do aprila 2009.
Jasnejše oznake na živilih
Parlament bo v naslednjem mandatnem obdobju obravnaval predlog za poenostavitev in izboljšanje sistema oznak na živilih, ki naj bi potrošnikom dajale več informacij. Zakonodajo o označevanju alergenih snovi, ki že velja za pakirana živila, bodo morali upoštevati tudi v restavracijah.
Predlog sprejet na Komisiji 30. 1. 2008, glasovanje v prvem branju v naslednjem mandatnem obdobju
Direktiva o delovnem času
Parlament in Svet se bosta do izteka mandata intenzivno pogajala za oblikovanje sporazumnega predloga direktive o delovnem času, ki so jo poslanci zavrnili v drugi obravnavi. Parlament se zavzema za dosledno omejitev delovnega tedna na največ 48 ur, izračunano glede na 12 mesečno obdobje, in za konec možnosti neuporabe tega določila direktive ("opt-out"), ki naj bi se iztekla najkasneje v treh letih. Tudi glede dežurstva poslanci vztrajajo pri zahtevi, naj se šteje v delovni čas.
V primeru uspešnega spravnega postopka bi bilo glasovanje o usklajenem besedilu maja 2008.
Začetek izvajanja: 3 leta po sprejemu.
Mobilnost bolnikov
Nova zakonodaja naj bi bolnikom olajšala dostop do zdravstvenih storitev kjerkoli v EU, saj bo razjasnila pogoje za uveljavljanje pravice do posegov in zdravljenja izven domače države članice ter način plačila storitev.
Predlog sprejet na Komisiji 3. 7. 2008
Glasovanje v Parlamentu predvidoma aprila 2009.
Reforma sistema financiranja
Evropski parlament je bil v iztekajočem se mandatu kritičen do sistema neposrednih prispevkov držav članic za financiranje EU, saj menijo da je nepošten do javnosti in nedemokratičen. Poslanci bodo razpravljali o možnosti, da bi se evropski proračun polnil iz obstoječih davkov, kar bi vzpostavilo neposredno povezavo med davkoplačevalci in izdatki za delovanje Evropske unije. Glasovanje o poročilu: 29. 3. 2007
-//EP//TEXT IM-PRESS 20080616IPR31781 0 NOT XML V0//SL
-//EP//TEXT IM-PRESS 20080708IPR33699 0 NOT XML V0//SL
-//EP//TEXT IM-PRESS 20080923IPR37898 0 NOT XML V0//SL
-//EP//TEXT IM-PRESS 20070329IPR04856 0 NOT XML V0//SL
-//EP//DTD IM-PRESS 20050901 MAI DOC XML V0//EN
-//EP//STYLESHEET IM-PRESS 20050901 MAI DOC XML V0//EN
