30.3.2009
PREDLOG SKUPNE RESOLUCIJE
v skladu s členom 108(5) poslovnika, ki ga predlagajo:
– Doris Pack in Manolis Mavrommatis v imenu skupine PPE-DE
– Christa Prets in Victor Boştinaru v imenu skupine PSE
– Grażyna Staniszewska v imenu skupine ALDE
– Zdzisław Zbigniew Podkański, Domenico Antonio Basile in Ewa Tomaszewska v imenu skupine UEN
– Gisela Kallenbach in Helga Trüpel v imenu skupine Verts/ALE
– Věra Flasarová v imenu skupine GUE/NGL
in ki nadomesti predloge naslednjih političnih skupin:
– PPE-DE, PSE, ALDE ( B6‑0166/2009 )
– UEN ( B6‑0167/2009 )
– Verts/ALE ( B6‑0168/2009 )
o vlogi kulture v razvoju evropskih regij
Resolucija Evropskega parlamenta o vlogi kulture v razvoju evropskih regij
Evropski parlament ,
–
ob upoštevanju konvencije Unesca o zaščiti in spodbujanju raznolikosti kulturnega izražanja,
–
ob upoštevanju sklepov Sveta z dne 24. maja 2007 o prispevku sektorjev kulture in ustvarjalnosti k doseganju lizbonskih ciljev,
–
ob upoštevanju ukrepov na področju kulture v okviru programa Kultura 2007 (2007–2013),
–
ob upoštevanju svoje resolucije z dne 10. aprila 2008 o evropski kulturni agendi v času globalizacije,
–
ob upoštevanju svoje resolucije z dne 10. aprila 2008 o kulturnih industrijah v Evropi,
–
ob upoštevanju člena 108(5) svojega poslovnika,
A.
ker postaja kulturna duša Evrope vedno bolj pomembna za združevanje Evropejcev z različnimi kulturnimi in jezikovnimi pripadnostmi, istočasno pa tudi za spoštovanje teh razlik;
B.
ker so evropske kulture strateški dejavniki v razvoju Evrope na lokalni, regionalni in nacionalni ravni ter na ravni osrednjih evropskih institucij;
C.
ker mesta in regije postajajo evropski akterji, saj si delijo evropsko idejo in prispevajo k razvoju Evropske unije,
D.
ker se zdi, da so kulturni projekti, ki temeljijo na pobudah civilne družbe, učinkoviti pri krepitvi in razvoju regij,
E.
ker so regionalne konference za civilne pobude odlična priložnost za predstavitev projektov in predlogov, izmenjavo najboljše prakse in vodenje dialoga med odgovornimi stranmi,
1.
poudarja, da strategije za regionalni in lokalni razvoj, ki vključujejo kulturo, ustvarjalnost in umetnost, veliko prispevajo k boljši kakovosti življenja v evropskih regijah in mestih, saj spodbujajo kulturno raznolikost, demokracijo, udeležbo in medkulturni dialog;
2.
poziva Komisijo, naj predstavi zeleno knjigo, v kateri bodo navedeni možni ukrepi v zvezi z dejavnostmi sodobne kulture, namenjeni krepitvi kulturnega razvoja evropskih regij;
3.
poziva Komisijo, naj podpre regionalne konference in v podporo vključi regionalne organe in lokalne organizacije civilne družbe;
4.
poziva k izvajanju ukrepov in kampanj za dvig ozaveščenosti o vlogi kulturnih projektov v regionalnem razvoju;
5.
poziva zadevne strani, naj si prizadevajo za hitro in učinkovito izvajanje teh projektov;
6.
od Komisije pričakuje, da bo Parlamentu čim prej predstavila študijo o vplivu kulture na regionalni in lokalni ravni, skupaj s sklepi in ukrepi, ki jih Komisija namerava sprejeti na osnovi te študije;
7.
naroči svojemu predsedniku, naj to resolucijo posreduje
Komisiji in Odboru regij.
