A7-0009/2010
2.1.2010
***
PRIPOROČILO
o predlogu sklepa Sveta o sklenitvi Dodatnega protokola k Sporazumu o sodelovanju pri varstvu obal in voda severovzhodnega Atlantika pred onesnaževanjem v imenu Evropske skupnosti
(KOM(2009)0436 – C7‑0163/2009 – 2009/0120(NLE))
Odbor za okolje, javno zdravje in varnost hrane
Poročevalka: Anna Rosbach
PE 430.418v02-00
Oznake postopkov
* Postopek posvetovanja
*** Postopek odobritve
***I Redni zakonodajni postopek (prva obravnava)
***II Redni zakonodajni postopek (druga obravnava)
***III Redni zakonodajni postopek (tretja obravnava)
(Vrsta postopka je odvisna od pravne podlage, ki je predlagana v osnutku akta.)
Spremembe besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Pri aktih o spremembi je besedilo, ki povzema obstoječo določbo, ki jo Parlament želi spremeniti, medtem ko v osnutku akta ni spremenjena, označeno s krepkim tiskom . Morebitni izbrisi tovrstnega besedila so označeni z [...]. Besedilo, zapisano v navadnem poševnem tisku , označuje tehničnim službam namenjeni del besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.......................................................................................................................6
POSTOPEK................................................................................................................................7
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu sklepa Sveta o sklenitvi Dodatnega protokola k Sporazumu o sodelovanju pri varstvu obal in voda severovzhodnega Atlantika pred onesnaževanjem v imenu Evropske skupnosti
( KOM(2009)0436 – C7‑0163/2009 – 2009/0120(CNS) )
(Postopek odobritve)
Evropski parlament ,
– ob upoštevanju predloga sklepa Sveta ( KOM(2009)0436 ),
– ob upoštevanju členov 175(1) in 300(2) Pogodbe ES,
– ob upoštevanju prvega pododstavka člena 300(3) Pogodbe ES, v skladu s katerim se je Svet posvetoval s Parlamentom ( C7-0163/2009 ),
– ob upoštevanju sporočila Komisije Evropskemu parlamentu in Svetu z naslovom „Posledice začetka veljavnosti Lizbonske pogodbe za še nedokončane medinstitucionalne postopke odločanja“ ( KOM(2009)0665 ),
– ob upoštevanju členov 196(2) in 218(6)(a) Pogodbe o delovanju EU,
– ob upoštevanju členov 81 in 90(8) svojega poslovnika,
– ob upoštevanju priporočila Odbora za okolje, javno zdravje in varnost hrane ( A7-0009/2010 ),
1. daje soglasje k sklenitvi dodatnega protokola;
2. naroči svojemu predsedniku, naj stališče Parlamenta posreduje Svetu in Komisiji.
OBRAZLOŽITEV
Uvod:
Sporazum je del skupine regionalnih sporazumov o onesnaževanju morja, ki jih je EU sklenila z nekaterimi državami članicami in sosedskimi tretjimi državami. Skupino sporazumov sestavljajo Helsinška konvencija, Bonski sporazum, Barcelonska konvencija in v tem primeru Lizbonski sporazum. Vsak od njih obravnava različne dele morja, ki obkroža države EU, in je namenjen posameznemu ali skupnemu posredovanju pogodbenic v primeru onesnaženja ali grožnje onesnaženja morja ali obal.
Lizbonski sporazum je bil podpisan oktobra 1990, a zaradi ozemeljskega spora med pogodbenicama Španijo in Marokom o južni meji (Zahodna Sahara) iz člena 3(c) sporazuma nikoli ni začel veljati. Dodatni protokol, s katerim je bil razrešen spor in v katerem je bilo določeno ustrezno besedilo člena 3(c), so maja 2008 podpisale Portugalska, Španija, Francija in Maroko, Evropska skupnost pa 25. marca.
Opombe:
Dvajset let po podpisu je s sprejetjem dodatnega protokola Lizbonski sporazum začel veljati.
Poročevalka se zaveda, da trije svežnji pomorske zakonodaje EU, ki so po nesreči tankerjev Erika in Prestige namenjeni predvsem preprečevanju nesreč z onesnaževanjem in ravnanju v primeru takšnih nesreč, določajo standarde za varovanje voda in obal EU. Regionalni sporazumi o onesnaževanju morja, katerih pogodbenice so tudi številne sosedske tretje države, so instrument za prenos standardov EU na te tretje države.
Poročevalka želi omeniti pojav, kateremu ni bilo namenjene dovolj pozornosti v političnem in okoljskem smislu, saj se dogaja daleč od oči javnosti. Nedavno mu je nekaj pozornosti namenil Svet ministrov (za okolje), ko je 21. oktobra 2009 nizozemska delegacija opozorila na t. i. plastično juho. ki jo tvori ogromna gmota plastike in gume (na površini, ki je 34-krat večja od Nizozemske: +/–1.350.000 km 2 ), ki plove v Tihem oceanu. Pojav pa je, skupaj s starimi, odvrženimi in izgubljenimi ribiškimi mrežami, vedno bolj problematičen tudi v Atlantskem oceanu.
Ali vemo, kako ta ploveča plastična masa vpliva na pomorsko okolje (sesalci, ptice, ribe, morsko rastlinje, alge itd.) ter na zmogljivost zajemanja CO 2 ? Ali masovno onesnaženje naših morij s plastiko ali gumo spada v okvir Lizbonskega sporazuma ali katerega drugega regionalnega sporazuma o onesnaževanju morja ali bi ga bilo treba obravnavati v okviru Konvencije o varstvu morskega okolja severovzhodnega Atlantika (OSPAR)?
Ali je v nasprotnem primeru mogoče te sporazume prilagoditi tako, da bodo vključevali tudi obravnavanje tega problema?
POSTOPEK
Naslov
Dodatni protokol k Sporazumu o sodelovanju pri varstvu obal in voda severovzhodnega Atlantika pred onesnaževanjem v imenu Evropske skupnosti
Referenčni dokumenti
KOM(2009)0436 – C7-0163/2009 – 2009/0120(CNS)
Datum posvetovanja z EP
21.9.2009
Pristojni odbor
Datum razglasitve na zasedanju
ENVI
7.10.2009
Poročevalec(-ka)
Datum imenovanja
Anna Rosbach
8.10.2009
Obravnava v odboru
2.12.2009
Datum sprejetja
26.1.2010
Izid končnega glasovanja
+:
–:
0:
24
0
0
Poslanci, navzoči pri končnem glasovanju
Kriton Arsenis, Chris Davies, Esther de Lange, Edite Estrela, Gerben-Jan Gerbrandy, Julie Girling, Françoise Grossetête, Satu Hassi, Karin Kadenbach, Christa Klaß, Corinne Lepage, Linda McAvan, Andres Perello Rodriguez, Mario Pirillo, Pavel Poc, Vittorio Prodi, Anna Rosbach, Oreste Rossi, Glenis Willmott
Namestniki (člen 187(2)), navzoči pri končnem glasovanju
José Manuel Fernandes, Jutta Haug, Michail Tremopoulos, Thomas Ulmer, Marita Ulvskog
