P7_TA-PROV(2012)0022
Seznam prehranskih trditev
B7-0045/2012
Resolucija Evropskega parlamenta z dne 2. februarja 2012 o osnutku uredbe Komisije o spremembi Uredbe (ES) št. 1924/2006 glede seznama prehranskih trditev
Evropski parlament
, –
ob upoštevanju Uredbe (ES) št. 1924/2006 Evropskega parlamenta in Sveta z dne 20. decembra 2006 o prehranskih in zdravstvenih trditvah na živilih UL L 404, 30.12.2006, str. 9.
,
–
ob upoštevanju osnutka uredbe Komisije o spremembi Uredbe (ES) št. 1924/2006 glede seznama prehranskih trditev,
–
ob upoštevanju mnenja, ki ga je dne 13. oktobra 2011 predložil odbor iz člena 25 Uredbe (ES) št. 1924/2006,
–
ob upoštevanju smernic Komisije za izvajanje Uredbe (ES) št. 1624/2006 http://ec.europa.eu/food/food/labellingnutrition/claims/guidance_claim_14-12-07.pdf.
, ki jih je 14. decembra 2007 potrdil Stalni odbor za prehranjevalno verigo in zdravje živali,
–
ob upoštevanju Uredbe (EU) št. 1169/2011 Evropskega parlamenta in Sveta z dne 25. oktobra 2011 o zagotavljanju informacij o živilih potrošnikom UL L 304, 22.11.2011, str. 18.
,
–
ob upoštevanju člena 5a(3)(b) Sklepa Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil UL L 184, 17.7.1999, str. 23.
,
–
ob upoštevanju člena 88(2) in (4)(b) Poslovnika,
A.
ker v skladu s členom 3 Uredbe (ES) št. 1924/2006 uporaba prehranskih in zdravstvenih trditev ne sme biti napačna, dvoumna ali zavajajoča;
B.
ker je lahko v skladu s členom 5(2) Uredbe (ES) št. 1924/2006 uporaba prehranskih in zdravstvenih trditev dovoljena le, če se lahko pričakuje, da bo povprečen potrošnik razumel v trditvi navedene pozitivne učinke;
C.
ker morajo v skladu s členom 9(2) Uredbe (ES) št. 1924/2006 primerjalne prehranske trditve primerjati sestavo zadevnega živila z vrsto drugih živil, ki spadajo v isto kategorijo, tudi živil drugih znamk;
D.
ker v skladu s členom 7 Uredbe (EU) št. 1169/2011 podatki o hrani potrošnika ne smejo zavajati glede narave, lastnosti in značilnosti posameznega živila;
E.
ker je nova prehranska trditev Komisije „sedaj vsebuje X % manj [hranila]“, ki naj bi se vključila v prilogo k Uredbi (ES) št. 1624/2006, glede na osnovna načela, ki urejajo izbiro dovoljenih prehranskih trditev na živilih, kot je navedeno zgoraj, v nasprotju z namenom in vsebino temeljnega instrumenta, saj je za povprečnega potrošnika dvoumna, zavajajoča in nejasna;
F.
ker nova trditev „sedaj vsebuje X % manj [hranila]“ krši načelo primerjalnih trditev v skladu s členom 9(2) Uredbe (ES) št. 1924/2006, saj omogoča primerjavo hranilnih vrednosti izdelka z njegovo predhodno različico ne glede na začetno raven hranilne vrednosti zadevnega izdelka, kar bi lahko bilo pretirano visoko v primerjavi z drugimi izdelki na tržišču; ker izdelki z nespremenjeno sestavo, ki kljub temu vsebujejo nižjo raven določene hranilne vrednosti v primerjavi z izdelkom druge znamke s spremenjeno sestavo, ne bodo mogli imeti prehranske trditve, kar bo za potrošnike zagotovo zavajajoče;
G.
ker lahko trditev „sedaj vsebuje X % manj [hranila]“ predstavlja nelojalno konkurenco obstoječim trditvam, kot so „manj [hranila]“ in „lahek“; ker se v zadnjem primeru zahteva znižanje za vsaj 10 % (za mikrohranila), 25 % (za natrij) ali 30 % (za sladkor/maščobe) v primerjavi z drugimi podobnimi izdelki; ker bi lahko potrošnik razumel, da količinska izjava v trditvi „sedaj vsebuje X % manj [hranila]“ pomeni večje zmanjšanje v primerjavi s trditvama „manj [hranila]“ ali „lahek“, čeprav so zahteve za ti trditvi precej strožje kot za trditev „sedaj vsebuje X % manj [hranila]“, za katero se zahteva zgolj minimalno 15-odstotno zmanjšanje;
H.
ker bi lahko trditev „sedaj vsebuje X % manj [hranila]“proizvajalce odvrnila od obsežnejše spremembe sestave njihovih izdelkov, da bi izpolnjevali zahteve za trditvi „manj [hranila]“ ali „lahek“, saj je lažje zmanjšati vsebnost hranila za 15 % kot za 30 %;
I.
ker Komisija v uvodni izjavi 4 osnutka ukrepa izrecno priznava, da potrošniki ob zmanjšanju sladkorja pričakujejo zmanjšanje energijske vrednosti; ker Komisija v zvezi s predlogom spremembe trditve „manj maščob/sladkorja“ v skladu s točko 2 priloge k osnutku ukrepa dovoljuje navedbo tovrstnih trditev tudi takrat, kadar je energijska vrednost izdelka z navedeno trditvijo še vedno „enaka“ energijski vrednosti podobnega izdelka;
1.
nasprotuje sprejetju osnutka Uredbe Komisije o spremembi Uredbe (ES) št. 1924/2006 glede seznama prehranskih trditev;
2.
meni, da osnutek uredbe Komisije ni v skladu z namenom in vsebino temeljnega akta;
3.
poziva Komisijo, naj odboru predloži spremenjen osnutek ukrepa;
4.
naroči svojemu predsedniku, naj to resolucijo posreduje Svetu in Komisiji ter vladam in parlamentom držav članic.
