A6-0366/2007
8.10.2007
***II
PRIPOROČILO ZA DRUGO OBRAVNAVO
o skupnem stališču Sveta glede sprejetja Uredbe Evropskega parlamenta in Sveta o vročanju sodnih in zunajsodnih listin v civilnih ali gospodarskih zadevah v državah članicah („Vročanje listin“) in o spremembi uredbe Sveta (ES) št. 1348/2000
(8703/5/2007 – C6‑0217/2007 – 2005/0126(COD))
Odbor za pravne zadeve
Poročevalec:
Jean-Paul Gauzès
PE 392.291v02-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Besedilo, zapisano v navadnem poševnem tisku , označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.......................................................................................................................6
POSTOPEK................................................................................................................................8
OSNUTEK ZAKONODAJNE RESOLUCIJE EVROPSKEGA PARLAMENTA
o skupnem stališču Sveta glede sprejetja Uredbe Evropskega parlamenta in Sveta o vročanju sodnih in zunajsodnih listin v civilnih ali gospodarskih zadevah v državah članicah („Vročanje listin“) in o spremembi uredbe Sveta (ES) št. 1348/2000
(8703/5/2007 – C6‑0217/2007 – 2005/0126(COD) )
(Postopek soodločanja: druga obravnava)
Evropski parlament ,
– ob upoštevanju skupnega stališča Sveta (8703/5/2007 – C6‑0217/2007 ),
– ob upoštevanju svojega stališča iz prve obravnave
Besedila, sprejeta 4. julija 2006, P6_TA(2006)0288 . o predlogu Komisije Parlamentu in Svetu ( KOM(2005)0305 )
Še neobjavljeno v UL. ,
– ob upoštevanju člena 251(2) Pogodbe ES,
– ob upoštevanju člena 67 Poslovnika,
– ob upoštevanju priporočila za drugo obravnavo Odbora za pravne zadeve ( A6‑0366/2007 )
1. sprejme skupno stališče;
2. ugotavlja, da je akt sprejet v skladu s skupnim stališčem;
3. naroči svojemu predsedniku, naj skupaj s predsednikom Sveta podpiše pravni akt na podlagi člena 254(1) Pogodbe ES;
4. naroči svojemu generalnemu sekretarju, naj potem ko je bilo preverjeno, da so bili vsi postopki pravilno zaključeni, podpiše pravni akt in ga v soglasju z generalnim sekretarjem Sveta da objaviti v Uradnem listu Evropske unije;
5. naroči svojemu predsedniku, naj stališče Parlamenta posreduje Svetu in Komisiji.
OBRAZLOŽITEV
Komisija je julija 2005 predstavila predlog uredbe Evropskega parlamenta in Sveta o spremembi uredbe Sveta ( ES) št. 1348/2000.
Po dogovoru s Svetom, ki je bil sklenjen v času avstrijskega predsedstva, je Evropski parlament julija 2006 sprejel nekaj predlogov sprememb, ki ustrezajo spremembam, o katerih se je sporazumel s Svetom, in uradno povabil Komisijo, naj predstavi kodificirano različico uredbe št. 1348/2000 v obliki spremenjenega predloga.
Komisija je decembra 2006 predložila spremenjeni predlog uredbe, ki je vključeval predloge sprememb k uredbi št. 1348/2000, ki sta jih sprejela Evropski parlament in Svet, in razveljavljal to uredbo.
Rahlo spremenjeno besedilo je bilo soglasno sprejeto na seji Sveta 19. in 20. aprila 2007, Svet pa je nato oblikoval skupno stališče, ki ga je uradno soglasno sprejel 28. junija 2007.
Treba je omeniti, da sta Parlament in Svet podala soglasje o vključitvi novega člena 15 a (predlog spremembe 25 Parlamenta) v svoj spremenjeni predlog, Komisija pa je sicer sprejela vsebino tega predloga spremembe, vendar se je odločila za možnost, da namesto nove določbe dva nova odstavka vključi v člen 8, en nov odstavek pa v člen 9. Svet je ocenil, da je ta rešitev popolnoma v skladu s težnjo po ustrezni zakonodaji, zato jo je v svojem skupnem stališču obdržal.
Poročevalec je zadovoljen, ker so bile spremembe Parlamenta vključene v skupno stališče, in priporoča odobritev skupnega stališča brez predlogov sprememb.
Glede na to, da je predsednik Parlamenta uradno napovedal sprejetje skupnega stališča 12. julija 2007, je začel trimesečni rok, v katerem se lahko Parlament o njem izreče, teči 13. julija. Zato bi bilo treba prositi za enomesečno podaljšanje, kot ga predvideva pogodba.
I. Razveljavitev uredbe št. 1348/2000
Ker sta Svet in Evropski parlament zahtevala kodifikacijo uredbe št. 1348/2000, je Komisija v svoj spremenjeni predlog vključila določbe, potrebne za razveljavitev te uredbe (uvodna izjava 27, člen 25 in primerjalna tabela v Prilogi III). Za zagotovitev ustrezne zakonodaje je Svet te določbe in primerjalno tabelo vključil v skupno stališče.
II. Spremembe, ki jih podal Svet
Ko je bila maja 2000 sprejeta uredba št. 1348/2000, še ni bila uveljavljena praksa, ki je bila uvedena za rešitev problema, ki se pojavlja, ker Danska v skladu s Protokolom o stališču Danske ne sodeluje pri sprejetju ukrepov, ki izhajajo iz naslova IV Pogodbe o ustanovitvi Evropske skupnosti in ker ti ukrepi Danske ne zavezujejo in se jih v zvezi z njo ne uporablja. Uredba št. 1348/2000 torej ni vsebovala sedaj običajne določbe o opredelitvi „države članice”. Kot nadomestilo za izpuščeno določbo je Svet v svoje skupno stališče vključil nov tretji odstavek k členu 1. Prav tako je zaradi nesodelovanja Danske sprejel ustrezne spremembe prilog.
III. Sklep
Svet meni, da je njegovo skupno stališče v zvezi z uredbo o vročanju listin popolnoma v skladu s spremembami, ki sta jih hotela z Evropskim parlamentom, in gre v smeri spremenjenega predloga Komisija, ki vključuje te spremembe.
POSTOPEK
Naslov
Vročanje sodnih in zunajsodnih listin v civilnih in gospodarskih zadevah v državah članicah
Referenčni dokumenti
08703/5/2007 - C6-0217/2007 - 2005/0126(COD)
Datum 1. obravnave EP – št. P
4.7.2006 T6-0288/2006
Predlog Komisije
KOM(2005)0305 - C6-0232/2005
Spremenjeni predlog Komisije
KOM(2006)0751
Datum razglasitve prejetja skupnega stališča na zasedanju
12.7.2007
Pristojni odbor Datum razglasitve na zasedanju
JURI 12.7.2007
Poročevalec/-ka Datum imenovanja
Jean-Paul Gauzès 10.7.2007
Obravnava v odboru
10.9.2007
Datum sprejetja
4.10.2007
Izid končnega glasovanja
+:
–:
0:
22
0
0
Poslanci, navzoči pri končnem glasovanju
Carlo Casini, Bert Doorn, Giuseppe Gargani, Lidia Joanna Geringer de Oedenberg, Katalin Lévai, Hans-Peter Mayer, Manuel Medina Ortega, Aloyzas Sakalas, Francesco Enrico Speroni, Gary Titley, Diana Wallis, Rainer Wieland, Jaroslav Zvěřina, Tadeusz Zwiefka
Namestniki, navzoči pri končnem glasovanju
Charlotte Cederschiöld, Kurt Lechner, Marie Panayotopoulos-Cassiotou, József Szájer
Namestniki (člen 178(2)), navzoči pri končnem glasovanju
Genowefa Grabowska, Michael Cashman, Iles Braghetto, Lily Jacobs
