Odgovor Johna Dallija v imenu Komisije
(28. marec 2011)
Komisija želi poslance opozoriti na odgovore na pisna vprašanja E‑9/11 , E-21/11 , P-191/11 , P-225/11 , E‑236/11 , P-256/11 , E-373/11 , P-458/11 http://www.europarl.europa.eu/QP-WEB. o isti temi ter na izjavo Komisije o takojšnjem ukrepu za odpravo nevključitve krščanskih praznikov v Evropskem rokovniku za šolsko leto 2010–2011, ki je bil objavljen na spletni strani:
http://ec.europa.eu/consumers/empowerment/cons_education_en.htm#diary.
Maja in junija 2010 je bilo šolam na njihovo prošnjo neposredno poslanih vsaj 3 250 825 izvodov izdaje rokovnika za leto 2010–2011. Dodatni izvodi so bili poslani evropskim in nacionalnim organom ter drugim informacijskim točkam.
Komisija je preučila morebitni umik rokovnika. Sklenila je, da ta možnost ni izvedljiva, ker dijaki rokovnik uporabljajo že od začetka šolskega leta, in sicer vsaj od septembra 2010.
Nevključitev krščanskih praznikov ni bil namerna odločitev ali ukrep v nasprotju s členi 10, 21 in 22 Listine Evropske unije o temeljnih pravicah. Uvodne strani rokovnika zajemajo poglavje o strpnosti, diskriminaciji in temeljnih pravicah ter besedilo člena 21 Listine o temeljnih pravicah.
Merila za besedilo opomb na dnu vsake strani tedenskega koledarja v izdaji za šolsko leto 2010–2011, v katero niso bili vključeni krščanski prazniki, niso bila podrobno določena. Te opombe naj bi na splošno vsebovale podatke ali citate, ki jih morda ne poznajo vsi najstniki. Komisija pregleduje svoje notranje postopke, s čimer bo zagotovila strožji nadzor nad kakovostjo publikacije.
