VPRAŠANJE ZA USTNI ODGOVOR Z RAZPRAVO O-0141/08
v skladu s členom 108 Poslovnika
predložila
Katerina Batzeli
, v imenu Odbora za kulturo in izobraževanje
za Komisijo
Zadeva: Sodobna kultura kot sredstvo za krepitev in utrjevanje regionalnega razvoja
Razvoj Evrope je odvisen od moči kulture, ki jo je treba trajnostno uporabljati. S tem bi zagotovili Evropo Evropejcev, ne zgolj Evrope institucij, administracije in predpisov. Evropske potencialne potrebe v zvezi s kulturo je treba strateško uporabiti za strukturno in spodbujevalno politiko, s katero Evropa podpira razvoj svojih regij.
Projekti za kulturo, ki temeljijo na zavzetosti in ustvarjalnosti javnosti, se zdijo posebej učinkoviti pri doseganju krepitve regij. Ali nam lahko Komisija odgovori na naslednja vprašanja:
1. Kdaj bo predstavila zeleno knjigo, v kateri bodo navedene možne dejavnosti sodobne kulture, katerih namen bo krepitev in utrjevanje regionalnega razvoja?
Ali bi bilo mogoče to nalogo dodeliti akterjem civilne družbe namesto javnim organom ali kulturnim zvezam?
2. Ali in kako bo Komisija podprla regionalne konference skupaj z regionalnimi organi in lokalno civilno družbo?
