KONČNO
A6-0019/2004
18.10.2004
*
POROČILO
o predlogu Komisije glede sprejetja sklepa Sveta, ki spreminja sklep 2002/463/ES o sprejetju akcijskega programa za upravno sodelovanje na področju zunanjih meja, vizumov, azila in priseljevanja (program ARGO)
(KOM(2004)0384 – C6‑0049/2004 – 2004/0122(CNS))
Odbor za svoboščine in pravice državljanov, pravosodje in notranje zadeve
Poročevalka:
Martine Roure
PE 347.061v02-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom. Besedilo, zapisano v navadnem poševnem tisku, označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.......................................................................................................................8
POSTOPEK..............................................................................................................................10
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu Komisije glede sprejetja sklepa Sveta, ki spreminja sklep 2002/463/ES o sprejetju akcijskega programa za upravno sodelovanje na področju zunanjih meja, vizumov, azila in priseljevanja (program ARGO)
( KOM(2004)0384 – C6‑0049/2004 – 2004/0122(CNS) )
(Postopek posvetovanja)
Evropski parlament ,
– ob upoštevanju predloga Komisije ( KOM(2004)0384 )
Še ni bilo objavljeno v UL. ,
– ob upoštevanju člena 66 Pogodbe ES,
– ob upoštevanju člena 67 Pogodbe ES, v skladu s katerim se je Svet posvetoval s Parlamentom ( C6‑0049/2004 ),
– ob upoštevanju člena 51 svojega Poslovnika,
– ob upoštevanju poročila Odbora za svoboščine in pravice državljanov, pravosodje in notranje zadeve ( A6‑0019/2004 ),
1. odobri predlog Komisije, kakor je bil spremenjen;
2. poziva Komisijo, naj ustrezno spremeni svoj predlog v skladu s členom 250(2) Pogodbe ES;
3. poziva Svet, naj obvesti Parlament, če namerava odstopati od besedila, ki ga je Parlament odobril;
4. poziva k sprožitvi usklajevalnega postopka na podlagi skupne izjave 4. marca 1975, če namerava Svet odstopati od besedila, ki ga je Parlament odobril;
5. poziva Svet, naj se ponovno posvetuje s Parlamentom, če namerava bistveno spremeniti predlog Komisije;
6. naroči svojemu predsedniku, naj stališče Parlamenta posreduje Svetu in Komisiji.
Besedilo, ki ga predlaga Komisija
Spremembe Parlamenta
Predlog spremembe
1
UVODNA IZJAVA 4
(4) Proračunski organ je bistveno povečal proračunska sredstva, odobrena v letu 2004 za program ARGO, z namenom boljšega upravljanja zunanjih meja.
črtan
Obrazložitev
S proračunskega vidika je potrebno leto 2004 obravnavati kot izjemno. Po predstavitvi predhodnega predloga proračuna s strani Komisije, po sprejetju predloga proračuna s strani Sveta in po predstavitvi proračunskih dopolnitev v Parlamentu je jasno razvidno, da se bodo odobrena sredstva za program ARGO za 2005 znižala na "normalno" raven prejšnjih let. Iz tega razloga proračun 2004 ne more biti predmet spremembe sklepa ARGO.
Predlog spremembe
2
UVODNA IZJAVA 5
(5) Zaradi spodbujanja doseganja splošnih ciljev programa ARGO je bilo potrebno povečati število dejavnosti, predlaganih na področju zunanjih meja, in načrtovati nove oblike dejavnosti.
(5) Zaradi spodbujanja doseganja splošnih ciljev programa ARGO in povečanja njihove dostopnosti za državne uprave je bilo potrebno povečati število dejavnosti, predlaganih na področju zunanjih meja, in načrtovati nove oblike dejavnosti.
Obrazložitev
Državne uprav so premalo seznanjene s programom ARGO in imajo težave pri pridobivanju potrebnih sredstev za sofinanciranje.
Predlog spremembe 3
UVODNA IZJAVA 6a (novo)
(6a)Za zagotovitev evropske dodane vrednosti za vse države članice bo potrebno spremljati in oceniti njihov prispevek za evropsko mrežo nadzora in spremljanja zunanjih meja. Iz istega razloga bo potrebno določiti zgornjo mejo razpoložljivih sredstev za izvajanje ukrepov vsake posamezne države članice.
Obrazložitev
Splošno pravilo kot tudi potreba po zagotavljanju določene evropske dodane vrednosti narekujeta, da pri programih Evropske unije sodelujejo partnerji iz različnih držav članic. V tem primeru pa predlog izjemoma omogoča financiranje programov za izboljšanje varnosti zunanjih meja ene same države članice. Izjema je upravičena, saj določene državne meje predstavljajo hkrati zunanje meje Unije in je njihova večja varnost koristna za vse države članice Evropske unije. Vseeno pa je potrebno zagotoviti, da so ukrepi posamezne države članice dejansko usmerjeni v integrirano upravljanje zunanjih meja. Da bi poudarili posebno naravo tovrstnih ukrepov, je potrebno omejiti proračun, namenjen zanje.
Predlog spremembe 4
ČLEN 1, TOČKA (1)
Člen 10 (1)(a), točka (b)(a) (novo) (Sklep 2002/463/ES)
b (a) ustvarjajo dodano vrednost za vse države članice, da bi projekti določene države omogočali boljše usklajevanje dejavnosti med državami članicami in posledično bolj skladno raven varnosti na vseh zunanjih mejah
Predlog spremembe 5
ČLEN 1, TOČKA (3)
Člen 12(3) točka (a) (Sklep 2002/463/ES)
(a) pripravi letni program dela, ki vsebuje specifične cilje, prednostne naloge po temah, objektivna merila iz člena 10(1)(a) točka (b), opis ukrepov iz člena 10(3), ki jih Komisija namerava izvesti, in, če mogoče, seznam drugih ukrepov.
(a) pripravi letni program dela, ki vsebuje specifične cilje, prednostne naloge po temah, objektivna merila iz člena 10(1)(a) točka (b), najvišji razpoložljivi del letnega proračuna za ukrepe iz člena 10(1)(a) , opis ukrepov iz člena 10(3), ki jih Komisija namerava izvesti, in, po možnosti, seznam drugih ukrepov.
Obrazložitev
Zaradi izjemnega pomena ukrepov, pri katerih druge države članice ne sodelujejo neposredno, je umestno, da Komisija razpolaga z možnostjo omejitve razpoložljivih proračunskih sredstev za tovrstne ukrepe.
OBRAZLOŽITEV
I. Prvo evalvacijsko poročilo programa ARGO
Službe Komisije so nedavno objavile prvo letno poročilo o izvajanju programa ARGO (2002-2003)
SEC(2004) 211 , predvidenim s členom 14.2 sklepa ARGO
Sklep Sveta 2002/463/ES z dne 13. junija 2002 o sprejetju akcijskega programa o upravnem sodelovanju na področju zunanjih meja, vizumov, azila in priseljevanja (program ARGO). Uradni list št. L 161, 9.6.2002, str. 11 . V poročilu Komisija navaja, da program ARGO v letu 2003 očitno ni dosegel zastavljenih ciljev. Službe Komisije kot razlog za premajhno izrabo sredstev navajajo dva dejavnika. Prvič, državne uprave so s programom ARGO premalo seznanjene in drugič, težave imajo pri pridobivanju potrebnih sredstev za sofinanciranje.
II. Predlog spremembe Komisije
Kot kriterij upravičenosti do programa ARGO (člen 8 Sklepa ARGO) velja, da je potrebno sodelovanje najmanj treh partnerjev iz treh različnih držav. Cilj predloga spremembe sklepa ARGO je v prvi vrsti omogočiti financiranje projektov s področja zunanjih meja ene same države članice brez neposrednega sodelovanja drugih držav članic (člen 4).
V obrazložitvi Komisija navaja predvsem tri razloge za svoj predlog spremembe. Prvič, tovrstna sprememba - kratkoročno gledano, pred novimi finančnimi načrti po letu 2006 - je edini možni ukrep za prispevek k porazdelitvi stroškov v okviru integriranega upravljanja zunanjih meja. Drugič, želi Komisija doprinesti k reševanju naslednjega problema: državne uprave posameznih držav članic le s težavo pripravijo in skupaj s partnerji iz drugih držav članic pridobijo potrebna sredstva za izvedbo projektov. Tretjič, Komisija spremembo predlaga zaradi občutnega povečanja proračunskih sredstev ARGO za leto 2004 in slabih rezultatov programa v letu 2003, kot to ugotavlja evalvacijsko poročilo.
Poleg tega Komisija predlaga spremembo nekaterih določb v zvezi s komitologijo. Predvsem predlaga, da ji je dano pooblastilo za sprejemanje odločitev na seznamu izbranih programov brez sodelovanja posebnega odbora, sestavljenega iz predstavnikov držav članic, kar opravičuje z novim finančnim načrtom.
III. Stališče poročevalca
Poročevalec predlog Komisije podpira. Zelo pogosto se dogaja, da so programi Unije preveč togi in birokratski, torej preveč zapleteni in za uporabnika nedostopni.Mnogi potencialni uporabniki teh sredstev namreč ugotovijo, da je v zelo strogem finančnem okviru preveč zapleteno pripraviti vse potrebno za partnersko sodelovanje organizacij iz različnih držav članic. Poleg tega gre le za projekte, ki zadevajo zunanje meje Unije, ki so z vidika prostega pretoka, po definiciji v skupnem interesu vseh držav članic. Z namenom zagotavljanja dodatne vrednosti Komisija te programe predlaga zgolj kot protiutež ugotovljenim strukturnim pomanjkljivostim na strateških mejnih prehodih, ki so jih države članice določile z medsebojnim soglasjem na osnovi objektivnih kriterijev (ocena tveganja). Vseeno pa obstaja nevarnost nesporazuma. Biti mora jasno, da nacionalni proračuni zaenkrat ostajajo glavni vir sredstev, namenjenih nadzoru nad mejami, in da cilj evropskega programa ni nadomestiti teh nacionalnih virov.Projekti, financirani iz programa ARGO, morajo imeti jasno opredeljeno evropsko dimenzijo. Poročevalec zato meni, da je smotrno vnesti predloge sprememb, s katerimi bo ta zahteva jasno izpostavljena.
POSTOPEK
Naslov
Predlog Komisije glede sprejetja sklepa Sveta, ki spreminja sklep 2002/463/ES o sprejetju akcijskega programa za upravno sodelovanje na področju zunanjih meja, vizumov, azila in priseljevanja (program ARGO)
Referenčni dokumenti
KOM(2004)0384 - C6‑0049/2004 – 2004/0122(CNS)
Pravna podlaga
člen 67 ES
Podlaga v Poslovniku
člen 51
Datum posvetovanja z EP
10.6.2004
Pristojni odbor
LIBE
Datum razglasitve na zasedanju
15.9.2004
Odbori, zaprošeni za mnenje
BUDG
Datum razglasitve na zasedanju
15.9.2004
Odbori, ki niso dali mnenja
BUDG
Datum sklepa
12.10.2004
Okrepljeno sodelovanje
Datum razglasitve na zasedanju
Poročevalec(- ka )
Martine Roure
Datum imenovanja
26.7.2004
Nadomeščeni(-a) poročevalec(- ka )
Poenostavljeni postopek
Datum sklepa
Oporekanje pravni podlagi
Datum mnenja JURI
Popravek finančne ocene sredstev
Datum mnenja BUDG
Posvetovanje z Ekonomsko-socialnim odborom
Datum sklepa na zasedanju
Posvetovanje z Odborom regij
Datum sklepa na zasedanju
Obravnava v odboru
27.7.2004
22.9.2004
12.10.2004
Datum sprejetja
12.10.2004
Izid končnega glasovanja
za:
32
proti:
0
vzdržani:
0
Poslanci, navzoči pri končnem glasovanju
Edit Bauer, Johannes (Hans) Blokland, Jean-Louis Bourlanges, Giusto Catania, Carlos Coelho, António Costa, Agustín Díaz De Mera García Consuegra, Rosa M. Díez González, Antoine Duquesne, Patrick Gaubert, Ewa Klamt, Magda Kósáné Kovács, Ole Krarup, Henrik Lax, Jaime Mayor Oreja, Hartmut Nassauer, Bogdan Marek Pęk, Martine Roure, Manfred Weber, Stefano Zappalà, Tatjana Ždanoka
Namestniki, navzoči pri končnem glasovanju
Marek Aleksander Czarnecki, Gérard Deprez, Jeanine Hennis-Plasschaert, Luis Francisco Herrero-Tejedor, Sophia Helena In 't Veld, Sylvia-Yvonne Kaufmann, Herbert Reul, Marie-Line Reynaud, Bogusław Sonik, Kyriacos Triantaphyllides, Jan Zahradil
Namestniki (člen 178(2)), navzoči pri končnem glasovanju
Datum predložitve
18.10.2004
A6‑0019/2004
Pripombe
