A6-0218/2008
4.6.2008
***I
POROČILO
o predlogu Uredbe Evropskega parlamenta in Sveta o predložitvi statističnih podatkov o nominalnem ulovu držav članic, ki lovijo na določenih območjih izven Severnega Atlantika (prenovitev)
(KOM(2007)0760 – C6‑0443/2007 – 2007/0260(COD))
Odbor za pravne zadeve
Poročevalec:
József Szájer
(prenovitev – člen 80 a Poslovnika)
PR_COD_1Recastingapp
PE 405.792v02-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Pri aktih o spremembi je besedilo, ki povzema obstoječo določbo, ki jo Parlament želi spremeniti, medtem ko je Komisija ni spremenila, označeno s krepkim tiskom . Morebitni izbrisi tovrstnega besedila so označeni z [...]. Besedilo, zapisano v navadnem poševnem tisku , označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.......................................................................................................................6
MNENJE Odbora za ribištvo ..........................................................................................7
PRILOGA: MNENJE POSVETOVALNE DELOVNE SKUPINE PRAVNIH SLUŽB V OBLIKI PISMA 11
POSTOPEK..............................................................................................................................13
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu Uredbe Evropskega parlamenta in Sveta o predložitvi statističnih podatkov o nominalnem ulovu držav članic, ki lovijo na določenih območjih izven Severnega Atlantika (prenovitev)
( KOM(2007)0760 – C6‑0443/2007 – 2007/0260(COD) )
(Postopek soodločanja: prenovitev)
Evropski parlament ,
– ob upoštevanju predloga Komisije Evropskemu parlamentu in Svetu ( KOM(2007)0760 ),
– ob upoštevanju členov 251(2) in 285(1) Pogodbe o ES, na podlagi katerih je Komisija podala predlog Parlamentu ( C6-0443/2007 ),
– ob upoštevanju Medinstitucionalnega sporazuma z dne 28. novembra 2001 o bolj sistematičnem ponovnem sprejemu pravnih aktov
UL C 77, 28.3.2002, str. 1. ,
– ob upoštevanju členov 51 in 80 a svojega poslovnika,
– ob upoštevanju poročila Odbora za pravne zadeve in mnenja Odbora za ribištvo ( A6-0218/2008 ),
A. ker po mnenju posvetovalne delovne skupine pravnih služb Evropskega parlamenta, Sveta in Komisije zadevni predlog ne predvideva bistvenih sprememb, razen tistih, ki so v njem opredeljene kot take, in ker je ta predlog, kar zadeva kodifikacijo nespremenjenih določb obstoječega besedila, zgolj kodifikacija tega besedila brez vsebinskih sprememb,
1. odobri predlog Komisije, kakor je bil prilagojen v skladu s predlogi posvetovalne delovne skupine pravnih služb Evropskega parlamenta, Sveta in Komisije;
2. poziva Komisijo, naj zadevo ponovno predloži Parlamentu, če namerava svoj predlog bistveno spremeniti ali nadomestiti z drugim besedilom;
3. naroči svojemu predsedniku, naj stališče Parlamenta posreduje Svetu in Komisiji.
OBRAZLOŽITEV
Sklep Sveta 1999/468/ES z dne 28. junija 1999 o določitvi postopkov za uresničevanje Komisiji
UL C 203, 17.7.1999, str. 1. podeljenih izvedbenih pooblastil je bil spremenjen s Sklepom 2006/512/ES Sveta z dne 17. julija 2006
UL L 200, 22.7.2006, str. 11. . S členom 5 a spremenjenega sklepa 1999/468/ES je bil uveden nov regulativni postopek s pregledom, ki naj bi se uporabljal za ukrepe splošnega obsega za spreminjanje nebistvenih določb temeljnega akta, sprejetega s postopkom soodločanja, vključno s črtanjem nekaterih takšnih določb ali z dopolnitvijo akta z dodajanjem novih nebistvenih določb.
Po pregledu obstoječe zakonodaje in postopkov, ki so v teku
KOM(2007)0740 . , je Evropska komisija med drugim pripravila ta predlog prenovitve, pri katerem gre za preoblikovanje že kodificiranega akta, da bi vključeval spremembe, potrebne za prilagoditev regulativnemu postopku s pregledom.
Konferenca predsednikov je v sklepu z 12. decembra 2007 Odbor za pravne zadeve imenovala za glavni odbor za prilagoditve s komitologijo, medtem ko so bili posamezni odbori imenovani za odbore za mnenja. Konferenca predsednikov odborov se je 15. januarja 2008 dogovorila o načinu sodelovanja med odborom JURI in drugimi sodelujočimi odbori.
Glede na to, da je predlagana prilagoditev regulativnemu postopku s pregledom popolna, in po posvetovanju s sektorskim odborom, ki je pristojen za to področje, Odbor za pravne zadeve ne predlaga nobenih sprememb, razen tehnične prilagoditve, ki jo je predlagala posvetovalna delovna skupina pravnih služb.
3.4.2008
MNENJE Odbora za ribištvo
za Odbor za pravne zadeve
o predlogu Uredbe Evropskega parlamenta in Sveta o predložitvi statističnih podatkov o nominalnem ulovu držav članic, ki lovijo na določenih območjih izven Severnega Atlantika (prenovitev)
( KOM(2007)0760 – C6‑0443/2007 – 2007/0260(COD) )
Pripravljavec mnenja:
Philippe Morillon
KRATKA OBRAZLOŽITEV
I – Predlog Komisije
Komisija je začela kodifikacijo Uredbe Sveta (ES) št. 2597/95 z dne 23. oktobra 1995 o predložitvi statističnih podatkov o nominalnem ulovu držav članic, ki lovijo na določenih območjih izven Severnega Atlantika. Nova uredba bo nadomestila različne akte, ki bodo vanjo vključeni (priloga VII tega predloga uredbe).
Sklep Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil
UL L 184, 17.07.99, str. 23. je bil spremenjen s sklepom Sveta 2006/512/ES
Sklep je začel veljati 23.7.2006 (UL L 200, 22.7.2006, str. 11). , ki je uvedel regulativni postopek s pregledom (v nadaljevanju RPP).
Skladno s skupno izjavo EP, Sveta in Komisije
UL C 255, 21.10.2006, str. 1. z dne 17. julija 2006 o sklepu 2006/512/ES je zato, da bi se ta postopek uporabljal za že veljavne akte, sprejete v skladu s postopkom, določenim v členu 251 Pogodbe, treba te akte prilagoditi v skladu z veljavnimi postopki.
Zato je za vključitev sprememb, potrebnih zaradi prilagoditve novemu postopku komitologije, treba prenoviti kodifikacijo uredbe (EGS) št. 2597/95.
II – Splošno ozadje
Pogoje uporabe RPP opredeljuje novi člen 5a spremenjenega sklepa 1999/468/EGS: temeljni pravni akt mora biti sprejet v skladu s postopkom soodločanja in mora Komisiji omogočiti „ sprejetje ukrepov splošnega obsega za spreminjanje nebistvenih določb tega akta, vključno s črtanjem nekaterih takšnih določb ali z dodajanjem novih nebistvenih določb “ (v nadaljevanju „kvazi zakonodajni ukrepi“).
V skupni izjavi iz julija 2006 so se EP, Svet in Komisija sporazumeli o prvem seznamu temeljnih pravnih aktov, ki jih je bilo nujno treba prilagoditi RPP (prednostna uskladitev).
Komisija je 23. novembra 2007 sprejela sporočilo o splošni uskladitvi z RPP (KOM(2007)740 končno), v katerem je navedenih 225 zakonodajnih aktov, ki jih je treba prilagoditi in ki so razdeljeni na tri sezname: seznam 1 (splošni seznam) – 156 zakonodajnih aktov, ki jih je treba prilagoditi z akti o spremembah, imenovanimi „omnibus“
Glej dokumente ( KOM(2007)0741 , KOM (2007)0824 in KOM(2007)0822 , pogosto imenovane 1., 2. in 3. „omnibus“. ; seznam 2 („seznam aktov v kodifikaciji“) – 23 zakonodajnih aktov, katerih prilagoditev bo glede na stopnjo postopka kodifikacije opravljena bodisi z zakonodajno spremembo bodisi s spremembo kodificiranega predloga na podlagi prenovitve; seznam 3 („seznam drugih aktov, ki jih je treba prilagoditi“) – ti akti se bodo prilagodili bodisi z bistveno spremembo temeljnega akta, ki presega same vidike komitologije, bodisi bo prilagoditev nekoristna zaradi njegove razveljavitve.
III – Opombe poročevalca
Ta zakonodajni predlog Komisije je vključen na zgoraj omenjeni seznam 2 ter uporablja postopek prenovitve
Sprejetje novega zakonodajnega akta, ki v enem besedilu vključuje temeljne spremembe predhodnega akta obenem z njegovimi nespremenjenimi določbami. .
Konferenca predsednikov je 12. decembra 2007 sprejela sklep o imenovanju Odbora za pravne zadeve kot pristojnega, da obstoječe zakonodajne akte prilagodi novemu postopku komitologije, različnim specializiranim odborom pa naročila pripravo mnenj.
Po mnenju posvetovalne skupine pravnih služb Evropskega parlamenta, Sveta in Komisije z dne 29. januarja 2008
Skupina je bila ustanovljena z Medinstitucionalnim sporazumom z dne 28. novembra 2001 o bolj sistematičnem ponovnem sprejemu pravnih aktov (UL C 77, 28.3.2002, str. 1). ta predlog Komisije ne vsebuje vsebinskih sprememb razen tistih, ki jih je opredelil kot take; po drugi strani je v istem mnenju zapisano, da se je, kar zadeva nespremenjene določbe predhodnih aktov, ki vsebujejo te vsebinske spremembe, Komisija omejila zgolj na kodifikacijo, brez uvajanja vsebinskih sprememb.
Posvetovalna skupina v svojem mnenju omenja še določeno število potrebnih tehničnih prilagoditev za zagotovitev usklajenosti predloga s pravili kodifikacije. Pripravljavec mnenja meni, da bi bilo te tehnične prilagoditve primerno opraviti. Sklep o tem vprašanju bo vsekakor moral sprejeti Odbor za pravne zadeve.
Pripravljavec mnenja meni, da so predlagane vsebinske spremembe (glej člena 2 in 5 ter uvodne izjave 1, 6 in 7) omejene na predlog celovite uskladitve v skladu z novim RPP.
Novi postopek je odgovor na dolgotrajne zahteve EP po okrepitvi njegovih pravic nadzora nad izvajanjem zakonodajnih aktov, sprejetih v postopku soodločanja. EP lahko predvidenim „kvazi zakonodajnim“ ukrepom
To zlasti velja za prilagoditev seznama statističnih ribolovnih območij ali njihovih podrazdelkov ter seznama vrst. nasprotuje, in sicer v roku in pod pogoji, določenimi v odstavkih 3 in 4 novega člena 5a spremenjenega sklepa 1999/468/EGS, če meni, da ukrepi „ presegajo izvedbena pooblastila, določena v temeljnem aktu, da ti ukrepi niso skladni s ciljem ali z vsebino temeljnega akta ali v njih nista upoštevani načeli subsidiarnosti ali sorazmernosti “.
******
Odbor za ribištvo poziva Odbor za pravne zadeve kot pristojni odbor, da predlaga sprejetje predloga Komisije.
POSTOPEK
Naslov
Statistični podatki o nominalnem ulovu na nekaterih območjih izven Severnega Atlantika (prenovitev)
Referenčni dokumenti
KOM(2007)0760 – C6-0443/2007 – 2007/0260(COD)
Pristojni odbor
JURI
Mnenje pripravil
Datum razglasitve na zasedanju
PECH
19.2.2008
Pripravljavec/-ka mnenja
Datum imenovanja
Philippe Morillon
19.12.2007
Datum sprejetja
3.4.2008
Izid končnega glasovanja
+:
–:
0:
26
0
0
Poslanci, navzoči pri končnem glasovanju
Elspeth Attwooll, Marie-Hélène Aubert, Luis Manuel Capoulas Santos, Paulo Casaca, Zdzisław Kazimierz Chmielewski, Emanuel Jardim Fernandes, Carmen Fraga Estévez, Duarte Freitas, Ioannis Gklavakis, Alfred Gomolka, Pedro Guerreiro, Heinz Kindermann, Rosa Miguélez Ramos, Philippe Morillon, Seán Ó Neachtain, Willi Piecyk, Catherine Stihler, Margie Sudre, Daniel Varela Suanzes-Carpegna, Cornelis Visser
Namestniki, navzoči pri končnem glasovanju
Ole Christensen, Josu Ortuondo Larrea, Raül Romeva i Rueda, Thomas Wise
Namestniki (člen 178(2)), navzoči pri končnem glasovanju
Ilda Figueiredo, Willem Schuth
PRILOGA: MNENJE POSVETOVALNE DELOVNE SKUPINE PRAVNIH SLUŽB V OBLIKI PISMA
MNENJE
ZA EVROPSKI PARLAMENT
SVET
KOMISIJO
Predlog uredbe Evropskega parlamenta in Sveta o predložitvi statističnih podatkov o nominalnem ulovu držav članic, ki lovijo na določenih območjih izven Severnega Atlantika (prenovitev)
KOM(2007) 760 končno z dne 29.11.2007 – 2007/0260 (COD)
V skladu z Medinstitucionalnim sporazumom z dne 28. novembra 2001 o bolj sistematičnem ponovnem sprejemu pravnih aktov, zlasti z odstavkom 9, se je posvetovalna delovna skupina, ki jo sestavljajo pravne službe Evropskega parlamenta, Sveta in Komisije, sestala 12. decembra 2007, da bi proučila omenjeni predlog, ki ga je predložila Komisija.
Posvetovalna delovna skupina je na tem srečanju
Posvetovalna delovna skupina je imela na voljo angleško, francosko in nemško jezikovno različico predloga, svoje delo pa je opravila na osnovi angleške različice, saj je bila to osnovna verzija obravnavanega besedila. preučila predlog uredbe Evropskega parlamenta Sveta o prenovitvi uredbe Sveta (ES) št. 2597/95/ z dne 23. oktobra 1995 o predložitvi statističnih podatkov o nominalnem ulovu držav članic, ki lovijo na določenih območjih izven Severnega Atlantika, in soglasno ugotovila, da bi bilo treba v členu 5(1) angleško besedilo „Standing Committee on Agricultural Statistics“ nadomestiti z besedilom „Standing Committee for Agricultural Statistics“ [ sl. Stalni odbor za kmetijsko statistiko ].
Posvetovalna skupina je po proučitvi predloga soglasno sklenila, da predlog ne vsebuje vsebinskih sprememb, razen tistih, ki so opredeljene kot takšne v samem predlogu ali v tem mnenju. Delovna skupina je v zvezi s kodifikacijo nespremenjenih določb iz predhodnega akta z vsebinskimi spremembami sklenila tudi, da predlog vsebuje le kodifikacijo obstoječega besedila brez vsebinskih sprememb.
C. PENNERA J.-C. PIRIS M. PETITE
pravnik pravnik generalni direktor
POSTOPEK
Naslov
Statistični podatki o nominalnem ulovu na nekaterih območjih izven Severnega Atlantika (prenovitev)
Referenčni dokumenti
KOM(2007)0760 – C6-0443/2007 – 2007/0260(COD)
Datum predložitve EP
29.11.2007
Pristojni odbor
Datum razglasitve na zasedanju
JURI
19.2.2008
Odbori, zaprošeni za mnenje
Datum razglasitve na zasedanju
PECH
19.2.2008
Poročevalec/-ka
Datum imenovanja
József Szájer
19.12.2007
Datum sprejetja
28.5.2008
Izid končnega glasovanja
+:
–:
0:
15
0
0
Poslanci, navzoči pri končnem glasovanju
Marek Aleksander Czarnecki, Bert Doorn, Giuseppe Gargani, Lidia Joanna Geringer de Oedenberg, Katalin Lévai, Hartmut Nassauer, Aloyzas Sakalas, Francesco Enrico Speroni, Diana Wallis, Jaroslav Zvěřina, Tadeusz Zwiefka
Namestniki, navzoči pri končnem glasovanju
Sharon Bowles, Brian Crowley, Gabriele Stauner, József Szájer
