Vprašanje za čas za vprašanja H-0333/2010
za Svet
Delno zasedanje: julij 2010
Člen 116 poslovnika
Liam Aylward
(ALDE) Zadeva: Podpora turistični industriji
Turizem je pomemben dejavnik evropskega gospodarstva, saj prispeva več kot 5 % BDP Evropske unije in zaposluje približno 5,2 % delovne sile v Evropi. Glede na sedanjo gospodarsko klimo je izredno pomembno, da se ta sektor podpira in spodbuja.
Lizbonska pogodba izrecno omenja turizem in kot cilj določa spodbujanje EU kot ene vodilnih turističnih destinacij na svetu. Zaradi tega podeljuje določene pristojnosti na tem področju Uniji in določa, da se odločitve o tem sprejemajo s kvalificirano večino. V skladu s Pogodbo o delovanju Evropske unije „Unija dopolnjuje dejavnost držav članic na področju turizma, zlasti s spodbujanjem konkurenčnosti podjetij Unije na tem področju“ (naslov XXII Turizem, člen 195).
Kaj je bilo doslej storjeno, da bi podprli turistično industrijo EU, jo razvijali in spodbujali njeno konkurenčnost? Kakšni ukrepi se pripravljajo na evropski ravni, da bi ta sektor podprli v času gospodarske krize?
