A6-0450/2008
17.11.2008
*
POROČILO
o predlogu Uredbe Sveta o spremembi Uredbe (ES) št. 332/2002 o ustanovitvi aranžmaja za zagotavljanje srednjeročne finančne pomoči za plačilne bilance držav članic
(KOM(2008)0717 – C6‑0389/2008 – 2008/0208(CNS))
Odbor za ekonomske in monetarne zadeve
Poročevalka:
Pervenche Berès
PE 415.228v02-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Pri aktih o spremembi je besedilo, ki povzema obstoječo določbo, ki jo Parlament želi spremeniti, medtem ko je Komisija ni spremenila, označeno s krepkim tiskom . Morebitni izbrisi tovrstnega besedila so označeni z [...]. Besedilo, zapisano v navadnem poševnem tisku , označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA Error! Bookmark not defined.
OBRAZLOŽITEV........................................................................ Error! Bookmark not defined.
POSTOPEK................................................................................ Error! Bookmark not defined.
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu Uredbe Sveta o spremembi Uredbe (ES) št. 332/2002 o ustanovitvi aranžmaja za zagotavljanje srednjeročne finančne pomoči za plačilne bilance držav članic
( KOM(2008)0717 – C6‑0389/2008 – 2008/0208(CNS) )
(Postopek posvetovanja)
Evropski parlament ,
– ob upoštevanju predloga Komisije Svetu ( KOM(2008)0717 ),
– ob upoštevanju člena 308 Pogodbe ES, v skladu s katerim se je Svet posvetoval s Parlamentom ( C6‑0389/2008 ),
– ob upoštevanju uredbe Sveta (ES) št. 332/2002 z dne 18. februarja 2002 o ustanovitvi aranžmaja za zagotavljanje srednjeročne finančne pomoči za plačilne bilance držav članic
UL L 53, 23.2.2002, str. 1. in svojih resolucij z dne 6. septembra 2001 o srednjeročni finančni pomoči za plačilne bilance držav članic
UL C 72 E, 21.3.2002, str. 312. ter z dne xx novembra 2008 o ustanovitvi aranžmaja za zagotavljanje srednjeročne finančne pomoči za plačilne bilance držav članic
Sprejeta besedila, xxxx ,
– ob upoštevanju člena 51 svojega poslovnika,
– ob upoštevanju poročila Odbora za ekonomske in monetarne zadeve ( A6‑0450/2008 ),
1. odobri predlog Komisije, kakor je bil spremenjen;
2. poziva Komisijo, naj ustrezno spremeni svoj predlog, na podlagi člena 250(2) Pogodbe ES;
3. poziva Svet, naj obvesti Parlament, če namerava odstopati od besedila, ki ga je Parlament odobril;
4. poziva Svet, naj se ponovno posvetuje s Parlamentom, če namerava bistveno spremeniti predlog Komisije;
5. naroči svojemu predsedniku, naj stališče Parlamenta posreduje Svetu, Komisiji in vladam držav članic.
Predlog spremembe
1
Predlog uredbe – akt o spremembi
Uvodna izjava 2
Besedilo, ki ga predlaga Komisija
Predlog spremembe
(2) Treba je predvideti ad hoc postopek za prihodnje ponovne proučitve te zgornje meje, da bi se izboljšala zmogljivost Skupnosti za hiter odziv na velike spremembe v finančnem okolju, ki vplivajo na skupno višino podpore, ki bi jo morda potrebovale države članice.
(2) V primeru izrednih razmer, ki bi utegnile zahtevati hiter odziv Skupnosti na večje spremembe finančnega okolja, morajo Evropski parlament, Svet, Komisija in države članice ravnati hitro in preprečiti spodkopavanje zaupanja v trg.
Obrazložitev
Člen 119 Pogodbe dopušča možnost vključitve zadevnih držav članic v srednjeročno makroekonomsko finančno pomoč.
Predlog spremembe
2
Predlog uredbe – akt o spremembi
Člen 1 – odstavek 2
Uredba (ES) št. 332/2002
Člen 1 – odstavek 3
Besedilo, ki ga predlaga Komisija
Predlog spremembe
Doda se odstavek 3:
črtano
„Če je zaradi resnega poslabšanja finančnega okolja potrebna nujna srednjeročna finančna pomoč Skupnosti več državam članicam, se lahko Komisija odloči za ponovno proučitev zgornje meje po prejemu mnenja Ekonomsko-finančnega odbora o nujni potrebi za tako proučitev in o sami spremenjeni zgornji meji. Nova zgornja meja začne veljati dan po objavi v Uradnem listu Evropske unije.“
Predlog spremembe
3
Predlog uredbe – akt o spremembi
Člen 1 a (novo)
Uredba (ES) št. 332/2002
Člen 10
Besedilo, ki ga predlaga Komisija
Predlog spremembe
Člen 10 uredbe (ES) št. 332/2002 se nadomesti z naslednjim besedilom:
„Vsaki dve leti oziroma po potrebi pogosteje Svet na podlagi poročila Komisije, po posvetovanju z Evropskim parlamentom in prejemu mnenja Ekonomsko-finančnega odbora, pregleda, ali ustanovljeni aranžma glede ureditve in zgornje meje, načeloma še vedno zadovoljuje potrebe, zaradi katerih je bil ustanovljen.“
OBRAZLOŽITEV
Uredba Sveta (ES) št. 332/2002 na podlagi členov 119 in 308 Pogodbe ustanavlja aranžma za zagotavljanje srednjeročne finančne pomoči za plačilne bilance držav članic in nadomešča prejšnji instrument, ustvarjen z Uredbo Sveta št. 1969/88. S tem aranžmajem se izvaja mehanizem, predviden s členom 119 Pogodbe, v skladu s katerim lahko Skupnost odobri medsebojno pomoč državi članici, „kadar ima država članica plačilnobilančne težave ali obstaja resna nevarnost, da bi v tovrstne težave zašla, bodisi zaradi splošne neuravnoteženosti plačilne bilance ali vrste valute, s katero razpolaga,“ pod pogojem, da ta država članica ne spada v območje eura.
S sprejetjem te uredbe februarja 2002 se je zgornja meja iz prejšnje uredbe zaradi začetka veljave eura znižala s 16 milijard EUR na 12 milijard EUR, pri čemer so za države članice iz euroobmočja prenehale veljati določbe člena 119, povezane s plačilno bilanco. Od takrat se je EU razširila, število držav članic, ki ne sodelujejo v ekonomski in monetarni uniji pa se je precej povečalo. Ob upoštevanju navedenega in z ozirom na razvoj mednarodnih finančnih razmer Komisija meni, da je treba zgornjo mejo povišati na 25 milijard EUR.
Komisija prav tako meni, da je treba vzpostaviti poseben postopek za vnovično preučitev zgornje meje, kadar obstaja nujna potreba po tem. Komisija je mnenja, da bi morala imeti možnost, da sprejme odločitev o vnovični preučitvi zgornje meje, potem ko prejme mnenji Ekonomsko-finančnega odbora o nujni potrebi za tako preučitev ter o novi zgornji meji, ki bi jo bilo treba uvesti.
Poročevalec meni, da je zgornjo mejo smiselno povišati na 25 milijard EUR. Ni pa potrebe po oblikovanju posebnega postopka, ki bi Komisiji omogočal vnovični pregled zgornje meje zunaj običajnih postopkov za sprejemanje odločitev. Kljub temu pa je morda ustrezno potrditi, da se želijo institucije hitro odzvati, kadar obstaja potreba po tem.
POSTOPEK
Naslov
Mehanizem za zagotavljanje finančne podpore plačilnim bilancam držav članic
Referenčni dokumenti
KOM(2008)0717 – C6-0389/2008 – 2008/0208(CNS)
Datum posvetovanja z EP
7.11.2008
Pristojni odbor
Datum razglasitve na zasedanju
ECON
Odbori, zaprošeni za mnenje
Datum razglasitve na zasedanju
BUDG
Odbori, ki niso podali mnenja
Datum sklepa
BUDG
5.11.2008
Poročevalec/-ka
Datum imenovanja
Pervenche Berès
7.11.2008
Obravnava v odboru
17.11.2008
Datum sprejetja
17.11.2008
Izid končnega glasovanja
+:
–:
0:
27
1
1
Poslanci, navzoči pri končnem glasovanju
Mariela Velichkova Baeva, Zsolt László Becsey, Pervenche Berès, Sharon Bowles, Udo Bullmann, Christian Ehler, Elisa Ferreira, Jean-Paul Gauzès, Robert Goebbels, Donata Gottardi, Gunnar Hökmark, Karsten Friedrich Hoppenstedt, Sophia in ‘t Veld, Othmar Karas, Wolf Klinz, Kurt Joachim Lauk, Hans-Peter Martin, Gay Mitchell, Sirpa Pietikäinen, Alexander Radwan, Eoin Ryan, Antolín Sánchez Presedo, Peter Skinner, Margarita Starkevičiūtė, Ivo Strejček
Namestniki, navzoči pri končnem glasovanju
Harald Ettl, Piia-Noora Kauppi, Alain Lipietz, Gianni Pittella
Datum predložitve
17.11.2008
