P6_TA(2007)0166
Moratorij za smrtno kazen
B6-0164/2007
Resolucija Evropskega parlamenta z dne 26. aprila 2007 o pobudi za vsesplošni moratorij za smrtno kazen
Evropski parlament
, –
ob upoštevanju svoje resolucije z dne 1. februarja 2007 o pobudi za vsesplošni moratorij za smrtno kazen Sprejeta besedila, P6_TA(2007)0018 .
,
–
ob upoštevanju smernic za politiko EU do tretjih držav v zvezi s smrtno kaznijo z dne 29. junija 1998,
–
ob upoštevanju končne izjave Tretjega svetovnega kongresa proti smrtni kazni, ki je potekal v Parizu med 1. in 3. februarjem 2007,
–
ob upoštevanju izjave o odpravi smrtne kazni, ki jo je predsedstvo EU posredovalo generalni skupščini ZN dne 19. decembra 2006 in jo je sprva podpisalo 85 držav v vseh geografskih skupinah,
–
ob upoštevanju izjave, ki jo je v imenu Evropske unije prebralo predsedstvo EU na četrti seji Sveta ZN za človekove pravice dne 29. marca 2007,
–
ob upoštevanju podpore javnosti moratoriju, ki jo je izrazil generalni sekretar ZN ob svojem nedavnem obisku v Rimu,
–
ob upoštevanju člena 103(2) svojega Poslovnika,
A.
ker je poziv k vsesplošnem moratoriju za smrtno kazen strateški premik k odpravi smrtne kazni v vseh državah,
B.
ker je v svoji resoluciji z dne 1. februarja 2007 pozval predsedstvo EU, naj čim hitreje predloži besedilo resolucije sedanji generalni skupščini ZN in Parlament obvešča o doseženih rezultatih; ker sedanji generalni skupščini ZN resolucija doslej ni bila predložena,
C.
ker je izjavo o smrtni kazni, ki jo je Evropska unija predstavila generalni skupščini ZN dne 19. decembra 2006, doslej podpisalo že 88 držav iz vseh geografskih skupin,
1.
ponovno poziva države članice EU, naj pridobijo podporo tretjih držav tej izjavi;
2.
spodbuja EU, naj izkoristi dane možnosti in stori še več, ter poziva države članice EU in EU, naj nemudoma predložijo resolucijo o vsesplošnem moratoriju za smrtno kazen v sedanji generalni skupščini ZN, za to pa poskušajo pridobiti sopokroviteljstvo tretjih držav iz drugih celin;
3.
poziva predsedstvo EU, naj spodbuja preostale države, ki niso podpisale in ratificirale Drugega izbirnega protokola k Mednarodnemu paktu o državljanskih in političnih pravicah, pa tudi tiste države članice, ki niso podpisale Protokola št. 13 k Evropski konvenciji o človekovih pravicah o smrtni kazni, naj to storijo;
4.
v celoti podpira končno izjavo tretjega Svetovnega kongresa in namerava spremljati njegove sklepe, zlasti z razvijanjem parlamentarne razsežnosti svetovne kampanje proti smrtni kazni in odpiranjem te teme prek svojih medparlamentarnih delegacij ter sodelovanjem na Skupni parlamentarni skupščini AKP-EU in Evro-sredozemski parlamentarni skupščini;
5.
poziva Svet in Komisijo, naj izkoristita vsako priložnost, da podpreta ustanovitev regionalnih abolicijskih koalicij;
6.
poziva vse institucije Evropske unije, naj skupaj s Svetom Evrope podprejo Svetovni dan proti smrtni kazni, tako da razglasijo 10. oktober za evropski dan proti smrtni kazni od leta 2007 dalje, in se pridružuje pobudi o organiziranju odmevne evropske konference proti smrtni kazni v zvezi s tem dnevom; pooblasti svojega predsednika, naj ob tej priložnosti skupaj z ustrezno delegacijo zastopa Evropski parlament;
7.
naroči svojemu predsedniku, naj to resolucijo posreduje Svetu, Komisiji, državam članicam EU, generalnemu sekretarju ZN, predsedujočemu generalne skupščine ZN in državam članicam ZN.
