Vprašanje za čas za vprašanja H-000036/2011
za Komisijo
Delno zasedanje: februar 2011
Člen 116 poslovnika
Pablo Zalba Bidegain
(PPE) Zadeva: Pridružitveni sporazum z Marokom
Pravna služba Evropskega parlamenta navaja, da nima zadostnih informacij za opredelitev, ali pridružitveni sporazum z Marokom velja za območje Zahodne Sahare ter ali prinaša koristi lokalnemu saharskemu prebivalstvu. Maroko de facto izvršuje upravni nadzor nad tem ozemljem. Čeprav mu nič ne preprečuje izvajanja gospodarske dejavnosti v tej regiji, pa bi Maroko pri tem moral upoštevati želje saharskega ljudstva. Novo kmetijsko poglavje sporazuma mora koristiti družbeno-gospodarskemu razvoju prebivalstva Sahare. Pravna služba zato meni, da mora Komisija ta vprašanja razjasniti, preden Evropski parlament sprejme svoje mnenje, saj bi v primeru, da sporazum krši mednarodno pravo, Evropska unija prispevala k tem razmeram.
Ali lahko Komisija odgovori na vprašanja Pravne službe Evropskega parlamenta? Kakšno je mnenje Pravne službe Komisije glede tega?
