KONČNO
A6-0058/2004
2.12.2004
*
POROČILO
o predlogu direktive Sveta, ki spreminja Direktivo 77/388/ES zaradi pristopa Češke, Estonije, Cipra, Latvije, Litve, Madžarske, Malte, Poljske, Slovenije in Slovaške
(8754/2004 – KOM(2004)0295 – C6‑0074/2004 – 2004/0810(CNS))
Odbor za ekonomske in monetarne zadeve
Poročevalec: Ian Stewart Hudghton
PE 347.209
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom. Besedilo, zapisano v navadnem poševnem tisku, označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.......................................................................................................................6
POSTOPEK................................................................................................................................7
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu direktive Sveta, ki spreminja Direktivo 77/388/ES zaradi pristopa Češke, Estonije, Cipra, Latvije, Litve, Madžarske, Malte, Poljske, Slovenije in Slovaške
(8754/2004 – KOM(2004)0295 – C6‑0074/2004 – 2004/0810(CNS) )
(Postopek posvetovanja)
Evropski parlament ,
– ob upoštevanju predloga Komisije Svetu (8754/2004 - KOM(2004)0295 )
Še neobjavljeno v UL. ,
– ob upoštevanju člena 93 Pogodbe ES, v skladu s katerim se je Svet posvetoval s Parlamentom ( C6‑0074/2004 ),
– ob upoštevanju člena 51 svojega Poslovnika,
– ob upoštevanju poročila Odbora za ekonomske in monetarne zadeve ( A6‑0058/2004 ),
A. potrjujoč svojo podporo poskusnemu načrtu nižjih stopenj davka na dodano vrednost za delovno intenzivne dejavnosti, kot je izrazil v svojih stališčih z dne 20. novembra 2002
2 UL C 25 E, 29.1.2004, str. 177 2 , 4. decembra 2003
3 UL C 89 E, 14.4.2004, str. 138 3 in 15. januarja 2004
4 UL C 92 E, 16.4.2004, str. 382 4 ,
1. odobri predlog Komisije;
2. poziva Svet, naj obvesti Parlament, če namerava odstopati od besedila, ki ga je Parlament odobril;
3. poziva Svet, naj se ponovno posvetuje s Parlamentom, če namerava bistveno spremeniti predlog Komisije;
4. naroči svojemu predsedniku, naj stališče Parlamenta posreduje Svetu in Komisiji.
OBRAZLOŽITEV
1) Ozadje
S tem zakonodajnim predlogom se še enkrat vračamo k poskusnemu zmanjšanju stopenj DDV za določene delovno intenzivne dejavnosti. Ta sistem je bil uveden leta 1999 z odločno podporo Evropskega parlamenta, še posebej pa njegovega odbora za ekonomske in monetarne zadeve. Namen tega predloga je preučiti - upajmo, da koristen - učinek manjšega obdavčenja na ohranitev obstoječih in odpiranje novih delovnih mest v specifičnih, delovno intenzivnih sektorjih storitvene industrije.
Omeniti je treba, da naj bi se ta poskus prvotno končal 31. decembra 2002, potem pa je bil podaljšan do 31. decembra 2003. V vsakem primeru bi se končal pred dejansko izvedbo širitve 1. maja 2004, zato ni bil vključen v pristopna pogajanja, ustrezni Akti o pristopu pa ne vključujejo zadevne – začasne – spremembe Direktive 77/388(ES).
Nekoliko nepričakovano podaljšanje veljavnosti sistema do 31. decembra 2005 (spet z odločno podporo EP, sledeč priporočilom tega odbora) je te okoliščine popolnoma spremenilo. Vse države članice so bile zdaj vključene v ustrezna posvetovanja, Poljska in Češka pa sta izjavili, da nameravata uporabiti nižje davčne stopnje, in to od 1. maja 2004 tudi dejansko izvajata:
Poljska je stopnjo DDV za majhne servisne delavnice za kolesa, čevlje itd. znižala na 7% (namesto 22%), Češka pa se je odločila, da bo sistem uporabila v sektorju čistilnih storitev in na področju skrbi za dom, kjer znaša davčna stopnja 5% namesto 19%.
Pričujoči predlog direktive je zato namenjen oblikovanju nujno potrebne – celo retroaktivne – pravne osnove za obstoječo prakso v teh dveh državah, ki bo skladna s pravno osnovo devetih "starih" držav članic, ki bodo ta sistem uporabljale do njegovega preteka leta 2005.
2) Postopek
Prvotni predlog Komisije je temeljil na klavzuli o prilagoditvah (člen 57) Akta o pristopu, ki Svetu dovoljuje glasovanje s kvalificirano večino brez posvetovanja z EP, vendar se je Svet odločil pravno podlago prenesti na člen 93 Pogodbe, tako da je sedaj potrebno posvetovanje z EP - pa tudi soglasje v Svetu.
3) Presoja
Očitno mnenja v Svetu ostajajo deljena, bolj ali manj v smislu splošnega mnenja o znižanju stopnje DDV, saj tiste države članice, ki jih ta poskus že na začetku ni prepričal, nasprotujejo vsakršnemu širjenju le-tega.
Vendar pa ta predlog še zdaleč noče uvajati novih določb, temveč zgolj odpreti obstoječi sistem dvema novima državama članicama, katerih delež BDP bo le malenkostno spremenil statistične podatke tega poskusa. To vprašanje bi bilo zatorej treba obravnavati kot preprosto vprašanje enakovrednega obravnavanja novodošlih držav članic, ne pa v smislu načel davčne politike.
Poročevalec zategadelj priporoča čimprejšnje sprejetje zakonodajnega predloga.
POSTOPEK
Naslov
Predlog direktive Sveta, ki spreminja Direktivo 77/388/ES zaradi pristopa Češke, Estonije, Cipra, Latvije, Litve, Madžarske, Malte, Poljske, Slovenije in Slovaške
Referenčni dokumenti
(8754/2004 – KOM(2004)0295 – C6‑0074/2004 – 2004/0810(CNS)
Pravna podlaga
člen 93
Podlaga v Poslovniku
člen 51
Datum posvetovanja z EP
30.6.2004
Pristojni odbor Datum razglasitve na zasedanju
ECON 15.9.2004
Odbori, zaprošeni za mnenje Datum razglasitve na zasedanju
EMPL
15.9.2004
Odbori, ki niso dali mnenja Datum sklepa
EMPL 20.9.2004
Okrepljeno sodelovanje Datum razglasitve na zasedanju
Poročevalec(-ka) Datum imenovanja
Ian Stewart Hudghton
21.9.2004
Nadomeščeni(-a) poročevalec(-ka)
Poenostavljeni postopek Datum sklepa
Oporekanje pravni podlagi Datum mnenja JURI
Popravek finančne ocene sredstev Datum mnenja BUDG
Posvetovanje z Ekonomsko-socialnim odborom Datum sklepa na zasedanju
Posvetovanje z Odborom regij Datum sklepa na zasedanju
Obravnava v odboru
4.10.2004
22.10.2004
30.11.2004
Datum sprejetja
30.11.2004
Izid končnega glasovanja
za:
proti:
vzdržani:
25
1
1
Poslanci, navzoči pri končnem glasovanju
Zsolt László Becsey, Pervenche Berès, Udo Bullmann, Ieke van den Burg, Paolo Cirino Pomicino, Elisa Ferreira, Robert Goebbels, Gunnar Hökmark, Ian Hudghton, Othmar Karas, Wolf Klinz, Christoph Konrad, Guntars Krasts, Astrid Lulling, Gay Mitchell, Cristobal Montoro Romero, John Purvis, Alexander Radwan, Dariusz Rosati, Peter Skinner, Margarita Starkevičiūtė, Ivo Strejček
Namestniki, navzoči pri končnem glasovanju
Harald Ettl, Thomas Mann, Diamanto Manolakou, Antonis Samaras, Corien Wortmann-Kool
Namestniki (člen 178(2)), navzoči pri končnem glasovanju
Datum predložitve - A6
2.12.2004
A6-0058/2004
Pripombe
...
