KONČNO
A6-0225/2007
11.6.2007
***I
POROČILO
o predlogu direktive Evropskega parlamenta in Sveta o spremembi Direktive 2005/60/ES o preprečevanju uporabe finančnega sistema za pranje denarja in financiranje terorizma, kar zadeva Komisiji podeljena izvedbena pooblastila
(KOM(2006)0906 – C6‑0022/2007 – 2006/0281(COD))
Odbor za državljanske svoboščine, pravosodje in notranje zadeve
Poročevalec:
Philip Bradbourn
PE 388.417v03-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Besedilo, zapisano v navadnem poševnem tisku , označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.......................................................................................................................7
POSTOPEK................................................................................................................................8
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu direktive Evropskega parlamenta in Sveta o spremembi Direktive 2005/60/ES o preprečevanju uporabe finančnega sistema za pranje denarja in financiranje terorizma, kar zadeva Komisiji podeljena izvedbena pooblastila
( KOM(2006)0906 – C6‑022/2007 – 2006/0281(COD) )
(Postopek soodločanja: prva obravnava)
Evropski parlament ,
– ob upoštevanju predloga Komisije Evropskemu parlamentu in Svetu ( KOM(2006)0906 )
Še neobjavljeno v UL. ,
– ob upoštevanju člena 251(2) ter prvega in tretjega stavka člena 47(2) ter člena 95 Pogodbe ES, na podlagi katerih je Komisija podala predlog Parlamentu (C6 0022/2007),
– ob upoštevanju člena 51 Poslovnika,
– ob upoštevanju poročila Odbora za državljanske svoboščine, pravosodje in notranje zadeve ( A6‑0225/2007 ),
1. odobri predlog Komisije, kakor je bil spremenjen;
2. poziva Komisijo, naj zadevo ponovno predloži Parlamentu, če namerava svoj predlog bistveno spremeniti ali nadomestiti z drugim besedilom;
3. naroči svojemu predsedniku, naj stališče Parlamenta posreduje Svetu in Komisiji.
Besedilo, ki ga predlaga Komisija
Predlogi sprememb Parlamenta
Predlog spremembe
1
UVODNA IZJAVA 5 A (novo)
(5a) V Direktivi 2005/60/ES je predvideno, da Komisija pripravi redno poročilo o njenem izvajanju. Poročilu je lahko priložen zakonodajni predlog, ki uvaja potrebne spremembe k direktivi.
Predlog spremembe
2
ČLEN 1, TOČKA 3 A (novo)
Člen 42 (Direktiva 2005/60/ES)
(3a) Člen 42 se nadomesti z naslednjim:
„Člen 42
Komisija do 15. decembra 2009 in nato vsaj vsaka tri leta pripravi poročilo o izvajanju te direktive in mu, če je to potrebno, priloži zakonodajni predlog, ki uvaja potrebne spremembe k Direktivi 2005/60/ES v skladu s postopki iz člena 251 Pogodbe, ter ga predloži Evropskemu parlamentu in Svetu. V prvo poročilo Komisija vključi poseben pregled obravnavanja odvetnikov in drugih neodvisnih pravnih strokovnjakov.
OBRAZLOŽITEV
Evropski parlament meni, da prizadevanja storilcev kaznivih dejanj, da bi nezakonita ali pa zakonita sredstva namenili za terorizem, lahko resno ogrozijo trdnost, integriteto in stabilnost kreditnih in finančnih ustanov ter zaupanje v finančni sistem kot celoto. Da države članice zaradi zavarovanja svojih finančnih sistemov ne bi sprejemale ukrepov, ki niso v skladu z delovanjem notranjega trga, je bila 26. oktobra 2005 sprejeta Direktiva 2005/60/ES o „preprečevanju uporabe finančnega sistema za pranje denarja in financiranje terorizma“.
V delih z izvedbenimi ukrepi (člena 40 in 41) zgoraj omenjena direktiva navaja, da se „izvajanje določb te direktive, ki predvidevajo sprejetje tehničnih pravil in odločitev v skladu s postopkom iz Sklepa 1999/468/ES, preneha štiri leta po začetku veljavnosti te direktive“.
„Sklep o komitologiji“, ki določa postopke za izvedbena pooblastila, zaupana Komisiji, je bil spremenjen s Sklepom 2006/512/ES, ki je med drugim dodal nov „regulativni postopek s pregledom“ (člen 5(a)), ki daje Parlamentu več pravic pri nadzoru izvedbenih pooblastil Komisije.
Zato je treba zakonodajo, ki že v veljavi, nujno posodobiti in prilagoditi novim členom (in postopkom) sklepa o komitologiji.
Eden od 27 aktov, ki jih je treba posodobiti in prilagoditi, je Direktiva 2005/60/ES o pranju denarja. Komisija je predlagala uporabo novega „regulativnega postopka s pregledom“ (člen 5(a)) za vse izvedbene ukrepe, navedene v členu 41 Direktive 2005/60/ES.
Na podlagi razlage, ki jo je Komisija podala na seji odbora LIBE 8. maja o vsebini elementov, ki naj bi pri uporabi te direktive šteli za „nebistvene“, poročevalec (ki sicer obžaluje, da je Komisija te informacije zagotovila tako pozno) sedaj lahko podpre predlog Komisije o uporabi novega „regulativnega postopka s pregledom“ v zvezi z izvedbenimi pooblastili, zaupanimi Komisiji.
Zato Komisija s sklicevanjem na točko 3 medinstitucionalnega sporazuma o izvajanju spremenjenega sklepa o komitologiji predlaga spremembo direktive o pranju denarja prek razveljavitve klavzule o začasni omejitvi veljavnosti, ki jo trenutno predvideva člen 41(4) direktive.
Poročevalec načeloma podpira zahtevo Komisije, vendar bi raje videl, da se prek spremembe člena 42 direktive ohrani možnost uvedbe potrebnih sprememb k Direktivi 2005/60/ES v skladu s postopkom iz člena 251 Pogodbe.
POSTOPEK
Naslov
Preprečevanje pranja denarja in financiranja terorizma (Komisiji podeljena izvedbena pooblastila)
Referenčni dokumenti
KOM(2006)0906 - C6-0022/2007 - 2006/0281(COD)
Datum predložitve EP
22.12.2006
Pristojni odbor
Datum razglasitve na zasedanju
LIBE
17.1.2007
Poročevalec/-ka
Datum imenovanja
Philip Bradbourn
20.3.2007
Obravnava v odboru
8.5.2007
5.6.2007
Datum sprejetja
5.6.2007
Izid končnega glasovanja
+:
–:
0:
31
0
0
Poslanci, navzoči pri končnem glasovanju
Alexander Alvaro, Philip Bradbourn, Mihael Brejc, Michael Cashman, Giusto Catania, Carlos Coelho, Fausto Correia, Panayiotis Demetriou, Agustín Díaz de Mera García Consuegra, Bárbara Dührkop Dührkop, Claudio Fava, Kinga Gál, Patrick Gaubert, Ewa Klamt, Magda Kósáné Kovács, Stavros Lambrinidis, Henrik Lax, Claude Moraes, Javier Moreno Sánchez, Martine Roure, Inger Segelström, Károly Ferenc Szabó, Adina-Ioana Vălean, Manfred Weber
Namestniki, navzoči pri končnem glasovanju
Ignasi Guardans Cambó, Sophia in ‘t Veld, Sylvia-Yvonne Kaufmann, Bogdan Klich, Marianne Mikko, Hubert Pirker
Namestniki (člen 178(2)), navzoči pri končnem glasovanju
Aloyzas Sakalas
Datum predložitve
