17.2.2010 B7-0128/2010 PREDLOG RESOLUCIJE ob zaključku razprave o izjavah Sveta in Komisije
v skladu s členom 110(2) poslovnika
Resolucija Evropskega parlamenta o trinajstem zasedanju Sveta Združenih narodov za človekove pravice (UNHRC)
Laima Liucija Andrikienė
,
José Ignacio Salafranca Sánchez-Neyra
v imenu skupine PPE
PE432.985v01-00 B7‑0128/2010 Resolucija Evropskega parlamenta o trinajstem zasedanju Sveta Združenih narodov za človekove pravice (UNHRC)
Evropski parlament ,
– ob upoštevanju svojih prejšnjih resolucij o Svetu Združenih narodov za človekove pravice (UNHRC), zlasti resolucij z dne 14. januarja 2009 o razvoju Sveta Združenih narodov za človekove pravice in vlogi EU Sprejeta besedila, P6_TA(2009)0021 .
, z dne 16. marca 2006 o izidu pogajanj o Svetu za človekove pravice in 62. Komisije OZN za človekove pravice Sprejeta besedila, P6_TA(2006)0097 .
, z dne 29. januarja 2004 o odnosih med Evropsko unijo in Združenimi narodi Sprejeta besedila, P5_TA(2004)0037 .
, z dne 9. junija 2005 o reformi Združenih narodov Sprejeta besedila, P6_TA(2005)0237 .
, z dne 29. septembra 2005 o rezultatih svetovnega vrha Združenih narodov 14. do 16. septembra 2005 Sprejeta besedila, P6_TA(2005)0362 .
in z dne 7. maja 2009 o letnem poročilu o človekovih pravicah v svetu v letu 2008 in politiki Evropske unije na tem področju Sprejeta besedila, P6_TA(2009)0385 .
,
– ob upoštevanju svojih nujnih resolucij o človekovih pravicah in demokraciji,
– ob upoštevanju resolucije A/RES/60/251 generalne skupščine Združenih narodov o ustanovitvi Sveta za človekove pravice,
– ob upoštevanju dosedanjih rednih in izrednih zasedanj sveta Združenih narodov za človekove pravice in dosedanjih krogov rednega splošnega pregleda,
– ob upoštevanju trinajstega zasedanja Sveta za človekove pravice, ki bo marca 2010, in enajstega kroga rednega splošnega pregleda, ki bo potekal med 3. in 14. majem 2010,
– ob upoštevanju pregleda Sveta za človekove pravice, ki je predviden v letu 2011,
– ob upoštevanju institucionalnih sprememb zaradi začetka veljavnosti Lizbonske pogodbe,
– ob upoštevanju členov 2, 3(5), 18, 21, 27 in 47 Pogodbe o Evropski uniji v različici, spremenjeni z Lizbonsko pogodbo,
– ob upoštevanju člena 110(2) svojega poslovnika,
A. ker je spoštovanje, spodbujanje in varstvo univerzalnosti človekovih pravic del etičnega in pravnega reda Evropske unije ter eden od temeljev evropske enotnosti in celovitosti èleni 2, 3(5) in 6 PEU
,
B. ker je Svet za človekove pravice, kljub svojim pomanjkljivostim, edinstvena platforma, ki je posebej posvečena univerzalnim človekovim pravicam, in poseben forum v sistemu OZN za obravnavanje človekovih pravic,
C. ker se je vloga Evrope kot svetovnega akterja v zadnjih desetletjih okrepila, in ker bi lahko novi pristop, ki ga pooseblja nova Evropska služba za zunanjepolitično delovanje, Uniji znatno pomagal pri učinkovitejših prizadevanjih za skladno, dosledno in učinkovito doseganje globalnih ciljev,
D. ker bo med trinajstim zasedanjem Sveta za človekove pravice v Ženevi tja odpotovala tudi delegacija pododbora Evropskega parlamenta za človekove pravice, kot je bilo to v preteklih letih ob zasedanjih sveta in pred tem Komisije OZN za človekove pravice, ki je bila predhodnica sveta,
1. poudarja, da je trinajsto zasedanje Sveta za človekove pravice izjemno pomembno, saj gre za ključno zasedanje tega sveta v letu 2010;
2. pozdravlja organizacijo srečanj na visoki ravni ob prihajajočem trinajstem rednem zasedanju, na katerih bodo sodelovali ministri in drugi visoki predstavniki; ugotavlja, da bo na srečanjih na visoki ravni potekala razprava predvsem o dveh vprašanjih: gospodarski in finančni krizi ter deklaraciji Združenih narodov o izobraževanju in usposabljanju za človekove pravice;
3. poziva države članice, naj dejavno sodelujejo v letni interaktivni razpravi o pravicah invalidov in tudi v razpravah o pravici do resnice (na pobudo skupine latinskoameriških in karibskih držav (GRULAC), osredotoča pa se na zgodovinsko resnico o represiji) in letnem srečanju o pravicah otrok;
4. poudarja, da je pomembno doseči skupno stališče EU o vprašanjih, o katerih se bo razpravljalo med trinajstim zasedanjem Sveta za človekove pravice , čeprav podrobnosti delovanja držav članic EU in Sveta za človekove pravice po začetku veljavnosti Lizbonske pogodbe še niso povsem jasne;
Delo Sveta za človekove pravice
5. ponovno poziva države članice EU, naj dejavno nasprotujejo vsem poskusom spodkopavanja koncepta splošnosti, nedeljivosti in medsebojne soodvisnosti človekovih pravic, tudi na podlagi kulturne tradicije;
6. Svari pred skrajno politizacijo Sveta za človekove pravice, saj se tem ovira izpolnjevanje nalog tega organa, poudarja pomen resolucij o posameznih državah za odzivanje na hude kršitve človekovih pravic; s tem v zvezi ostro obsoja predloge za neukrepanje in izraža razočaranje nad uporabo tega ukrepa med enajstim izrednim zasedanjem sveta, s čimer je bilo preprečeno sprejetje dosledne in skladne končne resolucije o razmerah na Šrilanki;
7. pozdravlja organizacijo trinajstega izrednega zasedanja o Haitiju na pobudo Brazilije; poziva države članice OZN, naj sledijo smernicam tega zasedanja in človekove pravice vključijo v splošna prizadevanja OZN za podporo Haitiju;
8. obžaluje, da se Svetu za človekove pravice ni uspelo ni uspelo dovolj hitro odzvati na druge primere resne ogroženosti človekovih pravic, zlasti ob hudi humanitarni krizi v Gvineji;
9. ponovno poudarja svoje stališče o konceptu razžalitve ver in ob priznavanju, da se je treba v celoti posvetiti problemu diskriminacije verskih manjšin, meni, da vključevanje protokola o dodatnih standardih glede rasizma, rasne diskriminacije, ksenofobije in vseh drugih oblik diskriminacije ne bi bilo primerno; poziva države članice OZN, naj popolnoma udejanjajo obstoječe standarde o svobodi izražanja;
10. ponovno poziva države članice EU, naj v svojih notranjih politikah zagotovijo spoštovanje človekovih pravic, saj se bo v nasprotnem primeru poslabšal položaj EU v Svetu za človekove pravice;
11. pozdravlja vrnitev Združenih držav v delovanje organov OZN, kasnejšo izvolitev te države za članico Sveta za človekove pravice ter njeno konstruktivno delo na področju svobode izražanja na 64. zasedanju generalne skupščine OZN, pa tudi pri akcijskem načrtu za nadaljnje ukrepe po revizijski konferenci v Durbanu; poziva ZDA in države članice EU, naj sledijo zgledu in tudi v prihodnje v celoti sodelujejo pri takih pobudah;
12. je zaskrbljena zaradi kandidature Irana na volitvah v Svet za človekove pravice, ki bodo maja 2010; ponovno poudarja svoje nasprotovanje konceptu neupoštevanja preteklosti držav pri volitvah v Svet za človekove pravice, poziva h konkurenčnim volitvam za vse regionalne skupine in poziva EU, naj stori vse, da bi preprečila izvolitev v svet za države z najbolj problematično preteklostjo na področju človekovih pravic;
13. poziva EU in njene države članice, naj si še naprej prizadevajo za oblikovanje meril za izvolitev v Svet za človekove pravice, vključno z minimalno zahtevo po objavi stalnega razpisa za posebne postopke;
14. poziva k spremljanju dejanskega izvajanja predvolilnih obljub držav članic Sveta za človekove pravice, tudi v okviru rednega splošnega pregleda vsake izmed držav;
15. poziva države članice, naj storijo vse za ohranitev mandatov pri posebnih postopkih; poziva k novemu posebnemu mandatu za Demokratično republiko Kongo zaradi slabšanja humanitarnih razmer in zlasti stanja človekovih pravic v tej državi;
16. pozdravlja dejstvo, da se bo na trinajstem zasedanju razpravljalo o skupni študiji o globalnih praksah v zvezi s skrivnimi pridržanji v okviru boja proti terorizmu; poziva države članice EU, naj zagotovijo ustrezno nadaljnje spremljanje poročila v skladu s preteklimi stališči Parlamenta o tem vprašanju, zlasti z resolucijama z dne 19. februarja 2009 Sprejeta besedila, P6_TA(2009)0073 .
in 14. februarja 2007 Sprejeta besedila, P6_TA(2008)0032 .
o domnevah o uporabi evropskih držav za prevoz in nezakonito pridržanje ujetnikov s strani obveščevalne agencije CIA;
17. poziva EU, naj dejavno sodeluje v prihodnjih zasedanjih za redni splošni pregled, da bi zagotovila pravičen potek in izid tega postopka;
18. poudarja, da mora mednarodna skupnost zagotoviti tehnično pomoč državam v razvoju za izvajanje priporočil, ki so bila dana tem državam;
19. poziva države članice EU, naj si prizadevajo za odločno skupno stališče EU o nadaljnjem ukrepanju h Goldstonovemu poročilu o konfliktu v Gazi in na jugu Izraela ter javno zahtevajo odgovornost za domnevne zločine in odločno pozovejo obe strani v sporu, naj izvedeta preiskave, ki bi ustrezale mednarodnim standardom neodvisnosti, nepristranskosti, hitrosti in učinkovitosti ter bi bile v skladu z resolucijo generalne skupščine OZN A/64/L.11; meni, da ker bližnjevzhodni mirovni proces ne more biti učinkovit brez odgovornosti in pravice, dosedanje preiskave obeh sprtih strani teh zahtev ne izpolnjujejo; poziva EU, naj sprejme nadaljnje ukrepe k tistemu delu Goldstonovega poročila, ki se nanaša na dialog med EU in sprtima stranema;
20. podarja, da je, čeprav pregled Sveta za človekove pravice ni vprašanje, o katerem se bo neposredno razpravljalo na trinajstem zasedanju Sveta za človekove pravice, potreben pregleden in vseobsežen proces pregleda, ki bo upošteval nevladne organizacije, civilno družbo in vse druge strani, ki jih to zadeva; poudarja, da ta pregled Sveta za človekove pravice ne bi smel ovirati pri njegovem nadaljnjem pomembnem delu na področju kršenja človekovih pravic;
21. ob upoštevanju bližajočega se prvega zasedanja delovne skupine za pregledu Sveta za človekove pravice, določenega v resoluciji A/UNHRC/RES/12/1, poziva države članice, naj sprejmejo skupno stališče o tem vprašanju ter oblikujejo učinkovite in dejavne pogajalske strategije; poudarja, da je pomembno oblikovati skupno stališče EU o procesu pregleda Sveta za človekove pravice in poziva države članice EU, naj skupaj spoštujejo dogovorjene meje kompromisa;
22. poziva Odbor za zunanje zadeve, naj pripravi priporočilo Svetu z namenom, da zagotovi pravočasne informacije za stališče EU pri prihajajočem pregledu;
Sodelovanje EU
23. priznava dejavno vključenost EU in držav članic v delu Sveta za človekove pravice in čestita Belgiji za dosedanje uspešno predsedovanje;
24. meni, da je novi institucionalni ustroj EU priložnost za povečanje skladnosti, vidljivosti in verodostojnosti delovanja EU pri Svetu za človekove pravice; v zvezi s tem poziva visoko predstavnico/podpredsednico Komisije, naj zagotovi, da bodo Lizbonski pogodbi sledili tudi praktični ukrepi, s čimer bi se izognili predolgemu prehodnemu obdobju, ki bi spodkopalo verodostojnost Unije;
25. pooblašča svojo delegacijo na trinajstem zasedanju Sveta za človekove pravice, naj izrazi pomisleke iz te resolucije, in jo poziva, naj o svojem obisku poroča pododboru za človekove pravice, ocenjuje pa tudi, da je treba še naprej pošiljati parlamentarno delegacijo na ustrezna zasedanja Sveta za človekove pravice;
o
o o
26. naroča svojemu predsedniku, naj to resolucijo posreduje Svetu, Komisiji, visoki predstavnici/podpredsednici Komisije, vladam in parlamentom držav članic, varnostnemu svetu OZN, generalnemu sekretarju OZN, predsedujočemu 64. generalne skupščine, predsedniku Sveta za človekove pravice pri OZN, visoki komisarki OZN za človekove pravice ter delovni skupini EU-OZN, ki jo je ustanovil Odbor za zunanje zadeve.
