USTNO VPRAŠANJE H-0297/09
v času vprašanj, na delnem zasedanju septembra 2009
v skladu s členom 116 Poslovnika
predložila
Cristina Gutiérrez-Cortines
za Komisijo
Zadeva: Vpliv vetrnih elektrarn na biotsko raznovrstnost, pokrajino in lokalno okolje
Ker je celovita okoljska politika eno temeljnih načel Evropske unije, je povsem razumljivo, da je treba pri razvoju obnovljivih energetskih virov skrbeti za ohranjanje biotske raznovrstnosti, kamor sodijo tudi lokalno okolje, pokrajina, tla, rastlinstvo in živalstvo.
Ali se okoljski vpliv vetrnih elektrarn na biotsko raznovrstnost, zlasti na ptice roparice in druge vrste ptic, pa tudi na območja, ki imajo poseben naravni, zgodovinski ali urbani pomen, presoja na podlagi strogih znanstvenih meril?
Ali namerava Komisija v primeru, da pravna podlaga ni ustrezna, dopolniti obstoječo zakonodajo, da bo zagotovila skladnost vetrnih elektrarn z ohranjanjem naravnega in kulturnega okolja?
