Meso brez kosti, ampak s kostmi? Zmeda z oznakami na embalaži živil
Potrošniki
Varnost hrane
2011-07-13 - 17:36
"Brez kosti s kostmi" od Eduarde Vaz-Mourao "Jogurt z dolgim rokom uporabnosti" od Marka Bishopa "Dietna voda" Nedavno smo uporabnike, ki spremljajo stran Parlamenta na družabnem omrežju Facebook, prosili, naj z nami delijo svoje izkušnje z najbolj smešnimi ali presenetljivimi oznakami na embalaži hrane. Poslanci so sicer pred kratkim potrdili nova pravila o označevanju živil, ki naj bi potrošnikom omogočila lažje in bolj jasno informiranje o tem, kakšno hrano kupujejo.
Nekega dne sem v trgovini kupil "česnovo omako", ampak ko sem jo poskusil, sploh ni imela okusa po česnu. Na embalaži je bilo veliko sestavin, ki so se začele z E, vendar prav nič pravega česna, je zapisal Mariusz, ki se je po tej izkušnji počutil prevaranega.
Sharon pa je imela pred časom čast kupiti reformiranega piščanca. "Ne vem sicer, skozi kakšno reformacijo so spustili ubogo ptico," se je pošalila uporabnica. Eduarda pa je lahko kupila zrezek brez kosti s kostmi. "Brez kosti ali ne, zrezek je prav gotovo imel kosti."
Kaj pa datum uporabnosti? Marku se je zgodilo, da je kupil jogurt, ki bi ga lahko, če bi bilo verjeti oznaki na embalaži, pojedel okoli božiča leta 2034, torej skupaj s svojimi vnuki.
Vendar vse ni smešno ...
Maruško motijo predvsem napisi, da ima hrana 100-odstotno vsebnost neke sestavine, medtem ko je iz embalaže jasno razvidno, da jih ima več. "Tega ne maram," pravi. Geraldine pa meni, da bi morali imeti potrošniki pravico, da vedo, od kod prihaja hrana. "Bodo potrošniki imeli pravico izvedeti, ali hrana, ki jo kupujejo, vsebuje gensko spremenjene organizme?" pa sprašuje Wojtek. Odgovor je: da.
Kaj je skuhal Parlament?
Evropski parlament je po trdih pogajanjih z državami EU na julijskem plenarnem zasedanju sprejel vrsto novih pravil za označevanje hrane, vključno z obvezo o jasni omembi gensko spremenjenih organizmov, če se ti nahajajo v hrani. Poslanci so se zavzeli za jasnejše in bolje berljive informacije o maščobah, sladkorjih in alergenih na embalaži živil.
20110701STO23127 O oznakah na hrani na Facebooku Nova pravila za označevanje hrane Označevanje GSO Kakovost hrane naj bo na embalaži jasno označena
SL
1
DIAPOPHOTO
20110713PHT23955.jpg
SL
2
DIAPOPHOTO
20110713PHT23957.jpg
SL
3
DIAPOPHOTO
20110712PHT23886.jpg
SL
4
LINK
http://www.facebook.com/europeanparliament?sk=app_188929731130869#!/event.php?eid=133032146780152
SL
5
LINK
/sl/headlines/content/20110513FCS19340/1/html/%C5%BDivila-v-embala%C5%BEi-nova-jasnej%C5%A1a-pravila-o-ozna%C4%8Devanju-v-pomo%C4%8D-potro%C5%A1nikom
SL
6
LINK
http://ec.europa.eu/food/food/biotechnology/gmfood/labelling_en.htm
-//EP//TEXT IM-PRESS 20110620IPR21908 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
