17.10.2006
PREDLOG RESOLUCIJE
popravljeno besedilo
k izjavi Sveta in Komisije
v skladu s členom 103(2) Poslovnika,
ki ga vlagajo
Martin Schulz, v imenu skupine PSE
Graham Watson, v imenu skupine ALDE
Francis Wurtz, v imenu skupine GUE/NGL
Monica Frassoni in Daniel Cohn-Bendit, v imenu skupine Verts/ALE
o mirovnem procesu v Španiji
Resolucija Evropskega parlamenta o mirovnem procesu v Španiji
Evropski parlament ,
–
ob upoštevanju člena 103(2) svojega Poslovnika,
1.
se pridružuje izjavi, podani na Evropskem svetu v času avstrijskega predsedstva 23. in 24. marca 2006, v kateri Svet pozdravlja novico predsednika španske vlade, da je teroristična skupina ETA razglasila trajno premirje;
2.
podpira sporočilo predsednika Evropskega parlamenta Josepa Borrella z dne 22. marca 2006, v katerem je povedal, da "... je to dobra novica za špansko družbo in celotno Evropo, ki dokazuje, da je terorizem mogoče premagati z močjo demokracije; zdaj je čas, da ostanemo mirni in previdni, čas je, da se spomnimo na številne žrtve terorizma in zdaj je čas za upanje, za enotnost vseh demokratičnih politični sil";
3.
poziva Svet in Komisijo, naj se ustrezno odzoveta;
4.
obsoja nasilje, ker je moralno nesprejemljivo in v popolnem nasprotju z demokracijo;
5.
izraža solidarnost z žrtvami terorizma;
6.
podpira boj proti terorizmu kot tudi mirovno pobudo , ki so jo španske demokratične institucije v okviru svojih izključnih pristojnosti prevzele v Baskiji;
7.
naroči svojemu predsedniku, da to resolucijo posreduje Svetu, Komisiji in vladam držav članic.
