15.11.2006
PREDLOG RESOLUCIJE
v skladu s členom 113 poslovnika,
ki ga vlaga Cristiana Muscardini
o onesnaževanju v Afriki z izpušnimi plini iz motornih vozil
Predlog resolucije Evropskega parlamenta o onesnaževanju v Afriki z izpušnimi plini iz motornih vozil
Evropski parlament ,
A.
ker v največjih afriških mestih in na velikih tranzitnih cestah po vsej celini nenehno raste stopnja onesnaženosti, ki jo povzroča vsakodnevni promet vozil z zastarelimi in visoko onesnažujočimi motorji,
B.
ker je cestni prevoz v Afriki velik vir emisij dušikovega oksida, ogljikovega monoksida in organskih nemetanskih spojin,
C.
ker sta za Evropsko unijo varstvo okolja in spodbujanje v to usmerjene politike zelo pomembna na svetovni ravni, zlasti pa državah tretjega in četrtega sveta,
1.
poziva Komisijo, naj predstavi zakonodajni predlog z namenom, da se uzakoni prepoved izvoza vozil iz Evropske unije, ki ne spadajo v kategorijo "evro 4" oziroma ki niso novejše izdelave in opremljene z najnaprednejšimi napravami za zniževanje onesnažujočih emisij v Afriko in v druge države v razvoju.
