P6_TA(2009)0020
Konvencija o delovnih standardih v pomorstvu
B6-0624/2008
Resolucija Evropskega parlamenta z dne 14
.
januarja 2009 o predlogu Direktive Sveta o izvajanju Sporazuma, sklenjenega med Združenjem ladjarjev Evropske skupnosti (ECSA) in Evropsko federacijo delavcev v prometu (ETF) na Konvenciji o delovnih standardih v pomorstvu iz leta 2006, ter o spremembi Direktive 1999/63/ES
Evropski parlament
, –
ob upoštevanju predloga Komisije za Direktivo Sveta o izvajanju Sporazuma, sklenjenega med Združenjem ladjarjev Evropske skupnosti (ECSA) in Evropsko federacijo delavcev v prometu (ETF) na Konvenciji o delovnih standardih v pomorstvu iz leta 2006, ter o spremembi Direktive 1999/63/ES ( KOM(2008)0422 ),
–
ob upoštevanju Listine Evropske unije o temeljnih pravicah,
–
ob upoštevanju Direktive Sveta 1999/63/ES z dne 21. junija 1999 o Sporazumu o razporejanju delovnega časa pomorščakov, sklenjenim med Združenjem ladjarjev Evropske skupnosti (ESCA) in Federacijo sindikatov delavcev v prometu Evropske unije (FST) UL L 167, 2.7.1999, str. 33.
,
–
ob upoštevanju Sporazuma, sklenjenega med Združenjem ladjarjev Evropske skupnosti (ECSA) in Evropsko federacijo delavcev v prometu (ETF) v zvezi s Konvencijo o delovnih standardih v pomorstvu iz leta 2006 (Konvencija),
–
ob upoštevanju dejstva, da navedeni sporazum vsebuje skupno zahtevo, naj Komisija izvaja sporazum in Prilogo A s Sklepom Sveta na predlog Komisije v skladu s členom 139(2) Pogodbe,
–
ob upoštevanju člena 78(3) svojega Poslovnika,
A.
ker člen 31 Listine Evropske unije o temeljnih pravicah določa, da imajo vsi delavci pravico do zdravih, varnih in dostojnih delovnih razmer, omejitve glede največjega delovnega časa ter tedenskih in dnevnih počitkov, kot tudi letnega plačanega dopusta,
B.
ker daje člen 139(1) Pogodbe socialnim partnerjem na ravni Skupnosti, če to želijo, možnost, da začnejo dialog, ki bi lahko vodil do pogodbenih odnosov, vključno s sporazumi,
C.
ker člen 139(2) Pogodbe omogoča, da se sporazumi, sklenjeni na ravni Skupnosti, lahko izvajajo na skupno zahtevo podpisnic s sklepom Sveta, sprejetim na predlog Komisije,
D.
ker bo konvencija, če jo bodo ratificirale vse države članice, dosegla potrebni prag za dosego začetka veljavnosti,
E.
ker bo ratifikacija konvencije pomembno prispevala k spodbujanju dostojnih delovnih standardov po vsem svetu,
1.
pozdravlja dejstvo, da je Komisija kljub temu, da člen 139(2) Pogodbe ne določa posvetovanja z Evropskim parlamentom o zahtevah, ki jih Komisiji predložijo socialni partnerji, svoj predlog posredovala Parlamentu ter ga pozvala, naj svoje mnenje sporoči Komisiji in Svetu;
2.
podpira sporazum, ki so ga sklenili socialni partnerji o nekaterih vidikih delovnih pogojev za delavce v pomorskem ladijskem sektorju, saj zagotavlja dobro ravnotežje med potrebo po izboljšanju delovnih pogojev in varovanjem zdravja in varnosti pomorščakov;
3.
se strinja, da je treba sporazum predložiti Svetu; zato poziva Svet, naj sprejme predlog Komisije z namenom, da bi izvajala sporazum, kakor je bil sklenjen med socialnimi partnerji, ob upoštevanju posebnih interesov držav članic in EU;
4.
meni, da je nujno potrebno opredeliti in uveljavljati globalne minimalne standarde zaposlovanja ter zdravstvene in varnostne pogoje za pomorščake, ki so zaposleni ali delajo na ladji na morju;
5.
pozdravlja dejstvo, da sporazum, kot so ga sklenili socialni partnerji, in predlog Komisije določata samo najnižje zahteve, kar državam članicam in/ali socialnim partnerjem omogoča, da sprejmejo ukrepe, ki so ugodnejši za delavce na zadevnem področju in vsebinsko ustrezajo določbam dela A Kodeksa Konvencije;
6.
opozarja na prožnost, ki jo šesti odstavek člena II Konvencije omogoča državam, ki so že podpisale navedeno konvencijo;
7.
poudarja odločilno vlogo socialnih partnerjev pri izboljšanju zdravstvenih in varnostnih pogojev za delavce; v celoti podpira ustrezno sodelovanje socialnih partnerjev v pogajanjih v okviru socialnega dialoga in pri sklepanju sporazumov o delovnih pogojih;
8.
priporoča, da se predlog Komisije sprejme;
9.
poziva vse države članice, naj nemudoma ratificirajo Konvencijo o delovnih standardih v pomorstvu iz leta 2006;
10.
naroči svojemu predsedniku, naj to resolucijo posreduje Svetu, Komisiji in socialnim partnerjem.
